J e g y z ő k ö n y v 

A Fővárosi Közgyűlés 2000. február 24-én (csütörtökön)  az Újvárosháza Dísztermében (Bp.V., Váci u. 62-64.) megtartott üléséről. 

J e l e n   v a n n a k 

dr.Ajkay Zoltán, Atkári János, dr.Bánk Judit, dr. Bánovics Tamás, Bánsági György, Bihary Gábor, dr.Borsány György, dr.Bőhm András, Bubla Gyula, Cselovszki Zoltán,  Dancsecs György, Danielisz Béla, Deák András,  dr.Demszky Gábor, Eltér István, dr.Endrédy István, Földiák András, dr.Fried Miklós, Gábor József,  Geberle Erzsébet, Grosser János, Győri Péter, Gyuriczáné Németh Erzsébet, Hardi Róbert, Horváth Gyula, Hubert Béla,  dr. Juharos Róbert, Kardos Péter, dr.Kis Gyula József, Kollár György, Koltainé Laki Ildikó, Koronka Lajos, Kovács Attila, Körmendy Ferenc, dr.Kupper András, dr.Lukács József, Madarász Aladár, Marsi Péter Pál, dr.Matlák Gábor, dr. Mitnyan György, Mitus Zsuzsanna, Mohosné dr. Bortlik Eszter,  Moskovits Péter, Németh Zoltán, dr.Pálinszki Antal, Perlaki Jenő, Péterffy Ágoston, Ráday Mihály, Rusznák Imre, dr.Schiffer János, Schuster Lóránt, Soltész Miklós, Somlyódy Csaba, dr.Spira Veronika, Szálka Miklós, Szegedi Ferenc, Székely Gábor, dr.Szolnoki Andrea,  Tirts Tamás, Vajda Pál,  dr.Vécsei Pál, Weinwurm Árpád,  Zupkó Gábor, Zsinka László (64)

Tanácskozási joggal jelen vannak:

dr.Tiba Zsolt főjegyző, a Főpolgármesteri Hivatal aljegyzői, ügyosztályvezetői, a kerületi polgármesterek, a kerületi küldöttek, a közüzemi vállalatok igazgatói,  a kisebbségi önkormányzatok képviselői, Princz és Társa Nemzetközi Könyvvizsgáló Kft. képviselője 

	ELNÖK: dr. Demszky Gábor

			    dr. Szolnoki Andrea

			    dr. Schiffer János

       		              Vajda Pál

        mes 4



	DR. DEMSZKY GÁBOR főpolgármester, a továbbiakban ELNÖK: Megállapítom, hogy a Fővárosi Közgyűlés határozatképes, 46-an vagyunk jelen. Tisztelettel köszöntöm a közgyűlési képviselőket, a közművállalatok vezetőit, a sajtó képviselőit, tisztelt vendégeinket. Az ülést megnyitom.

Tájékoztatom képviselőtársaimat, hogy Juharos Róbert képviselő úr interpellációja és az arra adott válasz az ülés megkezdése előtt ismételten kiosztásra került. 

Interpellációt intézett hozzám Kristóf József XI. kerületi küldött a BKV 10-es autóbuszjárat megszüntetésével kapcsolatban; Bánovics Tamás képviselő úr... (Zaj.) Figyelmet kérek szépen! ...a Ferdinánd híd átadásával kapcsolatban, a BKV hatékonyságával, külső cégek megbízásával kapcsolatban; Bánovics Tamás és Zsinka László képviselő urak a közműtársaságok ügyrendjével kapcsolatban. 

Képviselői kérdést intézett hozzám Bánovics Tamás képviselő úr a villamosvezetők feladataival, a BKV átvilágításával, a hóeltakarítás a II. kerületben témában; Zsinka László képviselő úr a Fővárosi Vízművek Rt. fizetett hirdetéseivel kapcsolatban; Endrédy István képviselő úr a XIX. kerületi nyugdíjasház helyzetével kapcsolatban, a főváros közlekedési rendszerének fejlesztési tervével kapcsolatban, arról, hogy a  környezeti hatástanulmány kiegészítő kötetét mikor ismerheti meg a Közgyűlés, valamint a Vigadó térrel kapcsolatban. 

Tájékoztatom képviselőtársaimat, hogy interpellációt intézett hozzám Bánovics Tamás és Zsinka László az alapítványokban, kht.-kban történő képviselettel kapcsolatban; Zsinka László képviselő úr "A főpolgármester a Közgyűlés meghatalmazása, tudta nélkül önálló külpolitikai 



tevékenységet folytat-e?" és "Miért nem vehetett részt a MIÉP a forrásmegosztás reformját előkészítő bizottságban?" címmel. 

Képviselői kérdést intézett hozzám Endrédy István képviselő úr a Városháza hátsó udvarával kapcsolatban és "A Városházának milyen tanácsadó cégek dolgoznak?" címmel; Bánovics Tamás képviselő úr a közgyűlési határozatok végrehajtásával kapcsolatban; Marsi Péter Pál képviselő úr a 14-es villamos nyomvonalának tulajdoni helyzetével kapcsolatban.

A válaszokat az SZMSZ szerint megadott határidőn belül küldjük meg, illetőleg az ebédszünet után ismertetem.

Tisztelt Képviselőtársaim! Pótkézbesítéssel küldtük ki a következő anyagokat:  a Fővárosi Önkormányzat máriapócsi Pszichiátriai Betegek Otthona székhelyváltozásával kapcsolatos előterjesztést, 10. pontként javaslom megtárgyalni; a pusztazámori regionális települési szilárdhulladék-lerakó I. ütem beruházási engedélyokiratának 2. számú módosítását, 26. napirendi pontként javaslom megtárgyalni; a "Zsigmond téri átemelő III. kerületi hozzájárulásának átütemezése" című előterjesztést, amelyet 27. pontként javaslok megtárgyalni. 

A helyszínen kiosztásra kerültek az alábbi napirendi javaslatok: 02. sorszámon a "Bizottsági tagcserék" című előterjesztés; 23. sorszámon az "1999. évi kerületi közbiztonsági pályázatok határidő-módosítása" című előterjesztés; 24. sorszámon a "Javaslat a fővárosi színházak működőképességek felülvizsgálatára" című előterjesztés; 27. sorszámon a Fővárosi kerületek gazdálkodásának felülvizsgálata az Állami Számvevőszékkel" című előterjesztés; 28. sorszámon a "Fővárosi 





Vízművek Rt. szindikátusi és menedzsmentszerződésének felülvizsgálata" című előterjesztés. 

Ezután megkérdezem tisztelt képviselőtársaimat, hogy ki kíván indítványt tenni a mai napirenddel kapcsolatban. Bánovics Tamás képviselő úr!



	DR. BÁNOVICS TAMÁS (MIÉP): Tisztelt Főpolgármester Úr! Tisztelt Fővárosi Közgyűlés! Mostanság kerül majd kiosztásra a MIÉP-frakció nevében megtett képviselői indítványom a tiszai cianidszennyeződés tárgyában. Elnézést, ha kicsit hosszasabban veszem igénybe a tisztelt Közgyűlés figyelmét, de a MIÉP-frakció úgy érzi, hogy ezzel az iszonyatos környezeti katasztrófával szemben az ország legnagyobb önkormányzati testülete, a Fővárosi Közgyűlés nem maradhat szótlan, nem hallgathat. 

Az indítvány gyakorlatilag két részből áll. Az egyik része egy nyilatkozat elfogadásáról szól, amelyben Budapest Főváros Közgyűlése mintegy részvétét fejezi ki az önkormányzatiság jegyében az érintett települési önkormányzatoknak. A másik részén természetesen lehet majd vitatkozni - remélem, önök lehetővé teszik, hogy napirendre kerülhessen ez a kérdés -, egy gesztus értékű javaslat a második része. 



(Ha úgy gondolja a tisztelt Közgyűlés, én akár még vissza is vonom a második részét)

VE (Bánovics)

Ha úgy gondolja a tisztelt Közgyűlés, én akár még vissza is vonom a második részét, de kérem önöket, hogy pártfogólag támogassák azt, hogy ez a képviselői indítvány a Közgyűlés napirendjére kerüljön, hiszen ismét baj van – hogy így mondjam –, és eddig a főváros Közgyűlése számtalan esetben tudta bizonyítani, hogy ha baj van, akkor pártállástól függetlenül össze tudunk fogni.



Ajánlom még szíves figyelmükbe a BKV-val kapcsolatos indítványunkat, illetve a mentőszolgálattal kapcsolatos indítványunkat, illetve az igazgatóságok ügyrendjével, valamint rendkívüli ad hoc bizottság felállításával kapcsolatos indítványunkat.

A tiszai cianidszennyeződéssel kapcsolatos indítványunkat tisztelettel javasolnám – és ismételten kérem szíves pártfogó támogatásukat – első napirendi pontként a napirendre fölvenni.

Köszönöm megtisztelő figyelmüket.



	ELNÖK: Gyuriczáné Németh Erzsébetnek adom meg a szót. 



	GYURICZÁNÉ NÉMETH ERZSÉBET (MSZP): Tisztelt Fővárosi Közgyűlés! 50-es sorszámmal fogják - remélem, perceken belül – kiosztani az MSZP-képviselőcsoport indítványát: a Fesztiválközpont Kht.-ban szeretnénk a felügyelőbizottságban tagot cserélni. Kérem szíves támogatásukat, és a napirendre vételt javaslom az 1. a)-b)-c) körül, tehát valahová oda, a személyi ügyekhez. Köszönöm.



	ELNÖK: Köszönöm. Mitnyan György!



	DR. MITNYAN GYÖRGY (Fidesz-MDF-MKDSZ): Tisztelt Főpolgármester Úr! Tisztelt Közgyűlés! Egy kis segítséget szeretnék kérni. Az én közgyűlési  kötetemben 32/c-ig vannak 





számozva a napirendek, de a 15., 16., 17., 28., 29., 30., 31. nincs benne, és nem is jött meg külön kézbesítéssel. Ez most került kiosztásra?



	ELNÖK: A hivatal közreműködését kérném a válaszhoz: mikor kerültek ezek a napirendek kiküldésre? (Dr. Csonkás István jelzése alapján.) Úgy tűnik, hogy az ön kötetéből hiányzik ez, de egyébként kiküldésre került. De kérem, a hivatal nézze meg a kötetét, hogy az összerakásnál valamennyi anyag bekerült-e.

Utánanézünk, köszönöm.

Danielisz Bélának adom meg a szót.



	DANIELISZ BÉLA (MSZP): Köszönöm szépen. Tisztelt Főpolgármester Úr! 23. sorszámon került kiosztásra a Városrendészeti Bizottság javaslata a kerületi közbiztonsági pályázatok határidő-módosítására. Főpolgármester úr említette a felsorolásban a 23. sorszámút, csak nem tudom, jól értettem-e, hogy ez egyenértékű azzal, hogy javasolja a napirendre vételét.



	ELNÖK: Dönteni fog erről a Közgyűlés.



	DANIELISZ BÉLA (MSZP): Ez egy egyszerű döntés, akkor én azt kérem, hogy valahol az elején, az első tízben döntsünk róla, ha erre mód van. Köszönöm szépen.



	ELNÖK: Tirts Tamás úr!





	TIRTS TAMÁS (Fidesz-MDF-MKDSZ): Tisztelt Főpolgármester Úr! Tisztelt Közgyűlés! Én is az első napirendi ponthoz – ezek szerint már d) pontnak – javaslom, ami 41. sorszámmal került kiosztásra. Már a házbizottságban is jeleztük, hogy Cselovszki Zoltán képviselőtársunk helyett a Várostervezési és Városképvédelmi Bizottság elnöki pozíciójára március 1-jei hatállyal Endrédy István képviselőtársunkat javasoljuk. Tehát egy csere történik a bizottsági elnöki poszton.



	ELNÖK: Köszönöm szépen. Vajda Pál úr!



	VAJDA PÁL főpolgármester-helyettes: Tisztelt Közgyűlés! A 14. sorszámon szereplő napirendi előterjesztést, ami a III. kerületi, Bécsi úti gyűjtőcsatorna beruházására vonatkozik, visszavonom.



	ELNÖK: Köszönöm. Bubla Gyula úr!



	BUBLA GYULA (MSZP): Köszönöm. Főpolgármester Úr! Tisztelt Közgyűlés! A Környezetvédelmi Bizottság tegnapi ülésén hozott határozatnak szeretnék eleget tenni, amennyiben szeretném felkérni az előterjesztőt, Vajda Pál urat, hogy a 25. sorszámmal kiosztott, "A főváros energiaellátásának helyzete" című napirendi pontot – a bizottság határozata értelmében szeretném kérni – vonja vissza, mert további vizsgálódásokat szeretne a bizottság ez ügyben folytatni. Nem tudtuk teljes körűen megtárgyalni, és úgy gondoltuk, hogy ez az 



egyhónapos halasztás esetleg az előterjesztés pozitív vonásainak a hangsúlyozására is elegendő lesz.

Kérem az előterjesztőt, hogy vonja vissza. Amennyiben ezt nem teszi meg, úgy a tisztelt Közgyűlés szavazzon erről. Köszönöm.



	ELNÖK: Köszönöm. Elnök úr, a Közgyűlésnek kell állást foglalnia. Az előterjesztő a napirendet nem kívánja visszavonni. Szavazni fogunk tehát arról, hogy a Közgyűlés kívánja-e tárgyalni az energiaellátás helyzetével kapcsolatos előterjesztést.

(Péterffy Ágoston úr!)



CK 10 (Elnök)

Péterffy Ágoston úr!



	PÉTERFFY ÁGOSTON (SZDSZ): Tisztelt Közgyűlés! Ha véletlenül úgy döntene a Közgyűlés, hogy a 25. napirendi pontot levesszük a napirendről, abban az esetben javaslatot teszek a napirendre vételre, tehát egy ismételt szavazást fogok kérni. Köszönöm.



	ELNÖK: A Közgyűlés egyszer fog állást foglalni erről az indítványról, illetve a végszavazásnál. Van-e más indítvány a napirenddel kapcsolatban? (Senki nem jelentkezik.) 

Tisztelt Képviselőtársaim! Lezárom a napirenddel kapcsolatos vitát. Állást fogunk foglalni az indítványokkal kapcsolatban. Bánovics Tamás képviselő úr azt javasolta, hogy a tiszai cianidszennyezéssel kapcsolatos MIÉP-előterjesztést a Közgyűlés 1. napirendi pontként tárgyalja meg.







	H a t á r o z a t

	a Fővárosi Közgyűlés



166/2000.(II.24.)	nem fogadja el a tiszai cianidszennyezéssel 

Főv.Kgy.h.	kapcsolatos MIÉP-előterjesztés napirendre vételére irányuló javaslatot

	(28 igen, 2 ellenszavazat, 25 tartózkodás)



	ELNÖK: Németh Erzsébet képviselő asszony az 50. sorszámon kiosztott indítványban azt javasolta, hogy a Közgyűlés döntsön Fesztiválközpont felügyelőbizottságával kapcsolatos személyi ügyben, méghozzá a személyi kérdések között. Az indítvánnyal egyetértek.



	H a t á r o z a t

	a Fővárosi Közgyűlés



167/2000.(II.24.)	napirendjére veszi és 1/a. pontként tárgyalja

Főv.Kgy.h.	meg a "Felügyelőbizottsági tagcsere" című előterjesztést.

	(56 igen, 0 ellenszavazat, 0 tartózkodás)



 	ELNÖK: Danielisz képviselő úr azt kéri, hogy a közbiztonsági pályázatokkal kapcsolatos előterjesztést, amit én is 







javasolok napirendre venni, 23. sorszámon került kiosztásra, 10. napirendi pontként tárgyalja meg a Közgyűlés. Egyetértek az indítvánnyal.



	H a t á r o z a t

	a Fővárosi Közgyűlés



168/2000.(II.24.)	napirendjére veszi és 10. pontként tárgyalja 

Főv.Kgy.h.	meg az "1999. évi kerületi közbiztonsági pályázatok, határidő módosítás" című előterjesztést.

	(54 igen, 1 ellenszavazat, 0 tartózkodás)



	ELNÖK: Tirts Tamás személyi ügyben kéri a Közgyűlést, hogy tárgyaljon egy fideszes javaslatot. A javaslat bizottsági elnökcserére vonatkozik: Cselovszki Zoltán úr megüresedett helyére javasol más bizottsági elnököt. Tirts úr 1/c. napirendi pontként javasolja megtárgyalni az indítványt. Egyetértek az indítvánnyal.



	H a t á r o z a t

	a Fővárosi Közgyűlés



169/2000.(II.24.)	napirendjére  veszi  és  1/c.  pontként 

Főv.Kgy.h.	tárgyalja meg az "Elnökcsere a Várostervezési és  Városképvédelmi Bizottságban" című előterjesztést.

	(56 igen, 0 ellenszavazat, 0 tartózkodás)



	ELNÖK: A 18. napirendi pontot Vajda úr visszavonta, erről nem kell szavaznunk. A 25. napirendi ponttal, az energiaellátás helyzetével kapcsolatosan kérte Bubla úr, hogy a Közgyűlés ne tárgyalja. A Közgyűlésnek állást kell foglalnia erről az indítványról. Igen szavazatával a levétel mellett döntene, tehát igen szavazatával támogatná Bubla úr indítványát, amelyet bizottsági elnökként a bizottság nevében tett.



	H a t á r o z a t

	a Fővárosi Közgyűlés



170/2000.(II.24.)	nem fogadja el Bubla Gyula ügyrendi 

Főv.Kgy.h.	indítványát.

	(16 igen, 23 ellenszavazat, 16 tartózkodás)



	ELNÖK: A pótkézbesítéssel kiküldött anyagokról szavazunk. Az első javaslat, amelyről döntenünk kell, a máriapócsi Pszichiátriai Betegek Otthona székhelyváltoztatása című anyag - 9. napirendi pontként javasolom megtárgyalni. Minősített többség szükséges a napirendre vételhez.



	H a t á r o z a t

	a Fővárosi Közgyűlés



171/2000.(II.24.)	napirendjére veszi és 9. pontként tárgyalja 

Főv.Kgy.h.	meg a "Javaslat a Fővárosi Önkormányzat 



	Máriapócs, Kossuth tér 25. sz. alatti Pszichiátriai Betegek Otthona székhelyváltoztatására" című előterjesztést.

	(56 igen, 0 ellenszavazat, 0 tartózkodás)



	ELNÖK: A Pusztazámori regionális települési szilárd hulladéklerakó I. ütem beruházási engedélyokirat 2. számú módosítása -  26. napirendi pontként javasolom megtárgyalni. Kérem a napirendre vételt.





	H a t á r o z a t

	a Fővárosi Közgyűlés



172/2000.(II.24.)	napirendjére veszi és 26. pontként tárgyalja

Főv.Kgy.h.	meg a 	"Pusztazámori regionális települési szilárd hulladéklerakó I. ütem beruházási engedélyokirat 2.sz. módosítás" című előterjesztést.

	(48 igen, 5 ellenszavazat, 1 tartózkodás)



	ELNÖK: A következő indítvány a Zsigmond téri átemelő kerületi hozzájárulásának átütemezése - 27. napirendi pontként javasolom megtárgyalni.







	H a t á r o z a t

	a Fővárosi Közgyűlés



173/2000.(II.24.)	napirendjére veszi és 27. pontként tárgyalja 

Főv.Kgy.h.	meg a "Zsigmond téri átemelő telep III. ker-i hozzájárulásának átütemezése" című előterjesztést.

	(53 igen, 0 ellenszavazat, 0 tartózkodás)



	ELNÖK: A helyszínen kiosztott napirendi javaslatokkal kapcsolatban foglal állást a Közgyűlés. A 02. sorszámon kiosztásra került, "Bizottsági tagcserék" című előterjesztést az 1. napirendi pont keretében javasolom megtárgyalni.



	H a t á r o z a t

	a Fővárosi Közgyűlés



174/2000.(II.24.)	napirendjére veszi és 1/b. pontként tárgyalja 

Főv.Kgy.h.	meg a "Bizottsági tagcserék" című előterjesztést.

	(58 igen, 0 ellenszavazat, 1 tartózkodás)



	ELNÖK: A 24. sorszámon kiosztásra került "Javaslat a fővárosi színházak működésének felülvizsgálatára" című előterjesztést 14. napirendi pontként javasolom megtárgyalni.





	H a t á r o z a t

	a Fővárosi Közgyűlés



175/2000.(II.24.)	napirendjére veszi és 14. pontként tárgyalja 

Főv.Kgy.h.	meg a "Javaslat a fővárosi színházak működésének felülvizsgálatára" című előterjesztést.

	(45 igen, 0 ellenszavazat, 10 tartózkodás)



	ELNÖK: A következő indítvány úgy hangzik, a fővárosi kerületek gazdálkodásának felülvizsgálata az Állami Számvevőszékkel - Marsi Péter Pál indítványáról van szó. Utolsó előtti pontként javasolom megtárgyalni, ha a Közgyűlés napirendre veszi.



	H a t á r o z a t

	a Fővárosi Közgyűlés

	

176/2000.(II.24.)	nem fogadja el "A fővárosi kerületek 

Főv.Kgy.h.	gazdálkodásának felülvizsgálata az Állami Számvevőszékkel" tárgyú téma napirendre vételére vonatkozó javaslatot.

	(23 igen, 11 ellenszavazat, 22 tartózkodás)



	ELNÖK: 28. sorszámon osztottuk ki: Vízművek Rt. szindikátusi  és menedzsment szerződés felülvizsgálata, különös tekintettel a menedzsment-díjra. 



Marsi úr jegyzi az előterjesztést. Utolsó pontként javasolom megtárgyalni, ha napirendre vesszük.



	H a t á r o z a t

	a Fővárosi Közgyűlés



177/2000.(II.24.)	nem fogadja el a "Fővárosi Vízművek Rt. 

Főv.Kgy.h.	szindikátusi és menedzsment szerződés felülvizsgálata,  különös tekintettel a menedzsment-díjra" című téma napirendre vételére vonatkozó javaslatot.

	(24 igen, 6 ellenszavazat, 27 tartózkodás)

Végszavazás következik - a mai napirendről szavazunk...

	ELNÖK: pa 1 (Elnök)

Végszavazás következik. A mai napirendről szavazunk , az imént módosított formában.



	H a t á r o z a t

	a Fővárosi Közgyűlés



178/2000.(II.24.)	az ülés napirendjét az alábbiak szerint Főv.Kgy.h.	állapítja meg:



	1/a. Felügyelőbizottsági tagcsere.

	1/b. Bizottsági tagcserék.

	1/c. Elnökcsere a Várostervezési és  Város-képvédelmi Bizottságban.



	2./ Előterjesztés a Fővárosi Önkormányzat fenntartásában lévő személyes gondoskodást nyújtó, szakosított szociális intézmények térítési díjairól és a térítési díjakkal kapcsolatos eljárási rendről szóló 12/1997.(III.20.) Főv.Kgy. rendelet módosítására.

	3./ Javaslat a Fővárosi Szabályozási Keret-tervről szóló 46/1998.(X.15.) számú Főv.Kgy. rendelet módosítására.

	4./ A Vagyongazdálkodás 2000. évi Irány-elvei, a Vagyongazdálkodás 1999. évi Irányelveinek teljesítéséről szóló beszámolóval egységes szerkezetben.

	5./ Javaslat a  Fővárosi  Önkormányzat SZMSZ-éről szóló 7/1992.(III.26.) Főv.Kgy. rendelet módosítására.

	6./  Javaslat egyes fővárosi önkormányzati és fővárosi tanácsrendeletek módosítására.

	7/a. Javaslat a 2000. évi felhalmozási és "vis maior"   célokat  szolgáló   céljellegű decentralizált támogatási keret feltétel- és pályázati rendszerére.

	7/b. Javaslat a kerületi önkormányzatok által a szennyvízcsatorna-hálózat építés ösztönzésére igénybe vehető fővárosi 





	      céltámogatást szabályozó 10/1999. (IV.23.) Főv.Kgy. sz. rendelet módosítására.

	8./ Javaslat Budapest Főváros Közgyű-lésének ..../2000.(...)Főv.Kgy. rendele-tére, a prostitúció kezelésének egyes szabályairól. 

	9./ Fővárosi  Szociális  Központ és Intézményei Alapító Okiratának módosítása.

	10./ Javaslat  a  Fővárosi  Önkormányzat Máriapócs, Kossuth tér 25. sz. alatti Pszichiátriai Betegek Otthona székhelyváltoztatására.

	11./ 1999. évi kerületi közbiztonsági pályá-zatok, határidő módosítás.

	12./ Javaslat a Studio Metropolitana Urba-nisztikai Kutató Központ Közhasznú Társaság alapító okiratának módosítása.

	13./ A 4-es metró beruházás felszíni kap-csolatainak építéséhez előzetes tulajdonosi hozzájárulás megadása.

	14./ Budapest II. és XI.ker., Budai krt. III-IV. ütem vágányrekonstrukcióhoz 





kapcsolódó útfelújítás felújítási programja és engedélyokirata.

	15./ Budapest VI.ker., Podmaniczky utca útfelújítás felújítási programja és engedélyokirata.

	16./ Javaslat gimnáziumi feladatok átvételére és a közlekedési szakmacsoportos képzés koncentrálására. 

	17./ Javaslat a fővárosi színházak műkö-désének felülvizsgálatára.

	18./ A Fővárosi Szociális Közalapítvány 1999. évi beszámolója és a Kura-tóriumba tagok jelölése.

	19./  Előterjesztés   a   szakosított   szociális intézményekben működő Érdekkép-viseleti Fórum tagjainak megválasztására.

	20./ A DBR-metró finanszírozására szolgáló, tőzsdei portfólióhoz tartozó részvények értékesítési minimálárának meghatá-rozása.

	21./ Javaslat a Fővárosi Közgyűlés 48/1998. (X.15.) sz. önkormányzati rendelete 7.§ (1) bekezdésében rögzített egyetértési jog gyakorlására.





	22./ Együttműködési  megállapodás  a IX. kerületi: 2., 3., 4., 5., 10., 11. sz. tömbök komplex városrehabilitáció feladatainak támogatására.

	23./ A lóversenyfogadás működtetésére vo-natkozó nyilvános koncessziós pályázat kiírásával kapcsolatos egyetértési jog gyakorlása.

	24./ Eszközátadási Megállapodás megkötése a Fővárosi Önkormányzat és a Budapesti Önkormányzati Parkolási Kft. között.

	25./ Javaslat a Fővárosi Önkormányzat Idő-sek Otthona Budapest XI., Rupphegyi út 7. rekonstrukció módosított beruházási programjának és engedélyokiratának elfogadására.

	26./ Javaslat civil szervezetek támogatására közszolgáltatási szerződés megköté-sével.

	27./ Beszámoló a parlagfű elleni védekezés 1999. évi feladatainak teljesítéséről és a 2000. évi program.

	28./ A főváros energiaellátásának helyzete.









	29./ Pusztazámori regionális települési szi-lárd hulladéklerakó I. ütem beruházási engedélyokirat 2.sz. módosítás.

	30./ Zsigmond téri átemelő telep III. ker-i hozzájárulásának átütemezése.

	31./ Beszámoló a Fővárosi Önkormányzat 1999. évi lakásgazdálkodási tevékeny-ségéről és javaslat a 2000. évi lakásgazdálkodási tevékenységre.

	32./ Alapítványok, egyesületek támogatása az 1999. évi Fővárosi Kulturális Alapból és Színházi Alapból.

	33./ Bátonyi Józsefné fellebbezése a Fővá-rosi Közgyűlés Szociálpolitikai és Lakásügyi Bizottság 123/1999(IX.28.) Szoc.Lak.Biz. sz. határozata ellen.

	34./ Feith István fellebbezése a Fővárosi Közgyűlés Szociálpolitikai és Lakásügyi Bizottság 122/1999(IX.28.) Szoc.Lak.Biz. sz. határozata ellen.

	35./ Jenei László fellebbezése a Fővárosi Közgyűlés Szociálpolitikai és Lakásügyi Bizottság 140/1999(IX.28.) Szoc.Lak.Biz. sz. határozata ellen.





	36./ Kiss Sándorné  fellebbezése a Fővárosi Közgyűlés Szociálpolitikai és Lakásügyi Bizottság 139/1999(IX.28.) Szoc.Lak.Biz. sz. határozata ellen.

	37./ Jelentés a lejárt határidejű közgyűlési határozatok végrehajtásáról.

	(35 igen, 4 ellenszavazat, 18 tartózkodás)





	A napirend 1/a. pontja: Felügyelőbizottsági tagcsere.

	ELŐADÓ: dr. Ajkay Zoltán

	HOZZÁSZÓLÓ: dr. Tiba Zsolt



	ELNÖK:Ajkay Zoltán frakcióvezető úr javaslata 50. sorszámon került kiosztásra. Lényege: a Közgyűlés úgy dönt, hogy a Fesztiválközpont Kht. felügyelőbizottságából Korda Istvánt visszahívja, Harsányi Lászlót pedig megválasztja.

Kíván-e a képviselő úr szólni? (Nem.) 

A főjegyző úr kérdez.



	DR. TIBA ZSOLT főjegyző: Lehetséges-e nyílt ülésen tárgyalni, vagy hiányzik az ehhez szükséges hozzájárulás? Ez valamennyi helyszíni kiosztású személyi kérdésre vonatkozik. (Hiányzik a hozzájárulás.) Ha hiányzik, akkor zárt ülést kérek elrendelni.







	ELNÖK: Zárt ülést rendelek el.



	ELNÖK: Személyi ügyeket tárgyalunk. Sajnos nem rendelkezünk az érintettek nyilatkozatával arról, hogy hozzájárulnak a nyílt ülésen való tárgyaláshoz. Kérem, csak azok maradjanak a teremben, akiket az SZMSZ erre felhatalmaz. (A zárt ülésen részt venni nem jogosultak távoznak az ülésteremből.) 





	(A Fővárosi Közgyűlés zárt ülésen folytatja munkáját. 

A zárt ülésen elhangzottakat külön jegyőkönyv rögzíti.)

(A Fővárosi Közgyűlés nyílt ülésen folytatja munkáját. )



	H a t á r o z a t

	a Fővárosi Közgyűlés



179/2000.(II.24.)	úgy dönt, hogy a Fesztivál Központ Kht. 

Főv.Kgy.h.	felügyelőbizottságából Korda Istvánt 2000. február 24-i hatállyal visszahívja, s helyére dr. Harsányi Lászlót 2000. február 24-i hatállyal megválasztja.

	(53 igen, 0 ellenszavazat, 4 tartózkodás)









	A napirend 1/b. pontja: Bizottsági tagcserék.



	ELŐADÓ: dr. Bőhm András



	(A Fővárosi Közgyűlés zárt ülésen folytatja munkáját. )

      A zárt ülésen elhangzottakat külön jegyőkönyv rögzíti.)

     (A Fővárosi Közgyűlés nyílt ülésen folytatja munkáját. )



	H a t á r o z a t

	a Fővárosi Közgyűlés



180/2000.(II.24.)	tudomásul veszi Török András lemondását a 

Főv.Kgy.h.	kulturális bizottsági tagságáról, egyúttal Riethmüller Jánost 2000. március 1-jei hatállyal a Kulturális Bizottság tagjának megválasztja.

	(53 igen, 1 ellenszavazat, 3 tartózkodás)



181/2000.(II.24.)	Tudomásul veszi Riethmüller János 

Főv.Kgy.h.	lemondását az informatikai bizottsági tagságáról, egyúttal Nádasi Tibort 2000. március 1-jével az Informatikai Bizottság tagjának megválasztja.

	Határidő: 2000. március 1.

	Felelős: dr. Demszky Gábor

	(53 igen, 1 ellenszavazat, 3 tartózkodás)



	A napirend 1/c. pontja: Elnökcsere a Várostervezési és  Városképvédelmi Bizottságban. .



	ELŐADÓ:  Tirts Tamás

	HOZZÁSZÓLÓ: dr. Tiba Zsolt, Cselovszki Zoltán, dr. Ajkay Zoltán



	ELNÖK: A Várostervezési és Városképvédelmi Bizottságban Cselovszki Zoltán elnök helyére Endrédy Istvánt jelöli a Fidesz.

Kíván-e szólni Tirts úr? (Nem.) Nem.

A főjegyző úrnak kérdése van.





	DR. TIBA ZSOLT főjegyző: Tisztelt Közgyűlés! Az SZMSZ szerint vagy lemondással szűnik meg Cselovszki úr tisztsége, vagy felmentéssel. Valamelyiket választani kell; gondolom, a lemondás életszerűbb. Az önmagában kevés megfogalmazás, hogy Cselovszki úr helyére Endrédy urat jelölik.

Azt kérem tehát, nyilatkozzon Cselovszki úr, lemond-e, vagy a másik megoldásra kerül sor.



	ELNÖK: Cselovszki úr, legyen olyan kedves!







	CSELOVSZKI ZOLTÁN (Fidesz-MDF-MKDSZ): Tisztelt Közgyűlés! Az Országos Műemlékvédelmi Hivatal élére kineveztek, köztisztviselővé váltam. Nehezen bár, de meg kell válnom a közgyűlési mandátumomtól is, bizottsági elnöki pozíciómtól is. Egyelőre csak az utóbbitól válok meg.

Február 22-étől vagyok az új státusomban, és ettől kezdve 30 nap áll rendelkezésemre, hogy az összeférhetetlenséget felszámoljam. Ezzel még egy picit várok, ha főjegyző uram türelmét nem veszem túlságosan igénybe.

Most tehát csak a bizottsági elnöki és tagsági pozíciómról mondok le. Köszönöm szépen.



	ELNÖK: Tisztelt Közgyűlés! A Fővárosi Közgyűlés nevében is megköszönöm Cselovszki Zoltán bizottsági elnök úrnak a sokéves eredményes, sikeres munkáját a bizottság élén. (Taps.) Jó munkát, sok sikert, az új feladatához jó egészséget kívánok!

Ajkay úr szólni kíván.



	DR. AJKAY ZOLTÁN (MSZP): Én is kizárólag a bizottság éléről történő felmentésre nyomtam meg a gombot, már a főpolgármester úr előtt. 

A saját frakcióm nevében az előző ciklusban és az ebben a ciklusban végzett rendkívül kulturált és a politikai normákat mindig figyelembe vevő munkádat megköszönöm. (Taps.) 







	ELNÖK: Szavaznunk kell.



	H a t á r o z a t

	a Fővárosi Közgyűlés



182/2000.(II.24.)	2000. március 1-jei időponttal Cselovszki 

Főv.Kgy.h.	Zoltán lemondását bizottsági elnöki funkciójáról, bizottsági tagságáról, tudomásul veszi és a Várostervezési és Városképvédelmi Bizottság tagjának, elnökének dr. Endrédy Istvánt megválasztja 2000. március 1-jei hatállyal.

	(54 igen, 0 ellenszavazat, 2 tartózkodás)





	ELNÖK: A bekötött anyagban szereplő 1. napirendi pont következik. (Dr. Bánovics Tamás: Ügyrend!) 

Ügyrendben Bánovics úr kíván szólni.



	DR. BÁNOVICS TAMÁS (MIÉP): Tisztelt Főpolgármester Úr! Tisztelt Fővárosi Közgyűlés! Időközben a tiszai cianidszennyeződéssel kapcsolatos előterjesztés, nyilatkozat 35. sorszámon ki lett osztva. Kérem önöket, olvassák el ezt a nyilatkozatot. 

Meggyőződésem, hogy a Közgyűlésnek igenis el kell fogadnia ezt a nyilatkozatot, igenis nem maradhatunk szótlanul, hangtalanul. 





Meggyőződésem az is, hogy a Közgyűlés nem döntött helyesen, amikor nem vette napirendjére ezt az előterjesztést. Gondoljanak bele, hölgyeim és uraim, milyen tekintélyvesztést jelenthet Budapest Főváros Közgyűlése számára az, ha ezt a nyilatkozatot nem fogadjuk el! 

Ezért az SZMSZ 31. §-ának (5) bekezdés b) pontja alapján ismételt szavazást kérek a napirendre vételről. És kérem, miután elolvasták ezt az előterjesztést, a mostani megnyitott napirendet lezáró szavazást követően szíveskedjen a tisztelt Közgyűlés újra szavazni a napirendre vételről, és kérem a segítségüket, hogy vegyük napirendre ezt az előterjesztést. 

PÉ 5



	ELNÖK: Képviselő úr az SZMSZ-re hivatkozva kéri, hogy ebben az ügyben újra foglaljon állást a Közgyűlés. Kérem, hogy a Közgyűlés szavazzon. 



	H a t á r o z a t

	a Fővárosi Közgyűlés



183/2000.(II.24.)	nem fogadja el a tiszai cianidszennyezéssel 

Főv.Kgy.h.	kapcsolatos előterjesztés napirendre vételére irányuló javaslatot.

	(27 igen, 6 ellenszavazat, 18 tartózkodás)



	ELNÖK: A napirendre vételt tettem fel szavazásra, magát a napirendre vételt. Az első napirend következik a bekötött anyagból.





	A  napirend 2./ pontja: Előterjesztés a Fővárosi Önkormányzat fenntartásában lévő személyes gondoskodást nyújtó, szakosított szociális intézmények térítési díjairól és a térítési díjakkal kapcsolatos eljárási rendről szóló 12/1997.(III.20.) Főv.Kgy. rendelet módosítására.



	ELŐADÓ: dr. Szolnoki Andrea

	HOZZÁSZÓLÓ: dr. Kis Gyula József, Perlaki Jenő, Zsinka László, dr. Lukács József, dr. Bánovics Tamás, Győri Péter, Marsi Péter Pál, Tirts Tamás



	ELŐADÓ: Nincs kiegészítésem.



	ELNÖK: Az előterjesztőnek nincs kiegészítése. Módosító indítvány van, 47-es sorszámon került kiosztásra, Kis Gyula képviselő úr jegyzi. Kíván-e valaki szólni?



	DR. KIS GYULA JÓZSEF (Fidesz-MDF-MKDSZ): Igen.



	ELNÖK: Kérdés? Aki kérdezni kíván, kérem, tartsa fel a kezét! Kis Gyula képviselő úr.



	DR. KIS GYULA JÓZSEF (Fidesz-MDF-MKDSZ): Tisztelt Főpolgármester Úr! Nem kérdezni kívánok, hanem szót kérek majd a vitában, elnézést.



	ELNÖK: Akkor először azt kérdezem meg, hogy van-e valaki, aki kérdezni kíván. Perlaki úr!



	PERLAKI JENŐ (Fidesz-MDF-MKDSZ): Tisztelt Főpolgármester Úr! Tisztelt Közgyűlés! Meg szeretném kérdezni, hogy ennek az előterjesztésnek, amely a térítési díjakról szól, miért van ilyen túlzott mértékű díjemelési javaslata akkor, amikor egyébként a fővárosban a pénzügyi helyzet nem indokol ilyenfajta megszorítást. Ha valaki áttekinti a számok összefüggéseit, akkor a kiadások körülbelül 7-7,7 százalékkal, az állami támogatások pedig körülbelül 8 százalékkal növekednek; akkor miért kellene nekünk 10 százalék fölötti emelést alkalmazni a nyugdíjasokkal szemben (A gép jelzi az időkeret leteltét.), és 

ezzel mintegy a Fővárosi Önkormányzat részvételét ebben a feladatban csökkenteni?



	ELNÖK: Az előterjesztőé a szó.



	ELŐADÓ: Szeretnék elsősorban tisztázni két fogalmat, mert úgy néz ki, hogy ez már eléggé keveredik a korábbi sajtónyilatkozatokban is. Létezik egy személyi térítési díj, és létezik egy intézményi térítési díj, és a kettő nem ugyanaz. Ebben az előterjesztésben mi a személyi térítési díjnál 10 százalékos emelésre, az intézményi térítési díjánál pedig 15 százalékra teszünk javaslatot.

A kettő abban különbözik egymástól, hogy a személyi térítési díjat minden ott gondozottnak - tehát a szociális otthonban lévő gondozottnak - fizetni kell az alapellátásért. 



Tehát azért, hogy ott lehet, hogy reggelit, ebédet, vacsorát, uzsonnát, tízórait kap, hogy fűtése van, és ellátják őt a szociális otthonban. 

Az intézményi térítési díj nem egy kötelező dolog a gondozottra nézve, hanem ez magában foglalja azokat az extra szolgáltatásokat - például fodrász, pedikűr, manikűr -, amit vagylagosan vehet igénybe a szociális otthonban gondozottunk. Tehát ezt az elején mindenképpen tisztázni szerettem volna.

Mi indokolja az emelést? Az emelést az indokolja, hogy szeretnénk megőrizni a szociális otthonokban azt a magas minőségű munkát, ami pillanatnyilag ott folyik, és ezt csak úgy tudjuk megerősíteni, hogyha a térítési díjakat emeljük; a személyi és az intézményi térítési díjakat is.



Meg kell mondanom - és ez a vitában még nyilván el fog hangzani, de meg is előlegezhetem -, hogy a megyei szociális otthonok térítési díjai jóval a fővárosi szociális otthonok térítési díjai fölött vannak. A megyékben sorban zárják be a szociális otthonokat, a Fővárosi Önkormányzat egyetlenegy szociális otthonában sem csökkentette az ágyszámot és a szociális otthonok számát sem. A másik megoldást választotta a minőség megőrzése érdekében, a térítésidíj-emelést, de ez a térítésidíj-emelés egy olyan emelés - és ezt megnéztük a szociális otthonokban, az intézményvezetők ennek utánanéztek -, hogy a szociális otthonban lakók nagy része ezt állni tudja, tehát ki tudja fizetni. Tehát ha ezt kifizeti, akkor még mindig nála tud maradni a nyugdíja 20 százaléka, ami a szociális törvényben előírás. Köszönöm.







	ELNÖK: Köszönöm. Zsinka László úr! (Zsinka László: Nem kérdés.) Most már nem kérdések vannak, hanem hozzászólások. Parancsoljon, képviselő úr, utána pedig Kis Gyula úr következik.



	ZSINKA LÁSZLÓ (MIÉP): Tisztelt Közgyűlés! Tisztelt Főpolgármester Úr! Úgy tudom, hogy a múlt héten Amerikában a főpolgármester úr a főváros példa értékű szociális ellátásáról tartott előadást, bár nem tudom, hogy ezeket a tényeket mondta-e, amelyek ebben az előterjesztésben szerepelnek. Mondjuk, azt is felháborítónak tartom, hogy az egészségügyi gyermekotthonok térítési díját 12,5 százalékkal javasolják emelni. Semmi nem indokolja azt, hogy az inflációnál nagyobb mértékben emeljenek ilyen helyeken, egy lassuló, 

csökkenő infláció mellett ezek a díjemelések felháborítóak. Ez azt mutatja, hogy a főváros egyre inkább kivonul a szociális ellátás köréből.

A főpolgármester-helyettes asszony véleményével kapcsolatban: nagyon sántít az, amit mondott, hogy azt kell megnézni, hogy ki tudják-e fizetni vagy nem tudják, hiszen ilyen alapon 80 százalék személyi jövedelemadót is lehetne fizettetni, mert a maradék 20 százalékból is megélne sok ember. Tehát ez nem érv, nem tudok elfogadni egy ilyen érvet, akkor azt is mondhatjuk, hogy az ember ki tud fizetni, mondjuk, ötször annyi személyi jövedelemadót is, és utána még túléli. Tehát ez az érvelés nagyon hamis érvelés, és ezt vissza kell utasítani.

Tehát be tudom jelenteni, hogy a frakcióm nevében ezt a javaslatot nemhogy támogatni nem tudjuk, hanem a legmélyebben elutasítjuk.





	ELNÖK: Kis Gyula úr! (Általános zaj.) Figyelmet kérnék szépen!



	DR. KIS GYULA JÓZSEF (Fidesz-MDF-MKDSZ): Köszönöm szépen. Tisztelt Főpolgármester Úr! Tisztelt Közgyűlés! A szociális otthoni díjemelésnél a vonatkozó törvény szerint figyelembe kell venni a megélhetési költségek növekedését. A megélhetési költségek növekedésének leghivatottabb mérőszáma az inflációs ráta. Miután az inflációs ráta 2000-ben 6,5 százalékra prognosztizált, ezért a 6,5 százalékos térítésidíj-növelés teljes mértékben indokolt lenne. Ha azonban megnézzük az egyes szereplők tehervállalását, akkor 1999-ben az összes 

idősotthonban az állami normatív támogatás a működési költség 43 százalékát fedezte, a saját hozzájárulás 31 százalék, és a fővárosi támogatás 26 százalék volt, tehát egynegyede a működési költségnek.

Ha 2000-ben 8 százalékkal, tehát az infláció fölött számolom a működési kiadást, hiszen speciális esetekben, idős lakosságnál magasabb gyógyszerköltséggel, magasabb energiaárral, fűtésigénnyel kell számolni, tehát a 6,5 százalék helyett 8 százalékkal számolok, és az idén ténylegesen befizetett személyi hozzájárulást, továbbá az állami normatíva növekedését is figyelembe veszem, akkor az az eredmény jön ki, hogy (A gép jelzi az időkeret leteltét.) - kérnék még öt percet.



	ELNÖK: Azt hiszem, rosszkor jelzett a gép, folytassa, képviselő úr!







	DR. KIS GYULA JÓZSEF (Fidesz-MDF-MKDSZ): Köszönöm szépen. Tehát ha figyelembe veszem az állami normatív támogatás növekedését és a tervezett, átlagosan 15 százalék térítésidíj-növekedést, akkor ez azt jelenti, hogy az arányok úgy alakulnak, hogy 47,5 százalékot tesz ki a központi költségvetési hozzájárulás, tehát minden adófizető pénze, 33,5 százalékra nő a saját hozzájárulás, míg 19 százalékra csökken a főváros szubvenciója vagy intézménytámogatása.(Ez azt jelenti, hogy a főváros arra hivatkozva, hogy speciálisan nehéz anyagi helyzetben van...)

Nya 9 (Dr. Kis Gyula József)

Ez azt jelenti, hogy a főváros, arra hivatkozva, hogy speciálisan nehéz anyagi helyzetben van, az érintettekkel próbálja ezt a nehéz helyzetét valamilyen módon könnyebbé tenni. Ha az összes összeget az idősek otthonával kapcsolatban összeadom és kivonom, az jön ki, hogy miközben az állami hozzájárulás 281 millió forinttal nő egy év alatt, azalatt a Fővárosi Önkormányzat 173 millió forinttal szándékozik erre kevesebbet fordítani.

Amikor valaki beköltözik az idősek otthonába, és egy tetemes egyszeri hozzájárulást befizet, akkor feltehető, hogy gondosan számba veszi a hátralévő életének várható viszonyait. Fillérre kiszámolja, hogy mennyi a nyugdíja, abból mennyit kell fizetni, és mennyi marad neki, amiből élhet. Amikor beköltözött, visszafordíthatatlan helyzetbe kerül. Lakását vagy eladta, vagy rokonaira hagyta, vagy rájuk íratta, tehát nincs hova mennie, kényszerhelyzetben van, és minél idősebb egy ember, annál inkább szenved a bizonytalanságtól, annál inkább fél a jövőtől, annál inkább fél a szegénységtől. 

Tehát ha a főváros évről évre változó mértékben, saját anyagi helyzetét figyelembe véve emeli a térítési díjakat, akkor az idősek, akik bizalmukat a főváros vezetésébe vetették - hiszen azért választották meg -, úgy érzik, 



hogy csalódniuk kellett, mert nem ezekkel a feltételekkel mentek be az otthonokba. (A gép jelzi az időkeret leteltét.) Köszönöm, most tényleg kérek öt percet.



	ELNÖK: Köszönöm szépen. Lukács József úr! (Közbeszólások: Kért még időt!) Elnézést, nem hallottam a második mondatot, azt hittem, hogy befejezte képviselő  úr.

Öt percet kér még képviselő úr. 



	H a t á r o z a t

	a Fővárosi Közgyűlés



184/2000.(II.24.)	további öt perc hozzászólási időt biztosít dr. 

Fv.Kgy.h.	Kis Gyula József részére.

	(41 igen, 1 ellenszavazat, 1 tartózkodás)



	DR. KIS GYULA JÓZSEF (Fidesz-MDF-MKDSZ): Köszönöm szépen, főpolgármester úr, és tisztelt Közgyűlés. 

Tehát gondoljanak bele abba, hogy meg lehet-e tenni a kiszolgáltatott helyzetben lévő idősekkel, akik nem tudnak a helyzetükön változtatni, hogy kiszámíthatatlan módon, évről évre változó mértékben emeljük a térítési díjakat. 

Nagyon szeretném, ha a Közgyűlés támogatni tudná a 47. számon kiosztott módosító indítványomat, amely azt mondja, hogy a térítési díjakat minden évben a mindenkori inflációnak megfelelő mértékben kell emelni, illetve miután van egy ennél pontosabb mérőszám, a mindenkori nyugdíjemelés 



mértékében kell emelni. A mindenkori nyugdíjemelést törvény szabályozza, arra számítani lehet, még az aggódó idős ember is tud számítani rá, és ha ehhez kötjük a térítési díjakat, akkor automatikusan megmarad az a biztonság, amely azt jelenti, hogy a náluk maradó összeggel a jövőben is számolni tudnak.

Utánanéztem, hogy ez az emelés körülbelül az idősek otthonában lakók 25 százalékánál, tehát ezer embernél azt jelentené, hogy a nyugdíjából csupán az úgynevezett zsebpénz maradna, ami a mindenkori minimálnyugdíj 20 százaléka, 3350 forint jelenleg. 3350 forintból, ha lemond a dohányzásról és napi egy kávét iszik, akkor már postabélyegre sem marad pénze, hogy írhasson az őt bizony méltatlanul elfelejtett szeretteinek. Nem jut arra lehetősége, hogy gyümölcsöt vásároljon, vagy netántán, isten adja, megigyon egy pohár sört.

Kérem, hölgyeim és uraim, gondoljanak a szüleikre! Gondoljanak arra, hogy ha pechük van, akkor mindannyian megérhetik az időskort. Gondoljanak arra, hogy hogyan fognak állni egy élet munkája után abban a helyzetben, amikor zsebpénzük marad csak, mint egykor volt taknyos korukban.

Kérem az alpolgármester asszonyt, mint előterjesztőt, hogy a 47. számú módosító indítványomat - amelyet még egyszer felolvasnék: a Fővárosi Önkormányzat fenntartásában működő, személyes gondoskodást nyújtó szociális intézmények intézményi térítési díjai évente a mindenkori nyugdíjemelés mértékének megfelelően nőnek - fogadja be. Ha mégsem, akkor a Közgyűlés lelkiismeretére apellálok, és az előbb mondottak alapján kérem, hogy ezt a módosító indítványt támogatni szíveskedjenek. Köszönöm.



	ELNÖK: Köszönöm. Lukács József képviselő úr!



	DR. LUKÁCS JÓZSEF (MIÉP): Köszönöm a szót. Tisztelt Fővárosi Közgyűlés! Főpolgármester Úr! A Kis Gyula képviselőtársam által előadott és alapos tárgyi érvekkel alátámasztott, nem utolsósorban nagyon is meggyőző, érzelmi érvekkel is alátámasztott hozzászólásához csupán egyetlen momentumot szeretnék hozzáfűzni. 



Többünk előtt ismert az, hogy a Fővárosi Közgyűlés 2000. évi költségvetése egyáltalán nem szűkölködik az anyagi javakban, egyáltalán nem egy szoros, nem egy feszített költségvetés. Ebből kifolyólag a mi véleményünk az, hogy a szociális szféra támogatását semmiképpen nem szabad terhelni olyan tételekkel, mint a térítési díjak emelése 10, illetve 15 százalékkal. A Fővárosi Közgyűlés nincs abban a kényszerhelyzetben, hogy ezen az áron próbáljon további összegekhez jutni a szociális szféra területén.

A főpolgármester-helyettes asszony érvelését viszont nem találom jónak, egyáltalán nem jó. Az, hogy ki tudják fizetni a térítésidíj-emelést azok az emberek, akik egyébként feltehetőleg nincsenek fényes anyagi helyzetben, nem lehet elfogadni, mert lehet, hogy ki tudják fizetni, ezt én nem vitatom, de valamiről le kell mondaniuk; Kis Gyula képviselőtársam azt mondta, hogy esetleg a dohányzásról. Ezt a szempontot speciel nem tudom elfogadni, mert az nem baj, ha lemondanak róla, de szomorú módon feltehetőleg a kulturális igényeiket kell csökkenteni - ismerjük, hogy a 





színházjegyek egyáltalán nem olcsóak, vagy más szórakozási lehetőségek egyáltalán nem olcsóak.

(Nem hozhatjuk ezeket az embereket abba a helyzetbe...)

MG/6 (Lukács)

Nem hozhatjuk ezeket az embereket abba a helyzetbe, hogy alapvető, tulajdonképpen szociális, kulturális igényeikről mondjanak le. Következésképpen csatlakozom az előttem szóló előterjesztéséhez, hogy a mindenkori nyugdíjemelés mértékének megfelelő összegnél semmiképpen  ne emelkedjék magasabbra a térítési díj. Köszönöm szépen. 



	ELNÖK: Köszönöm. Perlaki úr!



	PERLAKI JENŐ (Fidesz-MDF-MKDSZ): Köszönöm a szót. Tisztelt Főpolgármester Úr! Tisztelt Közgyűlés! Néhány ellentmondásra szeretnék rávilágítani. Az egyik ellentmondás az, hogy nem világosítjuk ki az elménket azzal kapcsolatban, hogy némelyik otthonunkban rendkívül kevés négyzetméter áll rendelkezésre a gondozottak számára lakóterületként. Élek a gyanúperrel, hogy a szabvány szerintit sem teljesítjük. Sajnos személyes tapasztalatom volt, hogy megtekintettem a Georgina úti intézményt, és még néhány mást is. Azt gondolom, az már nem elfogadható európai mércével, amilyen állapotok vannak.



Kétségtelen, hogy a szociális gondoskodásnak ezt a nemét nagyságrendben nem tudjuk növelni. Én most csak arra szorítkoznék, hogy amennyi férőhelyet vállalunk, azt milyen szinten teljesítjük, és itt súlyos aggályaim vannak. Ott, ahol kicsit... (Folyamatos zaj.) Nem hallom a saját hangom, elnézést kérek, ha lehetne...



	ELNÖK: Figyelmet kérnék szépen!



	PERLAKI JENŐ (Fidesz-MDF-MKDSZ): Ahol öt négyzetméter alatt vagy közelében van egy gondozottra a lakóterület, ott szerintem nagy baj van, mert egy ágy két négyzetméter, ha lelépünk róla, az négy. És ha 4,6, akkor körülbelül ott tartunk, mint a honvédségnél, hogy a stoki még elfér, és ez kevés, nagyon kevés.

Ami az egyszeri belépési díjakat illeti, nagyjából értem a szándékot, hiszen nagyon sokan vannak várólistán, különösen a jobb intézményekben. Az számomra egy kicsit furcsa... (Megszólal a rádiótelefonja.) Elnézést kérek, 

ez az én hibám, rögtön megszüntetem. (Kikapcsolja a telefonját.) Elnézést kérek.

Az egyszeri belépési díjak tekintetében még valószínűleg rendben vagyunk. Az, hogy hol él az idős ember, az sem mindegy. Nem véletlen, hogy a régi rendszer legmegbecsültebb káderei a Kútvölgyi úton és a Gárdonyi Géza úton pihennek. Ha igazak ezek a számok, ott is rosszak a négyzetméterszámok. Általában a helyet szokták megvenni az emberek. Szeretnek a Rózsadombon, a Sváb-hegyen lakni, és egy kicsit kevésbé szeretnek más külső kerületekben lakni. Úgy láttam az egyéb anyagokból, hogy a Gárdonyi  Géza utcán túl akarunk adni. Ha megtartjuk a kiemelt helyeket, akkor szerintem az árakat a kiemelt helyhez kellene viszonyítani.

Még egyszer: fenntartom azt a véleményemet, hogy súlyosan támadható lesz a rendeletmódosításunk akkor, ha 8,25 százalék fölött emeljük az intézményi térítési díjakat. Mondom ezt például azért, mert a főváros rendelete ellen bárkinek joga van az Alkotmánybírósághoz fordulni. A magyar bírósági gyakorlat szerint a jogbiztonságot érinti, sérti az, ha egy 



hosszan fennálló kapcsolatban aránytalanul emeli az egyik fél a díjakat. Kérem, fontolják meg! Támogatom Kis Gyula javaslatát, mint ahogyan az egész frakció is. Köszönöm.



	ELNÖK: Bánovics Tamás úr!



	DR. BÁNOVICS TAMÁS (MIÉP): Engedjék meg, hogy megköszönjem Kis Gyula képviselő úrnak a MIÉP szempontjából nagyon színvonalasnak tartott és valóban a városért, ezen emberekért aggódó hozzászólását.



Hozzászólásával teljes mértékben egyetértünk és a módosító indítványára is igennel fogunk szavazni. Előre kell bocsássam, hogy a MIÉP-képviselőcsoport tegnapi frakcióülésén szóba került ez a téma. Méghozzá úgy került szóba, hogy gondolkoztunk azon, előterjesszünk-e módosító indítványt. Természetesen ki is számoltuk. A kiszámolás a KSH által közzétett inflációs rátának megfelelő mértékben emelte volna mindezen díjakat. 

Hangsúlyoznunk kell, hogy valóban, minden egyes díjemelésnél eltúlzottnak tartjuk a százalékos mértéket, ami sajnos az inflációt jóval meghaladja. Kérdezhetik ezek után, hogy akkor már miért nem terjesztette elő a MIÉP-frakció ezt a módosító javaslatát. Sajnos a válasz egyértelmű, és ugyanezt mutatta a tiszai cianidszennyeződéssel kapcsolatos szavazás is: ilyen esetekben sajnos a koalíció nem tudja nézni azt a szándékot, azt a tényt, amely egy módosító indítvány mögött rejlik. Ilyen esetekben a koalíció sajnos csak azt tudja nézni, hogy az ellenzéktől érkezik egy 



módosító indítvány. És sajnos csak azt tudja nézni, hogy mivel a módosító indítvány az ellenzéktől érkezett, nemmel kell rá szavazni.

Ennek ellenére, hangsúlyozom, anélkül, hogy vitába szeretnénk szállni Kis Gyula képviselő úrral - ahogy hangsúlyoztam, ez teljesen távol áll tőlünk -, mégis most előterjesztünk mi is egy módosító indítványt, ami arra vonatkozik, hogy ezek a díjak a KSH által kiadott inflációs rátával megegyező mértékkel nőjenek.

Ismételten hangsúlyozom: természetesen Kis Gyula képviselő úr módosító indítványát is meg fogjuk szavazni. Azt hiszem, felesleges kérnem a koalíciót arra, hogy belátással éljenek, hiszen bizonyították ma reggel a tiszai katasztrófával  kapcsolatos állásfoglalás ügyében az önök szavazatai, 

de a felelősség és a lelkiismeret, ahogyan ezt Kis Gyula képviselő úr is mondta, nyilván talán megmozdulhat önökben. Köszönöm szépen, és írásban átadom ezt a módosító indítványt.



	ELNÖK: Győri Péter úr!



	GYŐRI PÉTER (SZDSZ): Köszönöm szépen a szót. Tisztelt Közgyűlés! Tisztelt Hozzászólók! Vitába szállnék az előttem szólókkal, és megpróbálok  néhány tényszerű vagy észérvet fölsorolni, esetleg arra is érdemes odafigyelni. Elöljáróban mondanám a Közgyűlésnek, hogy a szociális bizottság támogatja az előterjesztést, és javasolja a Közgyűlésnek az elfogadását. 

Rögtön leszögezném, mert itt  nem nagyon hangzott el a szám, hogy egy 15 százalékos intézményi térítésidíj-emelésről van szó, és azért kell külön hangsúlyoznom vagy egyszerűen megemlítenem, mert az elmúlt napokban 



gyakran a sajtóban megjelentek olyan interpretációk, amelyek 35, illetve 45 százalékos térítésidíj-emelésről szóltak. Lehet, hogy most is egyes képviselők rossz oszlopot néznek, mert valóban több intézményvezető javaslata tartalmaz 35-45 százalékos térítésidíj-emelést. És valószínűleg nem azért, mert az intézményvezetők rossz emberek lennének, hanem azért, mert úgy látják, szükség és lehetőség van ilyen térítésidíj-emelésre. De amit mi javasolunk, 15 százalékos intézményi térítésidíj-emelés. Kétségtelenül javaslatunk alapvető oka az, hogy az intézmények működőképességét fönntartsuk. 

Lehet arról vitatkozni, hogy a Fővárosi Közgyűlés vagy a központi kormányzat hogyan és mennyivel járul hozzá a szociális intézmények fenntartásához, mi úgy gondoljuk, a középpontban azt kell tartani, hogy megfelelő szolgáltatást tudjunk  nyújtani ebben az évben is ezekben az intézményekben. Ahhoz, hogy megfelelő szolgáltatást tudjunk nyújtani, ezeknek a színvonala ne romoljon, ez a térítésidíj-emelés szükséges és kívánatos is, és a bentlakók érdekeit szolgálja, mert ha ezt nem tesszük meg, akkor egész egyszerűen nem tudjuk azt a szolgáltatást nyújtani, ami, azt gondolom, jogosan elvárható a bentlakók részéről.

(Ugyanakkor néhány más számot is említenék.)



VE (Győri Péter)

Ugyanakkor néhány más számot is említenék, nevezetesen, hogy mekkora térítési díjakról van szó, amiket a 2000. évre meghatározunk. Nem fogok sok számot felsorolni. A fogyatékos otthonokban ez átlagosan 16 ezer forint/hó összeget jelent, az időskorú otthonokban 19 és 24 ezer forint/hó térítési díjról van szó megemelt szinten, és az úgynevezett emelt szintű otthonokban körülbelül 30 ezer forint/hó térítési díjról van szó.

Minden évben minden lakó jövedelmi helyzetét megkérjük az előterjesztéshez. 



Ha megnézzük a jövedelmi helyzet alakulását, akkor, igenis, azt tapasztaljuk, hogy ezek az összegek elviselhető összegek a bentlakók számára, és ha ezeket az összegeket összehasonlítom azzal, hogy mennyibe kerül a tényleges ellátás, akkor azt látjuk, hogy már 1999-es árszinten is egy-egy lakónak az egyhavi tényleges ellátása 60-80 ezer forintba kerül. Ezt tudják a lakók is. Pontosan tudják a bentlakók, hogy ők egy részét fizetik meg annak a költségnek, amibe az ellátásuk kerül.

Mivel Perlaki úr már teljes tárgyi tévedésekkel ijesztgette a Közgyűlést, azt is mondanám, hogy a törvény azt szabályozza – és ez egy garanciális szabály –, hogy a térítési díjak megállapításánál figyelembe kell venni az intézmények szűkített önköltségének alakulását. Magyarul: nem lehet akárhogy térítési díjat meghatározni. Ez védi a bentlakók érdekét. 



Az előbb említett számok, azt hiszem, rávilágítanak arra, hogy jelenleg az intézményekben a szűkített önköltség többszöröse annak, amilyen térítési díjat mi kérünk. Ez egyébként szerintem ez így természetes, mindenesetre arról szó sincs, hogy törvénybe ütköznénk.

A javaslatokhoz még annyit  mondanék – és előre látom, hogy két percet kérek még az öt percemhez –, visszakérdezve a hozzászólókra: amikor az országos infláció 20-25-30-33 százalékos volt, mit szóltak volna ahhoz, hogy (A gép jelzi az időkeret leteltét.)  a valóban bentlakók irányába mi ekkora mértékű térítésidíj-emelést érvényesítettünk volna? Mert nem érvényesítettünk ilyen térítési díjakat.

Értem, hogy lehet ezt a nyugdíjhoz is kötni. Maga a szociális bizottság is hozott két évvel ezelőtt egy ma is érvényes határozatot, amelyben a nyugdíjakhoz köti a térítési díjak emelkedését, de attól 5 százalékkal 



eltéríti. Ez a mai számokkal 13 százalékot jelentene, és 15 százalék az az átlagos intézményi díj, ami most a javaslatban szerepel. Én tehát azt gondolom, hogy az eltérés nem jelentős.

Látván tehát a számokat, én úgy látom, ez elviselhető a bentlakók számára, és különösen úgy látom, hogy ha nem emelnénk meg a térítési díjakat ekkora mértékben, akkor egész egyszerűen lerontaná a szolgáltatások színvonalát, és ezt – éppen a lakókra való tekintettel – semmiképpen nem szeretném, ha tennénk.

Köszönöm szépen.



	ELNÖK: Köszönöm szépen. Perlaki úr!



	PERLAKI JENŐ (Fidesz-MDF-MKDSZ): Győri Péter valószínűleg valamit félreértett. Én nem arra gondolok, hogy a térítési díjak megállapításáról szóló jogszabályba ütközik, hanem arra gondolok, hogy amikor a nyugdíjas beköltözik egy ilyen intézménybe, akkor van valamilyen szintje a térítési díjnak. Ha a nyugdíja az évtizedek alatt kisebb mértékben nő, mi pedig nagyobb mértékben emeljük a díjakat, akkor önkényesen hozunk létre egy nagyon rossz szituációt a nyugdíjas számára.

Érthető számomra az, hogy valamilyen módon meg kell határozni a feladatellátásra szánt nagyságrendet, összeget a Fővárosi Önkormányzatnak, és ha mi az önköltséghez akarjuk közelíteni a térítési díjakat, akkor azt gondolom, hogy ez csak az új belépők esetében lehet korrekt.





Aki benn ül, és veszíti, veszítette az értékét a nyugdíja, mert ment föl az infláció, azt nem hozhatjuk most egyoldalúan ilyen helyzetbe. Én ezzel érvelek.

A másik dolog, hogy egyébként a főváros a különböző bentlakásos intézményeinél a rekonstrukciónál is 6-8 milliót rákölt egy férőhelyre – szerintem irreálisan sokat. Akkor aztán nem sok férőhelyet fogunk győzni ezután pénzzel. Szerintem tehát ott le kell szorítani a költségeket.

Van viszont még egy baj, nevezetesen az, amit mi itt nem merünk bevallani önmagunknak, de most el kell mondanom: ezekben az intézményekben a személyzet emberfeletti munkát végez, és lasszóval kell fogni azokat az embereket, akik hajlandók ennyiért dolgozni, mert még a tisztességük meg a szakmai elhivatottságuk odaviszi őket, de a családot is el kell tartani. (A gép jelzi az időkeret leteltét.) 

Ezért nem jó, hogy a közalkalmazottak esetében a 4 százalék szerepel a költségvetési javaslatban, úgyhogy erre majd még módosító indítványt teszünk.

Nem ismétlem, mert végülis érthető volt, és lejárt az időm. Köszönöm, hogy meghallgattak.



	ELNÖK: Marsi Péter Pál képviselő úr ügyrendben.



	MARSI PÉTER PÁL (MIÉP): Köszönöm szépen. Tisztelt Közgyűlés! Kérem a napirendről való levételét ennek a tárgykörnek. Köszönöm szépen.





	ELNÖK: Indítvány  hangzott el a napirendről való levétellel kapcsolatban.

Szavazni fogunk a napirendről való levételről.



	H a t á r o z a t

	a Fővárosi Közgyűlés



185/2000.(II.24.)	nem fogadja el Marsi Péter Pál ügyrendi 

Főv.Kgy.h.	indítványát.

	(18 igen, 30 ellenszavazat, 5 tartózkodás)



	ELNÖK: Folytassuk! Kis Gyula úr!



	DR. KIS GYULA JÓZSEF (Fidesz-MDF-MKDSZ): Köszönöm szépen. Tisztelt Közgyűlés! Számokkal nehéz vitatkozni. Az egy főre eső normatív állami támogatás 20 százalékkal nőtt 1999-től 2000-ig. Tehát 20 százalékkal:  évente egy főre 323 200-ról 388 000 forintra; a működési költség, ha az infláció fölött számolom, akkor is maximum 8 százalékkal. Itt tehát nem arról van szó, hogy azért kell ez a pénz, hogy ne romoljon az ellátás. Ez a pénz azért kell, hogy  a főváros kevesebbet költsön. Ezt semmi nem indokolja, ráadásul azok, akik ezekben az otthonokban laknak, nem valószínű, hogy utaznak majd azon a DBR-metrón, ami miatt most a főváros spórolni fog. Sajnos, nem érik meg. Tehát az a módszer, hogy az állami hozzájárulás növekedését az önkormányzati csökkenésével és a lakók terhelésével együtt valósítsuk meg, legalábbis az önkormányzatok – beleértve a világ bármely 





önkormányzatát – gyakorlatában példa nélküli. Ez mindenhol a helyi önkormányzatok alapvető feladata. És tessék megnézni bármelyik országban, hogy a helyi önkormányzat mit tesz az idős, magatehetetlen, kiszolgáltatott lakóiért, polgáraiért! A legkisebb falutól! És pont a főváros (A gép jelzi az időkeret leteltét.) akar kilógni ebből a sorból? Semmi nem indokolja, és semmi nem teszi elfogadhatóvá. Köszönöm.

ELNÖK: (Előterjesztő!)

	ELNÖK: Előterjesztő? A vitát lezártam. Elnézést, Győri úr éppen akkor, amikor a mondatot kimondtam, jelentkezett. 



	GYŐRI PÉTER (SZDSZ): Egyetlen érvet hadd mondjak el. Azt gondolom, hogy az általam mélyen tisztelt Kis Gyula alelnök úr nem feltétlenül helytálló érzelmi húrokat penget. Megpróbáltam képviselőtársaimmal megosztani a számokat. Mindenki jól tudja, ha 16 ezer vagy 24 ezer forintot kell ma fizetni havonta egy-egy otthonunkban a teljes ellátásért, fűtésért, világításért, mosásért, takarításért, háromszori-négyszeri étkezését, gyógyszerért, egészségügyi ellátásért, és mi ezt a teljes ellátást biztosítjuk, és lehetőleg megfelelő színvonalon, akkor minden nyugdíjas a fővárosban, ha rászorul, igenis be akar jönni az otthonainkba, mert sokkal magasabbak ma csak a lakhatási költségek a városban, sokkal dinamikusabban emelkedtek a lakhatási árak ezek alatt az évek alatt, mint akár ezzel a térítésidíj-emeléssel, amit otthonainkban érvényesítünk. Ezt a nyugdíjasok tudják, és sajnos több ezren állnak ma is sorba az otthonainkban, mert nincs elegendő férőhely, ahol igénybe 





vehetnék szolgáltatásainkat. Annak ellenére, hogy számtalan magán- és karitatív otthon is létrejött a városban, mindegyik sokkal magasabb árakkal működik, mint a Fővárosi Önkormányzat által magas színvonalon biztosított ellátások. Köszönöm szépen a szót. 



	ELNÖK: Tirts Tamás úr!



	TIRTS TAMÁS (Fidesz-MDF-MKDSZ): Tisztelt Fővárosi Közgyűlés! Tisztelem Győri Péter szakmai tudását, de megütötte a fülemet az a reakció, hogy Kis Gyula képviselőtársunk felelőtlen szociális húrokat penget. Kis Gyula ennek a témának elkötelezett szakértője. (Győri Péter: Nem ezt mondtam!) Meg kell nézni a jegyzőkönyvben, pontosan hogyan fejezte ki magát. Azt gondolom, lehet, hogy érdemes lenne a Közgyűlésnek tényleg arról beszélni, hogy milyen 

módon néznek ki szociális otthonaink, és azt gondolom, hogy megérne erről egy részletesebb vitát is folytatni, hogy azok a nyugdíjasok, akik be akarnak kerülni a szociális otthonokba, miért és milyen formában érdemelnek támogatást. Amikor frakciónk megtárgyalta ezt a napirendi pontot, úgy döntött, hogy nem fogja támogatni az előterjesztést, ugyanis ezeket a térítési díjakat, illetve ezt az összeget, amellyel ez a határozati javaslat megfogalmazódott, ebben a formában nem tudjuk támogatni. 



	ELNÖK: Köszönöm. Kis Gyula úr!







	DR. KIS GYULA JÓZSEF (Fidesz-MDF-MKDSZ): Elnézést kérek, hogy harmadszor szólok. A bizottságunk elnöke megemlített, ezért mondanám, hogy a bizottság elfogadta az előterjesztést, de 6:4-es szavazati aránnyal, tehát korántsem egyhangúlag.

Másodszor: ha a szociális bizottság elnöke úgy véli, hogy a főváros szociális intézményeit ugyanolyan szintű díj bevétele illeti meg, mint a piaci szereplők hasonló intézményeit, akkor alapvetően gazdasági, piaci kérdésnek tekinti a szociálpolitikát a fővárosban. Van különbség a kettő között; ebből ne csináljunk üzletet, kérem! 

Továbbá szeretném felhívni a tisztelt bizottsági elnök úr figyelmét, hogy a 2. pontot, tehát a kiemelt szociális otthonok egyszeri bekerülési díjának emelését nem javasolom módosítani, bár az is jelentős, el tudom fogadni, ugyanis ők akkor még dönthetnek, hogy vállalják-e ezeket a körülményeket, vagy nem, de akik már ott laknak, mint mondtam, nincsenek döntési helyzetben, ki vannak nekünk szolgáltatva. 



Még egyetlen dolgot mondanék: azért nem az inflációt, hanem a nyugdíjemelés mértékét javasoltam, mert a kiszámíthatóság és a biztonság idős korban szinte alapvető szükséglet, és ez kiszámítható, biztonságos, hiszen azért kötötte annak idején az Országgyűlés kiszámítható normákhoz a nyugdíjat, hogy tudni lehessen, mi vár az emberre jövőre és azután. Ugyane miatt a szempont miatt teljesen méltányosnak tartom (A gép jelzi az időkeret leteltét.), hogy a nyugdíjemelés arányában terheljük az ott lakókat. Köszönöm.



	ELNÖK: Zsinka László úr!



	ZSINKA LÁSZLÓ (MIÉP): Tisztelt Közgyűlés! Tisztelt Főpolgármester Úr! Egy dolgot szeretnék megjegyezni. Nem fogok meglepődni akkor, ha még ebben az évben néhány közszolgáltatási szerződéstervezetet be fognak nyújtani azzal kapcsolatban, hogy ennek vagy annak a szociális otthonnak a szerepét át fogja venni valamelyik karitatív egyesület, és bizony ezekkel az inflációnál jóval magasabb díjemelési tételekkel a szép, lassú privatizációját készítik elő a szociális ágazatnak. Ezért is javasoltuk már a sajtótájékoztatón is, hogy igen hasznos lenne, ha átvilágítanák a szociális ágazatot, és különös tekintettel az ott meglévő összeférhetetlenségeket vizsgálnák meg.



	ELNÖK: Szolnoki Andreáé a szó, mint előterjesztőé,- lezártam a vitát.



	ELŐADÓ: Köszönöm szépen a szót. Zsinka úr felvetésével kapcsolatban, hogy a főváros kivonul-e a szociálpolitikából, azt gondolom, hogy ez biztosan nem így van, és ezt számokkal is tudom igazolni önnek. Többek között két évvel ezelőtt fogadta el a főváros Közgyűlése a szociális otthonok rekonstrukciós programját: öt év alatt 21 milliárdot fogunk szociális otthonokra költeni. Ezek után azt gondolom, hogy az a kérdés, hogy kivonul-e a szociálpolitikából, enyhén szólva túlzás.

Győri Péter bizottsági elnök úrnak köszönöm szépen a megnyilvánulásait, mert nagyon sok kérdésre reagált, amelyre nekem így már nem kell reagálnom. Kis Gyula felvetésére talán annyit tudnék mondani, hogy valóban úgy van, hogy az idős ember számára egyáltalán nem mindegy, 



hogy milyen körülmények között éli le élete utolsó éveit vagy évtizedeit; de az sem mindegy, hogy az idős embert ki veszi körül. Azoknak a közalkalmazottaknak, dolgozóknak, akiket Perlaki Jenő úr, nem véletlenül, nagyon erősen megdicsért, és valóban én is csak az elismerés szavaival tudok róluk szólni, egyáltalán nem mindegy, hogy mennyi a bérük, mert ha ilyen alacsony marad, akkor sajnos tényleg el fognak szivárogni még a legelkötelezettebbek is, és akkor hiába tartjuk fenn az idősek otthonát, ha a közalkalmazottak elmennek a szociális otthonokból. 

Lukács József felvetésére azt tudom mondani, hogy máshogy ítéljük meg a költségvetést. Ön azt mondja, nem feszített a költségvetés, én azt mondom, hogy nagyon is feszített ez a költségvetés. A kulturális tevékenységre azt tudom mondani, hogy egy átlag nyugdíjas ma sokkal kevesebb kulturális lehetőséggel él, mint egy idősotthonban élő nyugdíjas, amit a szociális otthon biztosít számára. 



Ezek az emelések is a működési költségek közé fognak kerülni, és éppen a kulturális lehetőségek bővülését fogják eredményezni. 

Perlaki úr azt mondja, hogy az a légtér, ahol a szociális otthonainkban élnek, nem felel meg a minimumfeltételeknek. Az 1/2000. számú minisztériumi rendeletnek minden szociális otthonunk megfelel; amelyek nem felelnek meg, azokat a rekonstrukciós programban a minimumfeltételekhez igazítjuk. Tehát akkor, amikor a rekonstrukciós programot megalkotta a főváros Közgyűlése, azokban a szociális otthonokban, ahol nem felel meg ennek a feltételnek, ott mindenhol átalakítás van, tehát ilyen formában meg fog felelni a 







minimumfeltételeknek. Ez is azt igazolja, hogy igenis sokat költünk a szociális ágazatra.



Még egy felvetés, hogy a fővárosnak sem érdeke, hogy minél több méltányossági elbírálása legyen. Méltányossági szempontból azoknál a gondozottaknál, akik nem tudják kifizetni ezeket az összegeket, a főváros állja helyettük, és nem akarjuk növelni ezek számát. Tehát egy olyan emelést terjesztettünk most a Közgyűlés elé, amely még elviselhető a bentlakók, a gondozottak számára. Jelzem, hogy sem Kis Gyula, sem Bánovics úr módosító javaslatát nem támogatom, úgyhogy szavazni kell róla. ELNÖK: Köszönöm szépen. Csengetést kérnék szépen!



SF 2 



	ELNÖK: Köszönöm szépen. Kérem a képviselőket, hogy foglaljanak helyet. Először a módosító indítványokról szavazunk. 

47. sorszámmal osztottuk ki Kis Gyula képviselő úr indítványát, mely szerint "a Fővárosi Önkormányzat fenntartásában működő, személyes gondoskodást nyújtó szociális intézmények térítési díjai évente a mindenkori nyugdíjemelés mértékének megfelelően nőnek". Az előterjesztő nem ért vele egyet.











	H a t á r o z a t

	a Fővárosi Közgyűlés



186/2000.(II.24.)	nem fogadja el dr. Kis Gyula Józsefnek a 

Főv.Kgy.h.	rendelettervezet 1. § (1) bekezdésének 1. sz. mellékletére vonatkozó módosító indítványát.

	(26 igen, 11 ellenszavazat, 20 tartózkodás)





	ELNÖK: A következő indítványt Bánovics Tamás képviselő úr tette, 47-es sorszámmal osztottuk ki, illetve erre írta kézzel a képviselő úr a módosító indítványát. "A Fővárosi Önkormányzat fenntartásában működő, személyes gondoskodást nyújtó szociális intézmények térítési díjai évente a KSH által kiadott inflációs rátával megegyező mértékben nőnek." Az előterjesztő nem ért vele egyet. Minősített többség szükséges az elfogadáshoz.



	H a t á r o z a t

	a Fővárosi Közgyűlés



187/2000.(II.24.)	nem fogadja el dr. Bánovics Tamásnak a 

Főv.Kgy.h.	rendelettervezet 1. § (1) bekezdésének 1. sz. mellékletére vonatkozó módosító indítványát.

	(26 igen, 13 ellenszavazat, 19 tartózkodás)





	ELNÖK: Az eredeti határozatról szavazunk. Minősített többségű szavazás következik. Indítsuk a gépet! Rendelalkotás következik, most szavazzunk!





	A Fővárosi Közgyűlés



	megalkotja 5/2000.(.....) számú önkormányzati rendeletét a fenntartásában lévő személyes gondoskodást nyújtó, szakosított szociális intézmények térítési díjairól, és a térítési díjakkal kapcsolatos eljárási rendről szóló 12/1997.(III.20.) Főv.Kgy. számú rendelet módosításáról.

	(35 igen, 23 ellenszavazat, 0 tartózkodás)





	ELNÖK: Átadom az ülés vezetését Vajda úrnak. 





(Az ülés vezetését Vajda Pál főpolgármester-helyettes veszi át.)









	A napirend 3./ pontja: Javaslat a Fővárosi Szabályozási Kerettervről szóló 46/1998.(X.15.) számú Főv.Kgy. rendelet módosítására.



                     	ELŐADÓ: dr. Demszky Gábor

	HOZZÁSZÓLÓ: dr. Bánovics Tamás, Perlaki Jenő, Szegedi Ferenc, Ráday Mihály



	ELNÖK: Tisztelt Közgyűlés! A kérdések következnek. Dr. Bánovics Tamás! 



	DR. BÁNOVICS TAMÁS (MIÉP): Tisztelt Főpolgármester Úr! Tisztelt Fővárosi Közgyűlés! A kérdésem nagyon egyértelmű, a 8. pontra, a Kelenföldi pályaudvarra és térségére vonatkozik. Az egyik mai napilapban olvastuk, hogy a metróépítéssel kapcsolatban szerepel olyan terv is, amely szerint egy metrókijárat egy társasházba nyílna. Azt szeretném megkérdezni, hogy a Kelenföldi pályaudvar és térsége rendezési tervében várható-e ilyen jellegű megoldás, mert ha igen, azt nem fogjuk tudni megszavazni. Köszönöm. 





	ELŐADÓ: A rövid válasz az, hogy nem. Hosszabban a főépítész úr válaszol, ha kívánja a képviselő úr. Kívánja hosszabban? 



	DR. BÁNOVICS TAMÁS (MIÉP): Nem. 



	ELNÖK: Kérdés van-e még? (Nincs jelentkező.) A vitát megnyitom. A vitában Perlaki Jenő jelentkezett. 



	PERLAKI JENŐ (Fidesz-MDF-MKDSZ): Ki vezeti az ülést? A főpolgármester úr? 



	ELŐADÓ: Vajda úr. Én vagyok az előterjesztő, ezért Vajda úr vezeti az ülést. 



	PERLAKI JENŐ (Fidesz-MDF-MKDSZ): Köszönöm szépen. Azért kérdezem, mert szeretném kérni Vajda úrtól, hogy ellenőrizze le a szavazási listát. Ráday úr végig itt tartózkodott, és információim szerint a szavazási listán szavazott. Kérem, szíveskedjen ellenőrizni! 



	ELNÖK: Kérem szépen a szavazási listát. Gyanítom, hogy Ráday úr közben a helyére ment. Amíg a szavazási listát idehozzák, addig folytassuk a vitát a napirend tárgyában. Szegedi Ferenc! 







	SZEGEDI FERENC (Fidesz-MDF-MKDSZ): Tisztelt Fővárosi Közgyűlés! A jelen előterjesztésben a fővárost érintő olyan módosításokra kerül sor, amelyek a fővárosi szabályozás idején már köztudottak voltak, de sajnálatos módon nem kerültek be a rendelet megalkotásakor a fővárosi kerettervbe. Azok a zárványterületek, 



amelyek itt találhatók, olyan területeket foglalnak magukba, amelyek természetes módon követik a környezet szabályozási tervben meghatározott besorolásait. Ez alól természetesen kivétel a Kelenföldi pályaudvar környéke, amely nagy kiterjedésű és jelenleg a XI. kerületben elfogadásra kerülő kerületi szabályozási terv részeként meg kell, hogy fogalmazódjon. 

A Várostervezési és Városképvédelmi Bizottságban részletesen és több menetben tárgyaltuk a kérdést, és azzal egyhangúlag egyetértett a bizottság. Azt hiszem, olyan mértékben jártuk körül a kérdést, amely megnyugtató a Fővárosi Közgyűlés számára, éppen ezért az előterjesztést elfogadásra javasolom. 



	ELNÖK: Köszönöm szépen. Ügyrendi kérdésben Ráday Mihály kért szót. 



	RÁDAY MIHÁLY (SZDSZ): Elnézést kérek, tisztelt Közgyűlés, de kénytelen vagyok megszólalni, hiszen meg voltam gyanúsítva, jegyzőkönyvben van. Szeretném, ha a jegyzőkönyvben az is benne lenne: igaz, hogy tárgyaltam a kerületem polgármesterével, de a szavazáskor itt voltam, magam nyomtam meg a gombot - erre több tanú 

van -, majd visszamentem folytatni a megkezdett tárgyalást. Örülnék, ha Perlaki úr visszavonná az előbbi kijelentését és elnézést kérne. 



	ELNÖK: Köszönöm szépen. Szintén ügyrendi kérdésben kér szót Perlaki Jenő. 

(PERLAKI JENŐ: Nem bizonyítok, elnézést kérek, megoszlanak a vélemények, hogy hol tartózkodott.) 

	PERLAKI JENŐ (Fidesz-MDF-MKDSZ): Ügyrendben szerettem volna bejelentkezni, csak úgy látszik, mellényúltam, bocsánat. Nem bizonyított, elnézést kérek - megoszlanak a vélemények, hogy hol tartózkodott. Mivel én nagyon tisztelem az ön munkáját és bízom önben, inkább én kérek elnézést... (Ráday Mihály: Kikérem magamnak! Hát igazságot beszélek! Miért vonod kétségbe? - Deák András: Most kér elnézést!) Elfogadom, amit mond a képviselő úr.



	ELNÖK: Tisztelettel ezt a kérdést akkor zárjuk le, azzal, hogy 10 óra 06 perc 42 másodperckor Ráday Mihály "igen" szavazatát adta le. Kérem a Közgyűlést, fogadja el Ráday Mihály érvelését, hiszen visszavonta Perlaki képviselőtársam a feltételezést. (Közbeszólások az MSZP soraiból: Elfogadjuk! Menjünk tovább!) 

A napirendi pontot tárgyaljuk tovább. Marsi Péter Pál kért szót.



	MARSI PÉTER PÁL (MIÉP): Tisztelt Közgyűlés! Előre kell bocsátanom, hogy a MIÉP-frakció ezt a javaslatot elfogadja, avval a megjegyzéssel, miszerint rendkívül örülünk annak, hogy 

a Fővárosi Szabályozási Keretterv pontosítása elkezdődött, és reméljük, ez a munka tovább fog folytatódni.

Különösen örülünk 8. szám alatt a Kelenföldi pályaudvar és környéke rendezési tervének, a keretterv módosításának, és annak kifejezetten örülünk, hogy nem a Bartók Béla út meghosszabbítása révén módosult, hanem a vasút fölötti híd kijelölt területe továbbra is benne marad a rendezési kerettervben. Bár már látnánk, hogy ez a híd épül!





	ELNÖK: Köszönöm, a vitát lezárom. Az előterjesztőnek adom meg a szót.



	ELŐADÓ: Azt hiszem, Szegedi úr észrevétele volt, hogy a szabályozási keretek készítésénél már készen voltak azok a javaslatok, amelyeket akkor mi nem fogadtunk be, és ezért a kerettervet most kell módosítani. A szakmai információk szerint ebben a részletezésben akkor ezek a javaslatok ebben a formában nem merültek fel. 

Egyébként pedig örülök annak, hogy a bizottság is és a képviselők is támogatják a szabályozási keretterv tíz tételben szereplő módosítását. 

A műfaj olyan egyébként, hogy rendszeresen fogja a kerületi javaslatokat tárgyalni a Közgyűlés, és folyamatosan módosítani fogja a kerettervet - Marsi úrnak szól ez a megjegyzésem.



	ELNÖK: Köszönöm szépen. Tisztelt Közgyűlés! A határozati javaslatokat egyben teszem fel szavazásra. Jelzem a Közgyűlésnek, hogy minősített többségű szavazásról van szó, hiszen rendeletalkotás történik.

	A Fővárosi Közgyűlés



	megalkotja 6/2000.(....) számú önkormányzati rendeletét a Fővárosi Szabályozási Kerettervről szóló 46/1998.(X.15.) számú Főv.Kgy. rendelet módosításáról.

	(46 igen, 0 ellenszavazat, 1 tartózkodás)



	H a t á r o z a t

	a Fővárosi Közgyűlés



188/2000.(II.24.)	felkéri a főpolgármestert, hogy a módosítás 

Főv.Kgy.h.	fővárosi nyilvántartáson történő átvezetéséről gondoskodjon.



	Határidő: azonnal

	Felelős: dr. Demszky Gábor

	(46 igen, 0 ellenszavazat, 1 tartózkodás)



(Az ülés vezetését dr. Demszky Gábor főpolgármester veszi át.)



	A napirend 4./ pontja: A Vagyongazdálkodás 2000. évi Irányelvei, a Vagyongazdálkodás 1999. évi Irányelveinek teljesítéséről szóló beszámolóval egységes szerkezetben.



	ELŐADÓ: Vajda Pál

	HOZZÁSZÓLÓ: Marsi Péter Pál, dr. Bánovics Tamás, Zsinka László, Perlaki Jenő, Szálka Miklós, Székely Gábor, dr. Szolnoki Andrea, Grosser János, dr. Pálinszki Antal, Tirts Tamás, Mohosné dr. Bortlik Eszter, dr. Tiba Zsolt, dr. Ajkay Zoltán, Kardos Péter, dr. Juharos Róbert, Somlyódy Csaba









	ELNÖK: Vajda úr az előterjesztő. Kíván-e szólni? 



	ELŐADÓ: Nincs kiegészítésem.



	ELNÖK: Van-e kérdés az előterjesztőhöz? Marsi úr, Perlaki úr, Bánovics úr jelentkeztek, ebben a sorrendben adom meg a szót. Marsi úr!



	MARSI PÉTER PÁL (MIÉP): Köszönöm szépen. Az lenne a kérdésem az igen tisztelt előterjesztőhöz, hogy a jövőben is kíván-e a főváros vásárolni nem tulajdonostól. Köszönöm szépen.



	ELNÖK: Bánovics úr!



	DR. BÁNOVICS TAMÁS (MIÉP): A következő kérdéseim vannak.

Miért nem látjuk az Állami Számvevőszék jelentését az anyag mellékleteként, és miért nem szerepel a főváros által erre tett észrevétel az anyag mellékleteként? 

Második kérdésem: a Vízművek privatizációs és menedzsment szerződésének felülvizsgálati tárgyalásai hogyan állnak? Hiszen erről csak Atkári úrtól lehet információnk, mivel a Közgyűlés nem hajlandó napirendre venni azt, hogy a Közgyűlés kezdeményezze ezt a felülvizsgálatot.



Harmadik kérdésem pedig: jelenleg hány üres lakás van a főváros tulajdonában?



	ELNÖK: Zsinka úr!



	ZSINKA LÁSZLÓ (MIÉP): Az előterjesztőnek azt a kérdést szeretném feltenni, ami egy későbbi napirend kapcsán ma még szóba kerül, de mivel ez az anyag is tárgyalja, nem kellene-e felülvizsgálni azt a gyakorlatot, amely a DBR-metróra félretett részvények értékesítésével kapcsolatban éppen aktuális. Ugyanis a befektetők tanácsára a Matáv-részvényeket eladták abban a pillanatban, ahogy azok elérték a minimálárat, illetve elkezdődött egy folyamatos eladás, és ha a tanácsadók jó tanácsot adtak volna, egy kicsit várt volna még a Fővárosi Önkormányzat az eladással, és akkor jóval nagyobb hasznot érhetett volna el. Így körülbelül minimálisan 1 milliárd forintnyi elmaradt haszonról van szó.

Az a kérdésem még ezzel kapcsolatban, hogy annak a pénznek mi lett a sorsa, hol van most, melyik tételen szerepel majd a költségvetésben - vagy újra befektették valamilyen más értékpapírba? 

Erre szeretnék választ kapni az előterjesztőtől. Köszönöm.



	ELNÖK: Köszönöm. Perlaki úr!



	PERLAKI JENŐ (Fidesz-MDF-MKDSZ): Kérem az előterjesztő véleményét arról, hogy a közterületek hasznosításából származó összegeket hogyan kezeljük. Ezt azért kérdezem, 



mert a közterületek hasznosításánál véleményem szerint a városképi érdek az elsődleges, és csak ez után következik a bevételi érdek. Most a tavalyi teljesítéssel azonos szinten tervezünk, ezért szeretném tudni, hogy a négyzetméter csökkenésével számolunk-e és egyben a díj emelkedésével, vagy mi a koncepciónk ezzel kapcsolatban.

A másik kérdésem: a forgalomképes ingatlanok értékesítése kapcsán pontosan mi a nyilvánosság eszköze? Napilapokban tesszük-e közzé? És egyébként megjegyzem, hogy itt az elért árak reálisak.



	ELNÖK: További kérdés? (Nincs ilyen jelzés.) Az előterjesztőé a szó.



	ELŐADÓ: Marsi Péter Pálnak mondom, hogy a Fővárosi Önkormányzat vezetése tisztában van a római jog alapelveivel, ezért nem tulajdonostól nem szokása tulajdont vásárolni. Értem, hogy mivel kapcsolatban teszi fel a kérdést, de ha lesz módom, a kérdések és interpellációk félórájában ki fogom fejteni az álláspontomat a tárggyal kapcsolatban - nevezetesen a 14-es villamosra tetszik gondolni.

Ami a közterület-hasznosítást illeti, tájékoztatom a tisztelt Képviselő-testületet, hogy egyedülálló módon Budapest önkormányzatánál a közterület-használati kérdésekben képviseleti szint dönt, nevezetesen a városképvédelmi bizottság. Meggyőződésem, hogy a közterület-hasznosításnál - éppen a döntési eljárás kapcsán - elsőrendű szempont a városkép védelme.

A bevételeket pedig a bázishoz tervezett szinten állapítottuk meg, ami viszont a realitásokat tükrözi.



Köszönöm a forgalomképes vagyoni eszközökkel kapcsolatos megállapítását. A vagyonrendeletünk értelmében országos napilapban tesszük közzé az ingatlan-értékesítések pályázati felhívásait.

(A nyilvánosság biztosított...)

PÉ 5 (Vajda Pál)

A nyilvánosság biztosított, és úgy látom, hogy a forgalomképes vagyoni kör tekintetében, minden vagyonelem tekintetében nyilvános versenyeztetésre kerül sor.

Ami a Vízművek privatizációját illeti, a tekintetben valójában folyik egy munka a privatizációs szerződések most már kétéves tapasztalatainak feldolgozása alapján, a módosítások létrehozására. Úgy gondolom, hogy ennek a kérdéskörnek a taglalása nem a vagyonpolitikai irányelvek keretei 

között kell hogy megtörténjen, nyilván a tárgyalások zárása után a szerződésmódosítások a tisztelt Képviselő-testület elé fognak kerülni.



	ELNÖK: Szálka Miklósnak adom meg a szót.



	SZÁLKA MIKLÓS (Fidesz-MDF-MKDSZ): Köszönöm szépen. Az előterjesztés 37. oldalán felsoroltakkal szeretnék foglalkozni, ennek a címe: az Állami Számvevőszék 1999 második félévében a fővárosi tulajdonú közúti létesítményekkel kapcsolatos ellenőrzése során javasoltak figyelembevétele a vagyongazdálkodás területén belül.

Úgy érzem, hogy az itt felsoroltak nem kerültek bele az előterjesztésbe. Ez leírja azt, hogy előtérbe kell helyezni a gyors karbantartási, kátyúzási feladatok szinten tartása mellett az útügyi létesítmények fenntartását, 





felújítását, mivel ezek értéknövelők, így hosszú távon javítják a létesítmények műszaki állapotát.

Ezzel kapcsolatban azt kell tudni, hogy gyakorlatilag 1990 óta rettenetes nagy vagyonvesztés jött létre ezen a területen, aminek az az oka, hogy évről évre az utak, hidak felújítási pénzeinek a beállításánál a lényegesnél sokkal alacsonyabb összeg lett beállítva. Tehát ilyen értelemben a Számvevőszék megállapítása, hogy a főváros felelős a tulajdonáért és felelős azért, hogy ezen a területen ilyen vagyonvesztés jött létre, én semmilyen garanciáját nem látom annak, hogy ebben változás lesz, főleg hogyha előrenézek a jövő heti közgyűlés elé, és látom, hogy azokat a számokat még alacsonyabb szinten állítják be, ami ehhez a tételhez szükséges lenne.

Nem hozták meg azokat a jogi intézkedéseket, hogy ezeket a létesítményeket abszolút helytelenül és szakszerűtlenül bárki felbontsa. Tehát nincsenek meg azok a garanciák, ha valamit felújítás után a főváros rendbe tesz, az lehetőleg öt vagy tíz éven keresztül úgy maradjon.

Tehát nekem az a véleményem, hogy lehet, hogy nem olyan látványosak ezek a tételek, amelyek az útállapotra vonatkoznak, mint más létesítmények értékei, így az a véleményem, hogy mivel nem látom ezeknek a megállapításoknak a behelyezését ebbe az egész előterjesztésbe, ilyen értelemben ezt hiányolom, ennek megfelelően ezt helytelennek, korszerűtlennek tartom. Köszönöm.



	ELNÖK: Köszönöm. Perlaki úr!









	PERLAKI JENŐ (Fidesz-MDF-MKDSZ): Tisztelt Főpolgármester Úr! Tisztelt Előterjesztő! Tisztelt Közgyűlés! Az önkormányzat vagyongazdálkodásának az első és legfontosabb célja az önkormányzati alapfeladatok lehető legjobb ellátásához a támogatás biztosítása, tehát hogy otthont adjunk a létesítményeknek, hogy azt olyan állapotban tartsuk és hogy újakat létesítsünk, tehát a feladat érdekében egyre jobban használjuk ki az anyagi lehetőségeinket.

Az a benyomásom alakult ki az anyag elolvasásakor és a bizottsági munkában, hogy a különböző ágazatok között van tartalék abban a tekintetben, hogy kisebb ráfordításokkal lehetne nagyobb eredményeket elérni.



Most csak egy példát fogok mondani, de az eléggé szembetűnő lesz. A János Kórháznak van egy olyan épülete, amit nem érdeke használni, nem érdeke eladni, mert akkor bekerül a nagy kalapba, és mégis ott van - ha jól tudom, Adyligeten van ez az épület -, tehát végül is akár egy szociálpolitikai célra, akár más célra alkalmassá tehető volna. Ezzel szemben itt vannak ezek a szociális beruházásaink, itt van a rupphegyi előterjesztés, itt volt a tordasi, 6-8 milliókat költünk; 8 millió már egy új férőhely-létesítésre esik, 6 millió pedig már csak egy felújításra esik. Tehát itt egy optimalizáció volna célszerű.

A DBR-tartalékkal kapcsolatban nekem nem világos, hogy jól járnánk-e azzal kapcsolatban, hogy a portfólió keretében kezelt tartalékot hasznosítjuk így a kötvények formájában, és ezzel szemben viszont az adott években nem épülnek meg rendkívül fontos utak, nem hajtunk végre 





felújításokat, hanem tartalékoljuk. Egyszer biztosan lesz DBR-metró, csak nincs olyan közel az időpont, hogy ezért érdemes volna az olyan fontos Dózsa György utat, Thököly utat stb. háttérbe sorolni.

Tehát így a város ebből a vagyongazdálkodási szegmensből egészében lehet, hogy az inflációhoz képest egészen jól kijön, de a város működtetéséhez képest már nem. Az ÁSZ-anyag két helyen is kitér arra, hogy az útépítésben a forrásokat meg kell találni, hiszen értéknövelésről vagy a városi vagyon növeléséről van szó, és ugyancsak ez a funkciója az útfenntartásnak.

Itt és most szeretném nagyon nagy hangsúllyal azt mondani, hogy meg kell vizsgálnia ennek a nagyvárosnak azt, hogy az útépítési árkartellel szemben van-e saját vállalatnak lehetősége, hogy azt a bizonyos 20 százalékos megtakarítást elérje, és ezzel 20 százalékkal többet tudjon fordítani az utakra és egyéb létesítményekre. Köszönöm.



	ELNÖK: Köszönöm szépen. Zsinka László képviselő úr!



	ZSINKA LÁSZLÓ (MIÉP): Tisztelt Közgyűlés! Tisztelt Főpolgármester Úr! Sajnos, regisztrálnom kell, hogy nem kaptunk választ a kérdésre. Igenis, mivel az előterjesztésnek része a Fővárosi Vízművek szindikátusi és menedzsment szerződésével kapcsolatos tárgyalások, ezért erre válaszolnia kell ezen a helyen a főpolgármester-helyettes úrnak, legfeljebb mondja azt, hogy nem tud válaszolni. Én úgy vettem, hogy nem tud válaszolni.



A másik kérdésünkre sem kaptunk választ, hogy miért nincs az anyag mellett az állami számvevőszéki jelentés, miért nincs hozzátűzve. Sajnos, erre sem sikerült választ kapnunk, a jegyzőkönyv számára ezt is regisztrálnom kell. Köszönöm szépen. 



	ELNÖK: Bánovics Tamás úr!



	DR. BÁNOVICS TAMÁS (MIÉP): Néhány érdekes adalékra szeretném felhívni a tisztelt Közgyűlés figyelmét.

A Fővárosi Önkormányzat tulajdonában lévő közművállalatokkal kapcsolatosan azt olvashatjuk az előterjesztésben, hogy a Fővárosi Önkormányzat Hivatalának vezetése és a képviselők részletesebb informálása érdekében létre kell hozni egy adatbankot, amely a gazdasági társaságokra vonatkozó legfontosabb információkat, adatokat tárolja.(Ezzel kapcsolatosan a mi álláspontunk egyértelmű, nem feltétlenül szükséges...)



Nya 9 (Zsinka)

Ezzel kapcsolatosan a mi álláspontunk egyértelmű: nem feltétlenül szükséges az adatbank létrehozása, különösen akkor, amikor egyértelmű ígéretet kapott az ellenzék, sőt közgyűlési határozat is született arról, hogy a felügyelőbizottságok, igazgatóságok ügyrendjeiket úgy fogják módosítani, hogy megkapják az ellenzéki képviselők is. Igen ám, tisztelt Közgyűlés, de ez álláspontunk szerint édeskevés, ne csak konkrétan a képviselők kapják meg, sőt, nem is kell, hogy a képviselők megkapják, bőven elég megítélésünk szerint, ha a képviselőcsoportok kapják meg, de minden egyes igazgatóság és minden egyes felügyelőbizottság ülésének jegyzőkönyvét, határozatait. 

Miért mondjuk ezt, miért ez az álláspontunk? Nagyon egyértelmű; az ellenzék sajnos pártonként nem szerepel, nem képviseltetheti magát 





minden egyes közművállalat felügyelőbizottságában. Ezért viszont, mivel az ellenzék két frakcióból tevődik össze, nyilvánvaló és érthető az a jogos igény, hogy az ellenzék is bele kíván látni az összes elképzelhető felügyelőbizottsági, igazgatósági határozatsorba, még azokba is, amelyeknek az adott párt nem tagja. Erre vonatkozóan egyébként mindjárt átadok egy módosító indítványt, amelyet Zsinka László képviselő úrral együttesen jegyzünk.

Továbbmenve az előterjesztés mellékletében olvassuk azt, hogy a lakások vonatkozásában iksz számú lakás van a főváros tulajdonában. Természetesen erre sem kaptam választ, összeadni tudok, de mégis kérdezem főpolgármester-helyettes urat: ha jól számolom, durván 100, uszkve 130 darab lakást kíván elidegeníteni a Fővárosi Önkormányzat ebben az évben? Mert egyszer 36 darab, 12 darab, 8 darab, 2, 2, 54 lakás, 28 darab lakás. Szeretném megkérdezni, hogy mennyi ez a szám. Nem értem, miért, erre sem kaptam választ, és nem véletlen, hogy ezt most, ennél a napirendnél megkérdezem.

Ugyanakkor visszatérek én is arra, amit Zsinka képviselő úr már említett, az Állami Számvevőszék jelentésére. Sajnos nem látjuk, nem láthatjuk, ugyanígy a főváros észrevételét sem látjuk, nyilván nem láthatjuk. Viszont a 2.6 alpontban találok egy - ismeretlen az anyag, de számomra mégis teljesen egyértelmű - mondatot: a törvényes állapot helyreállítása érdekében szükséges teendők. Ebből, mivel nem ismerem az anyagot, csak egy következtetést vonhatok le: az ezt megelőző állapot törvénytelen volt. 







Mivel nem ismerem az anyagot, ezek szerint törvénysértésben volt, leledzett a főváros? Kérdezem, hiszen az anyagot sajnos nem kaphattuk meg, és választ sem kaphattunk. Köszönöm szépen.



	ELNÖK:  Székely Gábor úr!



	SZÉKELY GÁBOR (SZDSZ): A vagyongazdálkodási irányelvek mind a teljesítés, mind a terv szintjén elég sok részben a Tulajdonosi Bizottság keretében realizálódnak. Néhány dologról azért szeretnék szólni, érdemes lenne. 

A Tulajdonosi Bizottság alapvetően két olyan vagyonkörrel foglalkozik kiemelten, mint a szabadon értékesíthető ingatlanok, egyébként szabadon értékesíthető portfóliók köre, a másik a közüzemi vállalatok tulajdonosi feladatainak egy elég jelentős része - mondjuk azt, hogy a nagyobb részét látja el. Ebből alapvetően kevés probléma adódik, különösen kevés a szabadon értékesíthető ingatlanokból, mert azok az ingatlanok, amiket meghirdetünk, általában vagyonkezelő rt.-nken keresztül, általában elkelnek. Ma már kötött értékesítésben eleve nem indulnak ingatlanok, hanem liciten, illetve pályázat útján kelnek el. Akkor vannak szabadon értékesíthető körbe sorolva, amikor ezek a licites, illetve pályázati formák nem vezetnek eredményre. 

A másik, ami szerintem több problémát okoz, és több munkát is jelent nekünk, a portfólió, illetve pontosabban a közüzemi vállalati portfólió kezelése. Ezzel kapcsolatban a Tulajdonosi Bizottságnak különböző jogosítványai és feladatai vannak. 





Egyet szeretnék kiemelni, mert ez most szóba került: azt, hogy hogyan "durrannak" az igazgatóságok és a felügyelőbizottságok ülései, illetve azok határozatai. 

A Tulajdonosi Bizottság körülbelül két hónappal ezelőtt hozott egy olyan határozatot, hogy minden igazgatósági, illetve felügyelőbizottsági ülésre meghívót kér, és kérte, hogy ezt dolgozzák be a különböző szabályzatokba. Ez úgy tűnik, hogy tud is működni, az apparátusunk minden egyes tulajdonosi bizottsági ülés után felolvassa, hogy hol lesz igazgatósági és hol lesz felügyelőbizottsági ülés, és ugye, minthogy minden frakció képviselve van a Tulajdonosi Bizottságban, oda bárki elmehet.

Ezeknek az anyagoknak, tehát ezeknek az igazgatósági és felügyelőbizottsági jegyzőkönyveknek a különböző frakciókhoz való eljuttatása azért üzleti veszélyeket rejt magában, amin túl lehet lépni, mert a tulajdonos mindenen túlléphet, de nagyon végig kell gondolni. Az a tulajdonosi bizottsági tag, aki kimegy, vagy az a képviselő, aki megjelenik egy ilyen igazgatósági vagy felügyelőbizottsági ülésen, csak akkor vehet részt ezeken az akár üzleti titkokat is tárgyaló testületi üléseken, ha titoktartási nyilatkozatot ír alá. Erre ma jelenleg van mód, hogy kimenjünk, és úgy gondolom, hogy ezt tovább szélesíteni nem szabadna, tehát nem volna jó, ha igazgatósági és felügyelőbizottsági jegyzőkönyvek jönnének-mennének a házban, a frakciókhoz, megfelelő őrzés vagy megfelelő biztonság nélkül kerülnének akárki kezébe is, komoly üzleti károkat okozhatunk esetleg vagy esetenként a különböző közüzemi vállalatainknak.









Úgy gondolom, hogy a Tulajdonosi Bizottságnak ez a tulajdonosi felügyelete, amit jelenleg gyakorolunk, megfelelő biztonságot jelent a tulajdonos, tehát a Fővárosi Önkormányzat Közgyűlése és a főváros közönsége számára, tovább bővíteni nem tartanám célszerűnek. Köszönöm szépen.



	ELNÖK: Szolnoki Andreának adom meg a szót.



	DR. SZOLNOKI ANDREA főpolgármester-helyettes: Köszönöm szépen. Perlaki Jenő hozzászólásához szeretnék egy kiigazítást tenni, valószínűleg képviselő úr rosszul tudja. A Szent János Kórháznak Adyligeten nem volt és nincs ingatlanja, Pesthidegkúton valóban van, de ott működő kórház van.



	ELNÖK: Lezárom a vitát. Az előterjesztőé a szó.



	ELŐADÓ: Többen foglalkoztak az állami számvevőszéki jelentéssel olyan tárgyban is, hogy kérdésként,  miért nincs becsatolva, másrészt annak megállapításaira utalva az utak összefüggésében érintették ezt a kérdést.

Megmondom őszintén, hogy én magam az Állami Számvevőszék jelentésének ezen pontjaival, ami az utakat érinti, maradéktalanul egyetértenék, csak éppen vannak végrehajthatatlan megállapításai a 



számvevőszéknek. Mondok egy példát: azt mondja, hogy jobban ki kellene használni az Útalap lehetőségeit a budapesti utak tekintetében. Tisztelt Hölgyeim és Uraim! Én is azt mondom, hogy jobban ki kellene használni, de amikor az Útalap felé bármilyen igényt megfogalmaztunk, mindig azt mondták, hogy a vakapád, mert Budapest az Útalapból nem kap egy huncut fillért sem.

Másodszor: éppen az Állami Számvevőszék megállapításainak megfelelően terjesztjük be most a vagyonpolitikai irányelvek keretei között a vagyonrendelet-módosítást, nevezetesen az út, közműtárgyak értéken való nyilvántartásának kérdését, ami egyébként nem oldja meg a problematikát, amit feszegetünk, hiszen amortizáció-elszámolás gyakorlatilag az önkormányzat keretei között nincsen, tehát egy bruttóérték-nyilvántartás történik meg, egyáltalán, ha értéket tudunk a megelőző évek nyilvántartási problémái miatt adni az utaknak. 

Egyébként messzemenően egyetértek azzal, hogy a budapesti utak állapota 25 százalékában, azt kell mondjam, katasztrofális. Számításaink szerint évente 14-15 milliárd forintot kellene fordítani a meglévő vonalas létesítmények felújítására, rekonstrukciójára. Elég szűk a mozgásterünk e tekintetben.



(A saját vállalat dolga...)

MG/6 (Vajda Pál)

A saját vállalat dolga. Államosítani kéne az útépítő ipart újólag, hogy olcsóbb legyen - miközben valamennyien tudjuk, az államosított útépítő ipar meglehetősen drága volt. Ami azt jelenti, én úgy látom, igenis, a versenyeztetést a kivitelezések tekintetében még árkérdésben is jótékony hatásúnak tekinthetjük, ugyanakkor van olyan keresztmetszete az 





útüzemeltetésnek, -fenntartásnak, ahol saját kapacitás fenntartására egyszerűen elengedhetetlenül szükség van. 

Az árkartellek kérdése tekintetében: néha egyes pályázatoknál felmerül az emberben a kartellbe szerveződés gondolata az ajánlatok ismeretében, de azért a közbeszerzési eljárások döntő többségében igenis árverseny alakul ki. Nem gondolnám, hogy a teljes úthálózat fenntartását saját kapacitással kéne végezni. Saját kapacitással azt kell végezni, ami a városnak elengedhetetlenül szükséges, hogy legyen egy ütőképes kapacitás a vis maiorok kiküszöbölésére, és ezt a kapacitást kell fenntartani.

A DBR-metró kérdése. Reményeim szerint nem a távlatokban fog épülni Budapesten metró. Arra gondolnék, hogy valószínűleg 2002 után egyetértésben mehet majd a metróépítés, 2002 előtt pedig úgy indulhat a metróépítés, hogy nincs egyetértés, hanem valamilyen úton Budapest önkormányzata érvényt szerez a megkötött szerződésekben foglaltaknak, és elindulhat. Ezért én a metróra tartalékolt pénzt és a portfólióügyeket e tekintetben nem tartom irracionálisnak, annál is inkább, mert a metrón kívül a beruházási teljesítések tekintetében még egyébként is képződnek tartalékok.

Még egyszer elmondanám, hogy az ÁSZ-jelentés kapcsán benne van az előterjesztésben, hogy intézkedési terv fog készülni, és az intézkedési terv 

hivatali jóváhagyását követően az ÁSZ-jelentéssel együtt a tisztelt Képviselő-testület elé fog kerülni az ügy.

Mennyi lakás van jelenleg? Jelenleg nincs üres lakás Budapesten. Lesz még ma egy előterjesztésünk a lakásgazdálkodási kérdésekről. Meg kell hogy mondjam, siralmas a budapesti önkormányzat tekintetében a lakásgazdálkodás.  





Nem azért, mert nem szeretnénk nagyon lakással gazdálkodni, hanem azért,  mert nincs lakásalap. Ez két okra vezethető vissza. 

Az egyik ok, hogy az önkormányzatok közötti vagyonrendezés kapcsán gyakorlatilag a lakóingatlanok döntő hányada a törvény erejénél fogva a kerületi önkormányzatokhoz került. Ma nyugdíjasházi lakásaink vannak, volt közművállalati, szolgálati lakások, amik hozzánk kerültek – bár ne kerültek volna hozzánk. 63 lakás pályáztatása van soron. Ennek alapján azt mondom, hogy nincs lakás.

Amit pedig tetszett olvasni, hogy 250 lakás eladásáról van szó: nagy tisztelettel mondom, hogy ez a bent lakó bérlők számára történne. Tulajdonképpen ez nem üres lakás, ami igazán forgalomképes lenne. Köszönöm, ennyit szerettem volna mondani.





		ELNÖK: Köszönöm szépen. Lezártam a vitát. 38. sorszámon került kiosztásra egy módosító javaslat. Csöngetést kérek! (Csengetés. - Perlaki Jenő jelentkezik.) Képviselő úr, ügyrendben? (Perlaki Jenő: Ügyrendben.) Ügyrendben. Parancsoljon!





		PERLAKI JENŐ (Fidesz-MDF-MKDSZ): Főpolgármester úr! Mi az eljárás, ha leírás alatt van a módosító indítvány? 



		ELNÖK: Akkor nincs benyújtva.





		PERLAKI JENŐ (Fidesz-MDF-MKDSZ): És ha megérkezik, míg a képviselők ...



		ELNÖK: Amikor szavazunk, és közben megérkezik, akkor szavazni fogunk róla.



		PERLAKI JENŐ (Fidesz-MDF-MKDSZ): Köszönöm.



		ELNÖK: 38. sorszámmal kiosztottunk tehát egy módosító indítványt, amelyet Zsinka László képviselő úr jegyez.  Szavazni fogunk róla. Az előterjesztő?



		ELŐADÓ: Nem.



		ELNÖK: Az előterjesztő nem ért vele egyet.



	H a t á r o z a t

	a Fővárosi Közgyűlés



189/2000.(II.24.)	nem fogadja el Zsinka László arra vonatkozó 

Főv.Kgy.h.	indítványát, hogy a 995/1999.(V.27.) és 996/1999.(V.27.) sz. Főv.Kgy. határozatait helyezze hatályon kívül. 

	(23 igen, 26 ellenszavazat, 8 tartózkodás)







		ELNÖK: Perlaki Jenő képviselő úr módosító javaslatot készített, ami három pontból áll. Kívánja-e, hogy egyben szavazzunk róla, vagy külön-külön?



		PERLAKI JENŐ (Fidesz-MDF-MKDSZ): Külön-külön.



		ELNÖK: Külön-külön. Fölolvasom, mert nem került kiosztásra. Kiegészítő határozati javaslatról van szó.

Az első pont: a főpolgármester vizsgálja meg az ágazatok közötti vagyoncserével történő kiadásmegtakarítási lehetőségeket. Az előterjesztő?



		ELŐADÓ: Befogadom.



		ELNÖK: Befogadja, nem kell szavazni róla.

A második: a DBR-tartalékokat csökkenteni 10 milliárd forinttal, ez az összeg útfelújítások formában növelné a város vagyonát. Az előterjesztő?



		ELŐADÓ: Nem fogadom be.



		ELNÖK: Nem. Most foglalunk állást.



	





	H a t á r o z a t

	a Fővárosi Közgyűlés



190/2000.(II.24.)	nem fogadja el  Perlaki Jenő módosító 

Főv.Kgy.h.	indítványát.

	(19 igen, 29 ellenszavazat, 9 tartózkodás)



			ELNÖK: Az útépítési, -felújítási árak húsz százalékos csökkentése céljából vizsgálja saját gazdálkodó szervezet alkalmazásának lehetőségét és vagyoni összefüggéseit. Előterjesztő?



		ELŐADÓ: Nem.



		ELNÖK: Nem ért vele egyet az előterjesztő.



	H a t á r o z a t

	a Fővárosi Közgyűlés



191/2000.(II.24.)	nem fogadja el Perlaki Jenő módosító 

Főv.Kgy.h.	indítványát.

	(23 igen, 23 ellenszavazat, 12 tartózkodás)



		ELNÖK: Végszavazás következik a határozati javaslatokról. Most foglalunk állást!







	H a t á r o z a t

	a Fővárosi Közgyűlés



192/2000.(II.24.)	nem fogadja el az előterjesztés döntési 

Főv.Kgy.h. 	javaslatait.

	(33 igen, 18 ellenszavazat, 7 tartózkodás)



(Közbeszólások: Nem fogadta el, mert minősített többség kell!) 



	ELNÖK: Rendelet is van benne, és arról minősített többséggel kell állást foglalnunk. Tehát a minősített többség nincs meg. Továbbmegyünk!



(ELNÖK: Grosser János úr ügyrendben!)



VE 



		PERLAKI JENŐ (Fidesz-MDF-MKDSZ): Tessék kimondani a határozatot!



	ELNÖK: Grosser János úr, ügyrendben!



	GROSSER JÁNOS (MSZP): Tisztelt Főpolgármester Úr! Lehet, hogy én nem figyeltem, de többen úgy érzékeltük, hogy nem mondta a szavazás előtt, hogy minősített többségű szavazás kell.



	ELNÖK: Kell mondanom, és nem mondtam. Ezek szerint az indítványt úgy fogalmazza a képviselő úr, hogy kéri, hogy 



a Közgyűlés foglaljon állást abban a kérdésben, hogy kíván-e külön-külön a határozati javaslatokról állást foglalni, és a minősített többségű szavazás kérdéseiben szavazni? (Zaj.) 

Pálinszki úr, ügyrendben!



	DR. PÁLINSZKI ANTAL (MSZP): Tisztelt Közgyűlés! Nekem is ugyanaz lett volna a kérdésem, de meg is ismétlem: én nem hallottam, hogy minősített többséget igényel. (Zaj, közbeszólások.) Jó, hogy nem hallottam, lehet, hogy mondta, de én nem hallottam. Ez eldönthető: meg lehet nézni a jegyzőkönyvben. Amennyiben nem mondta a főpolgármester úr, kérem megismételni, ha mondta, akkor röstellem, nem figyeltem – ennyi.



	ELNÖK: Nézzük meg a jegyzőkönyvet! Emlékezetem szerint nem mondtam.

Perlaki úr!



	PERLAKI JENŐ (Fidesz-MDF-MKDSZ): Ügyrendben kértem szót.

Tisztelt Főpolgármester Úr! Azt nem mondta, ami a szavazás helyes eredménye – tehát hogy nem fogadja el –, azt viszont mondta, hogy lezárja, tehát menjünk tovább a következő napirendre. Itt most ügyrendi problémába kerültünk. Ha azt nézzük, hogy ki figyel, meg ki nem figyel, erről nem tudunk tenni. (Dr. Bánovics Tamás: Így van!) Ez egy kis ügyrendi trükk lenne, de ne menjünk bele ezekbe az ügyrendi trükkökbe! Menjünk csak szépen, úgy, ahogy szoktunk, szigorúan tovább!



	ELNÖK: Marsi Péter Pál, ügyrendben!



	MARSI PÉTER PÁL (MIÉP): Köszönöm szépen.

Tisztelt Közgyűlés! Egyrészt a képviselőtársaim az előterjesztés végén, illetve a határozati javaslatoknál elolvashatnák, hogy milyen – minősített vagy egyszerű – többség szükséges. El lehet tehát olvasni. Mert előfordul olyan helyzet is, hogy véletlenül egy süket képviselő ül itt benn, és akkor hiába mondja a levezető elnök, hogy minősített többség, azt sem hallja, a csengőt sem hallja. Előfordul az ilyen? Elő. Elméletileg előfordulhat. De nem ez a probléma.

Én a főjegyző úrtól szeretném megkérdezni, az SZMSZ mely pontja foglalkozik azzal, hogy a levezető elnöknek fennhangon, külön-külön, név szerint kell jeleznie, hogy például "Pálinszki úr, minősített többség", és körül kell nézni, hogy ki nem figyel. Hol van ez az SZMSZ-ben leírva? Erre szeretnék választ kérni, hogy be kell-e mondani a levezető elnöknek, hogy minősített többség.



	ELNÖK: Tirts Tamás úr!



	TIRTS TAMÁS (Fidesz-MDF-MKDSZ): Tisztelt Közgyűlés! Nem a statisztika kedvéért, de szeretem ezeket az ügyrendi pillanatokat a Közgyűlés történetében. Rendszerint ugyanis a koalíciós oldalról érkeznek azok a javaslatok, amik arra utalnak, hogy nem fogyatékossági, hanem egyéb szempontokból a többség képviselői nem tudták, vagy nem akarták, vagy nem figyeltek bizonyos kérdéseknél. 



De rögtön hozzá lehet tenni akkor, hogy amikor a mi kiváló módosító javaslatainkról kell szavazni, jól működik a fül, jól működik a kéz és minden végtag, és azokra rendszerint folyamatosan nemet nyomnak. Sajnos azonban az az eredmény született, amit főpolgármester úr ismertetett, és aminek következtében – ha egy szavazat híján is – a rendelet nem lett elfogadva. 

Ebben a pillanatban a szocialista frakció kiváló tagjai jelzik, hogy milyen problémáik vannak. Ezt nem akarom minősíteni, de nem ahhoz a stílushoz tartozik és kapcsolódik, amivel a mai közgyűlést elkezdtük. Azt gondolom, hogy időről időre a szocialista képviselőcsoportnál a gombnyomással, a figyelemmel vannak zavarok. Ezt megértjük. Megértjük, hogy nehéz helyzetben vannak, mert jól működő kormánya van az országnak, azzal nincsen gond... (Derültség, taps, közbeszólások a bal oldalon.) Na, most tudnak tapsolni is! Ennek is örülök. Az ellenzék is a helyén van, ráadásul a főpolgármester úr is tovább akart menni. Én azt gondolom, hogy fölösleges ügyrendi vitákkal nem lenne méltó ezt a nagyon komoly vagyonpolitikai rendeletet lejáratni. 

Mi megtárgyaltuk, a magunk részéről jobbá akartuk tenni – ehhez önök nem járultak hozzá, nem született meg. Legközelebb újra el lehet mondani.

Grosser képviselőtársam, Pálinszki képviselőtársam, akik a témának nagy szakértői, nyilvánvalóan elmélyedtek ebben a dologban, nyilván hozzá fogják tenni az értékes mondanivalójukat, és akkor lehet, hogy át fog menni a  rendelet.



	ELNÖK: Vajda Pál úr, ügyrendben.





	ELŐADÓ: Tisztelt Képviselő-testület! Bár fel nem tudom fogni, miért jó az a Fővárosi Önkormányzat testületének, hogyha a vagyongazdálkodás nem keretek között folyna... (Marsi Péter Pál: Eddig se úgy ment!) Ennek ellenére olyan illetlennek tartom már a vitát, hogy visszavonom az előterjesztést, és a legközelebbi ülésre visszahozom.



	ELNÖK: Köszönöm szépen. Visszavonta Vajda úr az előterjesztést, és a költségvetés tárgyalása előtt  a Közgyűlés még egyszer foglalkozhat vele a következő ülésen.

Kívánnak-e még tovább szólni ügyrendben? (Többen: Igen!) Mohosné Bortlik Eszter!



	MOHOSNÉ DR. BORTLIK ESZTER (Fidesz-MDF-MKDSZ): Elnézést kérek, már nem akartam hozzászólni, mert mindenki elmondta előtte a lényeget. Az én igenemet és nememet egyébként nem szokta befolyásolni az, hogy milyen szavazati aránnyal hozzuk meg a határozatot. De ilyen nincs, hogy visszavonja a tisztelt főpolgármester-helyettes úr, mert ebben a szavazás megtörtént. Nem a kívánt eredménnyel történt meg, és én is javasoltam volna, hogy miután nincs benne határozat, kiváló rendeletünket nem tudjuk megalkotni, és egy hét múlva újra itt, ezzel a témával – anélkül, hogy abban kellene dönteni, hogy visszavonja-e. Ez, ugye, már nem lehetséges, ezt előbb kellett volna megtennie. Csak akkor még nem tudta, hogy Grosser képviselő úr hogyan fog szavazni, vagy a figyelmét tudja-e irányítani erre a napirendi pontra.





	ELNÖK: Tisztelt Képviselő Asszony! Szeretném akkor önnek válaszolva, és önt megerősítve elmondani, hogy mivel nem volt meg a minősített többség a szavazásnál – annak ellenére, hogy tényszerű, hogy nem jeleztem, hogy szükség lett volna rá, ezt azonban nem köti ki az SZMSZ –, úgy érzem, hogy a főváros Közgyűlését és a fővárost nem éri kár, ha a következő közgyűlésen foglalkozik a költségvetés elfogadását megelőzően ezzel a kérdéssel. Ez a helyes, hogy visszahozzuk, és akkor foglalunk állást még egyszer ebben az ügyben.

Kérem szépen, nagyon sokan jelentkeznek ügyrendben. Kérem, hogy próbáljunk meg az érdemi kérdésekkel foglalkozni, és ezt az ügyet lezárni. Nem volt meg a minősített  többség, visszatérünk rá a következő ülésen.

Még tízen jelentkeznek. Kérem, gondolják meg, hogy ügyrendben kívánnak-e még szólni!

Pálinszki úr!



	DR. PÁLINSZKI ANTAL (MSZP): Köszönöm  a szót, főpolgármester úr, és elnézést, hogy az intelmeit nem fogadtam meg, de olyan nagy élvezettel hallgattam Tirts frakcióvezető úr nagy ívű, szónoki sziporkákat sem nélkülöző és némi személyeskedéssel tarkított hozzászólását, hogy kénytelen vagyok azért megemlíteni, hogy vélhetőleg az ő figyelmét sem kerülte el hatéves együttműködésünk alatt, hogy nem sűrűn szóltam hozzá ügyrendben - ez az első.

Kettő: Perlaki úr figyelmébe ajánlanám, hogy a mai nap folyamán történt már egy olyan ügyrendi hozzászólása, ami miatt elnézést kellett kérnie. Úgyhogy én nagy tisztelettel kérem őt, hogy az én ügyrendi hozzászólásaimat engedje meg, hogy én megtegyem, amikor úgy érzem.



Végül, harmadszor: én tettem egy ügyrendi javaslatot. Kérem a jegyzőkönyvben megnézni, hogy a főpolgármester úr felhívta-e a figyelmünket, hogy minősített többségű szavazás lesz, vagy nem, és amennyiben nem hívta fel, akkor én kérem, hogy szavazzunk újra a kérdésben.

Ügyrendi javaslat, foglalkozni kell vele.



	ELNÖK: A főjegyző úr szót kért.



	DR. TIBA ZSOLT főjegyző: Tisztelt Közgyűlés! Szeretném önökkel ismertetni, hogy milyen alapon lehetséges újraszavazni a szavazás számszerű eredményének megállapítása és a döntés kihirdetése után, ugyanazon ülésen, ugyanazon napirend tárgyában.

Az első eset: a szavazógép bizonyított hibája. Ilyet az élet nem produkált, most talán már nem fog kiderülni utólag sem.

Lehetne azt mondani, hogy az elmaradt döntés miatti késedelem a Fővárosi Önkormányzat tekintetében közvetlenül megfogalmazható jogvesztéssel vagy gazdasági hátránnyal jár. Ha jól értettem, a levezető elnök – egyben főpolgármester úr – erre azt mondta, hogy ilyet nem lát. Persze, a Közgyűlés ezt felülbírálhatja, de ilyen igényt sem hallottam eddig.

(Lehetséges azt mondani, hogy a szavazás eredménye...)

CK 10 (Tiba Zsolt)

Lehetséges azt mondani, hogy kétséges a szavazás eredménye, és ezért ismételjük meg kézfelemeléssel - ilyenről nem tudok -, és lehetséges lenne törvényességi okból, ha erre a főjegyző indítványt tesz. Én magam törvényességi okot nem látok, ezért nem teszek ilyen indítványt. Ezen kívül más okból, az SZMSZ-ünk hatályos szövege szerint ugyanazon 



napirend keretében a szavazás kihirdetése után ugyanazon tárgyban nem lehet megismételni a szavazást. Köszönöm szépen.



	ELNÖK: Ajkay úr!



	DR. AJKAY ZOLTÁN (MSZP): Kizárólag azért kértem ügyrendben szót, mert Tirts képviselő úr részletesen és kimerítően foglalkozott frakciónk tevékenységével, és azt gondolom, hogy az eddigi másfél év erre őt nem nagyon jogosítja fel. 

Kezemben van a képviselők részvételének aránya a testület munkájában a gépi szavazás óta, amely szerint - nem a szavazati arányt, hanem a géppel igazolt jelenlétet figyelembe véve, amit közösen elfogadtunk ittlétnek -, frakciója 60 százalékos részvételt mutat, és számosan vannak 50 százalék alatt. Csak sajnálkozásomat szeretném kifejezni, hogy vendégelőadókkal, ilyen staggione-rendszerben működik a képviselőcsoport, és nem tudják élvezni például adott esetben mondjuk Bánovics Tamásnak a három és fél óra alatt meghallgatott 170 hozzászólását, amelyet az én frakcióm gyakorlatilag nemcsak nagy türelemmel, hanem értékelő módon is mindig végighallgat. 

Ebben a vitában hallottuk a jogi álláspontot, amely eléggé Perlaki képviselő úr érvelése ellen szólt, ma már nem első alkalommal. Nem kívánom, hogy ezért elnézést kérjen, azonban úgy néz ki a dolog, hogy számos alkalommal az ellenzék szokta jelezni, ha nem tudja, hogy minősített, vagy nem minősített a szavazás. Képviselőtársam ezt megfelelő körülmények között megtette, és azt gondolom, hogy ezekre főpolgármester-helyettes úr és az ülést vezető elnök is helyesen reagált. 



Hangsúlyozni szeretném tehát, hogy semmifajta, a Közgyűlés elfogadott morálját sértő észrevétel nem érkezett, úgyhogy indokolatlannak tartom ezzel kapcsolatos észrevételeit. Köszönöm.



	ELNÖK: Kardos úr!



	KARDOS PÉTER (MSZP): Tisztelt Elnök Úr! Azt szeretném kérni a levezető elnököktől, hogy az ügyrendi kérdéseknél figyeljenek arra, hogy a tárgyhoz tartozó hozzászólás hangzik-e el. Amikor nem, akkor, élve az SZMSZ adta lehetőségükkel, vonják meg a szót. Úgy gondolom, hogy itt elhangzottak olyan dolgok - például frakció-, kormányminősítés, személyes jellegű dolgok Tirts úr részéről is -, amelyek nem igazán tartoztak szorosan a tárgyhoz, és ezért alakult ki egy olyan vita, amelynek egyébként az adott kérdéshez semmi köze nincs.

Azt szeretném kérni, hogy mi is tartsuk magunkat ahhoz, hogy ügyrendi kérdésnél ahhoz az ügyrendhez szóljunk hozzá, és amennyiben valaki ezen kívül másra is ki akar térni, akkor kérem, hogy vonják meg tőle a szót - egyébként Vajda úrral egyetértek. 



	ELNÖK: Köszönöm szépen. 

Marsi úr!



	MARSI PÉTER PÁL (MIÉP): Köszönöm szépen. Tisztelt Közgyűlés! Kardos képviselőtársam utolsó szavához csatlakoznék, amit mintha megkoreografáltak volna... Nem tudom, hogy miben ért egyet Vajda úrral, de ha abban, hogy ő szavazás után 



visszavonta, ez valami egészen példátlan eset lenne számomra, legalábbis a Fővárosi Közgyűlés számára. Mert akkor ezen az alapon egy minősített többséget bőven meghaladó szavazási arányt elérő rendeletalkotás után, miután szavaztunk, egy laza mozdulattal azt mondhatja az előterjesztő, hogy visszavonom. Erre a visszavonásra esetleg holnap is sor kerülhet, vagy akár a jövő héten is. Ez azért példátlan, amit nem ön, Kardos képviselőtársam mondott, hanem Vajda Pál, aki jelenleg még mindig főpolgármester-helyettes.

Köszönöm szépen.



	ELNÖK: Bánovics úr!



	DR. BÁNOVICS TAMÁS (MIÉP): Tisztelt Főpolgármester Úr! Tisztelt Fővárosi Közgyűlés! Örülök annak, hogy ebben a teremben az ellenzéki képviselőkön kívül a főjegyző úr legalább ismeri az SZMSZ-t, nem úgy, mint az MSZP-frakció.

Ügyrendi indítványt szeretnék tenni, amelyről szavazni kell. Ügyrendi indítványom az, hogy a Közgyűlés zárja le az ügyrendi vitát.

Köszönöm. (Közbeszólás az MSZP padsoraiból: Ez melyik paragrafus?)



	ELNÖK: Ez nem SZMSZ-szerű, úgyhogy nem tudom feltenni szavazásra.

Juharos úr!



	DR. JUHAROS RÓBERT (Fidesz-MDF-MKDSZ): Tisztelettel, én hallgattam volna, főpolgármester úr, ki is 



jelentkeztem egyébként, csak azután elhangzottak még érvek, amelyeket azt gondolom, hogy mégis csak tisztázni kellene. 

Egyértelmű, hogy egy leszavazott indítványt visszavonni nagyon nehéz. A jelenlegi jogi helyzet az, hogy ezt az indítványt, ezt az előterjesztést a Közgyűlés leszavazta, nem fogadta el. Elő lehet terjeszteni újból, egy másik alkalommal, de jelen pillanatban az indítvány visszavonására ilyen értelemben nincsen mód, és nyilvánvalóan egy leszavazott indítvány vonatkozásában az előterjesztő a tekintetben is magyarázattal fog majd szolgálni a Közgyűlésnek, hogy változatlan formában miért terjeszti elő, ha már egyszer leszavazták - de ez már tartalmi kérdés. Tehát nincsen mód visszavonásra az előterjesztő részéről. Az a helyzet, hogy nagyon nehezen lehet elfogadni azokat a felvetéseket, amelyek arra hivatkoznak, hogy nem került bejelentésre, hogy milyen többséggel lehet elfogadni, hiszen le van írva az előterjesztés végén. Ha elolvasták volna tisztelt képviselőtársaim az előterjesztést, láthatták volna, ott van, hogy az elfogadáshoz minősített többség szükséges. Azt gondolom, hogy ez magáért beszél, tehát nem méltányos most arra hivatkozni, hogy főpolgármester úr ezt külön nem hivatkozta meg, mert ott van az előterjesztés végén. Egyébként a szavazás megkezdése előtt bárki kérdéssel fordulhatott volna, illetve fel is szólíthatta volna a levezető elnököt, hogy tegye meg a hozzáfűznivalóját. Azt gondolom, hogy ez a kérdés teljesen nyilvánvaló és világos. Jelen pillanatban van egy leszavazott rendeletünk. Amennyiben az előterjesztő úgy gondolja, változatlan, vagy megváltoztatott formában előterjesztheti a következő közgyűlésen. 







	ELNÖK: Köszönöm. Mohosné Bortlik Eszter!



	MOHOSNÉ DR. BORTLIK ESZTER (Fidesz-MDF-MKDSZ): Tisztelt Főpolgármester Úr! Tisztelt Közgyűlés! Miután minden jogi aspektusát megvitattuk ennek a kérdésnek, maximálisan egyetértek főpolgármester úr javaslatával, amelyet megerősített a főjegyző úr is, több képviselőtársam is. Saját magam nem szeretném még egyszer elmondani, hogy ne folytassunk ebben ügyrendi vitát, mert olyan kérdéseket is kifejtünk ügyrendi vita címén, amely még a mi közgyűlésünkön is egészen rendhagyó. Ilyen nincs, úgyhogy főpolgármester úr legyen olyan kedves berekeszteni ezt a kiváló vitát.



	ELNÖK: Berekeszteni nem tudom.



	MOHOSNÉ DR. BORTLIK ESZTER (Fidesz-MDF-MKDSZ): Ebben nincs vita: szavaztunk, aminek ez az eredménye. Jövő héten folytatjuk. 



	ELNÖK: Köszönöm szépen. Sajnos még ketten jelentkeznek ügyrendi felszólalásra. 

Tirts Tamás úr!



	TIRTS TAMÁS (Fidesz-MDF-MKDSZ): Tisztelt Közgyűlés! Ügyrendi javaslatot fogok tenni. Mielőtt ezt megtenném, felhívnám a tisztelt MSZP-s képviselőtársak figyelmét arra, 



hogy a személyeskedő és minősítő megjegyzések nem viszik előbbre az ügyet. Azt gondolom, hogy én a magam részéről kerültem a személyeskedést; ha ezt önök így értették, akkor nagyon sajnálom. Hangsúlyoztam, hogy nem fogyatékosságról van szó, hanem valami másról.

Ajkay Zoltán úr megjegyzésére, amit a frakciómra és bizonyos statisztikákra utalva tett, azt kell mondanom, amennyiben igaz, hogy önök Bánovics képviselőtársunk minden felszólalását hallgatták, az valószínűleg azért volt, mert ebből önök tanulni szeretnének. (Derültség a MIÉP padsoraiban.) Azt gondolom, hogy Bánovics Tamás kiváló szónok - az MSZP-ben kevés ilyen jó szónokot ismerek. Sokat kell fejlődni, hogy önök megtalálják a saját hangjukat. Mi drukkolunk ezért (Derültség a MIÉP padsoraiban.), hiszen a főváros lakosságának és a főváros polgárainak jó lenne, ha az MSZP-nek lenne egy sajátos hangja. Ami az egyéb megjegyzéseit illeti, egyébiránt azt gondolom, hogy ez a megjegyzése sem volt igaz, mert Bánovics úr legtöbb felszólalását kint a büfében a tévén keresztül figyelik, vagy más módon tájékozódnak – a szavazásoknál kétségtelenül bent szoktak lenni. Azt gondolom, hogy hozzászólásainkban a magunk szerény eszközeivel tesszük a munkánkat, próbáljuk jobbá tenni a javaslatokat. Önök ebből egyet sem fogadtak el ma sem; végül is nem ment át a rendelet. Nem dől össze a világ. Vajda Pál ugyan magába roskadva azt mondta, hogy visszavonja (Derültség a MIÉP és az MSZP padsoraiban.), de erre nincs lehetősége.

Én csak arra szeretném figyelmeztetni az MSZP-s képviselőtársaimat, hogy mi szeretnénk önöknek segíteni.

SF 2 (Tirts Tamás) 

Csak arra szeretném figyelmeztetni MSZP-s képviselőtársaimat, hogy mi szeretnénk önöknek segíteni. Egy olyan javaslatnál, ami nem ment át, nem 



kell egyből a Dunához rohanni, maradjunk itt a Váci utcában. Folytassuk a munkát - ez az ügyrendi javaslatom -, menjünk tovább a következő napirendi pontra. 



	ELNÖK: Somlyódy úr! 



	SOMLYÓDY CSABA (MSZP): Tisztelt Közgyűlés! Engedtessék meg számomra, hogy az MSZP-frakció nevében megköszönjem Tirts úr 2 perc 17 másodperces ügyrendinek nevezett és az MSZP-t személyiségében semmiképpen nem érintő hozzászólását. Bár még nem értem, hogy miről kell szavazni, de nyilván még tanulnunk kell, bizonyára ezért van, hogy mi még nem értjük, miért. 

A jegyzőkönyv számára mondom - mivel a vita úgy alakult, hogy Juharos képviselő úr szintén ügyrendinek nevezett hozzászólására kell szintén ügyrendinek nevezett hozzászólásban reagálnom -, hogy Juharos úr egy perc alatt pontosan ötször "leszavazott beterjesztés"-nek aposztrofálta azt, ami a történet kiváltó oka volt. Úgy gondolom, nem leszavazott volt, hiszen többséget kapott, csak a minősített többséget nem kapta meg. Tehát a helyes kifejezés a "nem megszavazott". És ha Juharos úr egyetért vele, akkor kérem, hogy ne így kerüljön a sajtóba, mert gondolom, ezért hangzik el ez a dolog itt, és ne a "leszavazott" kifejezést használjuk. 

Úgy gondolom, mindenki számára világos, ami történt: két képviselő nem figyelt oda, rosszul szavazott, az ellenzék pedig valószínűleg kihasználja ezt a dolgot. A mi frakciónk megengedheti magának, hogy ezt egy héttel elhalasszuk, és az ellenzék e kicsinyes győzelmének a tudomásulvételével folytassuk a munkát. Köszönöm. 



	ELNÖK: Kérem, hogy fejezzük be ezt az ügyrendi viaskodást. Bánovics úr! 



	DR. BÁNOVICS TAMÁS (MIÉP): Nagyon tömören csak egy mondatot mondanék. Október 18-án, a rendkívüli közgyűlésen előterjesztettem egy háromoldalas SZMSZ-módosító anyagot, amelyben többek között benne foglaltatott az is, hogy mi az ügyrendi hozzászólás kritériuma. Somlyódy úr, ön sem szavazta meg. Akkor most miért az ellenzék szemére veti?



	A napirend 5./ pontja: Javaslat a Fővárosi Önkormányzat SZMSZ-éről szóló 7/1992.(III.26.) Főv.Kgy. rendeletének módosítására.



	ELŐADÓ: dr. Szolnoki Andrea



	ELNÖK: Előterjesztő a főpolgármester-helyettes asszony. Nincs kiegészítése. Kérdés van-e az előterjesztőhöz? (Nincs jelentkező.) Nincs. Hozzászólás? (Nincs jelentkező.) Nincs.

Minősített többséget igénylő szavazás következik.



	A Fővárosi Közgyűlés



	megalkotja 7/2000.(...) számú önkormányzati rendeletét a Fővárosi Önkormányzat Szervezeti és Működési 



	Szabályzatáról szóló 7/1992.(III.26.) Főv.Kgy. rendelet módosításáról.

	(56 igen, 0 ellenszavazat, 0 tartózkodás)



(Az elnöklést dr. Szolnoki Andrea főpolgármester-helyettes veszi át.)





	A napirend 6./ pontja: Javaslat egyes fővárosi önkormányzati és fővárosi tanácsrendeletek módosítására.



	ELŐADÓ: dr. Tiba Zsolt

	HOZZÁSZÓLÓ: Péterffy Ágoston, Zsinka László



	ELNÖK: Tiba úr az előterjesztő. Kíván-e hozzáfűzni valamit? 



	ELŐADÓ: Mindent tartalmaz a 31. sorszámon kiosztott előterjesztői kiegészítés. 



	ELNÖK: Kíván-e kérdezni valaki az előterjesztőtől? (Nincs jelentkező.) Nem. A vitában kíván-e valaki részt venni? Péterffy Ágoston! 



	PÉTERFFY ÁGOSTON (SZDSZ): Tisztelt Közgyűlés! 42. sorszámmal kiosztásra került egy csatlakozó határozati 



javaslat, amelynek az a lényege, hogy a többletbevétel a költségvetésben legyen figyelembe véve. Köszönöm. 



	ELNÖK: Köszönöm szépen. A vitában jelentkezik-e még valaki? (Nincs jelentkező.) Nem. Az előterjesztőé a zárszó joga. Nyilatkozzon arról is, hogy Péterffy Ágoston módosító javaslatát befogadja-e. 



	ELŐADÓ: Röviden: nem. Kicsit bővebben: azt hiszem, félreértésről lehet szó, mert ezek a szabálysértések  ide nem nagyon folynak be. Köszönöm. 



	ELNÖK: Ezzel együtt Péterffy Ágoston fenntartja-e a módosító javaslatát? 



	PÉTERFFY ÁGOSTON (SZDSZ): Igen. 



	ELNÖK: Akkor szavazni fogunk róla. Először Péterffy Ágoston 042. sorszámon kiosztott módosító javaslatáról szavazunk. Az előterjesztő nem támogatja.

	

	H a t á r o z a t

	a Fővárosi Közgyűlés



193/2000.(II.24.)	felkéri a főpolgármestert, hogy a Budapest 

Főv.Kgy.h.	Főváros Önkormányzata 2000. évi 



	költségvetésében a szabálysértések bírságainak többletbefizetése költségvetési forrásként jelenjen meg.



	Határidő: 2000. évi költségvetés

	Felelős: dr. Demszky Gábor

	(28 igen, 9 ellenszavazat, 15 tartózkodás)



	ELNÖK: Csengetést kérek, mert rendeletet alkotunk, minősített többséggel. Minősített többségű szavazás következik.



	A Fővárosi Közgyűlés



	megalkotja -  az előterjesztő által tett kiegészítésekkel - az egyes fővárosi önkormányzati és fővárosi tanácsrendeletek módosításáról szóló 8/2000.(....) sz. önkormányzati rendeletét.

	(46 igen, 4 ellenszavazat, 4 tartózkodás)





	ELNÖK: Zsinka úr ügyrendben jelentkezett. Öné a szó. 



	ZSINKA LÁSZLÓ (MIÉP): Tisztelt Közgyűlés! Azt szeretném megkérdezni a főjegyző úrtól, hogy a 



módosításhoz nem kell-e minősített többség. Csak kérdezem, mert nem tudom. Az egész rendelet részévé vált a módosítás is. 



	ELŐADÓ: Nem kell. 



	ZSINKA LÁSZLÓ (MIÉP): Nem kell. Rendben van. 



	A napirend 7./ pontja: 

	a/ Javaslat a 2000. évi felhalmozási és "vis maior" célokat szolgáló céljellegű decentralizált támogatási keret feltétel- és pályázati rendszerére.

	b/ Javaslat a kerületi önkormányzatok által a szennyvízcsatorna-hálózat építés ösztönzésére igénybe vehető fővárosi céltámogatást szabályozó 10/1999.(IV.23.) Főv.Kgy. sz. rendelet módosítására.



	ELŐADÓ: dr. Borsány György 

	HOZZÁSZÓLÓ: Péterffy Ágoston, Varga Imre, Marsi Péter Pál



	ELNÖK: Borsány úr az előterjesztő. 026. számmal kiegészítést is kaptak a képviselők. Borsány úr! 









	ELŐDÓ:  Tisztelt Közgyűlés! 026. számon a 6/a. napirendhez kiosztásra került egy előterjesztés, amely módosítja az eredetit. Ezt a Közgyűlés figyelmébe ajánlom és kérem, hogy erről szavazzunk majd. 



	ELNÖK: Köszönöm. Kíván-e valaki kérdést feltenni? (Nincs jelentkező.) Nem. A vitában ki kíván részt venni? Péterffy Ágoston! 



	PÉTERFFY ÁGOSTON (SZDSZ): Tisztelt Közgyűlés! A 10. és 11. számú határozati javaslat több változatot tartalmaz. A Városüzemeltetési Bizottság a B-változatokat kéri támogatni. Köszönöm. 



	ELNÖK: Köszönöm. Amennyiben több hozzászóló nincs, Varga Imre XV. kerületi küldöttnek adom meg a szót. 



	VARGA IMRE (XV. kerület): Köszönöm a szót. Tisztelt Főpolgármester-helyettes Asszony! Tisztelt Közgyűlés! A napirendben első helyen szerepel az, hogy "egyeztetve a Kerületi Küldöttek Kollégiumával, valamint a bizottságokkal". Sajnos bizonyos szervezési hiányosságok miatt a Kerületi Küldöttek Kollégiuma nem volt határozatképes. Sokan igazoltan hiányoztak: finisében van a kerületeknél a költségvetési rendeletek elfogadása. Sajnos azt a felvilágosítást is kaptuk, hogy ha határozatképesek lettünk volna és netán a rendelethez módosító indítványt fogalmazunk meg, a Közgyűlés akkor se tudja befogadni, hiszen 



pénteken kaptuk meg az anyagot és a Közgyűlés előtt egy vagy két nappal tudunk állást foglalni, de az illetékes szakbizottságok akkorra már megtárgyalják az anyagot és a Közgyűlés rendeletmódosítást érdemben csak úgy tud megvitatni, ha előtte a Jogi Bizottság tárgyalja. Legalábbis ezt a felvilágosítást kaptam. 

(Szeretném jelezni, hogy a szűken vett kerületi küldöttek kollégiuma ülésén...)



pa 1 (Varga Imre)

Szeretném jelezni, hogy a szűken vett Kerületi Küldöttek Kollégiuma ülésén több észrevétel hangzott el, amely vonatkozik egyrészt magukra a volumenekre, különösen az útépítési pályázati keret nagyságára, hiszen tudjuk, hogy tavaly a 200 millió forint is milyen feszültséget okozott. Valami elmozdulást jelent az előterjesztő részéről az eredeti javaslathoz képest ennek 120-ról 150 millió forintra való megemelése.

Sajnálatos módon - legalábbis véleményem szerint - nem olvasható ki a Fővárosi Közgyűlésnek az a határozata, hogy a csatornaépítés-támogatás forrásának bővítésére is keresne megoldást. Azt tudniillik én nem tekintem forrásbővítésnek, hogy azt, amit lemondunk, netalán nem vonjuk el, hanem újból felosztjuk - ez nem forrásbővítés! (Folyamatos és általános zaj.) 

Nyilvánvalóan lehetséges aggály a tekintetben is, hogy a pályázatokat milyen módon bíráljuk el. Az elbírálás szempontjai az én olvasatomban azt jelentenék, hogy a nyolc-tíz kerület közül, amelyik érintett mind a két témában, legfeljebb két kerület az, amely ezen, hogy úgy mondjam, osztozkodhat, hiszen a 60 meg a 25 százalék az 85 százalék, és a többi nyolc kerület a maradék 5-15 százalékon próbál osztozkodni. 

Ezért csak jelezni szeretném, hogy valószínűleg élni kívánunk azzal a lehetőséggel, hogy a soron következő ülésre - még időben - újabb módosító indítvánnyal forduljunk a Közgyűléshez. Köszönöm szépen.



	ELNÖK: Köszönöm szépen. Marsi Péter Pál kért szót ügyrendben. Öné a szó.



	MARSI PÉTER PÁL (MIÉP): Köszönöm a szót. Tisztelt levezető Elnök Asszony! Az lenne a tiszteletteljes kérdésem, hogy a teát és a hozzá való brióst mikor szolgálják fel - mert teljesen úgy érzem magam, mint valami laza teadélutánon.

Köszönöm szépen.



	ELNÖK: Köszönöm szépen. Ez önökön is múlik, hogy hogyan viselkednek - nyilván nem csak a MIÉP-frakción, hanem a többi frakción is. Mindenesetre mindenkit arra kérek, hogy aki a teremben tartózkodik, az kísérje figyelemmel az ülést és az előadókat.

A vitát lezárom. Az előterjesztőé a zárszó joga.



	ELŐADÓ: Tisztelt Közgyűlés! A 026. sorszámon kiosztott 6/a. napirendnél 150 millió forintra előterjesztem ezt a kiegészítést 120 millióról.

A 6/b. előterjesztésnél pedig a Városüzemeltetési Bizottság határozatát figyelembe véve elfogadom ezt, tehát befogadom az előterjesztésbe.

Köszönöm.



	ELNÖK: Köszönöm szépen. Szavazni fogunk, csöngetést kérek. Kérdezem, kívánja-e valaki, hogy külön szavazzunk a határozati javaslatokról. (Nincs ilyen jelzés.) Nincs ilyen.





Egyben fogunk szavazni, és jelzem, hogy a 10-11-esnél a B-verziót teszem föl szavazásra. Minősített többségű szavazás következik.



	H a t á r o z a t

	a Fővárosi Közgyűlés



194/2000.(II.24.)	az 1999. évi és a további évekre leköthető 

Főv.Kgy.h.	felhalmozási célú decentralizált támogatási keret II. félévi felosztásáról hozott 2024/1999. (X. 28.) Főv. Kgy. határozatát módosítja úgy, hogy a 3. francia bekezdés helyébe az alábbi szöveg lép:



	“ - az érvényes kiviteli szerződések alapján kösse meg és szükség szerint módosítsa az érintett kerületekkel a támogatási szerződéseket azzal a kettős megkötéssel, hogy a decentralizált támogatás összege a tervezett illetve a tényleges kivitelezési költségek 50%-a lehet, de semmiképpen  nem lépheti túl a beruházásonként jóváhagyott támogatási összeget.”

	(56 igen, 0 ellenszavazat, 0 tartózkodás)









195/2000.(II.24.)	A helyi önkormányzatok címzett és 

Főv.Kgy.h.	céltámogatási rendszeréről szóló többször módosított 1992. évi LXXXIX. törvény 1/A. § (2) bekezdésében biztosított jogkörében eljárva a területfejlesztési tanácsok részére normatívan elosztott céljellegű decentralizált támogatás fővárosra jutó összegének 1999. évi maradványát és 2000. évi keretét az 

	alábbiak szerint osztja meg felhalmozási és vis maior feladatokra:

Me: ezer Ft

Megnevezés�1999. évi keret-maradvány�2000. évi

keret�Kötelezettségvállalás

     2001-re          2001. utánra�

Összesen��Teljes decentralizált fő-városi keret 2000-re�22.194,734�469.700,000�140.900,000�47.000,000�679.794,734��Ebből 1999. évi döntéssel lekötve��130.400,000�43.500,000��173.900,000��Felhalmozási feladatokra 2000-ben leköthető�22.194,734�292.300,000�97.400,000�47.000,000�458.894,734��Vis maior feladatokra 2000-ben leköthető��47.000,000���47.000,000��	(56 igen, 0 ellenszavazat, 0 tartózkodás)



196/2000.(II.24.)	A felhalmozási célú decentralizált keret 

Főv.Kgy.h.	terhére pályázatot hirdet:

	- a kerületi önkormányzati tulajdonú föld-utak szilárd burkolattal történő kiépítésének támogatására,



	-  a  kerületi  önkormányzatok  részéről  a 2000. évi központi céltámogatásra – Budapest Főváros Önkormányzatával – közös 	beruházásként megpályázott, de fedezethiány miatt elutasított szennyvízcsatorna-hálózat építések támogatására

az 1. számú melléklet szerinti pályázati felhívásban rögzített feltételekkel, tartalmi és formai követelményekkel.

	(56 igen, 0 ellenszavazat, 0 tartózkodás)



197/2000.(II.24.)	Felkéri a főpolgármestert, hogy:

Főv.Kgy.h.

- a pályázati felhívást, valamint a pályázatokhoz szükséges dokumentumok mintáit jutassa el a kerületi önkormányzatok polgármestereinek, jegyzőinek;

- intézkedjen a pályázati felhívás Fővárosi Közlönyben való megjelentetéséről.

	Határidő: 2000. március 14.

	Felelős: dr. Demszky Gábor

	(56 igen, 0 ellenszavazat, 0 tartózkodás)





198/2000.(II.24.)	Felhatalmazza a koordinációs 

Főv.Kgy.h.	tanácsnokokat, dr. Borsány Györgyöt, Kollár Györgyöt és Szegedi Ferencet a beérkezett pályázatoknak a meghatározott feltételek szerinti sorolására, a Kerületi Küldöttek Kollégiumával történő egyeztetésére és a Közgyűlés elé terjesztésére.

Határidő: a) az útépítési pályázatokra vonatkozóan a Közgyűlés májusi ülése,

b) a szennyvízcsatorna építési pályázatokra vonatkozóan a Közgyűlés novemberi ülése

	Felelős: dr. Borsány György, Kollár György, 	              Szegedi Ferenc

	(56 igen, 0 ellenszavazat, 0 tartózkodás)



199/2000.(II.24.)	Úgy dönt, hogy

Főv.Kgy.h.	

- a vis maior támogatási keret terhére a 9/1998.(I.23.) Korm. rendelet 34. § - 37. §-aiban meghatározottak szerint lehet pályázni;

	- a vis maior támogatási keretet a felhalmozási célú támogatási pályázatokról a II. félévben történő döntés keretében fel kell 







	tölteni a felhasznált összegekkel egyező összegekkel.

	(56 igen, 0 ellenszavazat, 0 tartózkodás)



200/2000.(II.24.)	Felkéri a főpolgármestert, hogy a vis maior 

Főv.Kgy.h.	keretre történő pályázati lehetőségről, annak feltételeiről tájékoztassa a kerületi önkormányzatok polgármestereit, jegyzőit.

	Határidő: 2000. március 14.

	Felelős: dr. Demszky Gábor

	(56 igen, 0 ellenszavazat, 0 tartózkodás)





201/2000.(II.24.)	Felkéri a főpolgármestert a beérkezett vis 

Főv.Kgy.h.	maior támogatási kérelmeknek a Közgyűlés elé terjesztésére.

	Határidő: a támogatási kérelem teljes 	dokumentációjának beérkezését követő 15. 	nap

	Felelős: dr. Demszky Gábor

	(56 igen, 0 ellenszavazat, 0 tartózkodás)









	A Fővárosi Közgyűlés



	a helyi önkormányzatokról szóló – többször módosított – 1990. évi LXV. törvény 64. § (6) bekezdésében meghatározott jogkörében eljárva megalkotja 9/2000.(...) számú önkormányzati rendeletét a kerületi önkormányzatok által a szennyvízcsatorna-hálózat építés ösztönzésére igénybe vehető fővárosi céltámogatásról szóló 10/1999. (IV. 23.) Főv. Kgy. rendelet módosításáról.

	(56 igen, 0 ellenszavazat, 0 tartózkodás)



	H a t á r o z a t

	a Fővárosi Közgyűlés



202/2000.(II.24.)	a módosított 10/1999. (IV. 23.) Főv. Kgy. 

Főv.Kgy.h.	rendelet 1. § (4) bekezdés b) pontja értelmében úgy dönt, hogy a csak fővárosi céltámogatásban részesülő szennyvíz-csatorna beruházások támogatásának mértéke 2000-ben a vissza nem igényelhető ÁFA-val együttes teljes beruházási költség egyéb forrásokkal (szennyvízcsatorna-







	

	hálózat építésében érdekelt magán- és jogi személyek hozzájárulásaival) csökkentett összegének az 50%-a.

	(56 igen, 0 ellenszavazat, 0 tartózkodás)





203/2000.(II.24.)	A módosított 10/1999. (IV. 23.) Főv. Kgy. 

Főv.Kgy.h.	rendelet 1. § (5) bekezdése értelmében úgy dönt, hogy a fedezet hiányában sem központi cél-, sem decentralizált támogatásban nem részesülő, de fővárosi céltámogatásra pályázó csatorna beruházások sorolása 2000-ben a következő:



	Előnyt élveznek azok az önkormányzatok, amelyek pályázatai sem a központi cél-, sem a decentralizált támogatásból nem részesültek fedezethiány miatt. Egy-egy önkormányzaton belül a sorrendet a helyi képviselő-testület határozza meg.

	(56 igen, 0 ellenszavazat, 0 tartózkodás)











		A napirend 8./ pontja: Javaslat Budapest Főváros Közgyűlsének ..../2000.(....) Főv.Kgy. rendeletére, a  prostitúció kezelésének egyes szabályairól. 



	ELŐADÓ: dr. Borsány György 

	HOZZÁSZÓLÓ: dr. Juharos Róbert, dr. Bánovics Tamás, Tirst Tamás, dr. Mitnyan György, Németh Zoltán, Győri Péter, Kovács Attila, Mohosné dr. Bortlik Eszter, Danielisz Béla, Marsi Péter Pál, dr. Lukács József, dr. Bőhm András



	ELNÖK: Az előterjesztő: Borsány György úr. Kíván-e kiegészítést tenni? 



	ELŐADÓ: Tisztelt Közgyűlés! Néhány mondatot szeretnék fűzni ehhez az előterjesztői kiegészítéshez.

"Róka fogta csuka" helyzetben volt ez a bizottság, amelyik megbízást kapott a Közgyűléstől, és azért rákényszerültünk erre az előterjesztői kiegészítésre, hogy mint törvénytisztelő állampolgárok, képviselők ezt az előterjesztést meg tudjuk tenni és határidőben teljesíteni a feladatot. Így is lesz minimális csúszás: március 1-jével hatályba léphetne ez a rendelet a türelmi zónákkal együtt, azonban '99. december 9-én - valószínűsíthetően naivan - arra gondoltunk, hogy meg fogunk tudni állapodni a kerületekkel türelmi zónák kijelölése ügyében. 

Mint a kiegészítés is tartalmazza, az a helyzet alakult ki, hogy egységes elutasítás történt a türelmi zónák kijelölésével kapcsolatban. Két kerület jelzett: az egyik Józsefváros, amelyik hajlandó befogadni; valamint a 



XXII. kerület - Budafok-Nagytétény - pedig azt jelezte, hogy azt a területet, amit mi javasolunk, nem tudja elfogadni, de helyette - szándéka ellenére természetesen - elfogadja ezt.

Mivel önmagunknak állítottunk jogi korlátot, ezért azt kérem a Közgyűléstől, hogy a '99. évi LXXV. törvény 62. §-ának (3) bekezdését vegyük figyelembe, amelyik az egyetértési jogról szól, és ezt a 2232/99. (XII.9.) számú közgyűlési határozatot helyezzük hatályon kívül. A koordinációs bizottság és a Városrendészeti Bizottság közös határozatában pedig javasolja, hogy a Közgyűlés március 2-án tűzze napirendre, a rendelettervezet beterjesztése ekkor történjen meg, a türelmi zónák kijelölésével együtt.

Kérem, hogy ezt fogadja el a Közgyűlés. Köszönöm.



	ELNÖK: Köszönöm szépen. Kinek van kérdése az előterjesztőhöz? Akik jelentkeznek, mind a vitában kívánnak szólni, igaz? Kérdés tehát nincs.

A vitát megnyitom. Juharos Róberté a szó.



	DR. JUHAROS RÓBERT (Fidesz-MDF-MKDSZ): Főpolgármester Úr! Tisztelt Közgyűlés! Azt gondolom, megint oda jutottunk, hogy át kell ismételni a leckét. Fölhívhatom még egyszer a városvezetés figyelmét arra, hogy lehetőség szerint ne húzza tovább a szervezett bűnözés szekerét itt Budapesten, és próbáljon már egyszer végre rendet csinálni a prostitúció frontján. Bár ezt a figyelmeztetést több alkalommal és több fórumon elmondtuk, mégsem talált valójában meghallgatásra.



A helyzet az, hogy a főváros vezetése nem vette a leckét, és nem vizsgázott igazán jól ebből a kérdésből, ugyanis a törvény benyújtása óta és a törvénytervezet ezen rendelkezéseinek formába öntése óta gyakorlatilag másfél év eltelt. A törvényt az Országgyűlés tavaly tavasszal fogadta el, szeptember 2-án lépett hatályba, és azóta a fővárosnak egyetlenegy feladata lett volna a törvény rendelkezései alapján: március 1-jéig ki kellett volna jelölnie a türelmi zónát. Nem rendeletet alkotni, amelynek majd különböző mellékleteiben később rendelkezik a Közgyűlés, hanem egyértelmű a törvény szövege: ki kell jelölni a türelmi zónát. 

Azt kell mondjam, hogy egyrészt ezzel a határozati javaslattal, amennyiben a Közgyűlés ezt most elfogadja, nyilvánvalóan törvénysértést fog elkövetni, hiszen a mulasztásos törvénysértés március 1-jével ilyen értelemben bekövetkezik; másrészt nagyon nehéz helyzetbe hoz olyan városrészeket, amelyek viszont komolyan vették a törvény rendelkezéseit, és mindent elkövettek annak érdekében, hogy azt betartva eredményeket tudjanak elérni a bűnözés, szervezett bűnözés, prostitúció visszaszorítása terén. Ilyen kerület például a Józsefváros, ahol borzalmasan komoly rendőri erők kerültek bevetésre a maffiatörvény hatálybalépése óta. Közel négyezer előállítás történt a szervezett bűnözésről szóló törvény hatálybalépése óta: ez két megye éves átlagának megfelelő szám, kérem! 200 milliós beruházásból épített ki Józsefváros egy komplex térfigyelő rendszert, amely egyedülálló Európában, azért, hogy végre lehessen hajtani a szervezett bűnözésről szóló törvényt - saját forrásból!



(Annyit szeretnék még elmondani hozzá, hogy a törvény, ha meg fog bicsaklani...)







PÉ 5 (Juharos Róbert)

Annyit szeretnék még hozzá elmondani, hogy ha a törvény meg fog bicsaklani, akkor az a főváros felelőssége lesz, hiszen a fővárosnak egy dolgot kellett volna tennie: végrehajtva a törvényt, kijelölnie március 1-jéig a türelmi zónákat. Március 1-jén a szabálysértési kódex hatályba fog lépni, és a hölgyeket bizony elzárással lehet büntetni, és a hölgyek joggal fognak háborogni, hogy az rendben van, hogy a tiltott területeken elzárás szankcióval lehet őket illetni, de ugyanakkor a főváros nem tette számukra lehetővé azt, hogy ezt az ipart hol űzzék.

Azt szeretném mondani, hogy próbáljunk már... - én nem a konfliktust szeretném keresni a város vezetésével ebben a kérdésben, de azért tényleg azt gondolom, hogy belevágtunk és a kormány is belevágott egy olyan feladatba, amibe az előző kormány nem mert belevágni, mert rengeteg konfliktus van benne, ezt mindnyájan tudjuk. Tehát ez egy borzalmas konfliktusokkal terhelt kérdéskör, és azt is tudjuk, hogy még a végeredmény is kétséges lehet, bár mondom, a szeptember 1-je óta elért eredmények bizakodásra adnak okot, hiszen látható eredményei vannak, a józsefvárosi utcákról eltűntek a lányok, és most már megint kezdenek visszaszivárogni, mióta a főváros vezetése ilyen mértékben elbizonytalanította a polgárokat.

Annyit szeretnék elmondani, hogy nem konfliktust szeretnék keresni, hanem szeretnék megoldást találni, mi magunk is előálltunk javaslatokkal, meg lehet állapodni. Kérem, hogy hajtsuk végre ezt a jogszabályt! Nem hiszem azt, hogy csak a kormány kerülhet nehéz helyzetbe, hogyha beletörik a kése, annak ellenére, hogy be merte vállalni ezt a konfliktust, hanem a főváros is, a főváros vezetése is el fogja vinni ezért a politikai felelősséget. Azt kell mondanom, hogyha a főváros továbbra is halogatja a 



probléma megoldását... - és egyébként pont ezért tettük fővárosi szintre a végrehajtást és a koordinációt, mert ez tényleg egy fővárosi probléma. Egyetlenegy kerülettől sem lehet elvárni azt - ez naivitás volt -, hogy majd bármelyik kerület önként és dalolva fog beállni. Ezért nem kerületi hatáskör, ezért telepítette a törvény egyértelműen a fővároshoz, van egy olyan fővárosi feladat, amit a fővárosnak kell megoldania és képtelen rá. (A gép jelzi az időkeret leteltét.)

Tehát azt javaslom, hogy mihamarabb próbáljunk megoldást találni, mert amennyiben nem lesz megoldás, törvényjavaslatot fogok beterjeszteni a tisztelt Országgyűlés elé, hogy azon önkormányzatok, amelyek nem teljesítik a törvényhozói akaratot, nem hajtják végre a törvényt, ezen esetekben akkor kapjon a belügyminiszter vagy a Közigazgatási Hivatal kijelölési jogot, és akkor majd meg kell magyarázni, hogy az az önkormányzat, amely nem hajtotta végre a törvény rendelkezését, miért került ilyen helyzetbe, és majd számoljon el a polgárokkal. (Általános zaj.)

Ennyit szerettem volna hozzáfűzni. Egyébként törvénysértőnek tartom a beterjesztett határozati javaslatokat. Köszönöm szépen. 



	ELNÖK: Bánovics Tamás úr ügyrendben kért szót.



	DR. BÁNOVICS TAMÁS (MIÉP): Tisztelt Főpolgármester-helyettes Asszony! Tisztelt Fővárosi Közgyűlés! Borsány György képviselő úr, mint bizottsági elnök, az előterjesztő. Ha jól értettem a szavait, ő azt javasolja, hogy a rendeletalkotást napoljuk el a következő, március 2-ai rendkívüli közgyűlésre, kivéve a koncepció vitája során a 



kerületek részére önként adott egyetértési jogot, amelyről most kíván szavaztatni. Akkor viszont, hogy SZMSZ-szerűek legyünk, kérem, hogy megkönnyítsük a munkát és ne legyen feleslegesen vita - hiszen úgy tűnik, hogy a jövő héten fogjuk a vitát lefolytatni -, a közgyűlés napolja el a vitát a március 2-ai rendkívüli közgyűlésre, és a vita immáron csak a kerületek részére önkéntesen adott egyetértési jogról szóljon. Köszönöm.



	ELNÖK: Ez egy ügyrendi volt. Tehát akkor azt kéri, hogy napoljuk el a jelenlegi előterjesztés vitáját. Az előterjesztő támogatja-e?



	ELŐADÓ: Egyszer elmondtam, de rákényszerülök, hogy újból elmondjam. A kiegészítő határozati javaslatban az áll, hogy helyezzük hatályon kívül...



	TIRTS TAMÁS (Fidesz-MDF-MKDSZ): Hányas sorszáma van ennek?



	ELŐADÓ: Mondom: a 051-esben helyezzük hatályon kívül, a 2232-es, amit Bánovics úr úgy mondott, hogy önkéntesen adtunk a kerületeknek olyan lehetőséget, hogy egyetértsenek a türelmi zóna kijelölésével. Ezt kérem hatályon kívül helyezni, a vitát napoljuk el, és jövő héten csütörtökön, március 2-án pedig a bizottság beterjeszti a rendelettervezetet a türelmi zónákkal együtt. Köszönöm.







	ELNÖK: Igen, erről szól az 51. sorszámon kiosztásra került előterjesztői kiegészítés. Tehát valóban úgy van, ahogy Bánovics úr is mondja és ahogy Borsány úr is mondja, hogy jelenleg a közgyűlési határozat hatályon kívül helyezésével fogunk foglalkozni. Ez a vita tárgya. Aki ehhez kíván jelentkezni, az jelentkezzen! Mitnyan György ügyrendben.



	DR. MITNYAN GYÖRGY (Fidesz-MDF-MKDSZ): Tisztelt Közgyűlés! Én úgy értelmeztem, hogy Bánovics úr az előbb egy ügyrendi javaslatot tett a vita elnapolására. Erről vita nélkül szavazni kellene. Megkérdeztem tőle, azt mondta, hogy ügyrendi javaslatot tett. Ha esetleg nem így értette, akkor én most ügyrendi javaslatot teszek: napoljuk el a vitát a március 2-ai ülésre. Erről döntsünk! Köszönöm. (Dr. Bánovics Tamás: Így van!)



	ELNÖK: De ugye azt tudja a képviselő úr, hogy akkor arról sem fogunk határozni, hogy hatályon kívül helyezzük a korábbi fővárosi közgyűlési rendeletünket, határozatunkat. Ezzel tisztában van, képviselő úr? (Dr. Mitnyan György jelentkezik.) Mitnyan úr!



	DR. MITNYAN GYÖRGY (Fidesz-MDF-MKDSZ): Köszönöm szépen. Több közgyűlés már nincsen március 2-áig, és a közgyűlési határozat szerint a bizottság képtelen volt végrehajtani a feladatát, nem tudta megszerezni a kerületek egyetértését. Rendes hozzászólásban majd elmondom, hogy mi erről a véleményem, ha eljutunk odáig, de nem vagyunk döntési helyzetben, mert nincs egyetértés és nincs 





több közgyűlés. Ennél bölcsebb javaslatot nem tudunk tenni, minthogy most nem tudunk dönteni, a legközelebbi első ülésen tárgyalunk.

Az, hogy határidőt mulasztunk vagy csúszunk, az nem a közgyűlés hibája, hanem azé, aki helytelenül készítette elő. Tehát azt gondolom, ne hárítsuk át a felelősséget, nem tudunk dönteni, mert rossz az előkészítés. Ebből az következik, hogy a következő ülésen tárgyalni kell. Nem tudok több ülést március 2-áig, ha rosszul tudom, akkor jelezzék, és én legalábbis azt fogom kérni, hogy oda toljuk át ennek a problémának a megoldását. Azt gondolom, hogy erről szavazzunk.



	ELNÖK: Önnek ebben teljesen igaza van, de abban az esetben, ha ezt a napirendi pontot, az egészet elnapoljuk, akkor nem tudunk határozni a 2232/99-es fővárosi közgyűlési határozat hatályon kívül helyezéséről.



	DR. MITNYAN GYÖRGY (Fidesz-MDF-MKDSZ): Én erről nem is akarok szavazni, mert nem ez a probléma.



	ELNÖK: Jó, akkor szavazzunk tehát a napirendi pont elnapolásáról. A vita elnapolásáról kellene szavaznunk. Az előterjesztő nem támogatja. Most tessék szavazni a vita elnapolásáról!











	H a t á r o z a t

	a Fővárosi Közgyűlés



204/2000.(II.24.)	nem fogadja el a napirend vitájának 

Főv.Kgy.h.	elnapolására vonatkozó javaslatot.

	(20 igen, 29 ellenszavazat, 5 tartózkodás)



	ELNÖK: Németh Zoltán következik, nem ügyrendben.



	NÉMETH ZOLTÁN (Fidesz-MDF-MKDSZ): Köszönöm szépen. Tisztelt Elnök Asszony! Tisztelt Közgyűlés! Én nagyon szomorú fejleménynek tartom ezt a mai napot a Fővárosi Közgyűlés életében, mert ismételten bebizonyosodik az, hogy mennyire nem érdekli a fővárost és a főváros vezetését a kerületek álláspontja egy nagyon fontos kérdésben. Olyannyira nem érdekli a főváros vezetését, hogy egyes képviselők akár a sajtóban, akár itt a Közgyűlés előtt megpróbálják félrevezetni - igen, ezt ki kell mondani - a polgárokat és félremagyarázni bizonyos kerületi döntéseket.

Itt az előbb azt hallottuk Borsány úr részéről, hogy két kerület volt, amely a többitől eltérő álláspontot foglalt el. Szeretném leszögezni egyszer és mindenkorra, mint a XXII. kerületi képviselő-testület tagja, hogy a XXII. kerület nem pusztán a főváros által kijelölt területet utasította el és ennek a területnek a kijelölését utasította el, hanem olyan határozatot hozott, és akkor a félreértések elkerülése végett az elutasítás egyértelműen arra 





vonatkozik, hogy a XXII. kerület területén bárhol türelmi zónát jelöljön ki. (Zaj, közbeszólások: Folytasd a határozat olvasását!)(A továbbiakban el szeretném mondani azt, hogy amennyiben...)

Nya 9 (Németh Zoltán)

A továbbiakban el szeretném mondani azt, hogy amennyiben a Fővárosi Közgyűlés ennek ellenére türelmi zónát jelöl ki azokon a területeken, amelyek ezt elutasították, illetve amelyek ezt a továbbiakban is el fogják utasítani, akkor úgy gondolom, hogy ismételten arról tesz tanúbizonyságot, amiről már nem egyszer tanúbizonyságot tett napjainkban is aktuálisan a helyi adók kérdéskörében, tehát az egységes ingatlanadó kérdéskörében már több ízben, illetve általában a forrásmegosztás ügyében évről évre visszatérően. 

Ehhez még azt kell hozzátenni, indokolva hogy a külső területek általában miért nem szeretnének türelmi zónát a saját területükön: azt gondolom, hogy ez tökéletesen érthető. Lehetséges, hogy ezzel kapcsolatban sokan úgy tesznek, mintha nem értenék ezt az álláspontot. Ez is tökéletesen érthető: ezek azok a területek, amelyek még nyugalmi zónának tekinthetők a fővároson belül, és nagyon nem szeretnék a külső kerületek, hogy ez a helyzet megváltozzék a közbiztonság és a csendes kertvárosi jelleg tekintetében. Köszönöm szépen.



	ELNÖK: Győri Péter ügyrendben kíván szólni.



	GYŐRI PÉTER (SZDSZ): Igen tisztelt Közgyűlés! Javaslom a vita lezárását.







	ELNÖK: A vita lezárására érkezett javaslat, szavazni fogunk róla.

Ügyrendi javaslat érkezett a vita lezárására. Kérem szépen, foglaljanak helyet, a gépet tessék indítani, a vita lezárásáról szavazunk.



	H a t á r o z a t

	a Fővárosi Közgyűlés



205/2000.(II.24.)	nem fogadja el Győri Péternek a vita 

Főv.Kgy.h.	lezárásra vonatkozó ügyrendi indítványát.

	(23 igen, 20 ellenszavazat, 9 tartózkodás)



	ELNÖK: A vita folytatódik.

Kovács Attila ügyrendben jelentkezett.



	KOVÁCS ATTILA (Fidesz-MDF-MKDSZ): Tisztelt Közgyűlés! A levezető elnököt kérdezném, hogy milyen kapcsolat van az 1. határozati javaslati pont és a napirendünk között. Nem értem a kapcsolatot. Az egy külön napirendi pont keretében megvitatható kérdés, a 2-es természetes. Ugyanis mi a napirendi vitát a rendelettervezetről nyitottuk meg. Ennek nem része az eddig már kialakított koncepciónk. Erről egy új napirend keretében tudunk vitatkozni, hogy a régi határozatunkat vonjuk vissza, de ennek a napirendi pontnak a keretében nem látom, hogy miért lehetne tárgyalni, hisz nem erről szól, nincs ilyen napirendünk.

Köszönöm.



	ELNÖK: Erre én nem tudok válaszolni, az előterjesztőt kell megkérdezni, mert ő határozta meg a határozati javaslatokat... (Kovács Attila: Akkor a főjegyzőt kérjük meg...) A főjegyzőt is hiába kérdezi, mert az előterjesztő határozta meg a határozati javaslatokat.

Tirts Tamás következik.



	TIRTS TAMÁS (Fidesz-MDF-MKDSZ): Tisztelt Főpolgármester Úr! Tisztelt Közgyűlés! Nem mondom, hogy magas színvonalon kezdtünk el a témáról vitatkozni, de azt gondolom, hogy miután idáig csak háromszor próbálták lezárni ezt a vitát, lehet benne valami - mármint tartalom -, mert a többség mégiscsak úgy gondolta, hogy valamiről azért csak folyjon a szó.

Azt gondolom, hogy maga az előterjesztő, Borsány György úr is egy jó képpel, a "róka fogta csuka" régi meseképpel kezdte az előadását. Én, félretéve itt a - mondjuk így - viccelődésre is okot adó pontokat, a dolog tartalmához szólok hozzá. 

Azzal kezdeném, hogy Borsány képviselőtársunk egy elég nehéz feladatra vállalkozott, amikor az ideiglenes bizottság elnökeként elvállalta az előterjesztői felelősséget, bár igen kiváló segítője van, a városrendvédelmi bizottság elnökének személyében... (Danielisz Béla: Városrendészeti!) Azt gondolom, hogy itt most, legalábbis a vitának ebben a szakaszában mindenféleképpen…

Én legalábbis a sajtóból értesültem arról, hogy a Budapesti Rendőr-főkapitányság, illetve a rendőrség a maga részéről a megfelelő előkészületeket megtette, azt a segítséget ehhez a munkához megadta, ami 



azoknak a képviselőtársaknak, akiket érdekel ez a téma, illetve azoknak a frakcióknak, akik megpróbálják megoldani, szükséges. Tehát véleményem szerint elég sok segítséget kaptak az elmúlt időben.

Hadd folytassam azzal, hogy ugyanakkor, miközben ilyen kiváló segítői voltak az ideiglenes egyeztető bizottság elnökének, talán jó lett volna az ellenzéki frakciók véleményét is megkérdezni az előkészítő munkában. Azt gondolom, nem volt rossz az a korábbi döntésünk, hogy a kerületek jóváhagyása nélkül, a kerületek ellenében a fővárosi szint ne erőszakolja rá egyetlenegy kerületre sem ezt a türelmi zóna-rendeletet. Azt gondolom, hogy nem az én feladatom, hogy minősítsem ezt a törvényt, ugyanakkor a szándék, a törvényhozói szándék a magyar parlament és a kormány részéről teljesen világos volt: ebben a kérdésben a maffiaellenes csomag részeként próbáljunk meg előrelépni.

Azt gondolom, ez a szándék már az elmúlt jó félévben itt, Budapesten is éreztette a hatását, hiszen ha ez a tevékenység, a prostitúció, jelen van Budapest utcáin sajnálatos módon, nem tehetünk úgy, mintha nem lenne jelen. Mindenféleképpen közös érdekünk, ilyen értelemben a Fővárosi Közgyűlésnek és a város vezetésének is az az érdeke, hogy ellenőrzött, átlátható módon, lehetőség szerint a bűnözői tevékenységet is valamilyen módon kontrollálva folyjék ez a tevékenység ott, ahol ez jelen van.

Ahol szerintem az előkészítő munkába hiba csúszott, vagy mondjuk így, tévútra vagy zsákutcába került az ideiglenes koordinációs bizottság, az valahol ott történt, hogy alapvetően azt a döntést nem merte felvállalni - és lehet, hogy azért, mert a megfelelő egyeztetések elmaradtak -, hogy bizony mégiscsak azokra a pontokra kellene koncentrálni, ahol ez a tevékenység jelen van.



Aztán ennek a mértékéről lehet vitatkozni, hogy hol, milyen mértékben, hol, melyik kerület az, amelyikben valamilyen módon a kerület vezetése, a kerület polgármestere, illetve a kerület önkormányzati testülete, sőt, továbbmegyek, a kerület lakói is úgy érzik, hogy ha már ott élnek 20-30 éve, és valamilyen formában ezzel a tevékenységgel együtt élnek azokban az utcákban, vagy azokon a tereken, mégiscsak a maguk módján valamilyen rendezést el tudnak képzelni. 

Azt gondolom, hogy itt, amikor legutóbb erről beszéltünk, tavaly decemberben, és amikor az előzetes határozat is megszületett, Csécsei polgármester úr, a VIII. kerület polgármestere nagyon tisztességesen elmondta az álláspontját. Ha jól emlékszem, talán a vita végén szólt hozzá, elmondta, hogy milyen szakértői anyagot készítettek. (A gép jelzi az időkeret leteltét.) További öt percet kérnék.

(ELNÖK: Erről szavazni fogunk...)

MG/6



		ELNÖK: Igen, erről szavazni fogunk. Kérem szépen a gép indítását! Most tessék szavazni, hogy Tirts úr beszélhessen még öt percet!

	H a t á r o z a t

	a Fővárosi Közgyűlés



206/2000.(II.24.)	további öt perc hozzászólási időt biztosít 

Főv.Kgy.h.	Tirts Tamás részére.

	(37 igen, 1 ellenszavazat, 2 tartózkodás)



 





	TIRTS TAMÁS (Fidesz-MDF-MKDSZ): Köszönöm a szót. Azt gondolom, talán nem figyeltünk oda eléggé - mondom így, többes szám első személyben -, nem figyeltünk oda arra, hogy a VIII. kerület vezetője itt, amikor legutóbb erről a problémáról beszélt, illetve később a sajtónyilatkozatokban is, nem volt elzárkózó. Azt gondolom, természetesen egyetlen kerület vezetője vagy vezetése sem fog örömfanfárokat fújni azzal kapcsolatban, hogy egy nyilvánvalóan a bűnözéssel is kapcsolatban álló tevékenység, türelmi zóna kijelölése ott történjen meg.

De a város vezetése - és ilyen értelemben nyilvánvaló, hogy a város vezetése bármennyire is ledelegálja ezeket az egyeztetéseket - nem tudja magát kihúzni az alól a felelősség alól, hogy egyfelől van egy törvényi határidő, van egy feladat, és ezeket az egyeztetéseket időben le kellett volna folyatni. Azt gondolom, az egyik pont lehetett volna ebben az egyeztetési folyamatban, hogy a VIII. kerület szakvéleményét, az ő tárgyalási készségüket komolyan kellett volna venni. Nem állítom ezzel azt, és frakciónk sem mondja, hogy egyedül egy kerületre rá lehet terhelni ezt a problémát.

Ugyanakkor tévútnak éreztem azt az elképzelést, ami mind a Városrendészeti Bizottság, mind a koordinációs bizottság részéről a sajtóban megjelent. Nem biztos, hogy egy rossz megközelítés, de megint csak nem vezetett eredményre, hogy nézzük meg Budapest térképét, nézzük meg azokat a pontokat, ahol nincsenek olyan intézmények, amelyeket esetlegesen zavarna egy türelmi zóna kialakítása.

Természetesen tudjuk, ismerjük, látjuk a városból kijövet, bejövet, hogy hol, miképpen zajlik ez a tevékenység. 



Természetesen a városnak vannak kapui délen és nyugaton, és keleten is, mégis azt gondolom, amikor erről a kérdésről komolyan beszélünk - és talán a fővárosi képviselők egy része megpróbál erről komolyan is gondolkodni, és érzi annak a felelősségét, hogy jó lenne minél hamarabb túljutni ezen az ügyön -, akkor mindenképpen figyelembe kell venni azt, hogy nem lehet csak külső kerületekre terhelni ezt a problémát,  nem lehet úgy csinálni, mintha nem lenne egy olyan, akár a turizmushoz kapcsolódó, akár más formában is meglévő igény, hogy egy belső kerületi részen, vagy mondjuk így, a városban nem is a legbelső, de a középső részén valahol ki kéne alakítani egy ilyen tevékenységet.

Én azt gondolom, ezt azoknak, akik egyeztettek, mindenféleképpen figyelembe kellett volna venniük. Ilyen értelemben, amennyiben a VIII. vagy más kerületnek a tárgyalások során vannak ellentételezési kérései - tehát azt mondja, hogy jó, én bizonyos dolgot, bizonyos rendeletet el tudok fogadni, ebben együtt tudok működni a főváros vezetésével –, ehhez a megfelelő ellentételezést, akár legyen ez pénzügyi forrás, akár legyen ez rendőrségi forrás, ezeket a Belügyminisztérium részéről vagy a Budapesti Rendőr-főkapitányság részéről hozzá kell rendelni. Nyilvánvaló, hogy önmagában ezt a kérdést a főváros vezetése egyedül - legyen bármely kerületnek jó szándékú a hozzáállása - nem tudja megoldani. Nem tudjuk megoldani egyik pillanatról a másikra sem. De ebbe az irányba el kell  indulni. 

Még egyszer mondom: hogy az elmúlt háromnegyed évnek vannak pozitív eredményei, ez biztos. Nyilvánvaló, hogy az illetékes bizottság elnöke is be tud számolni, akár más formában arról, hogy szintén értékelték ezeket az eredményeket.



Azt gondolom, természetesen a vitát most csak megkezdjük. Én azért sem szavaztam ellene, mert láttam értelmét annak, hogy erről ma beszéljünk és megkezdjük, hiszen érdemben döntően a  következő héten vagy a következő közgyűléseken fogjuk véglegesen lezárni. De én azt gondolom, mindenképpen akkor járunk el felelősségteljesen, ha a megfelelő egyeztetéseket figyelembe vesszük. 

Én továbbra is azon az állásponton vagyok, hogy kerületek vezetőinek, kerületi testületek döntése ellenében nem lenne szerencsés, nem lehet ezt a problémát megoldani. Ellenben olyan egyeztetéseket kell lefolytatni olyan felelős vezetőknek, legyen ez a főpolgármester úr vagy a főpolgármester helyettesei, akik érdemben tudnak tárgyalni. (A gép jelzi az időkeret leteltét.)  És bármennyire is kiváló bizottsági elnökeink vannak, ha nem képesek ezt a problémát megoldani, akkor be kell, lássuk azt, hogy a következő héten vagy akár a következő közgyűléseken is újra és újra ezzel fogunk foglalkozni.

Én azt gondolom, a VIII. kerület csak egy pont, nyilván lehet más területeken is keresni vagy tárgyalásokat folytatni. Arra szeretném felhívni az ezzel a kérdéssel foglalkozó képviselőtársaim figyelmét, hogy közösen abban vagyunk érdekeltek, hogy ezt a problémát minél hamarabb megoldjuk, amennyire lehet, nyilvánvalóan ezen a szinten. A magunk részéről is tulajdonképpen azt látjuk, hogy ha erről a témáról csak beszélünk, de igazából semmi nem fog történni, az az egész ügynek csak árt.

Ezért kérem a város vezetését, illetve az egyeztetésben részt vevőket, hogy ennek tudatában egy picit jobban próbáljanak meg tárgyalni. Köszönöm.





	ELNÖK: Mohosné dr. Bortlik Eszter. Ügyrendben?



	MOHOSNÉ DR. BORTLIK ESZTER (Fidesz-MDF-MDKSZ): Nem tudom, ki miben szól hozzá. Teljesen mindegy szerintem, hogy ez most ügyrend volt, vagy hozzászólás. Én is türelemmel hallgattam, úgyhogy erre a kérdésre hadd ne válaszoljak. Felfoghatjuk ügyrendnek is. Elengedhetetlennek tartom, hogy megvilágítsam ennek az előterjesztői kiegészítésnek a hátterét. Képviselőtársaimban kérdésként merül fel, hogy a 7. számú napirendi pontból hogyan jutottunk el ehhez a két határozati javaslathoz: az egyik a december 9-ei határozat visszavonása, a másik arról szól, hogy a következő héten fogjuk megalkotni ezt a rendeletünket.

Röviden elmondanám ebben a Jogi Bizottságnak a szerepét is:

Az előterjesztés úgy született meg, egy üres melléklettel, nem ilyen  formájú című rendelettel, ami jogi nonszensz volt. Ebben a formájában a mai közgyűlésen tárgyalhatatlan lett volna. A koordinációs bizottság munkájához valóban egyszerűbbnek gondolhatták a melléklet kitöltését, és később derült ki, hogy a december 9-ei határozat miatt munkájuk során akadályba ütköztek.

Felolvasom, hogy mit is határoztunk december 9-én, '99-ben: "A rendelet megalkotása érdekében az alábbi koncepcionális döntést hozza: a fővárosban - az érintett önkormányzatok javaslatára, azokkal egyetértésben - több türelmi zónát jelöl ki."

Részben értelmezhetem úgy, hogy a törvény 62. §-ával ez ellentétes, de valójában  nem. És ez nem lett volna akadálya annak, hogy ez a bizottság 



lefolytassa ezt a munkáját, ha önként és dalolva jelentkeztek volna a kerületek a türelmi zóna kijelölésére. Azaz: ha van javaslatom, akkor van egyetértési jogom. De miután ez nem történt meg, és mi bevállaltuk, hogy 2-3 ilyen területet ki fogunk jelölni, ezért ez a munka nem születhetett meg. 

Megszületett maga az eljárási rend, az úgynevezett értelmező rendelkezések, azzal az űrrel, hogy így nem tudunk eleget tenni március 1-jére törvényi kötelezettségünknek, hogy ez a rendelet nem a melléklettel, hanem benne foglaltatva a 2-3 türelmi zóna kijelölésével, hatályba léphet. És itt különböző hatályba léptető akciók kezdtek előjönni, amit ilyen szorult helyzetben szoktunk megalkotni magunkban. Ezért jött a Jogi Bizottságnak az a mentő határozata, amellyel részben értek egyet, mert szerintem, ha nem vonjuk vissza a december 9-ei határozatot, nyugodtan végezheti tovább a munkáját a koordinációs bizottság, hiszen kijelölhet.

(Mert ha nem ajánlott fel a kerület...)



VE (Mohosné Bortlik Eszter)

Mert ha nem ajánlott fel a kerület, akkor úgy sem kell az egyetértési jogát beszerezni – törvény 62. §-a.

Tehát most eljutunk oda, hogy végül is mit tárgyalunk, és miben kellene nekünk most határozni, és mihez kell majd hozzászólnunk.

Képviselőtársaim! Két határozati javaslat van. Az egyik, hogy elnapoljuk, elhalasztjuk a rendelet megalkotását a jövő csütörtökre. Erről akkor a vitát nem kell lefolytatni. A másik a határozati javaslat visszavonása, ami szerintem ilyen formájában nem napirend, mert a 7. számú napirend maga a prostitúció kezeléséről szóló rendeletnek a megalkotása. Ezért voltam bátor azt mondani, nem igazán szeretném meghatározni ügyrendben – mert 





ügyrendnek értelmezhető ez –, amikor azt értelmezzük, hogy végül is miről beszél most a Fővárosi Közgyűlés. 

Tehát vonja vissza a határozatát, illetve az előterjesztését a 7. napirendi pont alapján, és meg lehet ezt alkotni, hogyha megszületik a koordinációs bizottságnak a kijelölése a következő héten csütörtökön. És akkor lehet ügyrendben, érdemben hozzászólni, és a tisztelt Közgyűlésnek dönteni. Hangsúlyozom tehát, hogy jelen pillanatban nem tudom, miről beszélünk, mert nem elemi feltétele a megalkotandó rendeletnek, hogy visszavonjuk a 2232/99. számú, december 9-én meghozott közgyűlési határozatot, mert az valójában részben a törvénnyel összhangban született meg, hogy annak van egyetértési joga, aki javaslatot tesz. Benne van az is, hogy javaslatára és egyetértésével. Nyilvánvaló, hogy azoknak az egyetértésével, akik javaslatot tesznek. Aki nem tesz, kijelölhető, tehát az sanyarú módon el fogja fogadni a fővárosnak ezeket a behelyettesített pontjait, a türelmi zónákra vonatkozó kettő uszkve három pontját.

Köszönöm szépen.



	ELNÖK: Ügyrendben Kovács Attila.



	KOVÁCS ATTILA (Fidesz-MDF-MKDSZ): Tisztelt Közgyűlés! Én azt kérném, hogy szavazzunk majd arról, hogy ez a kérdés kerüljön le a napirendről. Szerintem az előterjesztő, Borsány úr, az itt elhangzottak alapján a visszavonást is kérhetné, illetve vissza is vonhatná. A Jogi Bizottság elnöke elmondta – a kérdésre nem kaptam választ –, hogy az 1. határozati javaslat a kiegészítők közül jelen pillanatban nem napirend, tehát nem tárgyalható.



Egyébként akkor én is be fogok nyújtani egy határozati javaslatot arról, hogy a főpolgármester mindenkit hívjon meg egy ebédre – annyira nem része ennek –, és utána szavazhatunk róla. (Közbeszólások a bal oldalról: Meg is fog!) Tudom.

Ha meg egyébként visszavonja, akkor ennek a javaslatnak a március 2-ai ülésre úgyis be kell kerülnie, tehát nyugodtan megteheti, hogy visszavonja az előterjesztését, és a következő ülésünkön ezzel már érdemben, tényleg kiegészítve tudunk foglalkozni.

Köszönöm.



	ELNÖK:  Köszönöm szépen. Danielisz Béla következik.



	DANIELISZ BÉLA (MSZP): Köszönöm a szót, főpolgármester-helyettes asszony. Tisztelt Közgyűlés! Nagyon nem szeretek valakinek úgy válaszolni, hogy elmondja a véleményét, és utána kiszalad a teremből. Sajnálom, hogy Tirts frakcióvezető úr... (Közbeszólás: Hátulról figyel.) Hátulról! Hát, igen. (Derültség.) Köszönöm szépen. Elnézést kérek, hogy a többséggel szemben és nem a frakcióvezető úrral szemben fogom elmondani a véleményemet. Kérem, ne vegye ezt tiszteletlenségnek.

Egyrészt a tíz percig tartó és kellően higgadt hozzászólása hozzásegített engem ahhoz, hogy némiképpen átgondoljam azokat a hevenyészetten papírra vetett sorokat, amelyeket indításképpen el akartam mondani Juharos úrnak. Tehát ezt most itt egymás között megköszönhetik. 





Némiképpen visszafogott leszek, mert sikerült feldolgoznom ezt a katartikus élményt,  amit Juharos doktor hozzászólása indukált bennem.

Őszintén sajnálom, hogy Tirts frakcióvezető úr a sajtóból tájékozódik arról, hogy mi is folyik a Városrendészeti Bizottság ülésein, hogyan dolgozik – hiszen azt mondta, hogy onnan értesült a BRFK tevékenységéről, szakmai álláspontjáról. Én azt gondolom, hogy a bizottságban helyet foglaló képviselőtársaitól  ezt megtudhatná első kézből, de hogyha erre nincs ideje vagy módja, elvállalom, hogy szívesen beszélgetek Tirts úrral ezekről a szakmai kérdésekről, hogy ne kelljen neki páriaként bolyongania a folyosón, információ hiányában. Tehát én ezt itt felajánlom.

A források tekintetében, amit hiányolt, szeretném elmondani, hogy mind a Városrendészeti Bizottság, mind a koordinációs bizottság javasolt 300 millió forintot elkülöníteni a türelmi zónák költségeire. Reméljük, hogy a költségvetés során ezt tudjuk majd érvényesíteni.

Abból a szempontból egyébként nem nagyon kaptam segítséget vagy támpontot, hogy tudjam, mi a Fidesz-frakció álláspontja. Természetesen elfogadom a segítségüket, és az összes konkrét javaslatukat, amit eddig még hosszú hónapok óta nem sikerült elmondani. Merthogy Tirts úr a kerületek irányába egy megegyezésre felszólító álláspontot képviselt, hogy velük egyetértésben és szorosan együttműködve – ami az elmúlt időszakban, sajnos, nem sikerült –, míg Juharos doktor azt mondta, hogy a törvény erejénél fogva, bizony, azonnal jelöljük ki ezt a zónát. Itt tehát egy icipici ellentmondást érzek, és nem én magam szeretném ezt feloldani, hiszen nem avatkoznék be a Fidesz-frakció belügyébe. Én úgy gondolom, hogy amikor Tirts frakcióvezető úr egy picit összemosta a bizottságok és a 



Hivatal  teendőit, meg feladatait az előkészítés és a végrehajtás során, azt a magyar népmesét – de lehet, hogy nem magyar népmese, akkor tévedek, és ezért elnézést kérek – nézhette legutóbb, amelyik azt mondta, hogy "hetet egy csapásra". Hát, ő kettőt vagy hármat szeretett volna, de hát ez... Nem tudom, frakcióvezető úr, hogy sikerült-e. Azt gondolom, hogy nem.

Amit legelőször felírtam, és mindenképpen szeretnék visszautasítani a frakcióm, a magam és a várost vezetők nevében, az Juharos úr első veretes mondata, amelyet mondott: kéri, hogy a főváros vezetése ne húzza tovább a szervezett bűnözés szekerét. Azt gondolom, képviselő úr, ez túlmegy azon a határon, amit ebben a teremben valaki megengedhet magának. Tessék ezt az állítást bizonyítani! Azt gondolom, hogy a törvény hatálybalépése óta minden felelősen gondolkodó képviselő, a város vezetése megkísérelte ezt a gyakorlatilag végrehajthatatlan törvényt végrehajtani, kijelölni a fővárosban a türelmi zónát. Pontosan tisztában vagyunk azzal a felelősséggel, ami ránk hárul ebben.

Szeretném megkérdezni képviselő urat, hogy miért nem javasolt egyetlenegyszer sem, sem bizottsági ülésen, sem máshol konkrét helyszínt. Szeretném megkérdezni, hogy az Országgyűlésben a törvény előkészítőjeként és felelős alkotójaként miért nem vállalta át azt a feladatot, hogy kijelölje a zónát a főváros vagy bármely más önkormányzat területén, mondjuk, abban a 3200-ban. Én örömmel hallom, hogy Győrben csak ölik a prostituáltakat, de nincsenek ott. Azt gondolom, hogy ez olyan ellentmondás egy képviselő-testületben, amely feloldásra kell hogy kerüljön.







Azt gondolom, van abban ráció, hogy a Belügyminisztérium kapjon erre felhatalmazást. Én csak azt kérem képviselő úrtól, hogy mint országgyűlési képviselő, járjon el ebben a kérdéskörben.

Még egyetlen utolsó gondolat a kerületek hozzáállásáról. Amikor tucatszám kapjuk a leveleket – és ezeket a Városrendészeti Bizottság tagjai megkapják másolatban –, amelyekben polgári engedetlenséggel, állampolgári úttorlaszok emelésével és egyebekkel válaszolnak a megkeresésekre, még akkor is, ha ott van prostitúció, és tradicionálisan van prostitúció, de zóna ne legyen - ezt az ellentmondást hogyan oldja föl, képviselő úr?

Végül szeretnék a Marsi Péter Pál úr által sokat idézett és valóban méltatlanul elfelejtett költő szavaiból egy mondatot mondani. Dsida Jenőről van szó. Azt mondta Dsida Jenő egyik versében – és ezt ajánlom mindenkinek a figyelmébe –, hogy Krisztusnak és Pilátusnak nem lehet egyformán szolgálni.



	ELNÖK: Marsi Péter Pál, ügyrendben.



	MARSI PÉTER PÁL (MIÉP): Köszönöm szépen. Kicsit másként van, de majdnem jó volt Danielisz képviselőtársam versidézete – csak persze van tovább is, ugye: farizeusoknak és vámosoknak sem. Tovább nem mondom.

Miután úgy vettem észre, hogy az egyik érdekelt fél képviselői, tehát a prostituáltak zöme, sőt, azt hiszem, mindenki elhagyta a termet, és nem bírja tovább ezt a vitát, kérem a napirendről való levételt.





	ELNÖK: A napirendről való levételről fogunk szavazni. (Kérem a gépet indítani, a napirendről való levételről szavazunk.)CK 10 (Elnök)

 A napirendről való levételről szavazunk.



	H a t á r o z a t

	a Fővárosi Közgyűlés



207/2000.(II.24.)	nem fogadja el Marsi Péter Pál ügyrendi 

Főv.Kgy.h.	javaslatát.

	(18 igen, 27 ellenszavazat, 2 tartózkodás)



	ELNÖK: A vita folytatódik tovább. Bánovics Tamás úré a szó.



	DR. BÁNOVICS TAMÁS (MIÉP): Úgy érzem, hogy a MIÉP-frakció már a koncepció vitájában is egyértelművé tette álláspontját, mind a szervezett bűnözéssel kapcsolatosan megalkotott törvényről, mind a koncepcióról, mind pedig a későbbiekben megalkotandó, türelmi zónákat kijelölő rendeletről. Elmondtuk, hogy nemmel fogunk szavazni. Tudjuk, hogy a Fidesz-frakció, kereszténydemokrata barátaink vélhetően velünk együtt fognak szavazni, úgyhogy azt hiszem, lehet, hogy van némi jogunk ahhoz, hogy kifejtsük a véleményünket, amely ebben az esetben is egyértelműen harmadik utas, külön vélemény, a MIÉP-frakció álláspontja, amelyet most fogok ismertetni. 

Én sem értem, teljes mértékben egyetértve Mohosné dr. Bortlik Eszter bizottsági elnök asszonnyal, hogy most miről is vitatkozunk, de mivel volt 



egy olyan döntésünk, hogy csak a 2232/1999. számú közgyűlési határozat hatályon kívül helyezéséről folyik a vita, ezért elsősorban erről szeretnék néhány szót szólni. Az előterjesztés szerint a 2232/1999. számú közgyűlési határozat azt a koncepcionális döntést hozta, hogy az érintett önkormányzatok javaslatára, azokkal egyetértésben több türelmi zónát jelöl ki. Az én álláspontom, és a MIÉP-frakció álláspontja, hogy ezzel gyakorlatilag a főváros Közgyűlése valamennyi kerület számára önként biztosított egy egyetértési jogot a türelmi zóna kijelölésére vonatkozóan - egyértelműen ez a mi jogértelmezésünk. 

Mintegy két hónappal a döntés megszületését követően ugyanakkor ezt a Közgyűlés által önként biztosított egyetértési jogot - enyhén szólva nem elegáns módon - a Közgyűlés meg kívánja vonni Budapest főváros mind a 23 kerületétől. Ez egy kicsit arra emlékeztet engem, mint amikor egy kinőtt babaruhát odaadok egy rászoruló társamnak, majd utána két hónappal azt mondom, hogy elnézést, vissza a babaruhát, jobban fog mutatni ez a ruha a vitrinben, mint a rászoruló kisbabán - ez nem elegáns. Szerzett jogot nyertek ez által a közgyűlési döntés által a kerületek. Nem akarok, és nem is tudok jobb kifejezést: nagyon nem elegáns most - ismétlem, két hónappal a döntés után - megvonni ezt a jogot. Ugyanakkor ezzel sem fog megoldódni a kérdés.

Hadd mondjak egy nagyon kézenfekvő példát! Kérem a sajtó tisztelt munkatársait, hogy urambocsá, akár írják is le, ugyanis ezt a megoldást a kerületek figyelmébe ajánlom. Megvonták az egyetértési jogomat? Akkor például a budai kerületek testületei helyében én mit csinálnék, illetve ők mit tudnak csinálni? Nagyon egyszerű: egy 50 méteres útszakaszra azt mondom, hogy kérem szépen, ezt jelölöm ki türelmi zónának. Eleget 



tettem a törvény rendelkezésének, kijelöltem a türelmi zónát, majd utána, mivel kijelöltem a türelmi zónát, azt fogom mondani, liberum veto: nem-nem, ide nem, a szomszéd kerülete mindig zöldebb, hogy a filmcímet idézzem. Azt hiszem, itt erről van szó. Ahogy Danielisz bizottsági elnök úr elmondta, mi is olvastuk a kerületi véleményeket: Józsefvárost leszámítva bizony egyöntetű a tiltakozás. Ha megvonjuk ezt az önként adott egyetértési jogot, a kerületek zöme nyilvánvalóan az előbb általam ismertetett megoldást fogja alkalmazni. Ugyanakkor rá kívánok mutatni arra is, hogy természetesen maga a koncepció is rossz, de a törvény sem tűnik, finoman fogalmazva, istenigazából végrehajthatónak. 

Kérek szépen még két percet, mert nemsokára elérem az öt percet.



	ELNÖK: Kérem a gépet indítani, hogy Bánovics úr további két percig beszélhessen!





	H a t á r o z a t

	a Fővárosi Közgyűlés



208/2000.(II.24.)	további két perc hozzászólási időt biztosít 

Főv.Kgy.h.	dr. Bánovics Tamás részére.

	(36 igen, 6 ellenszavazat, 1 tartózkodás)



	ELNÖK: További két perce van Bánovics úrnak. 





	DR. BÁNOVICS TAMÁS (MIÉP): Köszönöm szépen. Visszatérve tehát, a törvény sem tűnik igazából végrehajthatónak, és a koncepció sem megfelelő a mi álláspontunk szerint. Már december 9-én elmondtuk, hogy véleményünk szerint kizárt dolog, hogy március 1-jéig Budapest Főváros Közgyűlése türelmi zónát tudna kijelölni.

Hölgyeim és Uraim! Jó jósoknak bizonyultunk. Ebből következik, hogy mulasztásos törvénysértésbe kerül a főváros. Atyaisten! Mi lesz akkor? Majd megnyílik az ég, megjelenik Bacchus, a prostituáltak védőistene, és "lemennydörög"? Nem, kérem szépen, sajnos, semmi nem fog történni. Mulasztásos törvénysértésben, illetve mulasztásos alkotmánysértésben nemcsak a Fővárosi Közgyűlés volt és lesz is, hanem a Magyar Köztársaság parlamentje is több esetben volt és lesz is, úgyhogy a válasz a kérdésre, hogy mi történik, ha mulasztásos törvénysértésbe kerülünk: az égvilágon semmi. Ugyanakkor viszont a koncepció - és mégis egy mondatot szólok a rendelettervezetről - alapvető hibája, és itt van az eb elhantolva, hogy a prostitúció tömeges mivoltának tartalmi kritériumait a Fővárosi Közgyűlésnek kellett volna meghatározni, viszont a rendelettervezetben erről egy szó említés sem tétetik.

Lehet, hogy ez az egész vitának a forrása a kerületek és a főváros között. Előre jelzem, hogy jövő csütörtökre már elkészítettük azt a javaslatunkat, amelyben végrehajtjuk ezt a meghatározást, és természetesen elő fogjuk terjeszteni. Köszönöm megtisztelő figyelmüket.



	ELNÖK: Lukács József!





	DR. LUKÁCS JÓZSEF (MIÉP): Köszönöm szépen a szót. Tekintettel arra, hogy tagja vagyok ennek a rendkívül rossz sors által vert ad hoc bizottságnak, amelynek Borsány képviselő úr az elnöke, már jó pár ülést végigültem, és nem hiszem, hogy van olyan aspektusa a kérdésnek, amit ne hallottam volna még, de azért kíváncsi voltam, hogy ma hallok-e valami újat. Semmit nem hallottam, sőt úgy veszem észre, hogy egy csomó lényeges dologról egyáltalán nincsen fogalma a tisztelt Közgyűlésnek.

A rendelettervezet végül több átdolgozás után elkészült. Tulajdonképpen azt lehet mondani, hogy hibátlan lenne, ha ki lenne töltve a melléklete, amely melléklet azokat a bizonyos zóna-kijelöléseket tartalmazza. Ez nem születhetett meg, mivel a 23 kerület közül egyetlen kerület sem vállalta az együttműködést ebben a kérdésben. Tehát most van egy tulajdonképpen kiváló rendelettervezet, amellyel jelen pillanatban nem lehet semmit kezdeni. Volt egy hasonlatom, Danielisz úrnak rendkívül tetszett: elértük azt, hogy elhatározás született hosszú vajúdás után, hogy erre a folyóra hidat kell építeni, és most el kell dönteni, hogy hosszában, vagy keresztben épüljön a híd. Úgy néz ki, hogy hosszában kell épülnie. 

Nagyon sok érdekes gondolat volt az itt elhangzottak között, de jó gondolatot nemigen tapasztaltam. Ellenben van egy félelmetes következmény, amelyről nem esett szó, jelesül hogy március 1-je után a főváros rendőrségének be kell gyűjtenie a prostituáltakat, akik tiltott zónában, vagy nem türelmi zónában folytatják az ipart. 

Kökényessy főkapitány úr előre bocsátotta...

SF 2 (Lukács József) 

Kökényesi főkapitány úr előrebocsátotta, hogy ők bizony végre fogják hajtani a törvényt, dacára annak, hogy eddig már mindennemű kóter megtelt, és a bíróságok sem győzik feldolgozni a már eddig lefogottak 



illegálisan folytatott ilyen tevékenységét. Erről ne feledkezzünk el. Ez egy nagyon súlyos és megoldásra váró probléma, s ebből kifolyólag semmilyen lehetőség nincs arra, hogy ennek a kérdésnek a megoldását a főváros Közgyűlése akármeddig - akár két napig, akár március 3-áig, akár március végéig - halogassa. Nem az a baj, hogy törvénysértésbe esik, hanem az a baj, hogy a rendőrség viszont végrehajtja azt, amit a törvény előír a részére és annak beláthatatlan következményei lesznek. 

Ezen túlmenően állítólag - ezt nem tudom – az érintett hölgyek is nagyon várják ennek a rendeletnek a megszületését, mégpedig egyszerűen azért, mert úgy érzik, azáltal, ha legalizálva van a tevékenységük, bizonyosfajta védelmet kapnak a társadalom részéről. Ezt nem tudom megítélni, de hallottam ilyet. 

Tehát véleményem szerint halogatni ennek a kérdésnek a megoldását nem lehet, nem szabad. Itt és most a végére kell járni.



	ELNÖK: Juharos Róberté a szó. 



	DR. JUHAROS RÓBERT (Fidesz-MDF-MKDSZ): Tisztelt Főpolgármester Úr! Tisztelt Közgyűlés! Nem szándékoztam már hozzászólni, de aztán megszólíttattam, és arra a következtetésre jutottam, hogy talán nem beszéltem elég világosan. Lehet, hogy meg kell ismételnem egy-két gondolatot, vagy ki kell fejtenem bővebben. 

Kedves Danielisz Képviselőtársam! Azt tudom mondani, hogy nagyon furcsa érzés tölt el bennünket akkor - kicsit olyan "deja vu" érzés -, amikor látjuk, hogy amikor önök vezetik a várost, az pont olyan, mint amikor 



önök kormányoztak: pont annyira nem hajlandók felelősséget vállalni ezért a városért, mint amikor az országot kormányozták. Amikor az önök koalíciója vezette ezt az országot, akkor ennek az országnak az egész közbiztonsága összeomlott. Akkor olyan pokoli állapotok voltak ebben az országban, ami ahhoz vezetett, hogy önök nem kaptak további felhatalmazást arra, hogy ezt az országot irányítsák. Az a koalíció, amelyik jelen pillanatban vezeti ezt az országot, elsősorban a közbiztonság területén látott neki gőzerővel a rendteremtésnek, és megpróbálta a még hiányzó, de már az önök ideje alatt is meglévő jogszabálytervezeteket átvinni a parlamenten - és sikerrel át is vitte, nagyon komoly konfliktust vállalva, egyébként nem mindig népszerű döntéseket hozva -, annak érdekében, hogy ennek az országnak a közbiztonságán javítani tudjunk. 

Most ott tartunk, hogy végre kellene hajtani ezt a jogszabályt. Amikor önök ezt a várost vezetik, ugyanolyan tutyimutyi, halogató álláspontot képviselnek, mint akkor, amikor az országot kormányozták. Csak hogy világosan beszéljünk: erről van most szó. (A gép jelzi az időkeret leteltét.) Szeretném folytatni. 



	ELNÖK: Kíván még tovább beszélni? 



	DR. JUHAROS RÓBERT (Fidesz-MDF-MKDSZ): Igen. Kérek szépen még öt percet. 



	ELNÖK: Öt percet kíván még beszélni a képviselő úr. Kérem a gépet indítani! Most tessék szavazni arról, hogy Juharos úr még öt percet beszélhessen. 



	H a t á r o z a t

	a Fővárosi Közgyűlés



209/2000.(II.24.)	további öt perc hozzászólási időt biztosít dr. 

Főv.Kgy.h.	Juharos Róbert részére.

	(20 igen, 15 ellenszavazat, 3 tartózkodás)



	DR. JUHAROS RÓBERT (Fidesz-MDF-MKDSZ): Köszönöm a helyi kormánypárti padsorokban megnyilvánuló gáláns támogatást. Annyit azért még el szeretnék mondani, tudom, hogy önök, tisztelt képviselőtársaim - Danielisz Béla, valamint Borsány György, elnézést, hogy önt is megszólítom - a legjobb lelkiismerettel álltak hozzá ennek a kérdésnek a megoldásához, de tegyük már világossá mindenki számára, hogy itt nem másról van szó, mint arról, hogy a város vezetése megpróbálta a felelősséget saját magáról lepasszolni, valamilyen mondva csinált kis bizottságra, önök meg elvállalták ezt a felelősséget. De ez nem mentesíti a város vezetését az alól a felelősség alól, amit a törvény adott neki és a törvény ruházott át rá. Tegyük ezt világossá, kérem, és erről beszéljünk! 

Kicsit szánalmas az a mutatvány, amit önök itt előadtak. Az a javaslat pedig, amely arról szól, hogy ha nem hajtja végre a főváros, akkor helyette valaki másnak kell végrehajtania, nem megoldás. Ebbe ne meneküljenek már bele, kérem! Ez nem megoldás! Világossá fogjuk tenni, hogy a felelősség a maguké. Azt gondolom, igenis demokratikus volt az a szabályozás, hogy az önkormányzatnak kell rendeletet alkotnia, hiszen a települési önkormányzatok ismerik a legjobban a helyi viszonyokat. 



Az egy komoly probléma, ha a főváros vezetése nem ismeri a helyi viszonyokat és ezért nem tud megfelelő javaslatot tenni. Ez komoly probléma! De itt nem másról beszélünk, hanem erről beszélünk, kérem. És az, hogy a döntéshozás ily módon került szabályozásra, azt teljesen világosan levezeti a törvény. Lehet a törvénytől eltérő szabályozást is alkalmazni, de a törvénynek ellentmondót nem. A véleményezési jogot a kerületek számára törvény biztosítja, és szintén törvény biztosítja az egyetértési jogot azon kerületek számára, amelyek azt is vállalják, hogy részt vállalnak ebben a nagyon nehéz felelősségben. Világos helyzet van! A fővárosnak rá kellett volna mutatni, hogy itt meg ott szeretné, ez az ő elképzelése, van várospolitikai elképzelése. Ne haragudjanak, de az a városvezetés alkalmatlanságának a legjobb bizonyítéka, hogy az ég világon nincs fogalma arról, hogy mit szeretne ebben a városban, a várospolitikai elképzelések alapvető hiányáról tesz tanúbizonyságot, nem másról. És ezt a felelősséget önök sem tudják levenni a város vezetésének a válláról. Ennyit szerettem volna elmondani, hogy tisztázzuk a helyzetet.



	ELNÖK: Tirts Tamás úr! 



	TIRTS TAMÁS (Fidesz-MDF-MKDSZ): Tisztelt Közgyűlés! Én is Danielisz Béla hozzászólása nyomán gondoltam úgy, hogy még egyszer hozzászólok. Lehet, hogy Danielisz úrnak nagyon jó a kedve. Erre minden oka megvan, de azt gondolom, hogy ez a napirendi pont - illetve amiről még később is tárgyalni fogunk - alapvetően az ön bizottságához tartozik. Én megpróbáltam - lehet, hogy ezt ön félreértette - minden nagyrabecsülésem mellett is ráirányítani a figyelmet 



arra, hogy az ön bizottságának, illetve személy szerint önnek ebben a kérdésben felelőssége van. Ezen lehet nevetni, lehet mosolyogni, lehet lemondani, lehet csinálni az embernek a dolgát – sok mindent lehet. Ön a válaszában elkezdett személyeskedni. 

Én a frakcióm nevében, a frakcióm véleményét tolmácsolva többes szám első személyben kéréssel fordultam azokhoz, akik itt bent ülnek, figyelik a vitát és megpróbálnak ezzel a dologgal komolyan szembenézni - többek között azért, mert mindannyiunknak jobb lenne, ha komolyan venné a tisztelt Fővárosi Közgyűlés is ezt a dolgot. Hiszen amennyiben türelmi zónák létesülnének, s amennyiben ezt a kérdést minél hamarabb meg tudnánk oldani, akkor mindazoknak az önkormányzatoknak, amelyek most kezdetlegesen, de fertőzöttek, joguk lenne megtenni – meg, gondolom,  a rendőrség is megtenné –a megfelelő lépéseket, hogy olyan helyeken ne legyenek prostituáltak, ahol most vannak, hogy a gyerekeink, Budapest polgárai, Budapest közvéleménye, de az ide utazók se találkozzanak ezzel a jelenséggel. 

Ehhez képest a Városrendészeti Bizottság elnöke nagyban mosolyog, nevet és személyeskedik. Az anyag nem megfelelő, Danielisz úr, ezt kell hogy mondjam. És amikor az ellenzék konstruktívan hozzááll, és megkérdezi az egyeztetések során, vagy elmondja, hogy mi nem sikerült, akkor fölényeskedően lesöprik az asztalról azokat az érveket és javaslatokat, amiket tettünk. Nem szerencsés! Azt gondolom, önnek nehéz lesz így kiállni a nyilvánosság elé, hogy hogyan és miképpen teszi a dolgát. (A gép jelzi az időkeret leteltét.) 

De továbbmegyek. 





	ELNÖK: Mielőtt továbbmenne, szavaztatnom kell. Hány percet kíván még továbbmenni? 



	TIRTS TAMÁS (Fidesz-MDF-MKDSZ): Öt percet kérek. 



	ELNÖK: Ötöt kér. Arról fogunk szavazni, hogy Tirts úr további öt percet beszélhet-e.



	H a t á r o z a t

	a Fővárosi Közgyűlés



210/2000.(II.24.)	további öt perc hozzászólási időt biztosít 

Főv.Kgy.h.	Tirts Tamás részére.

	(28 igen, 10 ellenszavazat, 1 tartózkodás)

pa 1



	TIRTS TAMÁS (Fidesz-MDF-MKDSZ): Köszönöm a szót. Én azt gondolom, lehet meglehetősen cinikusan is hozzáállni ehhez a kérdéshez, de még egyszer mondom, alapvetően az lenne a közös érdekünk, hogy a különböző hozzáállásokkal együtt legyünk túl rajta, mert meggyőződésünk, hogy ez a városnak használ. Elindulnánk egy irányba, hogy ellenőrzött módon, megfelelően, a törvényességet betartva próbáljuk kezelni a kérdést. Azt hiszem, senkinek sem jó, hogy ma ezzel a kérdéssel szabályozott módon nem tudunk szembenézni.







Az egy külön probléma, hogy ez a határozati javaslat, amelyik előttünk fekszik, mennyire jó vagy nem jó - a szavazásnál nyilvánvalóan el fog dőlni.

Azt gondolom - most már továbblépve -, hogy jó lenne, ha az SZDSZ-frakció véleményét, illetve valamilyen formában az SZDSZ véleményét is hallanánk ebben a kérdésben. Megint csak a sajtóra tudok hivatkozni; természetesen személyesen is mindenkivel szívesen beszélek a jövőben is - talán egy-két képviselőtársamnak az SZDSZ-ből is ismerem a vélemé-nyét-, de én azt gondolom, hogy bizony van felelősségünk. Körmendy úr nyilatkozta, ha jól emlékszem, valamelyik sajtótermékben, hogy bizony - és Juharos képviselőtársam mondta megint a vitában - azokkal a kerületekkel szemben is, ahol ez a tevékenység folyik, azokkal szemben, akik prostituáltak és ezt a tevékenységet űzik, a Fővárosi Közgyűlésnek, ha már ez a helyzet, valamilyen formában erkölcsi kötelessége, hogy ezzel a kérdéssel foglalkozzon, és ne csak tolja maga előtt a problémát, hanem döntsön. 

Azt gondolom, amikor valaki arra céloz, hogy Győrben ölik a prostituáltakat, de nincsenek ott, hát ez nem az a szint... - mondjuk így, hogy a feladattal szemben néminemű alázatot is kellene tanúsítani. S az, hogy a győri önkormányzat mit és hogyan old meg, azt gondolom, az az ő dolguk. De Budapest főváros esetében a Fővárosi Közgyűlés dolga, hogy ezzel a problémával szembenézzen, ha a kerületeknek az a véleménye, ami, ezt megfelelően értékelje, és a városvezetés - én is azt mondom - nem bújhat ki ez alól. A főpolgármester úr személyesen is többször nyilatkozott ebben a kérdésben, ő is nyilván azon van, hogy ezt a kérdést minél hamarabb megoldjuk; a legutóbb is így nyilatkozott.



A magam részéről a frakcióm nevében is fölajánlom azt a segítséget, hogy mindent megtegyünk ebben az ügyben, minél hamarabb megoldjuk, de azt látom, hogy valami oknál fogva - a deus ex machinát Bánovics képviselőtársam remek felszólalásában idézte - mindenki abban bízott, hogy úgysem kell ezt komolyan venni. Most akkor, még egyszer mondom, kéretik komolyan venni: itt van március 1-je, és bizony, ha Budapest főkapitánya azt mondta, hogy el fognak járni - ahogy szintén idézte MIÉP-es képviselőtársunk -, ebből a szempontból a Fővárosi Közgyűlésnek és a főpolgármester úrnak is valamilyen formában majd nyilatkoznia kell, hogy mi miért nem tudtuk elvégezni a feladatunkat.

Innen nézve azt gondolom, nem vagyunk jó helyzetben. Úgyhogy ismét arra kérem SZDSZ-es képviselőtársaimat is, hogy ha van véleményük - ha nincs, azt is meg lehet érteni, hogy ez nehéz kérdés, vagy talán kényelmesebb egy ilyen ügyben nem nyilatkozni, de ha van véleményük vagy részt vesznek valamilyen formában ebben az előkészítő munkában, akkor jó lenne, ha megosztanák itt velünk a véleményüket. Talán előbbre jutnánk, hogy március 2-án ne innen kezdjük, és ne a személyeskedés domináljon egy ilyen vitában, mert nekünk nem ez a célunk.



	ELNÖK: Kovács Attila!



	KOVÁCS ATTILA (Fidesz-MDF-MKDSZ): Tisztelt Közgyűlés! Az elején azért kérdeztem meg, hogy mi a napirend, hogyan került ide ez az 1. pont, mert úgy gondoltam, valóban a rendelet szövegéről lesz szó, hogy a rendelet szövegét a végső elfogadás előtt 





legalább egyszer át tudjuk nézni; illetve megkérdeztem volna, hogy a módosított rendeleti szöveget miért nem kapták meg a képviselőtársaim.

Sajnos azonban nem erről van szó. Ennyi vita után számomra kiderült, hogy semmi másról, mint hogy létrehoztunk egy koordinációs egyeztető bizottságot, amely a feladatát adott idő alatt nem tudta elvégezni - hogy miért nem, ezt a kérdést most nem teszem föl, hogy tényleg rossz volt-e a koncepció vagy sem -, de azért kell erről az egész kérdésről egyáltalán vitatkoznunk, hogy elmossuk azt a felelősséget, miszerint ez a munka nem készült el.

Hölgyeim és Uraim! Erről szól ez a kérdés. És nem arról, amiről itt hosszú idő óta beszéltünk - ugyanis az első határozat azt mondja, hogy a koncepciót felejtsük el. A második azt, hogy egyébként március 2-ára megint terjesszenek elénk egy anyagot; akkor fogunk találkozni egyébként a rendelet módosított szövegével - az ehhez a kiosztotthoz képest módosított szöveggel -, illetve a Közgyűlés nagy része akkor fog ezzel találkozni. És itt megint az fog történni, hogy kodifikál a Közgyűlés - ez egy nagyszerű dolog... Én nem hiszem, hogy ez lenne a feladata a Közgyűlésnek.

Miért jutottunk oda, hogy ez a rendelet már szövegezésében is rossz? S itt azért egy kicsit védjük meg ezt a koordinációs egyeztető bizottságot: azért, mert négy héttel ezelőtt az Ezres Ügyvédi Iroda fejlécével, illetve előlapjával megkapott anyag - ami egyébként most be van kötve - a Városrendészeti Bizottság egyhangú megítélése szerint csapnivaló volt. Olyan volt ez az anyag, amit használhatatlannak vélt a bizottság, ezért felkérte a főpolgármestert, tegyen meg mindent annak érdekében, hogy ne ilyen anyagok kerüljenek a bizottság elé. Csak szösszenetként szeretném 



elmondani, hogy ha valaki megnézi a 6. §-t, ott az van a (2) bekezdésben: "a rendelet 5. §-ában foglaltat csak a hatálybalépést követő kijelölések és megszüntetések esetében kell alkalmazni". 

Uraim és Hölgyeim! Ha a rendelet nincs kihirdetve, ha nem hatályos, akkor egyébként sem kell alkalmazni! Nyilvánvaló tehát, hogy ezt csak utána kell alkalmazni. Ez igazán ékes bizonyítéka annak a munkának, amit mi, azt gondolom, pénzen veszünk; ez egy szolgáltatás, amiért fizetünk.

Igaza volt tehát a bizottságnak, és gondolom, ezt azóta az elnök úr közvetítette a főpolgármester felé, hogy nézze meg, mire adjuk ki az adófizetők pénzét, és akkor itt a közgyűlésen nem ilyen parttalan viták lesznek, hanem tényleg a lényegről tudunk beszélni.

Köszönöm szépen, hogy meghallgattak.



	ELNÖK: Danielisz Béláé a szó.



	DANIELISZ BÉLA (MSZP): Köszönöm a szót, főpolgármester-helyettes asszony. Rutinosan körülnézek, de Tirts frakcióvezető úr nincs a teremben. (Közbeszólások: A tévének nyilatkozik!) Nyilatkozik a tévének... - tehát valószínűleg a média nyilvánossága előtt elmondandó politikai frázisok súlya jobban érdekli, mint képviselőtársának a viszontválasza (Moraj.) az őt ért inszinuációra. Nem probléma ez, csak jellemző ennek a kormánynak az álláspontjára, hogy csak egyoldalú kommunikációra képes. De nem baj, én szeretném azt mondani, hogy képviselőként és személyesen is soha semmilyen felelősség elől nem tértem ki, és ezután sem fogok kitérni. 





Képviselőként és a bizottság elnökeként pontosan tudom és látom annak a  felelősségnek a súlyát és annak az elvégzendő munkának a nagyságát, amelyet egy rossz törvény elfogadása miatt a Fővárosi Önkormányzatnak a nyakába kívánnak varrni, én azt gondolom, némi politikai indíttatástól is vezérelve.

Azt mondom, uraim, hogy politikai lózungokkal és semmitmondó, személyes vádaskodásokkal egy darabig el lehet fedni a valóságot, de aztán már nem, és ki fog derülni, hogy a mögött, amit önök mondanak, nincs semmi! Uraim,  bár szeretném hangsúlyozni, hogy ma már kaptunk kioktatást arra nézve, hogyan kell elolvasni egy előterjesztést, készséggel javaslom másoknak is. Ennek az előterjesztésnek az előterjesztője a Koordinációs Egyeztető Ideiglenes Bizottság, és Kovács képviselőtársam kitűnően rámutatott arra a felelősségre és munkára, amelyet a Városrendészeti Bizottság, mint társbizottság ebben a dologban elvégzett. Más bizottságok részéről mi ezt nem tapasztaltuk, pedig megítélésünk szerint - és ebben Kovács képviselőtársam is egyetért - ez nem csak városrendészeti és nem elsősorban rendészeti kérdés.

Azt gondolom, uraim, ha önök tesznek egy javaslatot iksz házszámtól iksz házszámig, hogy ott legyen a türelmi zóna (A gép jelzi az időkeret leteltét.), a Városrendészeti Bizottság a BRFK-val történt konzultációt követően meg fogja azt szavazni. Na de uraim! Itt csak felelősséget keresnek és azt hajszolják! Tegyenek javaslatot, ha van! Kérem szépen, tényleg! Nyitottak vagyunk ebben a dologban, mert pontosan tudjuk, hogy a városvezetésnek mi a dolga, még akkor is, ha tudjuk, hogy egy rossz törvény végrehajtásáról van szó.





	

ELNÖK: Bőhm András!(DR. BŐHM ANDRÁS (SZDSZ):)

PÉ 5



	DR. BŐHM ANDRÁS (SZDSZ): Tisztelt Fővárosi Közgyűlés! Én a vita drámai hangvételét nem fogom átvenni, ugyanakkor a vitában elhangzott érdemi hozzászólások közül néhányra szeretnék reagálni. Nem azért, mert Tirts Tamás megkérdezte, hogy mi az SZDSZ-frakció álláspontja, hanem mert úgy gondolom, úgy helyes, hogyha az ember valamennyi véleményt meghallgat, akkor próbáljon meg erre visszatérni.

Pontosan tudom, hogy a Fővárosi Önkormányzatot ezzel a törvényalkotással felelősség terheli. Ezt a felelősséget a Magyar Köztársaság parlamentje ruházta rá egy olyan törvénnyel, amivel szemben bárkinek meglehet a szakmai vagy politikai fenntartása, ugyanakkor aki abban a helyzetben van, hogy döntsön, annak nincs más választása, mint hogy a törvény rendelkezéseinek megfelelően eljárjon és döntsön.

Bánovics úr felvetésére tulajdonképpen azt kell mondanom, hogy tőle szokatlan módon olyan javaslatokat tett, ami eddig nem volt jellemző a MIÉP-frakcióra és őrá sem, mert ezek nemcsak hogy nem jogszabály-konform javaslatok voltak, nemcsak hogy önmagában a jognak megfelelően nem volt kellően konform, de azt kell mondanom, hogy cinikus javaslat volt. Tehát arra az álláspontra helyezkedni, hogy a kerületeknek az legyen az ajánlat, hogy tegyék lehetetlenné, hogy a Fővárosi Önkormányzat eleget tegyen a törvényi felhatalmazásának és kötelezettségének, nem biztos, hogy helyes magatartás, még ha a jogszabályszerűsége is esetleg vitatható.

Az SZDSZ-frakció álláspontja az üggyel kapcsolatban a következő:



A törvény számos tekintetben hiányos és – szintén Bánovics úrra kell visszatérnem – nekem meggyőződésem, hogy egy ilyen törvénynek saját magának kell értelmező rendelkezést adni arról is, hogy mi a prostitúció tömeges előfordulásának a fogalmi köre, magáról arról is, mi az, hogy türelmi zóna, hogy mit kell ezen érteni. De ha ezt nem tette meg, akkor sem az a helyes, hogy mondjuk jogelméleti értekezést folytassunk róla, hanem akkor pótolni kell azokat a hiányosságokat, amiket egy saját rendelet megalkotásához meg kell tenni.

Ami most számunkra fontos, az az, hogy kétféle érvelés hangzik itt el, Juharos úrnál és Tirts Tamásnál más-más hangszerelésben. Egyfelől tarthatatlan az, hogy a kerületek akarata, szándéka ellenére a főváros dönteni óhajt, másfelől tarthatatlan az, hogy a főváros nem dönt. Tulajdonképpen egy mondatban összefoglalnám az SZDSZ-frakció ezzel kapcsolatos véleményét. Itt most majd' minden felszólalótól népi bölcsességek hangzottak el. Ez ugyan nem népi, de érthető. Tehát nekünk az az álláspontunk, hogy a Fővárosi Önkormányzat mint nyuszi, most vegye le a fejéről a sapkát.

Tehát egész egyszerűen, ha megteremtettük azt a lehetőséget és – az élet rászolgált arra, hogy azt mondhassuk, hogy rosszul – meghoztunk egy olyan határozatot, ami gyakorlatilag minden kerületnek biztosítja a lehetőséget arra, hogy megakadályozza ennek a rendeletnek a működését, és az eddigi egyeztetések azt bizonyították, hogy a kerületek nagy többsége, szinte teljes egésze ezzel a lehetőséggel él is, akkor kétféle lehetőségünk marad. Az egyik a felelőtlen magatartás, amivel valószínűleg médiaszinten vagy politikailag is támadhatatlanok lennénk. Azt mondjuk, hogy tisztelt közönség, mi megtennénk mindent, nekünk kiváló ötleteink 



vannak, de önként a kerületeknek egyetértési jogot biztosítottunk, a kerületek megakadályozzák politikai, gazdaságossági, erkölcsi, vallási vagy bármilyen egyéb okokból. Széttárjuk a kezünket és azt mondjuk, hogy nincs több lehetőségünk. Megtehetjük? Természetesen megtehetjük. Lehet, hogy jogilag ezzel sem hárítjuk el a mulasztás vádját, ugyanakkor taktikailag és politikailag támadhatatlanok lennénk.

Ehelyett mi azt választjuk - ismétlem még egyszer -, hogy levesszük nyusziként a fejünkről a sapkát, azt mondjuk, hogy ezt az önként vállalt korlátozást feloldjuk azért, hogy eleget tegyünk annak a felelősségünknek, amit nemcsak a törvény ír elő számunkra, hanem az a társadalmi közeg, amiben valamennyien élünk.

Tehát magyarul: az SZDSZ-frakciónak az az álláspontja, hogy ezt a rendeletet megalkotjuk, nem akarunk csontváz-rendeletet alkotni, tehát olyan üres rendeletet, aminek nincsen konkrét melléklete. Nagyon remélem - és ez, ha megengedik, azt mondom, hogy technikai kérdés, de nyilván egy csomó órát el kell vele tölteni -, hogy a március 2-ai közgyűlésen kitöltött, valódi melléklettel ellátott rendeletet fogunk megalkotni, és nem a könnyebb megoldást fogjuk választani, még akkor is, hogyha én már előre hallom, hogy jövő csütörtökön miket fogunk hallani a kerületi vélemények félretételéről, a kerületi akarat sárbatiprásáról. Ezt is felvállaljuk. Azért vállaljuk fel, mert ez egy sürgető társadalmi jelenség, aminek a megoldásában közre kívánunk működni. Köszönöm szépen. 



	ELNÖK: Bánovics Tamás!







	DR. BÁNOVICS TAMÁS (MIÉP): Tisztelt Főpolgármester-helyettes Asszony! Tisztelt Fővárosi Közgyűlés! Köszönöm szépen, hogy Bőhm András megtalálta helyettem az általam használt "nem elegáns"-nak minősített kifejezés helyett a jóval kézenfekvőbb és jobb kifejezést, ugyanis az 1. számú határozati javaslat, a kerületek egyetértési jogának megvonása egy cinikus javaslat. Ezt a kifejezést én nem találtam, nem jutott az eszembe, köszönöm szépen. Lehet, hogy ennek a cinikus javaslatnak a tükrében volt cinikus az én javaslatom, de fel kívánom hívni a figyelmet arra, hogy ez a javaslat elhangzott a Koordinációs Egyeztető Ideiglenes Bizottság ülésén is, ellenzéki képviselők szájából, nevezetesen ha jól emlékszem, pont Kovács Attila képviselő úr szájából. (Zaj, közbeszólások a Fidesz padsoraiban.)

A kérdés másik oldala, hogy mikor tömeges a prostitúció? Miért nem magyarázza meg a törvény, amelyet – hangsúlyozom –, mi sem tartunk teljesen végrehajthatónak. Azért, mert adott esetben a törvény a záró, értelmező rendelkezéseiben nem tudná meghatározni, mert nyilván más a tömeges prostitúció Budapest fővárosban, más Debrecen város közgyűlése szerint, ahol egyébként nem jelöltek ki türelmi zónát, ők merték vállalni a döntés felelősségét, és más például Pornóapátiban a tömeges prostitúció.

Ugyanakkor a rendelettervezetről: én elmondtam azt, hogy a MIÉP-frakció több módosító javaslatot fog a rendelettervezethez benyújtani, ahhoz a rendelettervezethez, amelyet az MSZP szakértője, Murányi Zoltán professzor úr enyhén szólva jogi szempontból a végletekig leminősített és alkalmatlannak nevezett.

Végezetül - fogytán az időm - egy mondat. Olvastunk a vigalmi negyedről. Szeretnék arra is választ kapni, hogy (A gép jelzi az időkeret leteltét.) mi az 



a vigalmi negyed. Ha a rendelettervezetbe ne adj'isten nem kerülne be, akkor majd mi előterjesztjük a fogalmi meghatározást, habár nekünk a Jogi Ügyosztály és a Városháza egyéb ügyosztályai nem állnak rendelkezésünkre, de mégis meg fogjuk csinálni, azzal együtt, hogy fenntartjuk az elutasító és nemleges álláspontunkat. Köszönöm szépen. 



	ELNÖK: Marsi Péter Pál!



	MARSI PÉTER PÁL (MIÉP): Köszönöm szépen. Tisztelt Közgyűlés! Lassan talán a végére érünk a vitának, most kezdem megérteni, hogy miről van szó. Egyébiránt az a véleményem, hogy már réges-régen át kellett volna adni ezt az egész ügyet Vajda Pál főpolgármester-helyettesnek, mert ő annak idején, vagy három évvel ezelőtt a szippantós-rendeletet olyan vígan megoldotta, hogy még, és végül is ez kísértetiesen hasonlít rá. (Zaj, közbeszólások: Nincs itt Vajda úr!) Nem baj, nem személyesen neki mondom, csak a véleményemet mondom el. Danielisz képviselőtársam hiányolta, hogy más bizottságok nem tárgyalták. Valóban, a Foglalkoztatáspolitikai Bizottság nem tárgyalta, nem tűztem napirendre, mert úgy ítéltem meg, hogy ez a társadalmi réteg, aki ezzel a területtel behatóan foglalkozik, nem nevezhető foglalkoztatás-politikai szempontból hátrányos helyzetűnek. De időközben Rusznák képviselőtársamtól megkérdeztem - pont Danielisz képviselőtársamnak a bizottságokat érintő megjegyzésére -, hogy ezt az egész prostitúciót pénzért csinálják? Rusznák felvilágosított, hogy igen. (Derültség, zaj.)(Megkérdeztem Moskovits bizottsági elnök urat, hogy a pénzügyi bizottság tárgyalta-e...)



Nya 9 (Marsi Péter Pál)

Megkérdeztem Moskovits bizottsági elnök urat, hogy a Pénzügyi Bizottság tárgyalta-e. Ők sem tárgyalták. Több bizottságot nem kérdeztem meg. 



Ami a tömeges megjelenést illeti, a törvény valóban nem kodifikálja, nem pontosítja, mi sem, de talán úgy gondolom, hogy ott, ahol a kelleténél több prostituált van, akár eggyel, az már tömegesnek minősíthető.

Egyébiránt ezt az egész vitát, ami most már közel két órája folyik, és az egész rendelettel kapcsolatos, és korábban a koncepcióval kapcsolatos vitát ha összegzem, a magam részéről újólag és ismételten meg kell állapítani, hogy éppen ideje elkészíteni az új fővárosi törvényt, ami a kerületek és a főváros közötti viszonyt pontosabban rendezi.



	ELNÖK: Köszönöm szépen. Kíván-e még valaki a vitában részt venni? Borsány úr természetesen megkapja a szót mint előterjesztő, de a vitát lezárom. Az előterjesztőé a zárszó joga. Borsány úr!



	ELŐADÓ: Tisztelt Közgyűlés! Néhány dologra kívánok reagálni, de pusztán csak tényszerűségre fogok utalni, semmiféle politikai megfogalmazást nem alkalmazok.

Ad egy, tisztázandó az a kérdés, hogy a szervezett bűnözés elleni törvénycsomag elfogadása mikor történt meg a magyar parlamentben. Tisztelettel bejelentem, hogy 1999. június 22-én. Júliusban került kihirdetésre, és szeptember 1-jén lépett hatályba ez a része. 6, azaz hat hónapot kaptak az önkormányzatok, akikre vonatkozik ez a törvény. Úgy gondolom, az is egy megfontolandó kérdés, hogy egy kétharmados törvény milyen kompromisszumokat tartalmaz. Nem szeretném minősíteni, természetszerűen nem fog bekerülni a törvényalkotás gyöngyszemei közé ez a törvény.



Ezen túlmenően azért is megfontolandó, hogy ez a hat hónap elegendő-e az önkormányzatoknak, hiszen ez több mint 50 esztendőn keresztül tiltott tevékenység volt. Pozitív jogalkotói szándék az, hogy ez rendezett körülmények között legyen, hiszen ezt a társadalom elvárja, viszont vannak nyugati nagyvárosok, ahol évtizedek alatt, a gyakorlat alapján hozták meg az önkormányzati rendeletet, és nem hat hónap állt a rendelkezésükre. Mi az egyeztetéseket tartalmilag is, szakmailag is megtettük, és eljutottunk egy pontig. Innen nem tudunk továbbhaladni. Ezért is mondtam azt, hogy az előterjesztői kiegészítés utolsó része úgy szól, hogy a fentiekre való tekintettel, mivel nem tudunk továbblépni (A gép jelzi az időkeret leteltét.), visszavonom az előterjesztést, és azt kérem, hogy új határozati javaslatokat hozzunk ezzel kapcsolatban.

A másik, amit meg szeretnék jegyezni, Németh Zoltán hozzászólásával kapcsolatos. Én csak ismertetném Budafok Önkormányzata képviselő-testületének határozatát; 1. számú határozati javaslat a február 10-i rendkívüli ülésről: elutasítja a Fővárosi Önkormányzat javaslatát, hogy a XXII. kerületben türelmi zónát jelöljön ki. Amennyiben a főváros a kerület szándéka ellenére területet jelöl ki, akkor az csakis a Dózsa György útnak a Kamaraerdei út és a Mechanikai Művek közötti szakaszán lévő terület legyen. Ezt azért gondoltam elmondani, mert az egyik része elhangzott, a testületi döntés másik fele hiányzik, és azt kérem összességében, hogy a határozati javaslatokról szavazzunk. Jövő hét csütörtökén, amennyiben ez elfogadásra kerül, előterjesztésre kerül ez a rendelettervezet. Köszönöm.



	ELNÖK: Szavazni fogunk. Van egy módosító javaslat, a 04. sorszámon kiosztásra került a Jogi Bizottság 



módosító javaslata. Kérdezem az előterjesztőt, hogy befogadja-e. (Dr. Borsány György: Igen.) Akkor arról nem kell külön szavaznunk.

Kérdezem a képviselőket, hogy a két határozati javaslatról kívánnak-e külön szavazni. (Többen: Igen!) 

Akkor az 1. határozati javaslati pontról fogunk most szavazni, egyszerű szótöbbséggel.

	H a t á r o z a t

	a Fővárosi Közgyűlés



211/2000.(II.24.)	úgy dönt, hogy a 2232/1999.(XII.9.) 

Főv.Kgy.h.	Főv.Kgy. határozatát hatályon kívül helyezi.

	(37 igen,  24 ellenszavazat, 1 tartózkodás)



	ELNÖK: Most a 2. pontról szavazunk.



	H a t á r o z a t

	a Fővárosi Közgyűlés



212/2000.(II.24.)	felkéri a Koordinációs Egyeztető Ideiglenes 

Főv.Kgy.h.	Bizottságot, hogy a prostitúció kezelésének egyes szabályairól szóló rendelettervezetet 2000. március 2-ig terjessze a Közgyűlés elé.

	Határidő: 2000. március 2.

	Felelős: dr. Borsány György 

	(36 igen, 4 ellenszavazat, 2 tartózkodás)

	DR. DEMSZKY GÁBOR főpolgármester: Fél háromig ebédszünetet tartunk. 

(Szünet)

(S z ü n e t  u t á n )

Képviselői kérdések, interpellációk.



	ELNÖK:  Létszámellenőrzést kérek. Megállapítom, hogy a Közgyűlés határozatképes. (36)

Juharos Róbert képviselő úr interpellációt intézett hozzám a parkolással összefüggésben. A képviselő úr nincs jelen. Elnapoltuk.

Zsinka László képviselő úr interpellációt intézett hozzám a közműtársaságok ügyrendjével kapcsolatban. Az interpellációra adott válasz önök előtt van. Kérem a képviselő urat, hogy ha kívánja, akkor szóban egészítse ki az interpellációját.



	ZSINKA LÁSZLÓ (MIÉP): Tisztelt Közgyűlés! Tisztelt Főpolgármester Úr! Ez tulajdonképpen nem lenne más, mint egy érvényes közgyűlési határozat végrehajtása felől tudakozódtunk. A választ a Fővárosi Csatornázási Művek Rt. és a Budapesti Temetkezési Intézet Rt. értelmezte egy kicsit máshogyan, mint mi. Egyébként a válaszadó is hasonlóan értelmezi, ahogy mi.  Azzal a módosítással, hogy ők is tartsák be a határozatot, egyetértenék a válasszal. De sajnos fel kell hívnom a figyelmet valamire. Valószínűleg véletlenül maradt ki, valószínűleg a Fővárosi Gázművek Részvénytársaságra is vonatkozott az a határozat, csak valami folytán kimaradt a határozatból. Akkor, amikor erről a határozatot meghozta a Közgyűlés, nem volt felsorolva minden cég. Feltehetően véletlenül maradt ki. 





Mi azért is adtunk be a vagyongazdálkodási  irányelvek témakörénél, illetve az azzal kapcsolatos napirendi pont tárgyalásánál egy módosító indítványt, ami nem vonatkozott másra, mint egy érvényes közgyűlési határozatra, hogy fel legyen sorolva a Fővárosi Gázművek Rt. is. Minden-képpen azt szeretnénk, ha ebben benne lenne. De sajnos az eredeti határozatból is kimaradt a Fővárosi Gázművek Részvénytársaság. Azt gondolom, ez véletlen volt. A választ akkor tudnám elfogadni, ha rá is vonatkozna. Gondolom, ez nem akadály, mert feltehetően véletlenről van szó, hogy kimaradt az eredeti határozatból. Meg kell várnom, mit reagálnak, aszerint tudom elmondani, hogy elfogadjuk-e a választ, vagy nem.



	ELNÖK: Én úgy tudom, látva az anyagot, hogy ebből a felsorolásból csak véletlenül maradhatott ki a Gázművek.



	ZSINKA LÁSZLÓ (MIÉP): Abban az esetben, ha ez így van, akkor elfogadom a választ. Köszönöm szépen. 



		ELNÖK: Köszönöm szépen. Ezzel együtt szavazni kell a válasz elfogadásáról. Zsinka képviselő úr elfogadta az interpellációra adott válaszunkat, a Gázműveket beleértve. 









	H a t á r o z a t 

	a Fővárosi Közgyűlés 



213/2000(II.24.)	elfogadja Zsinka László interpellációjára 

Főv.Kgy.h.	adott választ.

	(32 igen, 0 ellenszavazat, 2 tartózkodás)

	

	ELNÖK: Következik Bánovics úr interpellációja. A megbízási díjakat milyen külső cégek kapják, mekkora összegek ezek? Parancsoljon, képviselő úr!



	DR. BÁNOVICS TAMÁS (MIÉP): Ebben az interpellációmban a tavalyi hagyományt folytatva megkérdeztem főpolgármester úrtól, hogy 1999-ben összesen mekkora összegű megbízási vagy egyéb díjakat fizetett ki a Főpolgármesteri Hivatal külső cégeknek. 

Azt a választ kaptam, hogy mintegy 2,2 milliárd forint volt tavaly ez az összeg, szemben a '98. évi 1,2 milliárd forinttal.

Azzal együtt, hogy természetesen a megbízási díjak ilyen emelkedésével  nem tudunk egyetérteni, de mivel a válasz korrekt és részletes, elfogadom.



		ELNÖK: Köszönöm szépen. Kérem szépen a testületet, foglaljon állást az interpellációra adott válasz elfogadásáról. 









	H a t á r o z a t 

	a Fővárosi Közgyűlés 



214/2000(II.24.)	elfogadja dr. Bánovics Tamás  

Főv.Kgy.h.	interpellációjára adott választ.

	(30 igen, 0 ellenszavazat, 4 tartózkodás)



	ELNÖK: Következik Bánovics úr interpellációja: az érvényes menetjegy vagy bérlet nélkül utazók száma nemzetközi átlagban. Parancsoljon, képviselő úr!



	DR. BÁNOVICS TAMÁS (MIÉP): Ezt a kérdést nem véletlenül tettem fel, ugyanis a BKV-jegyáremelések vitájában Vajda Pál főpolgármester-helyettes úr részéről egy - hogy mondjam finoman? - dehonesztáló megjegyzés hangzott el Marsi Péter Pál frakcióvezető-helyettes úrra vonatkozóan. Pontosan idézem: "Ekkora marhaságot én még nem hallottam!", szólt az aranyszájú  szónok. Ezért kénytelen voltam megkérdezni, hogy lássunk már mi is tisztán, hogy más nagyvárosokban mekkora ez az arány.

Azt a választ kapjuk, hogy a BKV esetében 10-12 százalékos a - magyarán mondva - bliccelők aránya, míg más országokban 4,7-ről 1,4 százalékra esett vissza, 4,4-ről 6,7 százalékra emelkedett. Ebből sajnálatos módon azt a következtetést kell hogy levonjam, hogy Marsi Péter Pál frakcióvezető-helyettes úrnak bizony abban a vitában, főpolgármester-helyettes úr, sajnos 





igaza volt. Bizony, lehetett volna és lehetne változatlanul, és kell is a bliccelők arányán változtatni, mégpedig csökkenteni a bliccelők arányán. 

A válasz egyébként teljesen korrekt, de tekintettel arra, hogy főpolgármester-helyettes úr marhaságnak nevezte képviselőtársam indítványát, csak emiatt nem tudom elfogadni.



	ELNÖK: Tisztelt Képviselő Úr! A jövő héten indítjuk a BKV közreműködésével és szervezésével azt a kampányt, amelyik pontosan a bliccelők számának a csökkentésére irányul, egy elég sokirányú intézkedési tervet dolgozott ki, és ezzel együtt sajtó- és médiakampányt is indít. Ezzel együtt szavazni fogunk a válasz elfogadásáról. Parancsoljon!



	DR. BÁNOVICS TAMÁS (MIÉP):!  Visszavonom az előbb általam mondottakat: ez így egy teljesen korrekt válasz volt. Hozzá kell tegyem, örülök annak, hogy a városvezetés belátta, Marsi Péter Pál úr fölvetése száz százalékig jogos volt. Egyértelmű, hogy a város érdeke is ez. Örülünk annak, hogy Marsi Péter Pál frakcióvezető-helyettes úr felvetését a városvezetés magáévá tette. Ezért elfogadom, így már elfogadom a választ. Köszönöm.



		ELNÖK:  A testület foglaljon állást! 









	H a t á r o z a t 

	a Fővárosi Közgyűlés 



215/2000(II.24.)	elfogadja dr. Bánovics Tamás 

Főv.Kgy.h.	interpellációjára adott választ.

	(30 igen, 0 ellenszavazat, 4 tartózkodás)



(A Ferdinánd-híddal kapcsolatban...)



	ELNÖK: CK 10 (Elnök)

Hogy a Ferdinándhíddal kapcsolatban mikor lesz a műszaki átadás, továbbá az útburkolat hiányosságaival összefüggésben Bánovics úr interpellált hozzám.



	DR. BÁNOVICS TAMÁS (MIÉP): Interpellációmra a Ferdinándhíd burkolatának hibái késztettek. Időközben 

természetesen elolvastam a teljes közgyűlési kötetet, különös tekintettel arra a nyilatkozatra, amit dr. Muszbek András úr a Westend City Center részéről aláírt. Ennek megfelelően egyébként úgy hiszem, hogy megfelelő választ kaptam, nem véletlenül főpolgármester úrtól kérdeztem, hiszen az ominózus "marhaság" kifejezés lehet, hogy egy kicsit erős volt, ugyanis a téma szerint főpolgármester-helyettes úr az illetékes, de mivel a válasz teljesen kielégítő, ezért elfogadom. Köszönöm szépen.



	ELNÖK: Szavazni fogunk róla. 









	H a t á r o z a t 

	a Fővárosi Közgyűlés 	



216/2000(II.24.)	elfogadja dr. Bánovics Tamás 

Főv.Kgy.h.	interpellációjára adott választ.

	(30 igen, 0 ellenszavazat, 5 tartózkodás)



	ELNÖK: 45-en vagyunk jelen, és ehhez képest csak 35-en szavazunk. 

Interpellációt nyújtott be hozzám Kristóf József  kerületi küldött - Albertfalva, 10-es busz megszüntetése. Kérem szépen a BKV közreműködését a válaszban. 



	KRISTÓF JÓZSEF, XI. kerületi küldött: Tisztelt Közgyűlés! Tisztelt Főpolgármester Úr! A megszüntetni tervezett 10-es busszal kapcsolatban kértem választ főpolgármester úrtól, hogy talán 

adhatna felvilágosítást arról, hogy ez miért jó Albertfalvának. Kaptam feleletet, de nem kaptam választ; nem kaptam arra választ, hogy ez miért jó Albertfalvának. 

Abban a szerencsés helyzetben voltam, hogy ezt követően egy lakossági fórumon vehettem részt, ahol tudtam ismertetni ezt a választ, tehát időben megkaptam, és a lakosság ott sem fogadta el. Él az aláírás, senki nem akarta visszavonni. Ezen a fórumon kialakult egy olyan kompromisszumosnak tűnő vélemény, hogy a 3-as busz betétjárata helyettesíthetné a megszűnő 10-es buszjáratot, azonban erről még nincs 



döntés. Amennyiben a főváros mégis így döntene, akkor Albertfalva lakossága elfogadná a 10-es busz megszüntetését, addig azonban sajnos nem. Ha a lakosság elfogadja a 3-as busz betétjáratát, akkor a választ is el lehetne fogadni, így azonban sajnos nem tudom elfogadni, mivel ezt a lakosság nem fogadta el. Köszönöm szépen.



	ELNÖK: Köszönöm szépen. A testület szavazni fog az interpellációra adott válasz elfogadásáról. Kérem szépen, hogy biztosítsuk a BKV vezetésének jelenlétét a kérdéseknél és interpellációknál. 



	H a t á r o z a t

	a Fővárosi Közgyűlés



217/2000(II.24.)	elfogadja Kristóf József interpellációjára 

Főv.Kgy.h.	adott választ.

	(31 igen, 3 ellenszavazat, 1 tartózkodás)



	ELNÖK: A  Vigadó téren évek óta félbehagyottan áll a munka, mikor lesz kész. Endrédy István képviselő úr, parancsoljon!



	DR. ENDRÉDY ISTVÁN (Fidesz-MDF-MKDSZ): Köszönöm a szót. A Vigadó téren évek óta félbehagyottan áll ez a feladat. Kérdezem, hogy mikor lesz ott a kész állapot. 



A pesti lakosok a Vigadó tér állapotát a Városházával azonosítják. Kérdezem főpolgármester urat, hogy mikor változik meg az állapot. A leírtak messze esnek attól, hogy hol, mikor mi készül el - ezekre a kérdésekre nem kaptam választ.



	ELNÖK: Reményeim szerint új tervek, új engedélyezési eljárás lesz az idén - én sem vagyok elégedett a dolgok állásával. Endrédy úr, a "Metró 4"-hírlevél decemberi számával kapcsolatban tett fel kérdést, amely 7. sorszámon került kiosztásra. 



	DR. ENDRÉDY ISTVÁN (Fidesz-MDF-MKDSZ): A magam olvasatában a Szervezeti és Működési Szabályzat, a Városüzemeltetési, Környezetvédelmi Bizottság, valamint a Közgyűlésre vonatkozó hatáskörök csorbítását látom abban, hogy ebben a rendkívül fontos környezetvédelmi hatástanulmány-kiegészítésben nem tudtak az idézett testületek állást foglalni. Ha komolyan vesszük, hogy szükséges a metró, akkor a hatástanulmány ügyében is szükséges állást foglalni; ha nem vesszük komolyan, nem szükséges. 



	ELNÖK: Továbbmennénk! Ugyancsak Endrédy úr kérdést intézett hozzám a közlekedési rendszerfejlesztési tervvel kapcsolatban. A válasz kiosztásra került. Képviselő úr, öné a szó.



	DR. ENDRÉDY ISTVÁN (Fidesz-MDF-MKDSZ): Köszönöm a szót, főpolgármester úr. Én magam ezt a 



közlekedési rendszerfejlesztési tervet korszakalkotónak tartom - lehet, hogy ez szubjektív. Azt is korszakalkotónak tartom, hogy ennek a tervnek az el nem fogadása a 2002-es választások tétje. Ha a Közgyűlés ezt a rendszerfejlesztési tervet nem fogadja el, akkor a Közgyűlést kormányzó koalíció elveszti a választásokat. Ehhez kérem nulla kilométerkőként ezt a tervet figyelembe venni.



	ELNÖK: Felhívom képviselő úr figyelmét, hogy a november 24-ei ülésre beterjesztett közlekedésfejlesztési terv azóta a Főépítészi Iroda és a Közlekedési Ügyosztály számára a munkában irányadó, egyébként pedig ebben az évben - az azóta bekövetkezett szükséges módosításokkal együtt - újra elő kívánjuk terjeszteni a tervet, és azt el szeretném fogadtatni a Közgyűléssel. XIX. kerületi nyugdíjasház a következő. Öné a szó, képviselő úr.



	DR. ENDRÉDY ISTVÁN (Fidesz-MDF-MKDSZ): Köszönöm a szót, főpolgármester úr. Tudomásom szerint a Tulajdonosi Bizottság novemberben levette napirendjéről ezt az előterjesztést. Tisztelettel felajánlom Győri Péter általam tisztelt elnök úrnak, hogy kocsival kiviszem a nyugdíjasházba, és a kívánt szemlét megejtheti. (Közbeszólás a MIÉP padsoraiból: Vissza nem hozod? - Derültség.) Vissza is hozom - köszönöm a kiegészítést. Rendkívül fontosnak tartom, hogy a nyugdíjasház helyzete rendeződjön. Az ott élő nyugdíjasok a létükkel hozzák összefüggésbe a nyugdíjasház rendeződésének kérdését. 



Lehet, hogy ez a Váci utcából nézve néhány nyugdíjas bogara, számomra, illetve számukra azonban fontos kérdés. Kérem, hogy ez minél előbb rendeződjön.ELNÖK: Munkatársaim az előterjesztést előkészítették, most a bizottság feladata, hogy állást foglaljon és mielőbb rendezze ezt a kérdést. 

SF 2 



	ELNÖK: Munkatársaim az előterjesztést előkészítették. Most a bizottság feladata, hogy állást foglaljon és mielőbb rendezze ezt a kérdést. Fizetett hirdetések a Fővárosi Vízműveknél. Zsinka úr! 

	ZSINKA LÁSZLÓ (MIÉP): Azt írtam január 26-án, hogy mostanában - akkor volt mostanában - sorozatban jelennek meg a Fővárosi Vízművek Rt. fizetett hirdetései, és sajnos közülük több olyan, amely a privatizáció hasznosságát próbálta bizonyítani. Ezzel kapcsolatban azt kérdeztem, hogy ezeket miből fizetik, a menedzsmentdíjból vagy másból. Az ön válaszában az szerepel, hogy a hirdetések költségét a Fővárosi Vízművek Rt. viselte. 

Ezt enyhén szólva pofátlanságnak tartom - nem öntől, hanem a Vízművektől, hogy ilyet meg mer csinálni -, mert ha a menedzsmentdíjból fizeti, azt mondom, rendben van, az az övék, de hogy még ezzel is a fővárost terhelik olyan hirdetéssel, aminek az egész tárgya felülvizsgálat alatt van, amiről már a főpolgármester-helyettes úr is bevallja és több helyen önök is nyilatkozzák, hogy felülvizsgálatra szorul, változtatni kell rajta. A vagyongazdálkodási irányelvekben - amit ma elfogadtunk - benne van, hogy a tárgyalások folyamata elvezethet akár a szindikátusi és menedzsment szerződés megváltoztatásáig is. Ennek a szerződésnek a jogosságát, de nemcsak a jogosságát, hanem a hasznosságát és az 



eredményeit fizetett hirdetésben közlik a Fővárosi Önkormányzat pénzén. Ez elfogadhatatlan! 



	ELNÖK: Köszönöm szépen. A Vízművek Részvénytársaság és annak menedzsmentje önállóan dönt és a főváros vezetésének semmi köze nincs ezekhez a hirdetésekhez semmilyen módon. (Zsinka László: Viszontválaszra kérek lehetőséget.) A viszontválaszt nem ismeri az SZMSZ, de nem akarom öntől megvonni a szót. Tessék! 



	ZSINKA LÁSZLÓ (MIÉP): Azt szeretném, ha a városvezetés felkérné őket, hogy ezt fedezzék a menedzsmentdíjból. Nekik is megvan az, ahova teszik a saját részvényüket meg a menedzsmentdíjat, abból nyugodtan hirdethetnek. Épp elég menedzsmentdíjat vesznek fel ahhoz, hogy abból hirdethetik a szerződés hasznosságát. 

	ELNÖK: Bánovics úr következik. Hóeltakarítás a II. kerületben. 



	DR. BÁNOVICS TAMÁS (MIÉP): Lehet, hogy látszólag jelentéktelennek tűnt ez az ügy, amiben kérdést intéztem a főpolgármester úrhoz. Előre kell bocsátanom, hogy a válasz egyértelmű és korrekt. Természetesen nem azért kérdeztem a főpolgármester urat, mintha nem tudtam volna, hogy mi a kérdésemre a válasz, hanem azért, mert remélem, hogy a Közterület-fenntartó Vállalat észlelte azt a kérdést, amit a főpolgármester úrnak tettem fel, és remélem, hogy többé ilyen 



hómentesítetlen terület nem lesz a II. kerületben. Erre való tekintettel természetesen elfogadom a választ, és elnézést kérek, hogy főpolgármester urat használtam fel arra, hogy a Közterület-fenntartó Vállalat felé üzenettel éljek. Köszönöm szépen. 



	ELNÖK: Köszönöm szépen. Röntgenbeteg-e a BKV? Bánovics úr! 



	DR. BÁNOVICS TAMÁS (MIÉP): Tisztelt Főpolgármester Úr! Tisztelt Fővárosi Közgyűlés! Ez is tipikusan egy olyan kérdés volt, amelyre sajnos Vajda Pál főpolgármester-helyettes úr késztetett, hiszen szintén az ominózus BKV-jegyáremelési vitában hallottuk, hogy a sok átvilágítástól már röntgenbeteg a BKV, és Cserbakov vagy valami hasonló nevű elvtárs találta volna fel a röntgengépet. Időközben viszont azóta olvastuk a sajtóban, hogy a BKV menedzsmentje állítólag felkérte volna az Állami Számvevőszéket a gazdálkodás átvilágítására, sőt természetesen tudomásunk van az e tárgykörben kiírt tenderről, versenytárgyalásról is. 

Ugyanakkor viszont azt a választ kapom, hogy a BKV Rt. vezetése az Állami Számvevőszéket nem kérte fel a társaság átvilágítására. Akkor viszont a BKV Rt. vezetésének helyreigazítási kérelemmel kellett volna fordulnia a Népszabadság, a Napi Magyarország, a Magyar Nemzet és vélem - ezt nem tudom -, hogy az MTI felé is. Ezt nem észleltük, nem tudunk róla, hogy ilyen helyreigazítási kérelem érkezett volna a BKV 





részéről. Természetesen ha sajtóperre megy az MTI, illetve ezek a napilapok, akkor nem is tudhatunk róla. 

Mindettől függetlenül viszont a válasz korrekt. Ismét felhívom főpolgármester-helyettes úr figyelmét, hogy legalább egyeztessen az illetékesekkel a tekintetben, hogy mikor mit mond a Közgyűlésen, nehogy sorozatosan ilyen kínos helyzetbe kerüljön. Tehát elfogadom a választ. Köszönöm. 

	ELNÖK: A következő kérdés a villamosvezetők feladataival kapcsolatos. Bánovics úr! 



	DR. BÁNOVICS TAMÁS (MIÉP): Ezzel a kérdéssel szintén az volt a célom, hogy rávilágítsak egy konkrét jelenségre. A válasz teljesen korrekt és természetesen elfogadom. A konkrét jelenségnek jómagam is átélője voltam, hogy így mondjam. A biztonság kedvéért, hogy a koalíciós képviselők is megismerhessék a kérdés szövegét, felolvasom: "1999. december 28-án este 19 óra 30 perc körül a Moszkva téren szálltam fel az 56-os villamosra. A Szent János Kórház előtt öt villamos torlódott fel a nagy havazás miatt. Előrementem és azt láttam, hogy a váltó befagyott. Az A - 4006 - A - 4009-es számú villamosszerelvények vezetői a nagy havazás ellenére hajadonfőtt, kabát nélkül dolgozva állították át a váltót. Munkájukért ezúton is köszönetet mondok. Az utazóközönség is köszönetet mondott a városvezetésnek a mintegy húszperces várakozásért, ezeket a mondatokat azonban - érthető okok miatt - nem idézném." 





Remélem, itt is elértem azt a célom, hogy legalább ez a három vagy négy villamosvezető ember valami dicséretben részesült, vagy ha nem részesült volna, a Közgyűlés nyilvánossága előtt ezúton ismét köszönetet mondok nekik a munkájukért. Köszönöm. 



	ELNÖK: Köszönöm. A további interpellációkra és kérdésekre az SZMSZ-ben megadott határidőn belül válaszolunk írásban, illetve ezek a következő közgyűlés napirendjén fognak szerepelni. Hogy melyek ezek, azokat reggel felolvastam a tájékoztatómban. Ezzel lezárom a kérdések és interpellációk tárgyalását. Marsi Péter Pál ügyrendben kért szót. 



	MARSI PÉTER PÁL (MIÉP): Körülbelül negyedórája. Csak arra szerettem volna felhívni igen tisztelt főpolgármester úr figyelmét, hogy a kérdésekre ugyanazok a szabályok vonatkoznak, mint az interpellációkra, azzal a különbséggel, hogy a kérdésekkel kapcsolatban nem kell szavaznia a Közgyűlésnek. Köszönöm. 



	A napirend 9./ pontja: Fővárosi Szociális Központ és Intézményei Alapító Okiratának módosítása.



	ELŐADÓ: dr.Szolnoki Andrea

	ELNÖK: Kérdés? (Nincs jelentkező.) Hozzászólás? (Nincs jelentkező.) Minősített többséget igénylő szavazás következik alapító okiratok módosításáról. 



	H a t á r o z a t

	a Fővárosi Közgyűlés



218/2000(II.24.)	nem fogadta el a beterjesztett határozati 

Főv.Kgy.h.	javaslatokat.

	(32 igen, 0 ellenszavazat, 7 tartózkodás)





	ELNÖK: Nagyobb figyelmet kérnék szépen majd, és vissza fogjuk hozni az alapító okiratokat. Nem tudom elképzelni, hogy alapító okiratmódosítás miért nem megy át a testületen, amikor nincs észrevétel vagy kifogás az alapító okiratokkal kapcsolatban.





	A napirend 10./ pontja: Javaslat a Fővárosi Önkormányzat Máriapócs, Kossuth tér 25. sz. alatti Pszichiátriai Betegek Otthona székhelyváltoztatására.



	ELŐADÓ: dr.Szolnoki Andrea



	ELŐADÓ: A 052-es sorszámon egy előterjesztési kiegészítést találnak tisztelt képviselőtársaim, amely csak annyit jelent, hogy a 7-8. határozati pontok elfogadásához minősített többségű szavazás szükséges. Egyéb kiegészítésem nincs.





	ELNÖK: Kérdés, hozzászólás van-e? (Senki sem jelentkezik.) 

A 4. határozati pont, valamint a 7-8. pontok elfogadásához minősített többség szükséges, ezért az egészről minősítetten szavazunk. Együttesen szavazunk mind a nyolc pontról. 



	H a t á r o z a t

	a Fővárosi Közgyűlés

219/2000(II.24.)	hatályon kívül helyezi - a megváltozott 

Főv.Kgy.h.	körülményekre tekintettel - a 305/1996.(II.29.) és a 401/1997.(III.27.) Főv.Kgy. sz. határozatokat.

	Határidő: azonnal

	Felelős: dr. Demszky Gábor

	(42 igen, 0 ellenszavazat, 6 tartózkodás)



220/2000(II.24.)	Hatályon kívül helyezi a 928/1997.(VI.26.), 

Főv.Kgy.h.	942/1997.(VI.26.) és az 1255/1997.(IX.25.) Főv.Kgy. sz. határozatok azon részét, amely a Máriapócs-Baktalórántháza Pszichiátriai Betegek Otthona intézményracionalizálási feladataira vonatkozik.

	Határidő: azonnal

	Felelős: dr. Demszky Gábor

	(42 igen, 0 ellenszavazat, 6 tartózkodás)



221/2000(II.24.)	Felkéri a Fővárosi Közgyűlés 

Főv.Kgy.h.	Szociálpolitikai és Lakásügyi Bizottságát, hogy helyezze hatályon kívül  a 90/1996.(VI.26.) számú határozatának azon részét, amely a máriapócsi Pszichiátriai Betegek Otthona intézményracionalizálási feladataira vonatkozik.

	Határidő: azonnal

	Felelős: Győri Péter

	(42 igen, 0 ellenszavazat, 6 tartózkodás)



222/2000(II.24.)	Kötelezettséget vállal a Fővárosi 

Főv.Kgy.h.	Önkormányzat Máriapócs, Kossuth tér 25.sz. alatti Pszichiátriai Betegek Otthona székhelyváltoztatásával összefüggő kiadások fedezetére, az alábbiak szerint

	- személyi jellegű kifizetések és járulékaihoz 32 mFt-ot biztosít, utólagos elszámolási kötelezettséggel,

	- az átköltöztetéssel kapcsolatos kiadásokhoz 4 mFt-ot biztosít, utólagos elszámolási kötelezettséggel,

	- a Rendház átadásához szükséges munkálatok elvégzéséhez 30 mFt-ot biztosít.

	(42 igen, 0 ellenszavazat, 6 tartózkodás)



223/2000(II.24.)	Felkéri a főpolgármestert, hogy a 

Főv.Kgy.h.	222/2000.(II.24.) Főv.Kgy.  sz. határozatban szereplő kötelezettségvállalások rendezésére tegyen javaslatot a Fővárosi Önkormányzat költségvetési rendeletének módosítása keretében.



	Határidő: a Fővárosi Önkormányzat 2000. évi költségvetési rendeletének április havi módosítása

	Felelős: dr. Demszky Gábor

	(42 igen, 0 ellenszavazat, 6 tartózkodás)



224/2000(II.24.)	Felhatalmazza a főpolgármestert, hogy 

Főv.Kgy.h.	folytasson tárgyalásokat a Kincstári Vagyonigazgatósággal a szociális ágazat számára hasznosítható ingatlan megszerzésére (150 mFt értékben) a vagyonvesztés elkerülése érdekében.



	Határidő: folyamatos

	Felelős: dr. Demszky Gábor

	(42 igen, 0 ellenszavazat, 6 tartózkodás)







225/2000(II.24.)	Módosítja - 2000. június 1-jei hatállyal - a 

Főv.Kgy.h.	Fővárosi Önkormányzat Budapest XVII., Pesti út 117. Idősek Otthona alapító okiratát a 3/B. sz. melléklet szerinti tartalommal.

	Felkéri a főpolgármestert az alapító okirat módosítás aláírására és a módosításokkal egységes szerkezetbe foglalt alapító okirat kiadására a 3/C. sz. melléklet szerinti tartalommal.



	Határidő: 2000. június 1.

	Felelős: dr. Demszky Gábor

	(42 igen, 0 ellenszavazat, 6 tartózkodás)



226/2000(II.24.)	Módosítja 2000. június 1-jei hatállyal - 

Főv.Kgy.h.	székhelyváltozás miatt - a Fővárosi Önkormányzat Máriapócs, Kossuth tér 25. sz. alatti Pszichiátriai Betegek Otthona alapító okiratát a 4/B. sz. melléklet szerinti tartalommal.

	(42 igen, 0 ellenszavazat, 6 tartózkodás)



227/2000(II.24.)	Felkéri a főpolgármestert az alapító okirat 

Főv.Kgy.h.	aláírására és a módosításokkal egységes 





	szerkezetbe foglalt alapító okirat kiadására a 4/C. sz. melléklet szerinti tartalommal.



	Határidő: 2000. június 1.

	Felelős: dr. Demszky Gábor

	(42 igen, 0 ellenszavazat, 6 tartózkodás)



	A napirend 11./ pontja: 1999. évi kerületi közbiztonsági pályázatok, határidő módosítás.



	ELŐADÓ: Danielisz Béla



	ELNÖK: Van-e kérdés az előterjesztőhöz? (Senki sem jelentkezik.) Hozzászólás? (Senki sem jelentkezik.) Egyszerű szótöbbséggel szavazás következik a határozati javaslatokról. 



	H a t á r o z a t

	a Fővárosi Közgyűlés



228/2000(II.24.)	a kerületi önkormányzatok 1999. évi

Főv.Kgy.h.	közbiztonsági célú pályázati támogatások felhasználásáról szóló megkötött és megkötendő szerződésekben - Budapest Főváros XVI. kerület Önkormányzata "Erzsébet-liget közvilágításának fejlesztése" 



	pályázati célra nyújtott támogatás kivételével - az elszámolás határidejét 2000. január 31-ről 2000. június 30-ra módosítja.

	(41 igen, 0 ellenszavazat, 5 tartózkodás)



229/2000(II.24.)	A felhasználás ellenőrzéséről a 

Főv.Kgy.h.	Főpolgármesteri Hivatal által a Városrendészeti Bizottság részére készítendő összefoglaló jelentés határidejét - Budapest Főváros XVI. kerület Önkormányzata "Erzsébet-liget közvilágításának fejlesztése" pályázati célra nyújtott támogatás kivételével - 2000. február 28-ról 2000. július 31-re módosítja.

	(41 igen, 0 ellenszavazat, 5 tartózkodás)



230/2000(II.24.)	Budapest     Főváros   XVI. kerület 

Főv.Kgy.h.	Önkormányzata "Erzsébet-liget közvilágítá-sának fejlesztése" célra nyújtott támogatás felhasználásával kapcsolatos elszámolás határidejét 2000. január 31-ről 2000. december 10-re módosítja, a felhasználás ellenőrzéséről a Főpolgármesteri Hivatal 







	által a Városrendészeti Bizottság részére készítendő összefoglaló jelentés határidejét 2000. február 28-ról 2000. december 20-ra módosítja.

	Határidő: 2000. december 20.

	Felelős: dr. Demszky Gábor

	(41 igen, 0 ellenszavazat, 5 tartózkodás)



231/2000(II.24.)	Felhatalmazza a főpolgármestert, hogy a már 

Főv.Kgy.h.	megkötött, illetőleg a még megkötendő szerződések esetén a megváltozott elszámolási határidőt tartalmazó szerződés-módosításokat, illetőleg szerződéseket aláírja.

	Határidő: azonnal

	Felelős: dr. Demszky Gábor

	(41 igen, 0 ellenszavazat, 5 tartózkodás)



	A napirend 12./ pontja: Javaslat a Studio Metropolitana Urbanisztikai Kutató Központ Közhasznú Társaság alapító okiratának módosítása.



	ELŐADÓ: Vajda Pál







	ELNÖK: Kérdés? Hozzászólás? (Nincs ilyen jelzés.) Minősített többségű szavazás következik. 



	H a t á r o z a t

	a Fővárosi Közgyűlés



232/2000(II.24.)	a Studio Metropolitana Urbanisztikai 

Főv.Kgy.h.	Kutató Központ Közhasznú Társaság legfőbb szervének hatáskörében eljárva, a Társaság alapító okiratának módosítását az 1. számú melléklet szerinti tartalommal elfogadja.

	(47 igen, 0 ellenszavazat, 2 tartózkodás)



233/2000(II.24.)	Felkéri a főpolgármestert az alapító okirat 

Főv.Kgy.h.	módosítása, valamint a 2. számú melléklet szerinti tartalmú egységes szerkezetű alapító okirat kiadására és a vezető tisztségviselők 

	értesítésére a Gt. 270. § (1) bekezdésében foglaltaknak megfelelően.



	Határidő: azonnal

	Felelős: dr. Demszky Gábor

	(47 igen, 0 ellenszavazat, 2 tartózkodás)





	A napirend 13./ pontja: A 4-es metró beruházás felszíni kapcsolatainak építéséhez előzetes tulajdonosi hozzájárulás megadása.

	ELŐADÓ: Vajda Pál 

	

	HOZZÁSZÓLÓK: Szegedi Ferenc, dr.Bánovics Tamás

	SZEGEDI FERENC (Fidesz-MDF-MKDSZ): Tisztelt Képviselő-testület! Tisztelt Fővárosi Közgyűlés! Azért jó tudni egy ilyen szavazásnál, hogy miről is fogunk szavazni. Ahhoz, hogy a 4-es metró tervezése tovább folytatódhassék és a felszíni kapcsolatok városrendezési tervei megszülethessenek, szükséges a Fővárosi Közgyűlésnek egy előzetes tulajdonosi hozzájárulása, hogy ezek a térségek igénybe vehetőek legyenek.

A Várostervezési és Városképvédelmi Bizottság ülésén elhangzott az, hogy olyan formán kerüljenek meghatározásra a felszíni létesítmények, hogy ne csökkenhessenek a felszínen lévő parkfelületek, és lehetőség szerint új építmények ne kerüljenek a város szövetébe; a felszálló ágak, tehát a metró felszín alatti létesítményeinek felszíni kijáratai lehetőség szerint meglévő épületrészekbe érkezzenek. Ez azt jelenti, hogy a környéken lévő épületek valamely részét árkádosítani vagy úgy megvásárolni szükséges, hogy a terekre új bodegák ne kerülhessenek, ne sűrítsük a város szövetét.

Mi ezzel a változattal értettünk egyet a bizottságban. Ezzel együtt a tulajdonosi hozzájárulás megadását támogatta a bizottság. Kérem, ilyen 



formán a tulajdonosi hozzájárulást a Fővárosi Közgyűlés szíveskedjék támogatni.

	ELNÖK: Köszönöm szépen. Bánovics úr!



	DR. BÁNOVICS TAMÁS (MIÉP): Én három kérdést szeretnék feltenni az előterjesztőhöz, illetve az előterjesztéshez.

Az egyik kérdésem: előzetes tulajdonosi hozzájárulás megadásáról fog dönteni a Fővárosi Közgyűlés, ugyanakkor viszont magától adódik az a kérdés, hogy mikor lehet ebből valami, mikor kezdődhetnek meg az építkezések. Egyáltalán, hogy állnak a különféle kezdeményezett perek, van-e értelme most dönteni erről a kérdésről?

A másik kérdésem pedig az, ami részben csatlakozik az előttem szóló által elmondottakhoz, hogy örömmel láttuk volna a szakbizottság véleményét is az előterjesztés mellékleteként arról, hogy hogyan látja a szakbizottság a megvalósíthatóság kérdését.



	ELNÖK: Más hozzászóló nincs. Vajda úr!



	ELŐADÓ: Tulajdonosi hozzájárulás a vasúthatósági engedélytervek sikeréhez kell, hiszen hatósági engedélyezési folyamat indult be a tervvel kapcsolatban.

Mikor lesz metró? Ezt én is szeretném tudni, hogy a metró kivitelezése mikor indulhat el. (Marsi Péter Pál: Miért, hát halad, nem?) Én úgy gondolnám, nagy esélye van a fővárosnak arra, hogy az indított perben 



pernyertes legyen, de hogy a bírósági szakasz mikor zárul majd le, ezt pontosan megbecsülni nem lehet. Én csak reménykedem abban, hogy nem lesz olyan hosszú ez a bírósági eljárás, hogy arra kelljen várni, hogy permegszüntetésen keresztül a felek közös akaratából épülhessen a metró - ez meg, úgy gondolom, 2002 után valószínűsíthető.



	ELNÖK: Tisztelt Képviselő Úr! Március 3-án lesz a végrehajtási per első tárgyalása. (Dr. Bánovics Tamás: Köszönöm.) Bocsánat, nem március 3-a, hanem március 7-e, hogy pontos legyek. Minősített szavazás következik.



	H a t á r o z a t

	a Fővárosi Közgyűlés

234/2000(II.24.)	a 4-es metró beruházás Kálvin téri

Főv.Kgy.h.	felszíni kapcsolatainak építéséhez szükséges 36820 és 36821  hrsz-ú, nem közterületű 

	besorolású ingatlanok esetében a Fővárosi Önkormányzat vagyonáról, a vagyontárgyak feletti tulajdonosi jogok gyakorlásáról szóló 27/1995.(V.15.) Főv.Kgy. rendelet alapján a Tulajdonosi Bizottságot megillető hatáskört eseti jelleggel visszavonja.

	Határidő: azonnal

	Felelős: dr. Demszky Gábor

	(38 igen, 6 ellenszavazat, 1 tartózkodás)



235/2000(II.24)	A Dél-Buda-Rákospalota irányú, 4-es metró 

Főv.Kgy.h.	vasúthatósági engedélyének feltételeként előírt, előzetes tulajdonosi hozzájárulást a Közgyűlés megadja, az előterjesztéshez 1. számú mellékletként csatolt "Nyilatkozat"-ot elfogadja és annak aláírására felhatalmazza a főpolgármestert.



	Határidő: azonnal

	Felelős: dr. Demszky Gábor

	(38 igen, 6 ellenszavazat, 1 tartózkodás)

(Következik az év legtöbb közlekedési problémát okozó beruházása...)

	A napirend 14./ pontja: Budapest II. és XI.ker., Budai krt. III-IV. ütem vágányrekonstrukcióhoz kapcsolódó útfelújítás felújítási programja és engedélyokirata.



	ELŐADÓ: Vajda Pál



	HOZZÁSZÓLÓK: dr.Bánovics Tamás, Szálka Miklós, Szegedi Ferenc, Marsi Péter Pál, Eltér István



	ELNÖK: Kérdés van-e az előterjesztőhöz? Bánovics úr!







	DR. BÁNOVICS TAMÁS (MIÉP): Nem véletlenül fogom feltenni azt a kérdést, amit felteszek. Természetesen támogatni fogjuk és meg fogjuk szavazni ezt az előterjesztést, de a választóink, főképp az érintett vidékeken lakó választóink feltették és nyilván fel fogják tenni nekünk azt a kérdést - mert ilyen a választópolgár, hogy kérdez a képviselőjétől -, hogy "miért kell ennyiszer felújítani a síneket, miért kell ennyiszer hozzányúlni a körutakhoz?"

Természetesen a válasz kézenfekvő, de ennek ellenére egy valóban autentikus és objektív városvezetői választ szeretnénk erre hallani, hogy tudjuk tolmácsolni ezt a választópolgárok felé. Köszönöm szépen. 



	ELNÖK: Vajda úrnak egy nagy labda.



	ELŐADÓ: Tisztelt Képviselő Úr! Ha az ön választópolgárai önt kérdezik arról a kérdésről, hogy miért kell az utakat felújítani, akkor szíveskedjék elmondani, hogy általában úgy van, hogy az átadott, műszaki állapotában eredeti színvonalra hozott utak esetén az út elhasználódásának ciklusideje 15 év környékén definiálható. Természetesen az utak terhelésének függvényében ez a ciklusidő rövidülhet, illetve természetesen kevésbé forgalmas utak esetén akár 20 évre is eltolódhat.

Ha megnézzük a Margit körút, illetve a Karinthy Frigyes út műszaki állapotának színvonalát, arra gondolhatunk, hogy ez egy főforgalmi út lehet, mert Buda sajnos, a gyűjtőutak tekintetében nem igazán jól ellátott 





terület. Ezért ezen a Petőfihíd és Margithíd közötti gyűjtőútszakaszon meglehetősen nagy a forgalmi terhelés.

Gyakorlatilag ez indokolja az utak felújításának kérdését. Természetesen ez a ciklusidő-levezetés a vágányokra is igaz, azzal, hogy ezek a vágányok nem eredeti műszaki állapotukban lesznek visszaállítva, hanem ki lesznek cserélve, hiszen a környezetterhelési viszonyok jobbak lesznek, mert ez már más technológiával bíró villamospálya lesz, tehát a környezet zajterhelése csökkenni fog. Köszönöm.



	ELNÖK: Köszönöm szépen. Szegedi úr!



	SZEGEDI FERENC (Fidesz-MDF-MKDSZ): Nem kérdést kívánok feltenni.



	ELNÖK: Szálka úr!



	SZÁLKA MIKLÓS (Fidesz-MDF-MKDSZ): Én kérdeznék, köszönöm szépen. Azt szeretném megkérdezni, hogy az előterjesztés 11. számú rajzi, keresztmetszeti melléklete 3 - 3-as, tehát a Bercsényi utca, Móricz Zsigmond körtér között, ott a parkolóállás fák nélkül van jelölve. Tudom, hogy a bizottsági ülés előtt állították össze ezt az anyagot, a bizottsági ülésen módosítottuk többek között ilyen értelemben is a keresztszelvényt, tehát én nagyon megnyugtatónak érzem, hogy ezt úgy kell érteni. Tehát ez egy részletkérdés volt.





A fontosabb kérdés, amit a vagyonrendeletnél már felvetettem, hogy Budapest úthálózata nem elsősorban a forgalom miatt megy tönkre, hanem a szakszerűtlen közmű-beavatkozások és az azutáni, még szakszerűtlenebb helyreállítások következtében.

Úgy érzem, hogy a mai napig nincsen olyan jogi szabályozás, hogy akár a járdák, akár az úttest vonatkozásában meglenne az a garanciális feltétel, hogy itt szakszerű beavatkozás történik. Tehát most tényleg nagyon nehezen jelentős pénzeket fordítunk ezeknek a nagyon fontos útvonalaknak a megépítésére, és utána gyakorlatilag fél évre rá megjelenik egy kivitelező, és olyan módon gányolja el...

Tehát nekem az a javaslatom, hogy mint más országban és még az átkos rendszerben is működött, hogy egy bizonyos idő után, öt éven belül például csak úgy lehet hozzányúlni egy burkolathoz, hogy utána teljes szélességben helyre kell állítani, vagy például egy-két cég végezheti ezeken az útvonalakon a burkolat-helyreállítási munkákat. Tehát úgy érzem, hogy ezzel az előterjesztéssel természetesen maximálisan egyetértek, de szeretném látni azokat a garanciákat, hogy mit lehetne tenni annak érdekében, hogy ez lehetőleg sokáig így is tudjon maradni.



	ELNÖK: Szegedi úr!



	SZEGEDI FERENC (Fidesz-MDF-MKDSZ): Tisztelt Közgyűlés! Örömmel üdvözlöm azt, hogy ezzel a két beruházással zár a budai körút felújítása és a vágánycserék is bekövetkeznek. Mindazonáltal ismét fel szeretném hívni a figyelmet, hogy 



sürgős lépéseket kell tenni annak érdekében, hogy Bel-Buda gerincútvonala, a Bartók Béla út minél előbb a megvalósítás pályájára kerüljön, mert amennyiben a környező utak már készen vannak, az egy szégyenteljes hibafoltja a városnak, hogy a Bartók Béla úton még mindig elodázzuk ezt a felújítást.

Ez több éve vesszőparipám, most ismét felhozom, pontosan azért, mert a hozzá csatlakozó Karinthy Frigyes úton... - én a címet inkább úgy adtam volna meg, hogy a vágánycsere és a közmű, valamint az útrekonstrukció megvalósítása. Annál is inkább, mert a nagykockakő-burkolatok a fővárosban megszűnőfélben vannak, látni fogjuk majd a Podmaniczky utca tekintetében, illetve gondolom, a Külső-Kőbányai út is rövidesen sorra fog kerülni.

Ezért kérem a város vezetését, hogy a Bartók Béla út tekintetében a 100 millió forintos előkészítő költségeket minél előbb felhasználni szíveskedjenek, hogy az ősz folyamán már a célokmányt jóváhagyhassa a Közgyűlés, és a jövő esztendőben, illetve 2001 és 2002 folyamán ez a rendkívül fontos és rendkívül drága beruházás megvalósulhasson.



	ELNÖK: Köszönöm szépen. Marsi Péter Pál!



	MARSI PÉTER PÁL (MIÉP): Én azért ennyire nem vagyok optimista a nagykockakövekkel kapcsolatban, mert amikor rákérdeztem, mondjuk, két évvel ezelőtt a Thököly út felújítására, 





semmi jóval nem kecsegtetett Vajda Pál főpolgármester-helyettes úr. Igazából nem is tudja, hogy mikor fogják ezt felújítani.

Éppen így látom a Bartók Béla utat, ami egyszerűen tragikus állapotban van, és csak sorolni kellene. Én előbb a Bartók Béla utat csinálnám meg valamilyen formában, mindenképpen szakszerűen, mert ez elképesztő állapotban van. Ennél elképesztőbb állapotban csak a Móricz Zsigmond körtér van, ahol tudom, hogy egyszer majd lesz valami metrómegálló.Ettől függetlenül hirtelen nem is tudok olyan kültelki területet mondani, mint...)

Nya 9 (Marsi Péter Pál)

Ettől függetlenül hirtelen nem is tudok olyan kültelki területet mondani, mint hogy Dél-Buda városközpontja, a Móricz Zsigmond körtér milyen állapotban van. Nem tudok olyan külterületet mondani!

Ami a szakszerűséget illeti: ebben sem igazán bízom, mert ha az előterjesztés... Nem tudom, ki nézte meg az előterjesztés bevezető részét, amit Vajda Pál főpolgármester-helyettes úr írt alá. Én csak egyetlenegy szakmai dologra szeretném felhívni az igen tisztelt figyelmet. A különböző csövek méretét vagy magyarul írjuk, és akkor úgy írjuk röviden, hogy NÁ, mert ez azt jelenti, hogy névleges átmérő, vagy ha németül akarjuk írni, akkor úgy írjuk, hogy DN, diameter nominal, de ez úgy nem jó, hogy egyetlenegy előterjesztésben mind a két dimenzió szerepel; vagy NÁ, vagy DN.

Amúgy támogatjuk a budai körút felújítását, de bizonyos értelemben a sorrend teljesen rossz. Teljesen rossz a sorrend, ugyanis iksz összegért felújítunk egy tekintélyes szakaszhosszt, a Karinthy Frigyes út, ha jól emlékszem, 550 méteres szakaszát, vágányfelújítással együtt, ámde ott van a Móricz Zsigmond körtér. És ha továbbmegyünk a Villányi út felé, ami egyébként világosan következik a Karinthy Frigyes út nyomvonalából, 



bele kell torkolljon előbb-utóbb a budai körútba, de nem tud beletorkollni, mert semmiféle lehetőség nincs; és nem a jövő héten, nem a jövő évben, nem a választási ciklus végéig, hanem ahogy elnézem a dolgokat, legalább tíz éven keresztül ott nem fog történni semmi. 

De ha a budai nagykörutat nézzük, amiről szó van, ott van a Moszkva tér. Szinte értelmetlen nagyberuházást végrehajtani, mert hiszen amikor ez a két akadályszem ott fel lesz újítva, tulajdonképpen kezdhetjük elölről a budai nagykörút felújítását. Ha az előbb Vajda főpolgármester-helyettes úr által elmondott felújítási ciklus 15 évét vesszük figyelembe, éppen tönkremegy, mondjuk, amíg akár a Móricz Zsigmond körtér, akár a Moszkva tér olyan állapotba kerül, hogy ezt a három láncszemből álló láncot összekössük, és most a Thököly útról tényleg nem beszélek. Ennyit a szakmaiságról meg a szakszerűségről. Köszönöm szépen.



	ELNÖK: Köszönöm. Eltér úr!



	ELTÉR ISTVÁN (SZDSZ): Tisztelt Közgyűlés! Az előterjesztést a Várostervezési és Városképvédelmi Bizottság megtárgyalta, de mivel az exelnök úr nincs itt, szeretném interpretálni azt a megjegyzést, ami elhangzott a bizottsági ülésen. A budai körút teljes szakaszának felújítását a bizottság elfogadta, egy kiegészítést azonban tett, ami nagyrészt megegyezik Szálka Miklós előbb elmondott megjegyzésével, miszerint mindkét szakaszon, mind a két oldalon a teljes fasort ki kellene egészíteni és felújítani. Ez volt a bizottság kiegészítése, egyébként az előterjesztést támogatta. Köszönöm szépen.



	ELNÖK: Köszönöm. Bánovics úr!



	DR. BÁNOVICS TAMÁS (MIÉP): A Marsi Péter Pál frakcióvezető-helyettes úr által elmondottak késztetnek arra, hogy néhány szót én is szóljak mind a Móricz Zsigmond körtérről, mind a Moszkva térről. Ősbudaiként, és hozzá kell tegyem, a közgyűlésben azon 

ritka kivételek közé tartozom, azt hiszem, Péterffy képviselő úr, Schuster képviselő úr és jómagam vagyunk talán csak kizárólagosan olyan képviselők, akik se jogosítvánnyal, se gépkocsival nem rendelkeznek, és ennek megfelelően nap mint nap tömegközlekedéssel járunk. Több ízben szembesültünk, kénytelenek voltunk szembesülni mind a Móricz Zsigmond körtér, mind a Moszkva tér áldatlan állapotaival. 

Teljesen igaza van Marsi Péter Pál képviselő úrnak, ugyanis mind a két hely - egyszerűen én sem tudok jobb jelzőt - elképesztő. Elképesztő az állandó balesetveszély-forrás. Én azon csodálkozom egyébként, hogy a Moszkva téren például hogyhogy nem történik hetente legalább egy igen súlyos gyalogosgázolás vagy gyalogosbaleset, akár ha a Mammut Center előtti Margit körútra, Moszkva térre rákanyarodó részt, forgalmi jelzőlámpákat nézem, akár az 56-os és a 18-as, 59-es villamosok találkozójánál lévő keskeny járdasávot, de sorolhatnám a buszsávokat. Viszont ugyanez a helyzet, egy az egyben ugyanez a helyzet a Móricz Zsigmond körtérnél, pláne ott még úgynevezett macskakő is található. 

Tehát egyszerűen elképesztő mind a két tér állapota, és bizony azt hiszem, nemcsak az ősgyalogosok, hanem bizony a gépjárművezetők is nap mint nap találkoznak ezekkel az állandó veszélyforrásokkal. 



Hozzá kell tegyem, elmondtuk, meg fogjuk szavazni, de ezen bizony nagyon el kellene gondolkodni, hogy ennek a két térnek a rehabilitációja valahogyan meg kellene történjen. Természetesen mi is láttuk a sajtóban azokat a képeket, tervképeket, amelyek például a Moszkva térre vonatkoztak. Nem tudjuk, hogy mikor lesz ezekből a tervekből valami, de természetesen tudjuk azt, hogy a Moszkva tér vonatkozásában beleszólhat 

három kerület is ezeknek a terveknek a kivitelezésébe. De hölgyeim és uraim! Idézőjelben, ha szabad azt mondani, most már sürgősen tenni kellene valamit. Mind a két tér Budán egyszerűen elképesztő és nem maradhat így! Köszönöm szépen.



	ELNÖK: Köszönöm. Vajda úr!



	ELŐADÓ: Tisztelt Képviselőtársaim! A fák és a parkolók kérdésében megnyugtatóan fogjuk rendezni a két bizottság által felvetett kérdéseket. 

A szakszerűtlen és jogszabályi garanciák, hogy az utak bontása ne történjen meg; jogszabály van, mert öt évig bontási tilalom van egy új út esetén. Ugyanakkor esetenként azért azt figyelembe kell venni, hogy mi egy átalakuló városban élünk. Akárhonnan nézem, ez a város nemcsak a mi áldásos munkánk nyomán, hanem más városfejlesztési húzóerők tevékenysége kapcsán is jelentős mértékben épül, átalakul, változik a gazdasági szerkezet.

Akár hiszik képviselőtársaim, akár nem, tavaly építettük az Alkotás utcát, Krisztina körutat, de már van közműépítési bontási engedélykérelem, amit 



természetesen elutasított a közlekedési hatóság, hivatkozva az előbb említett ötéves jogszabályra. Mert közben Budán változott az élet, és olyan objektumok építésébe kezdtek, ami nem volt előre látható, és egyfajta közműfejlesztési igény megjelent. Valószínűleg ennél majd javasolni fogjuk, hogy ezt a 40 métert, amit keresztül kell vinni, olyan technológiával csinálják, ami nem igényel bontást.

Ilyen változások vannak. Általában csak vis maior miatt szokott bontás történni új utak esetén, tehát akkor szokta a hatóság engedélyezni.

Örülök, hogy az úthálózat kapcsán bizony olyan képviselői vélemények születtek, amikkel magam is egyetértek. Kérem, Budapest úthálózatának 25 százaléka a főútvonalak tekintetében kritikán aluli műszaki állapotban van. Ebbe tartoznak a kockaköves utak, hogy csak szépen soroljam északról indulva: Baross utca, Görgey utca, István út, Béke út, Lehel út, Dózsa György út, Szekszárdi út, Thököly út, Damjanich utca, Dembinszky utca, és elsorolhatom az összes kockaköves utat, beleértve a Bartók Béla utat is.

(Természetesen ezek az útszakaszokat fel kellene újítani...)

MG/6 (Vajda Pál)

Természetesen ezeket az útszakaszokat fel kéne újítani. Ha csak a Thököly utat nézem, egy tízmilliárdos nagyságrendű forrásigényű útrekonstrukcióról lenne szó. A Bartók Béla út esetében is egy 2,8 milliárd nagyságú forrásigényű felújításról van szó.

Nem is olyan régen egy napirendnél Szálka Miklós felvetette: tarthatatlan az az állapot, hogy az útfelújítás tekintetében Budapesten az úthálózat 1 százaléka alatt vagyunk az éves felújítás volumenét figyelembe véve. Nemzetközi tapasztalatok azt mutatják, hogy 6-7 százaléknak kéne éves 





szinten a felújítandó utak arányának lennie. Ez pedig 14-15 milliárd forint többletforrást igényelne évente.

Sajnos, Európában egyedülálló módon Budapest önkormányzata közlekedési rendszer-fejlesztését, közlekedési hálózatának működtetését tekintve magára marad. Magára marad! Nincs útalap, nincs állami normatíva a közlekedés támogatása tekintetében, és a többi, és a többi. 

Ilyen feltételek között kell értékelni azt az úthálózati műszaki állapotot, amit magunkénak tudunk. Bárcsak több pénzünk lenne, jó lenne! De ez nem tartozott közvetlenül az előterjesztés tárgyához. Köszönöm szépen. 



	ELNÖK: Köszönöm szépen. Én közben már ezt lezártam, de nem akarom Szálka úrba fojtani a szót. Röviden, kérem!



	SZÁLKA MIKLÓS (Fidesz-MDF-MKDSZ): Köszönöm szépen. Én úgy érzékeltem, hogy először vannak a kérdések, arra vannak a válaszok, amiket megkapunk,  és utána jönnek a  hozzászólások. (Derültség a MIÉP padsoraiban.) Nem lesz a hozzászólásom nagyon penetráns, nem kell izgulni!

A következőt szeretném elmondani. Mint ahogy mindenki tudja, Buda úthálózata mennyiben eltér a pesti városrészétől, és láttuk azt, hogy az Alkotás utcánál is mennyi gond volt a forgalomtereléssel. Én úgy érzem, az a PR-munka, ami általában ezekhez a körútfelújításokhoz jár, tehát hogy hány nap van hátra, stb., nem elég. Itt a forgalomterelést sokkal alaposabban kell elvégezni. Ezenkívül egyszerűen - sokkal jobb 





hatékonysággal, mint eddig történt - rá kell venni az embereket is, hogy amíg ezek a felújítások történnek, lehetőleg ne használják az autójukat.

Ez  lenne az első, amire felhívnám a figyelmet. A második a közműfelújításokkal  kapcsolatos. Én azt mondom, lehet egy vis maior, és lehet, hogy egy közműhatóságnak akkor éppen jut valami eszébe. Én úgy érzem, megteheti, de faltól falig állítsa helyre a burkolatot. Az a burkolatfeltárási technológia... - én nem akarok belemenni részletekbe, a 

réteges, egymást átívelő rétegekkel, amit még mindig Budapesten nem lehet találni, ilyen értelemben előre kellene menni. 

A következő olyan burkolatszerkezet beépítése, ami később nem reped át. Ez azt jelenti, hogy a betonburkolatoktól próbáljunk meg elszakadni. Lehetőleg minél több hajlékony pályaszerkezetet építsünk be. Van olyan új technológia, ami ezt a burkolatátrepedést kiküszöböli. Remélem és feltételezem, hogy ezt a Közlekedési Ügyosztály úgy készítette elő, hogy erre ő is gondolt. De ha még nem, akkor próbáljunk mindent megtenni annak érdekében, hogy ezek a burkolatok időállók legyenek.



	ELNÖK: Köszönöm szépen. Marsi Péter Pál.



	MARSI PÉTER PÁL (MIÉP): Köszönöm szépen. Én csak Szálka képviselőtársam PR-munkájával kapcsolatban szeretnék egy-két javaslatot tenni. Ha jól megnézzük az előző napirendi pontot, a metróval kapcsolatos előterjesztést, itt egy levél és egy-két térkép, a DBR-metró, "Lendületben a város", ez az SZDSZ szlogenje - tehát egyértelmű, hogy a metró az SZDSZ érdekszférájába tartozik -, míg 



nem látom a  útfelújításokkal kapcsolatos térképeket, az MSZP hasonló jellegű PR-munkáját, tehát nincs semmi szlogen alatta. Köszönöm szépen. 



	ELNÖK: Most lezártuk. Szavazni fogunk. Minősített többséget igényel  a módosító indítvány.

Szálka úr módosító indítványt terjesztett elő, ezt az előterjesztő befogadja, ilyen módon egyszerre tudunk szavazni. Minősített többséget igényel.



	H a t á r o z a t

	a Fővárosi Közgyűlés



236/2000(II.24.)	jóváhagyja a Budapest II. - XI., Budai krt. 

Főv.Kgy.h.	III-IV. ütem vágányépítéshez kapcsolódó útfelújítás felújítási programját.

	Felhatalmazza a főpolgármestert az engedélyokirat kiadására.

	Határidő: azonnal

	Felelős: dr. Demszky Gábor

	(47 igen, 0 ellenszavazat, 0 tartózkodás) 

	

237/2000(II.24.)	Úgy dönt, hogy a Budai körút III-IV. ütem 

Főv.Kgy.h.	felújításánál mindkét oldali fasor is teljes felújításra kerüljön, a hiányzó fahelyek pótlásával.

	(47 igen, 0 ellenszavazat, 0 tartózkodás) 



	A napirend 15./ pontja: Budapest VI.ker., Podmaniczky utca útfelújítás felújítási programja és engedélyokirata.



	ELŐADÓ: Vajda Pál 



	HOZZÁSZÓLÓK: Szálka Miklós, Grosser János

	SZÁLKA MIKLÓS (Fidesz-MDF-MKDSZ): Köszönöm. Az előbbi mondanivalóm erre ugyanúgy érvényes, ezt nem mondom el. Csak azt, hogy itt is mind a két oldali fasor felújítását kérjük. Benne is van a módosító javaslatban, hogy a Nyugati pályaudvar oldalán lévő fasor felújítását is kérjük. Egy körútnál, egy ilyen fontos útvonalnál a legfontosabb horizontális elem a fasor. Tehát a fasor pótlását, a fasor kiegészítését, rekonstrukcióját kérjük. Köszönöm szépen. 



	ELNÖK: Az előterjesztő? 



	ELŐADÓ: Így lesz.



	ELNÖK: Grosser úr?



	GROSSER JÁNOS (MSZP): Köszönöm szépen a szót. Több bírálat hangzott el a korábbi útfelújításokkal kapcsolatban. Azt szeretném mondani egyrészt terézvárosi lakosként, másrészt korábbi terézvárosi képviselőként: nagyon örülünk, hogy erre sor 



kerül, és reméljük, hogy a határidőt tartva sikerül befejezni. Ez  nagyon nagy segítség lenne Terézváros lakosságának is. És - nagyon  halkan teszem hozzá - hosszú évek óta ezt éppen a szocialista frakció kezdeményezte. Köszönöm.



		ELNÖK: Most szavazunk. Minősített többség szükséges.

	H a t á r o z a t

	a Fővárosi Közgyűlés



238/2000(II.24.)	jóváhagyja a Budapest VI. kerület, 

Főv.Kgy.h.	Podmaniczky utca útfelújítás (Izabella utca - Dózsa György út között) felújítási programját.

	Felhatalmazza a főpolgármestert az engedélyokirat kiadására.

	Határidő: azonnal

	Felelős: dr. Demszky Gábor

	(48 igen, 0 ellenszavazat, 0 tartózkodás) 



239/2000(II.24.)	Úgy dönt, hogy a Podmaniczky utca 

Főv.Kgy.h.	felújításánál mindkét oldali fasor is teljes felújításra kerüljön, a hiányzó fahelyek pótlásával.

	(48 igen, 0 ellenszavazat, 0 tartózkodás) 



(Az elnöklést dr. Szolnoki Andrea veszi át.)



	A napirend 16./ pontja: Javaslat gimnáziumi feladatok átvételére és a közlekedési szakmacsoportos képzés koncentrálására. 

	ELŐADÓ: dr.Schiffer János 

	HOZZÁSZÓLÓ: Weinwurm Árpád, Szálka Miklós, Ráday Mihály, Koronka Lajos, Bihary Gábor, dr. Pálinszki Antal, Dancsecs György, dr. Bánovics Tamás



	ELŐADÓ: Tisztelt Közgyűlés! A 13. napirend - javaslat gimnáziumi feladatok átvételére és a közlekedési szakmacsoport képzésének koncentrálására -, bár egy előterjesztés, de azt kell mondanom, két külön témáról van szó, ami persze sok minden miatt összekapcsolódik.

1995-ben a Fővárosi Közgyűlés elfogadta a fővárosi szakképzés rövid, majd középtávú programját. 1999 decemberében beszámoltunk ennek a programnak a végrehajtásáról, és jeleztük, milyen további feladatok állnak a Fővárosi Közgyűlés előtt a közoktatás, a szakképzés átalakítása kapcsán.

Az eddig elvégzett munka alapján mondhatjuk azt, hogy bővültek azok az iskolák, amelyek a két tannyelvű képzésben vesznek részt, bővültek azok az iskolák, amelyek gyakorlóiskolai feladatot látnak el, megkezdődött iskoláinkban a minőségbiztosítás bevezetése, javult a gyerekek munkába állási esélye.

(Tehát az az arány, ami még 1994-95-ben...)







CK 10 (Schiffer)

Tehát az a 1994-95-ös 30 százalékos arány, akik kikerültek az iskolából és nem tudtak mit kezdeni a bizonyítványukkal, ma 20 százalék alá csökkent. Megteremtődtek a szakközépiskolákban az általános képzésre épülő szakmacsoportos alapozással a középiskolázás feltételei, és visszaszorult a szakképzés minden olyan területen, ahol jelentős részben csökkent az igény, az érdeklődés, elsősorban a munkáltatók igénye. 

Ezt a munkát folytatjuk tovább, és erre teszünk javaslatot, hogy a közlekedési szakképzési szakmacsoportnál egy koncentrációt hozzunk létre. Jelzem, hogy a kereskedelmi, a műszeripari és elektronikai, elektrotechnikai képzésnél hasonló javaslattal fogunk élni. Hangsúlyozni szeretném, hogy ezen intézkedések célja a minőség emelése, a racionálisabb képzési irányok bevezetése, és a munkaerőpiachoz való alkalmazkodás. Jelen előterjesztés indoka, hogy a munkaerőpiac szereplői kérték az átcsoportosításokat, különös tekintettel a MÁV, amely a vasúti szakképzés egyik legnagyobb felvevője - kérték a kapacitás csökkentését, illetve egyéb módosításokat. 

Javaslatunkat egyeztettük a gazdasági kamarákkal, a közlekedésért felelős minisztériummal, és támogatták az előterjesztést. Tudom, hogy természetesen mindenfajta átalakítás sérti kisebb közösségek érdekét, de a célunk az volt, hogy az érdeksérelem a legkisebb legyen, és hogy hosszú távon minőségi fejlődés jelentkezzen. A Rippl-Rónai utcába való koncentrálás sok szempontból célszerűnek látszik, jobban biztosítja a tanműhelyi képzést, közelebb helyezi az eddigi tanműhelyekhez a gyerekeket, tehát kisebb mozgásra van szüksége, jól illeszkedik az iskola eddigi programjához, és az átalakításokkal már a 2003-ig megteremtendő 



minimálfeltételeknek is eleget teszünk. Tehát hosszú távon mindenféleképpen, de középtávon is minőségi emelkedést eredményez.

Az előterjesztés másik része a kerületektől átveendő feladatokról szól, amelyhez nemcsak egy mechanikus átvételről van szó, hanem a középiskolák gimnáziumi feladatátvételénél célul tűztük ki és szem előtt tartjuk, hogy középtávon, illetve hosszú távon a főváros gimnáziumi képzési feladatainak hogyan tud eleget tenni. Számba kellett vennünk, hogyan alakult át a főváros gimnáziumi szerkezete. Meg kell említeni, hogy a 111 gimnáziumból 71 gimnáziumban hat- vagy nyolcosztályos képzés folyik. Ennek hatása sok esetben problémát jelent a gyerekek számára. Egyik probléma az, hogy a nyolcadik osztályból kilépve kisebb választékot kapnak arra, hogy továbbtanuljanak rendes gimnáziumi formában, illetve sok esetben ellehetetlenítik az ugyancsak létszámhiánnyal küszködő általános iskolákat. Tehát azt szeretnénk elérni ezzel a javaslattal, amikor egy törvényi kötelezettségnek teszünk eleget, hogy át kell vennünk a középiskolai funkciót, hogy az eltorzított arányokat megpróbáljuk korrigálni, tehát biztosítani tudjuk azt, amit szakközépiskolai hálózatunkban is biztosítunk, hogy a középiskolai, tehát az úgynevezett gimnáziumi osztályokban is adjuk meg a gyerekek számára azt az esélyt, hogy lehetőségük legyen a továbbtanulásra, tehát minőségi oktatást kapjanak. 

Kérném szépen az előterjesztésnél figyelembe venni a 49. sorszámon kiosztott előterjesztői kiegészítést, amely egy új határozati javaslat. Erre azért kellett sort keríteni, mert a III. kerület jelezte, hogy esetlegesen más megoldást tud találni az iskola sorsára. Egy alapítványnak kívánná átadni, 



ezért kéri, hogy adjunk nekik egy egyhónapos laufot, ezért egy 5. pont került be a határozati javaslatba, és így módosult a többi határozati javaslat is, hogy ez az iskola most kikerült. Remélem, hogy egy hónap alatt pontot lehet tenni a Kőrösi Csoma Gimnázium jövőjével kapcsolatban a dolog végére, és akkor vagy visszahozzuk, vagy ha kerületen belül tudják megoldani, akkor nem kerül a főváros elé ez a kérdés. Köszönöm szépen.



	ELNÖK: Köszönöm szépen. Van-e valakinek kérdése az előterjesztőhöz? (Senki nem jelentkezik.) Úgy veszem észre, hogy nincsen kérdés. Megnyitom a vitát. Weinwurm Árpád jelentkezett elsőnek. Öné a szó.



	WEINWURM ÁRPÁD (Fidesz-MDF-MKDSZ): Köszönöm a szót. Tisztelt Elnök Asszony! Tisztelt Közgyűlés! Tekintettel arra, hogy az előterjesztő, Schiffer főpolgármester-helyettes úr bevezetőjében elmondta mindazokat az indokokat, amelyek alapján az általam 48. számon előterjesztett módosító javaslat visszavonásra került, tekintettel arra, hogy a módosított határozati javaslatsor 5. számú pontja gyakorlatilag e kérdés kezelését tartalmazza. Nagy örömömre szolgál, hogy ez az 5. számú határozati javaslati pont gyakorlatilag megegyezik az általunk az Oktatási Bizottságban képviselt véleménnyel, hiszen pontosan ezt kértük, hogy a Kőrösi Csoma Két tannyelvű Gimnázium kérdését emeljük ki a csomagból, tegyük lehetővé ennek a megoldásnak a megvalósítását, amely reményeink szerint egy alapítványi működtetést tesz 





lehetővé, és megoldja az iskola helyben maradásának kérdését. Erre különösen nagy igény mutatkozott. 

Szeretném bejelenteni, hogy a 48. számú módosító indítványomat visszavonom. Egyben kérném a tisztelt elnök asszonyt, hogy ugyan a határozati sor végén határozati pontonként jelölve van a szavazás menete, ennek dacára azt szeretném kérni, hogy az 1/a, b, c és az 5. számú határozati pontot külön szíveskedjék szavazásra feltenni. Köszönöm szépen. 



	ELNÖK: Szálka Miklós!



	SZÁLKA MIKLÓS (Fidesz-MDF-MKDSZ): Köszönöm. Tulajdonképpen támogatjuk azt az előterjesztést, amely gyakorlatilag a Kvassayba integrálja a Mechwartot, és bizonyos részlege ott maradna az autószerelő, közlekedésgépészeti iskolának, egy része átmenne a Bánki Donátba, azért is, mert többek között ebben az iskolában végeztem, másrészt abban az időben is integrált, akkor technikumnak hívták, nagyon jó minőségű, és mind épületben, mind emberi állománnyal nagyon jól felszerelkező iskolák voltak, amelyeknek ma is megvannak a nyomai. Tehát gyakorlatilag ilyen értelemben kellene az átalakításra, tehát a különböző építkezésekre a lehető legkevesebbet költeni. A másik, hogy ez egy nagyon jó iskola, amely nagyon jól be tudná fogadni ezeket a különböző intézményeket a város különböző helyeiről. Köszönöm. 



	ELNÖK: Ráday Mihályé a szó!



	RÁDAY MIHÁLY (SZDSZ): Tisztelt Közgyűlés! Nem átszervezési, hanem nyelvészeti problémáról szeretnék beszélni néhány pillanatig. Arról van szó, hogy elképesztően csacsi dolognak tartom azt a gyakorlatot nálunk, hogy mindenki kiírja a teljes családi felállását, rezüméjét az iskolájának, mert így borzasztóan hosszú nevek jönnek létre. Teljesen értelmetlen ilyen hosszú neveket alkotni. Az emberek azt mondják, hogy a Rákócziba járok, vagy azt mondják, hogy a Rákóczi Gimnáziumba járok, és nem teszik hozzá, hogy humán, hogy két tannyelvű - ezek az elnevezések teljesen feleslegesek.

Szeretném, ha egyszer túllépnénk ezen, és megszüntetnénk az iskolák nevében ezt a hosszú felsorolást, amelyek az úgynevezett leltárcímerekben voltak, amelyek a szocializmus időszaka alatt elterjedtek. Nem hiszem, hogy ezt most generálisan keresztül lehet vinni, de örülnék, ha erre előbb-utóbb lenne egy előterjesztés. Most van egy konkrét javaslat, a 49. számon kiosztott módosító javaslat 4. pontja, amely úgy szól, hogy elfogadja, hogy a Kvassay Jenő Műszaki Szakközépiskola elnevezése Kvassay Jenő Közúti, Vasúti és Logisztikai Szakközépiskolára változzon. Tudom, hogy Juli néni Alsódabason nyilvánvalóan azt gondolja, ha a gyerek logisztikai iskolába jár... - nem tudja, hogy mi az a logisztika, de rendkívül elegánsan hangzik. Ez teljesen felesleges; a Kvassay Jenő Szakközépiskola bőségesen elégséges. Azt gondolom, ha semmi mást nem teszünk most, felkészülve arra, hogy esetleg változtassunk ezen a tendencián, most ez a 4. pont kikerül innen, akkor nem történik semmi más baj, mint hogy marad, hogy Kvassay Jenő Műszaki Szakközépiskola, amely a maga nemében teljesen rendben van.

Tehát azt javasolom, hogy a Közgyűlés ne járuljon hozzá ehhez a mértéktelen hosszú névnek a kialakításához...

SF 2 (Ráday Mihály) 

Azt javaslom, a Közgyűlés ne járuljon hozzá ennek a mértéktelen hosszú névnek a kialakításához, ráadásul a "logisztika" szó táblára emeléséhez. Azt javaslom, hogy a 4. pontot ebből az előterjesztésből vonja vissza az előterjesztő, amennyiben nem teszi, szavazzuk le ezt a 4. pontot - szavazzunk róla külön -, és a Kvassay Jenő Műszaki Szakközépiskola neve gondtalanul megmarad. Semmilyen hiánybetegségben nem fogunk szenvedni, ha ez a javaslat nem megy át. Köszönöm szépen. 



	ELNÖK: Tehát Ráday Mihály úr azt javasolja, hogy a 4. pontról külön szavazzunk. 



	RÁDAY MIHÁLY (SZDSZ): A 4. pontot vonja vissza az előterjesztő, amennyiben nem vonja vissza, akkor szavazzunk róla külön. 



	ELNÖK: Jó. Koronka Lajos úr! 



	KORONKA LAJOS (Fidesz-MDF-MKDSZ): Köszönöm szépen a szót. Bevezetőként hadd reagáljak Ráday úr megjegyzésére. Személy szerint tökéletesen egyetértek vele. Az az igazság, hogy ez a bizonyos leltár az iskola alapító okiratába való, az alapító okirat, illetve a pedagógiai program szokta felsorolni, hogy milyen szakmákat oktatnak és nem az intézmény neve. A magam részéről ezzel természetesen egyetértek. Nyilván egy kicsit szerencsétlen dolog az utolsó pillanatban változtatni rajta, de ez egy technikai típusú kérdés. 



A magunk részéről az oktatási intézményhálózat átalakítását tulajdonképpen a kezdet kezdete óta támogattuk és most is támogatjuk, beleértve még azt is, hogy a közlekedési szakmacsoport pontosan azok közé tartozik, amikhez kétségkívül hozzá kell nyúlni, mert a beiskolázási adatok és minden más ezt indokolják. Ugyanakkor - ahogy az Oktatási Bizottság ülésén is elmondtuk - néhány észrevételünk ezzel a konkrét előterjesztéssel kapcsolatban mégiscsak van. 

Alapvetően az a gond, hogy vannak bizonyos prioritások, amiket az átalakítás során szeretnénk érvényesíteni, nevezetesen, hogy az átalakításban elsősorban a pedagógiai szempontok érvényesüljenek, másodsorban a szakmai képzés hatékonysága legyen kiemelt szempont, végül a racionalitás és a gazdaságossági szempontok is legyenek figyelembe véve. Nos, ezeket a prioritásokat csak úgy tudjuk érvényesíteni, ha vannak alternatívák, amik között dönteni kell. Tehát vannak olyan lehetőségek, amelyek között mérlegelni lehet bizonyos szempontok szerint, csoportosítani lehet az érveket, és ez alapján lehet eldönteni, hogy ezek közül melyik az optimális. 

Ezért kértük már az oktatási bizottsági ülésen, hogy mivel nem ez az egyetlen lehetséges átalakítási módja az intézményhálózatnak, gondolják végig, és ha végiggondolta akár az ügyosztály, akár szakértőkkel végiggondoltatta, írják le egy előterjesztésben, hogy mik ennek a döntésnek az alternatívái, mik szólnak azok mellett, mik szólnak azok ellen, és akkor leszünk igazán döntési helyzetben. Különösen hangsúlyosan jelentkezik az, amit egyébként nem is a mi oldalunk, hanem egy nagyra becsült szocialista oktatási bizottsági tagtársunk kért, hogy 



készüljön költségvetés az átalakításhoz, és a költségvetésre gyakorolt hatásait írjuk le, hogy legalább azt lássuk, miről döntünk pénzben, különösen akkor, amikor tudjuk, hogy az egyik megszüntetendő szakközépiskolában, a Mechwartban olyan berendezések vannak letelepítve, mint egy vasúti dízelmotor metszete, eredeti vasúti dízelmotor teljes metszetben lebetonozva, eredeti vasúti szemafor,  teljes jelzőrendszer le van telepítve, be van betonozva műhelyekbe. 

Ha ezeket nem is akarom máshova elvinni, de onnan nyilván el kell hoznom, ha ott gimnázium lesz. Ezeknek nagyon komoly pénzügyi kihatásai vannak, ami az előterjesztésben úgy szerepel valahányadik pontként, hogy ez majd el fog készülni, de akkor, miután döntöttünk, hogy az egészet megcsináljuk. Nyilván utólag is jó, csak hát sokkal több értelme lenne, ha előre tudnánk, hogy mibe kerül az, amiről döntünk. Nem tudom, ezt miért nem lehetett korábban elkészíteni. 

Tökéletesen egyetértek azzal, amit Szálka Miklós mond, mert a Kvassayt meg a többi iskolát is nagyon nagyra becsülöm és nagyon értékesnek tartom, ezzel együtt azt mondom, nem ez az egyetlen alternatíva az átalakításra, hiszen gyakorlatilag van két iskolatömb - én egyikbe se jártam, ilyen szempontból könnyebben beszélek -, az egyik, ahol jelenleg a Kvassay működik, az eleve gimnáziumnak épült. Az a Kemény Zsigmond Gimnázium volt, gyönyörű, klasszikus régi épület, a másik pedig egy tipikus szakmai képző központ, műhelyekkel, egybeépített kollégiummal stb. Ha valaki kívülállóként nézi, úgy látja, hogy az tipikusan egy szakképző centrumnak alkalmas. Az előterjesztés pedig pont fordítva tartalmazza: ahol műhely és kollégium is van, oda telepíti a gimnáziumot, 



ami pedig a századfordulón épült gimnáziumnak, oda telepíti a technikumot. Félreértés ne essék, lehet, hogy ez a racionális döntés, lehet, hogy ez a jobb döntés, de akkor látni kellene, hogy miért nem a másik, mert lennének érvek a mellett is. Én kizárólag ezt hiányoltam az előterjesztésből és azt kértem volna, hogy ezt írjuk le, és akkor az ember valóban nyugodt lelkiismerettel tudta volna akár ezt a variációt is megszavazni, mert ha kiszámoljuk, lehet, hogy mégis ez éri meg jobban. El tudom képzelni. Nem értem, mi volt az indoka, hogy ezt nem kaptuk meg. Nyugodtabb lenne most a lelkiismeretünk. 

A 49. sorszámon kiosztott előterjesztési kiegészítés által tartalmazott határozati javaslatokat... (A gép jelzi az időkeret leteltét.) Már csak ügyrend, amit mondok. Kérem az előterjesztésből kiemelni az 1-es a), b), c)-t. Amit Weinwurm úr javasolt, ahhoz csatlakozom én is, és kérem, hogy ezekről külön szavazzunk. Köszönöm szépen. 



	ELNÖK: Bihary Gábor! 



	BIHARY GÁBOR (MSZP): Köszönöm a szót. Tisztelt Közgyűlés! Talán nem lesz meglepő, hogy III. kerületi képviselőként és az ottani MSZP-frakció vezetőjeként a Kőrösi Csoma Sándor Gimnázium dolgáról fogok néhány szót elmondani, elsősorban azért, hogy a tisztelt Közgyűlés számára világos és érthető legyen, hogy a III. kerületi Önkormányzat, illetve mi szocialisták miért kértük azt, hogy az 5. pont ebben a formában kerüljön az előterjesztésbe, ahogy az a 49. számon kiosztott előterjesztői módosításban szerepel. 



A Kőrösi Csoma Sándor Gimnázium egy valóban rendkívül speciális helyzetben lévő intézmény: az ország egyetlen orosz-magyar két tannyelvű iskolája, amelynek fenntartási költségei - talán nem kell hosszasan magyaráznom, miért - az átlagos gimnáziumok költségeinél lényegesen magasabbak. Ez úgy is igaz, hogy a tényleges költségek és az állami fejkvótából származó finanszírozás közötti különbség is sokkal nagyobb, mint egy szokásos gimnáziumnál. Ezért a III. kerületi Önkormányzat az oktatási intézményrendszerének teljes körű átvizsgálása során - amit az elmúlt évben megtett - arra jutott, hogy a továbbiakban nem áll módjában saját intézményként fenntartani ezt az iskolát. 

Annak érdekében, hogy az iskola mint egyetlen, mint egyedülálló az országban, fennmaradhasson, a III. kerületi Önkormányzat olyan döntést hozott, hogy az intézményt, a feladatot és a hozzá tartozó épületet, amelyben az iskola működik, teljes egészében kész átadni a Fővárosi Önkormányzatnak a további működtetés céljából. A korábbi előzetes egyeztetések során a III. kerületi Önkormányzat döntése meghozatala során azt vélelmezte, hogy éppen az iskola nagyon speciális jellege miatt, valószínűleg nem kerül sor az épületből való kiköltöztetésére. Menet közben, január folyamán derült ki, hogy a Fővárosi Önkormányzatnál végül is - egyébként általam nem vitatott módon - olyan javaslat került kidolgozásra, amelynek alapján az iskolának költöznie kellene, ha a főváros veszi át működtetésre. 

Ezeknek a híreknek a nyilvánosság elé kerülésével párhuzamosan kezdett kibontakozni egy olyan másik megoldási lehetőség, amely az intézmény helyben maradását biztosíthatná. 



Ezért kértük végül is főpolgármester-helyettes urat arra, ha lehet, azzal együtt, hogy a főváros döntési javaslata az átvétel lebonyolítására és a költöztetésre lehet elfogadható, adjon haladékot arra, hogy a másik megoldási javaslat is kidolgozásra kerüljön. A 49. számon kiosztott előterjesztői kiegészítésben ez is szerepel, az 5. pont éppen erről szól. Ha április végéig kell érteni ezt a határidőt - mert pontos dátum nincs -, akkor a III. kerületi Önkormányzatnak módja van arra, hogy addig még legalább két testületi ülésen tárgyaljon erről a dologról, és ha a másik megoldást kedvezőbbnek tartja, akkor azt fogadja el. Tehát javaslom, hogy a Közgyűlés fogadja el ezt a megoldást. Ennyit a Kőrösiről. 

Egyébként szeretnék az előttem szólókhoz csatlakozni. Ráday úr javaslatával személy szerint messzemenőkig egyetértek az elnevezés kapcsán. Köszönöm a szót. 



	ELNÖK: Pálinszki Antal! 

(PÁLINSZKI ANTAL (MSZP): Tisztelt Elnök Asszony! Tisztelt Közgyűlés! Az oktatási bizottság...) 



mse 4 



	DR. PÁLINSZKI ANTAL, az Oktatási Bizottság elnöke: Tisztelt Elnök Asszony! Tisztelt Közgyűlés! Az Oktatási Bizottság a Schiffer úr előterjesztésében ma itt előttünk megjelent anyagot tárgyalta, noha hozzáteszem azt, hogy az Oktatási Bizottság előtt ezen módosító javaslatok még nem álltak rendelkezésre, tehát mi egy másik formájában tárgyaltuk. Abban a formájában az Oktatási Bizottság támogatta és javasolja a Közgyűlésnek elfogadásra.

Annyit szeretnék mondani, hogy két módosító javaslatunk volt, ami az elnevezéseket illeti. 



Az egyik elnevezés, az előbb már többször is szóba hozott hosszú elnevezés, a Kvassayra. Egy szóval rövidítettük azt az elnevezést, az intézménnyel közös megegyezésben. Tehát ami most itt elénk került, az az Oktatási Bizottság véleményével megegyezik. A másik elnevezés, minekutána most ki lesz véve a csomagból, ilyen formában okafogyott. 

Néhány szóban szeretnék kitérni Ráday úr javaslatára a név megváltoztatásával kapcsolatban. Elviekben tökéletesen egyetértek Ráday úrral, hiszen mire kimondja az ember, addigra beesteledik, és képtelenség megjegyezni. Ugyanakkor én a magam részéről azt az elvet követem, hogy én szeretem azt támogatni, amit egy nevelőtestület elénk tesz, amit az támogat. Teljesen értek mindent, én sem azt szoktam mondani, hogy az Eötvös József Vörös Zászló Érdemrenddel, s a többivel kitüntetett, nem tudom milyen iskolába jártam, hanem az Eötvösbe, az volt az én gimnáziumom. Ez való igaz. De ezzel együtt, ha egy nevelőtestület egy ilyennel jön hozzánk, mi ezt szoktuk támogatni. Ez az egyik.

A másik pedig: egyetértek azzal, hogy tenni kellene valamit, de itt, ebben a fővárosban, a főváros fenntartásában az oktatási területen körülbelül kétszáz olyan intézmény van, amelynek a neve hasonlóképpen lett kialakítva. Tehát nem nagyon örülnék annak, ha egyedileg belekapva csinálnánk egy ilyen módosítást, egységesen kellene ezzel a kérdéssel foglalkozni, tárgyalni a nevelőtestületekkel, és így tovább. Én most tehát azt javaslom, hogy maradjon így, noha - még egyszer mondom - elviekben egyetértek az elhangzottakkal.

Koronka úr felvetéseire szeretném elmondani azt, hogy Koronka úr, mint az Oktatási Bizottság tagja – ha nem is szó szerint, de tartalmát tekintve - 



ezt a hozzászólását lényegében  már elmondta, ahogy itt ő is megemlítette. El kell mondjam, hogy akkor ott, a helyszínen kapott erre válaszokat, de miután ez nem a közgyűlésen történt, én a magam részéről igen röviden megpróbálom annak egy részét megismételni, hiszen az azért érinti a tisztelt Közgyűlés tagjait, hogy a szavazatukat hogyan fogják ebben a kérdésben leadni. 

Alternatívák. Úgy gondolom - és ott is elmondtam -, hogy nem úgy történik egy előterjesztés, hogy rögtön az a dolog kerül bele, ami a biztos megoldás, hanem különböző alternatívákban gondolkodnak, amelyek közül néhányról rögtön el lehet dönteni, hogy nem jó megoldás. Ide tehát tulajdonképpen már egy kimunkált megoldás kerül, ezért nem értek egyet Koronka úrral.

A pénzügyi vonzat kidolgozása pedig gyakorlatilag lehetetlen sokféle vonatkozásban. Én csak egyet említek meg: ha a döntést meghozzuk és az átszervezés megtörténik, például akkor tudnak majd nyilatkozni a tanárok, hogy kik lesznek azok, akik átkerülnek a jogutód intézménybe, kik lesznek azok, akik nem kerülnek át, akiknek végkielégítést kell fizetni, és így tovább.

Vagy hogy még egy pontot mondjak, ami éppen a módosító javaslatnál vetődött fel, hogy a Kőrösi Csomának a költöztetése nem történik meg. Tehát számos olyan bizonytalansági pont van ebben, ami miatt - én úgy gondolom - lehetetlen egy pontos pénzügyi dolgot megadni. Én azonban meg vagyok győződve róla, hogy mint az eddigi különböző ütemeinknél, a későbbiek során be fog kerülni ide egy olyan, amely tökéletesen pontosan, a pénzügyi előírásoknak megfelelően fogja tudni kezelni ezt a dolgot.



Végezetül ahhoz, amit a Mechwarttal, annak a felszereltségével kapcsolatban mondott, meg egyebekről: a Mechwart tanműhelye nincsen olyan állapotban, hogy azt rendesen lehessen használni. A MÁV-nak egészen lesújtó véleménye van, és a diákok jelenleg is a MÁV tanműhelyében dolgoznak. 

Nagy tisztelettel kérem a Fővárosi Közgyűlés képviselőit, hogy szavazzák meg az előterjesztést. Köszönöm a figyelmet. 



	ELNÖK: Dancsecs György!



	DANCSECS GYÖRGY (MIÉP): Tisztelt Fővárosi Közgyűlés! A vita során elhangzott, hogy a MÁV Rt. vezérigazgatósága és a Közlekedési, Hírközlési és Vízügyi Minisztérium támogatja az iskola-összevonást, de nem hangzott el az, ami a határozati javaslat-tervezetben, illetve az előterjesztésben szerepel, hogy a közalkalmazottak, a nevelőtestület, a szakszervezeti tagság és a diákönkormányzat egyértelműen elutasítja ezt a fajta intézmény-összevonást. Ezért mi ugyan tiszteletben tartjuk a MÁV Rt. vezérigazgatóságának és a minisztériumnak az állásfoglalását, de támogatni nem tudjuk ezt a határozati javaslatot. 

Pontonként kérjük a szavazást, tehát nem csak azokat a pontokat kérjük külön szavaztatni, amit Weinwurm Árpád említett, hanem minden pontot külön kérjük megszavaztatni.







Örömmel tudatjuk önökkel, hogy a III. kerület bölcsessége végül is megoldja a Kőrösi Csoma Sándor Orosz-Magyar Két tannyelvű Gimnázium jövőjét és sorsát. Köszönöm szépen. 



	ELNÖK: Ráday Mihály.



	RÁDAY MIHÁLY (SZDSZ): Tisztelt Közgyűlés! Csak mert nem tisztázódott pontosan a válasz arra vonatkozólag, amit mondtam. Azt mondta Pálinszki képviselőtársam, hogy maradjon úgy. Mi maradjon úgy? Én úgy gondolom, hogy a jelenlegi név maradjon úgy, mert hiszen van egy Kvassay Jenő Műszaki Főiskola, amelynek van egy neve, van házszámtáblája, van levélpapírja, a nevelőknek van névjegyük. Szerintem maradjon így, és akkor nem kerül egy vasba se. Amennyiben úgy gondolja, hogy maradjon úgy, ahogy a javaslatban van, akkor ez pénzbe kerül, változtatásba kerül. És amennyiben pedig  van mód változtatni - magyarul ez egyszerűen megoldható -, akkor van mód változtatni az összes többi iskolának a nevén is, ami úgy szól, hogy Kőrösi Csoma Sándor Orosz-Magyar Két tannyelvű Iskola, ami szintén egy őrület. Tehát egész egyszerűen úgy gondolom, hogy az iskolák nevét, ha már úgy nevezzük, hogy "imenyi Lenina", tehát egész egyszerűen minden iskolának adunk egy embernevet, akkor maradjon az ember neve és az, hogy iskola, szakközépiskola vagy gimnázium, fölösleges a minősítés a továbbiakban. 

Azt szeretném tehát tudni - a szavazás miatt -, hogy Pálinszki Antal barátunk hozzászólásában a "maradjon úgy" azt jelenti-e, hogy maradjon 



úgy, ahogy most van, azaz elfogadja az én javaslatomat; vagy a "maradjon úgy" azt jelenti, hogy legyen változtatás, és azt kéri elfogadni, ahogy az előterjesztésbe került. Én azt kérem a tisztelt Közgyűléstől, hogy szavazzon úgy, hogy maradjon, ami van, kérem, hogy ezt tessék feltenni szavazásra.

	ELNÖK: Szálka Miklós!



	SZÁLKA MIKLÓS (Fidesz-MDF-MKDSZ): Köszönöm. Először közvetíteni szeretnék: megkérdeztem a Kvassay iskola igazgatóját, ő semmi kivetnivalót nem talál abban a névrövidítésben, amit Ráday úr is javasolt, tehát gyakorlatilag azt, hogy Kvassay Jenő Szakközépiskola. Azt hiszem, hogy ez a kérdés megoldható.

A másik, hogy hol vannak a gépek és azok a részletek, amelyeket Koronka Lajos képviselőtársam is mondott. A Mechwartból a gyerekek a MÁV Északi Járműjavítójába járnak minden foglalkozásra, tehát ilyen értelemben tök mindegy, hogy honnan járnak oda. Az a dízelmotor és az a szemafor pedig, szinte azt mondom, hogy múlt századi, illetve most már nyugodtan mondhatom, de múlt század közepi technikai felszereltségi szinten áll, tehát sokra azzal nem megyünk. Én csak ennyit akartam hozzátenni.



	ELNÖK: Bánovics Tamás.



	DR. BÁNOVICS TAMÁS (MIÉP): Csak egy rövid megjegyzést szeretnék tenni az elhangzottakhoz. 



Természetesen Ráday képviselő úr javaslatát a MIÉP-frakció támogatni fogja, annak megfelelően fog szavazni; sőt az ő hozzászólása akár a MIÉP-frakció soraiból is elhangozhatott volna. (Közbeszólás az MSZP soraiból: Ma már ezt másodszor mondja!) Köszönöm. 



	ELNÖK: Kérdezem, hogy részt kíván-e venni még valaki a vitában. (Nincs jelentkező.) Senki nem jelentkezett, a vitát lezárom. Az előterjesztőé a zárszó joga. 



	ELŐADÓ: Tisztelt Közgyűlés! Először arra szeretnék kitérni, hogy a 01. számon az Oktatási Bizottság módosító javaslata kiosztásra került. Mivel az orosz-magyar két tannyelvű iskoláról ma nem születik döntés, az 1. pontról nem kell szavazni. A 2. pontot pedig külön kell szavazni, bár én bevettem, mert meg akartam felelni az Oktatási Bizottság óhajának, tehát elébe mentem, bevettem a módosításba, de így akkor erről majd külön kell szavazni. Úgyis minden pontról külön kell szavazni, tehát itt érvényesíteni lehet a két variációt. 

Én egy dologra szeretnék igazából reagálni, mert úgy gondolom, hogy a vitában - egy jó szakmai vitában - egymásnak válaszoltak a képviselők, amiből le lehetett vonni a következtetéseket. Azt gondolom, hogy ez a munka alapos előkészítés után került a Fővárosi Közgyűlés elé, nem pénzügyi, hanem szakmai indokok fogalmazták meg már '97-ben a szakmakoncentrációt.

(És azért szeretném mondani azon képviselőknek, akik nem akarják)





Fzs 7 (Schiffer János)

Ezért egyrészt azt szeretném mondani azon képviselőknek, akik nem akarják megszavazni, mert a tantestület vagy a diákönkormányzat nem értett vele egyet, hogy a három iskolából csak egy nem ért vele egyet, kettő egyetért.

Másrészt pedig felhívom a figyelmet arra a tendenciára, hogy ha '94 óta azt követtük volna, hogy az iskola tantestületének vagy a diákságnak a véleményét vesszük csak figyelembe, akkor ma is munkanélkülieket képeznénk, ami erkölcstelen, megengedhetetlen, és nem támogatható semmilyen politikai párt részéről sem.

Másodlagos célunk az, hogy az összevonásokkal költségeket takarítsunk meg, de az látszik, hogy kapacitásfelesleg van. Nem véletlen, hogy MÁV kérte a szakmakapacitás csökkentését, és azt gondolom, ennek eleget kell tenni, mert felesleges olyan szakembert képezni, aki a piacon nem tud elhelyezkedni. Kérem szépen az előterjesztés támogatását.



	ELNÖK: Szavazni fogunk. 

Tisztelt Közgyűlés! A 049. sorszámon kiosztott határozati javaslatsorról szavazunk. Az 1/a következik.



	H a t á r o z a t

	a Fővárosi Közgyűlés



240/2000.(II.24.)	úgy dönt, hogy 2000. július 1-jével ingatlan 

Főv.Kgy.h.	és fenntartói jog átvétele nélkül kívánja átvenni az V. ker. Belváros-Lipótváros 



	Önkormányzatától a Belvárosi Esti Gimnázium (Bp. V., Reáltanoda u. 7.), valamint a XI. kerületi Önkormányzattól a Széchenyi István Gimnázium (Bp. XI., Leiningen u. 27-35.) által ellátott gimnáziumi feladatokat. 



	Felelős: dr. Demszky Gábor

	Határidő: 2000. július 1.

	(46 igen, 0 ellenszavazat, 6 tartózkodás)



	ELNÖK: Az 1/b következik.



	H a t á r o z a t

	a Fővárosi Közgyűlés



241/2000.(II.24.)	felhatalmazza a főpolgármestert a 240/2000.

Főv.Kgy.h.	(II.24.) Főv.Kgy.sz. határozathoz kapcsolódóan, az előterjesztésben foglaltak szerint a tárgyalások megkezdésére, az előterjesztés 2. sz. melléklete szerinti megállapodás-tervezetek kerületi önkormányzatokkal történő egyeztetésére, azok eredményes 





	

	volta esetén a közoktatási törvény 102. § (3) bekezdése szerinti egyeztetések lefolytatására.



	Felelős: dr. Demszky Gábor

	Határidő: 2000. április

	(52 igen, 0 ellenszavazat, 1 tartózkodás)



	ELNÖK: Az 1/c-ről szavazunk.



	H a t á r o z a t

	a Fővárosi Közgyűlés



242/2000.(II.24.)	úgy dönt, hogy amennyiben a tárgyalások 

Főv.Kgy.h.	eredményeként bármely kerület álláspontja az átadás tekintetében módosul, új javaslatot kell a Fővárosi Közgyűlésnek előterjeszteni.

	Határidő: 2000. május

	Felelős: dr. Demszky Gábor

	(53 igen, 0 ellenszavazat, 1 tartózkodás)



	ELNÖK: A 2. pontról szavazunk.







	H a t á r o z a t

	a Fővárosi Közgyűlés

243/2000.(II.24.)	úgy dönt, hogy 2000. július 1-jével a 

Főv.Kgy.h.	Budapest XI. ker., Rimaszombati út 2-4. sz. alatti ingatlanban látja el a Széchenyi István Gimnázium (Bp. XI., Leiningen u. 27-35.) és a Belvárosi Esti Gimnázium  (Bp. V., Reáltanoda u. 7.) gimnáziumi feladatait.

	Felelős: dr. Demszky Gábor

	Határidő: 2000. május

	(37 igen, 3 ellenszavazat, 14 tartózkodás)



	ELNÖK: A 3. pontról szavazunk. Minősített többségű szavazás van.

	H a t á r o z a t

	a Fővárosi Közgyűlés

244/2000.(II.24.)	úgy dönt, hogy 2000. július 1-jével a Bp. 

Főv.Kgy.h.	XI., Rimaszombati út 2-4. sz. alatt, gimnáziumi feladatok ellátására, új intézményt létesít. Felkéri a főpolgármestert az intézmény-létesítési feladatok előkészítésére.

	Felelős: dr. Demszky Gábor

	Határidő: 2000. május

	(37 igen, 2 ellenszavazat, 14 tartózkodás)



	ELNÖK: A 4-esről szavazunk. Kérem a gépet indítani! (Ráday Mihály: Ez az, ahol azt javasoltam, hogy ne fogadjuk el!) Tudja mindenki.



	H a t á r o z a t

	a Fővárosi Közgyűlés



245/2000.(II.24.)	nem fogadja el, hogy a Kvassay Jenő 

Főv.Kgy.h.	Műszaki Szakközépiskola (Bp. VI., Rippl- Rónai u. 26.) elnevezése 2000. július 1-jével Kvassay Jenő Közúti, Vasúti és Logisztikai Szakközépiskolára változzon.

	(25 igen, 19 ellenszavazat, 6 tartózkodás)



	ELNÖK: Az 5-ösről szavazunk.



	H a t á r o z a t

	a Fővárosi Közgyűlés



246/2000.(II.24.)	felkéri a főpolgármestert, hogy a III. 

Főv.Kgy.h.	kerületi Önkormányzattal egyeztessen a Kőrösi Csoma Sándor Orosz-Magyar Két tannyelvű Gimnázium (Bp. III., 







	Szentendrei út 83.) gimnáziumi feladatai ellátásának rendezése tárgyában.



	Felelős: dr. Demszky Gábor

	Határidő: 2000. április

	(50 igen, 1 ellenszavazat, 1 tartózkodás)



	ELNÖK: A 6-osról szavazunk. Minősített többségű szavazás van, figyelem!



	H a t á r o z a t

	a Fővárosi Közgyűlés



247/2000.(II.24.)	2000. június 30-ával a Mechwart András 

Főv.Kgy.h.	Vasútközlekedési Szakközépiskola, Szakmunkásképző és Gimnáziumot (Budapest XI., Rimaszombati út 2-4.), mint önálló költségvetési intézményt megszünteti és a vasútközlekedési képzési feladatokat a Kvassay Jenő Műszaki Szakközépiskolához (Bp. VI., Rippl-Rónai u. 26.), mint jogutód intézményhez, a gimnáziumi feladatokat 2000. július 1-jével a Bp. XI., Rimaszombati 







	út 2-4. sz. alatt alapított (létesített) új gimnáziumhoz integrálja. 



	Felelős: dr. Demszky Gábor

	Határidő: 2000. május

	(37 igen, 1 ellenszavazat, 14 tartózkodás)



	ELNÖK: A 7-esről szintén minősített többséggel szavazunk.



	H a t á r o z a t

	a Fővárosi Közgyűlés



248/2000.(II.24.)	2000. június 30-ával a Közlekedésgépészeti 

Főv.Kgy.h.	Szakközépiskolát (Bp. VI., Rippl-Rónai u 26.), mint önálló költségvetési intézményt megszünteti és a számítástechnikai szoftver üzemeltető, közlekedés üzemviteli, gépjárműüzemi technikus képzést a Kvassay Jenő Műszaki Szakközépiskolához (Bp. VI., Rippl-Rónai u. 26.), mint jogutód intézményhez integrálja. Az autószerelő és a közlekedésgépészeti technikus közúti járműgépész képzést a Bánki Donát 





	Közlekedésgépészeti Szakközépiskola és Szakmunkásképzőhöz (Bp. XIII., Váci út 179-183.) integrálja.



	Felelős: dr. Demszky Gábor

	Határidő: 2000. május

	(34 igen, 1 ellenszavazat, 15 tartózkodás)



	ELNÖK: A 8. pontról szavazunk.



	H a t á r o z a t

	a Fővárosi Közgyűlés



249/2000.(II.24.)	felkéri a főpolgármestert, hogy a 

Főv.Kgy.h.	244/2000.(II.24.) és a 247-248/2000.(II.24.) Főv.Kgy. sz.  határozatokhoz kapcsolódó alapító okiratot, alapító okirat-módosítást, az egységes szerkezetű alapító okiratot és a megszüntető okiratokat terjessze a Közgyűlés elé. 



	Felelős: Dr. Demszky Gábor

	Határidő: 2000. május

	(39 igen, 2 ellenszavazat, 12 tartózkodás)







	ELNÖK: A 9-esről szavazunk.



	H a t á r o z a t

	a Fővárosi Közgyűlés



250/2000.(II.24.)	felkéri a főpolgármestert, hogy a Kvassay 

Főv.Kgy.h.	Jenő Műszaki Szakközépiskola, a Mechwart András Vasútközlekedési Szakközépiskola, Szakmunkásképző és Gimnázium, a Közlekedésgépészeti Szakközépiskola átszervezésével és a Budapest XI., Rimaszombati út 2-4. sz. alatti új gimnázium alapításával kapcsolatos költségvetési előirányzatok rendezésére készítsen javaslatot és azt terjessze a Közgyűlés elé.



	Felelős: dr. Demszky Gábor

	Határidő: 2000. április, illetve az első félévi

	költségvetési beszámolóval egyidejűleg.

	(36 igen, 0 ellenszavazat, 15 tartózkodás)











	A napirend 17./ pontja: Javaslat a fővárosi színházak működésének felülvizsgálatára.



	ELŐADÓ: dr. Schiffer János



	ELNÖK: Schiffer úr az előterjesztő. Kívánja-e kiegészíteni?



	ELŐADÓ: Köszönöm, nem.



	ELNÖK: Kérdése van-e valakinek? (Senki sem jelentkezik.) A vitában részt akar-e venni valaki? (Senki sem jelentkezik.) Nem. Határozathozatal következik, minősített többséggel szavazunk.



	H a t á r o z a t

	a Fővárosi Közgyűlés



251/2000.(II.24.)	úgy dönt, hogy a fővárosi színházak 

Főv.Kgy.h.	működésének jelen előterjesztés szerinti felülvizsgálatát a CITIFUND Pénzügyi és Vezetési Tanácsadó Kft. végezze el.









	Megköti a mellékelt megbízási szerződéseket, és felkéri a főpolgármestert a megbízási szerződések aláírására.



	Határidő: azonnal

	Felelős: dr. Demszky Gábor

	(36 igen, 11 ellenszavazat, 5 tartózkodás)



252/2000.(II.24.)	A felülvizsgálat végrehajtása érdekében 

Főv.Kgy.h.	kötelezettséget vállal a 2000. évi költségvetés, színházak intézmény-racionalizálási kerete terhére.



	Határidő: azonnal

	Felelős: dr. Demszky Gábor

	(36 igen, 11 ellenszavazat, 5 tartózkodás)





	A napirend 18./ pontja: A Fővárosi Szociális Közalapítvány 1999. évi beszámolója és a Kuratóriumba tagok jelölése.



	ELŐADÓ: Győri Péter



	ELNÖK: Győri úr kíván-e kiegészítést tenni?



	ELŐADÓ: Nem.



	ELNÖK: Nem. Kérdést kíván-e valaki feltenni? (Senki sem jelentkezik.) Nem. A vitában kíván-e valaki részt venni? (Senki sem jelentkezik.) A vitában senki nem vesz részt.

A határozati javaslatokról szavazunk. Minősített többségű szavazás van.



	H a t á r o z a t

	a Fővárosi Közgyűlés

253/2000.(II.24.)	a Fővárosi Szociális Közalapítvány 1999. 

Főv.Kgy. h.	évi beszámolóját elfogadja.

	(44 igen, 0 ellenszavazat, 6 tartózkodás)



254/2000.(II.24.)	Geberle Erzsébet, Battha Pál és Egerfai 

Főv.Kgy.h.	József lemondását a Fővárosi Szociális Közalapítvány Kuratóriumának tagságáról elfogadja, és a kurátori tevékenység ellátásáért köszönetét fejezi ki.

	Egyidejűleg dr. Kis Gyulát, Spitzer Tibort és Pokorádi Gizellát a Fővárosi Szociális Közalapítvány Kuratóriumába határozatlan időre tagként kijelöli.

	Határidő: azonnal

	Felelős: dr. Demszky Gábor

	(44 igen, 0 ellenszavazat, 6 tartózkodás)



255/2000.(II.24.)	A Fővárosi Szociális Közalapítvány alapító 

Főv.Kgy.h.	okiratát a 6. sz. melléklet szerinti tartalommal módosítja.



	Felkéri a főpolgármestert, hogy az alapító okirat módosítását és az egységes szerkezetbe foglalt alapító okiratot írja alá.



	Határidő: azonnal

	Felelős: dr. Demszky Gábor

	(44 igen, 0 ellenszavazat, 6 tartózkodás)





256/2000.(II.24.)	Felhatalmazza  Győri Pétert, a Kuratórium 

Főv.Kgy.h.	elnökét, hogy a módosított alapító okiratot küldje meg a Fővárosi Bíróságnak nyilvántartásba vétel céljából.



	Határidő: azonnal

	Felelős:  Győri Péter

	(44 igen, 0 ellenszavazat, 6 tartózkodás)

	











	A napirend 19./ pontja: Előterjesztés a szakosított szociális intézményekben működő Érdekképviseleti Fórum tagjainak megválasztására.



	ELŐADÓ: Győri Péter





	ELŐADÓ: Győri Péter úr az előterjesztő. (Győri Péter jelzi, hogy nincs kiegészítése.) Nem kíván kiegészítést tenni. Kérdése van-e valakinek? (Senki sem jelentkezik.) A vitában jelentkezik-e valaki? (Senki sem jelentkezik.)

Határozathozatal következik. Minősített!



	H a t á r o z a t

	a Fővárosi Közgyűlés



257/2000.(II.24.)	megválasztja a döntést követő hó 1. napjától 

Főv.Kgy.h.	az önkormányzat által fenntartott - alább felsorolt - szakosított szociális intézményekben működő Érdekképviseleti Fórumba dr. Hegyesiné Orsós Éva helyett a fenntartó képviselőjének:

	Gosztonyi Gézát 

	- a Fővárosi Önkormányzat Idősek Otthonához (Budapest I.ker., Fő u. 41.), 



	valamint

	- a Fővárosi Önkormányzat Pszichiátriai Betegek Otthonához (Tompa, Szabadföld 47.), 

	és Cselovszki Zoltán helyett, Koltainé Laki Ildikót a Fővárosi Önkormányzat Értelmi Fogyatékosok Otthonához (8925 Búcsúszentlászló, Arany János út 17.).



	Határidő: azonnal

	Felelős: dr. Demszky Gábor

	(35 igen, 0 ellenszavazat, 13 tartózkodás)

	





	A napirend 20./ pontja: A DBR-metró finanszírozására szolgáló, tőzsdei portfólióhoz tartozó részvények értékesítési minimálárának meghatározása.



	ELŐADÓ: Atkári János

	HOZZÁSZÓLÓ: Zsinka László, Székely Gábor, Tirts Tamás, Kardos Péter, Hubert Béla, Marsi Péter Pál



	ELNÖK:  Az előterjesztő zárt ülést javasol. Arról fogunk most szavazni, hogy zárt ülésen beszéljük meg ezt a témát. Minősített többséggel szavazzunk a zárt ülésről!





	H a t á r o z a t

	a Fővárosi Közgyűlés



258/2000.(II.24.)	nem fogadja el a zárt ülés elrendelésére 

Főv.Kgy.h.	vonatkozó előterjesztői javaslatot.

	(29 igen, 9 ellenszavazat, 4 tartózkodás)





	ELNÖK:  Nem fogadtuk el a zárt ülést, úgyhogy nyílt ülésen folytatjuk a munkát.	Az előterjesztő kíván-e kiegészítést tenni?



	ELŐADÓ: Nem.



	ELNÖK: Kérdése van-e valakinek? Zsinka úrnak kérdése van.



	ZSINKA LÁSZLÓ (MIÉP): Tisztelt Közgyűlés! Tisztelt Főpolgármester Úr, Főpolgármester-helyettes Urak! Azt szeretném megkérdezni, hogy az eladott Matáv-részvényekből befolyt bevételnek mi a sorsa, vettek-e valami újabb értékpapírt vagy mást.

A másik kérdésem az, hogy kik azok személy szerint, akik döntöttek az eladásról.







	ELNÖK: Van-e még valakinek kérdése? (Senki sem jelentkezik.) Nincsen. Az előadó válaszol.

(ATKÁRI JÁNOS főpolgármester-helyettes: Az első kérdésére képviselő úrnak...)

pa 1



	ELŐADÓ: A képviselő úr első kérdésére az a válaszom, hogy a Matáv-részvényekkel kapcsolatban ugyanaz érvényes, mint a korábbiakban: a Fővárosi Közgyűlés költségvetési rendelete szabályozza, hogy milyen befektetéseket használhatunk fel az átmenetileg szabad pénzeszközök lekötésére. A jelen fázisban kizárólag állampapírokat vásárolunk. 

Lehetséges, hogy az állampapírok hozamának erodálódása az önkormányzatot a közeli jövőben arra fogja indítani - de természetesen ez is csak megfelelő testületi döntések meghozatala után lehetséges -, hogy hasonlóképpen biztonságos, de nagyobb hozamot nyújtó befektetéseket eszközöljünk. Szeretném jelezni, hogy ez igen nagy valószínűséggel nem tőzsdézést jelent, semmiképpen.

A döntés a részvényeladásokról szintén szabályozott rendben történik. A portfólió-albizottság foglalkozik ezzel a kérdéssel, és olyan keretek között hozhat csak döntést, amire előzetesen a Fővárosi Közgyűlés felhatalmazást adott. Ezért van tehát kéthavonta a Közgyűlés napirendjén ez a kérdés, hogy az aktuális piaci viszonyokhoz szabjuk a keretfeltételeket. Ezek között a keretfeltételek között van lehetősége ennek a bizottságnak dönteni, és még ezen túlmenően is igen szigorú korlátokat alkalmazunk annak a jelenségnek az elkerülésére, hogy amennyiben a limitár fölött alakulnak a piaci árak, akkor a Fővárosi Önkormányzat hirtelen nagy volumenben jelenjen meg kínálatával, és letörje az esetleg felfelé ívelő 



tendenciát. S csak amikor megbizonyosodunk arról, hogy a tendencia tartósan emelkedő, akkor igazítjuk hozzá volumenben is az elfogadott limitár fölötti eladásokat.



	ELNÖK: A vitát megnyitom. Székely Gábor úr jelentkezett a vitában. Öné a szó.



	SZÉKELY GÁBOR (SZDSZ): Kénytelen vagyok két dologról beszélni. Egyrészt fölhívom a figyelmet a Tulajdonosi Bizottság 22-esként kiosztott módosító javaslatára, ami a sorból mindössze a Matáv-részvény 2470-es értékét változtatja. Azt hiszem egyébként, hogy van egy másik módosító javaslat is benyújtva az előterjesztőtől 2400-ra, de hogy annak mennyi a száma, azt nem tudom, mert azt nem találtam meg a sok papír között.



	ELNÖK: 025-ös.



	SZÉKELY GÁBOR (SZDSZ): Jó, én nem találtam meg, nem tudtam kikeveredni belőle.

Szeretnék egy mondatnyit szólni: arról, hogy mi lesz az állampapírok tényleg zuhanó kamatával - ami nem igazán kamat, de kamatszerű hozadék -, itt most nem kellene vitát nyitni, hiszen az mélyebb elemzés kérdése, hogy egy önkormányzat mennyire képes ilyen rugalmatlan lehetőségei között a tőzsdézésre. Egyébként is úgy gondolom, hogy a tőzsde a közpénzekkel kapcsolatban nagyon veszélyes, személy szerint számomra 



teljesen kizárt. De ez a rugalmatlan tevékenységünk folytán, hogy fölhatalmazás nélküli előterjesztések készülnek csak és a testületnek kell ezt a dolgot eldönteni, úgy gondolom, nagyon hátrányos az önkormányzat számára, úgyhogy nem javaslom.

Visszatérve a mai előterjesztésre: 2470 forintot ajánlunk a Matávnak. A bizottság, azt hiszem, egyhangúlag fogadta el. Köszönöm szépen.



	ELNÖK: Köszönöm szépen. Zsinka László!



	ZSINKA LÁSZLÓ (MIÉP): Igen tisztelt Közgyűlés! Köszönöm Atkári úr válaszát, de azt azért sajnos látni kell, hogy ez a mechanizmus nem igazán működött jól, hiszen a Közgyűlés csak arról dönt és a portfólió-albizottság is csak az értékesítési minimálárról dönt, de ez nem jelenti azt, hogy abban a pillanatban el kell kezdeni az értékesítést... - azt jelenti?



	ELŐADÓ: Ha elnök asszonytól lehetőséget kapok a menet közbeni válaszra...



	ELNÖK: Igen.



	ELŐADÓ: A Közgyűlés dönt a minimálárról, a minimálár fölötti piaci árak alakulásánál a tényleges eladási lehetőségekről pedig a bizottság dönt.





	ZSINKA LÁSZLÓ (MIÉP): Igen, jó. Akkor azzal szeretném kiegészíteni, hogy én a Tulajdonosi Bizottság ülésén rákérdeztem, és ott azt a választ kaptam, hogy a portfólió-albizottság nem ült össze. Ezért érdekelt volna az, hogy ki kezdte el az értékesítést. Tudniillik itt az anyag azt írja, hogy a befektetési tanácsadó cégek tanácsára kezdték el az értékesítést, s ha egy kicsit vártak volna, akkor jóval nagyobb haszon lett volna realizálható. Véleményem szerint minimálisan 1 milliárd forint az elmaradt haszon, ami a Matáv-részvények értékesítésekor nem realizálódott. 

Ezért végül is az egész mechanizmust át kellene gondolni. Szerencsés lenne, ha erre létrejönne valamilyen bizottság, hogy ezután ezt hogyan kezeljük, mert még vannak tőzsdei részvények a Fővárosi Önkormányzat birtokában, és nem lenne szerencsés, ha hasonló módon történnének az eladások.



	ELNÖK: Tirts Tamás!



	TIRTS TAMÁS (Fidesz-MDF-MKDSZ): Tisztelt Közgyűlés! Csak megerősíteni szeretném, amit Zsinka képviselőtársam mondott. A Tulajdonosi Bizottságban hosszan foglalkoztunk ezzel a napirendi ponttal, többször, több formában. A Tulajdonosi Bizottság elnöke is nyilván tanúsíthatja, ez állandóan előkerül, hogy milyen árfolyamon és hogyan történik a részvények értékesítése. Ott, a kiváló szakértők által megerősített Tulajdonosi Bizottságban is 





elhangzott, hogy a Matáv-részvények jócskán a piaci ár alatt lettek meghatározva.

Ilyen formában, amit Zsinka képviselőtársam javasolt, egyrészt tehát, hogy komoly veszteség érte a fővárost, másfelől pedig, hogy a jövőben ezzel kapcsolatban megalapozottabban kellene ezt kezelni vagy egy külön bizottságot kellene erre fölállítani, én ezt jó javaslatnak tartom. Úgy érzem, mindenképpen érdemes ezen elgondolkodni.



	ELNÖK: Kardos Péter!



	KARDOS PÉTER (MSZP): Részben ahhoz szeretnék csatlakozni, amit Székely Gábor mondott. Tudniillik a tőzsdének nem feltétlenül az a jellemzője, hogy az árak csak fölfelé mehetnek, hanem adott esetben mehetnek lefelé is. Éppen ezért, ha a következő időszakban lefelé mennének a tőzsdei árak, akkor azzal lehetne jönni, hogy micsoda veszteség érte a fővárost, hogy nem adta el akkor, mondjuk, 1800-on az összes részvényt, mert lefelé mentek az árak.

Amennyiben van olyan szakértő, tanácsadó cég, amelyről az ellenzék vagy bárki úgy gondolja, hogy egészen biztosan tudja látni a tőzsdei árfolyamokat, szerintem külön díjazás fejében érdemes lenne megpályáztatni és azt bízni meg. A Matáv-részvényeknél azért az volt az igazság, hogy ha megnézik, elég sokan adtak el jóval alacsonyabb árfolyamokon, mint amilyen árfolyamon a Fővárosi Önkormányzat eladott; illetve ezek az árfolyamok is, amelyeken eladott, a napi árfolyamot szintén meghaladták.



Azt gondolom tehát, hogy összességében ez nem volt sikertelen, hiszen amikor a Matáv-részvények lefelé mentek, akkor a Fővárosi Önkormányzaton nem lett úrrá a pánik, hogy elkezdje a Matáv-részvényeket értékesíteni. 

Továbbra is jelentős kockázati tényező a tőzsdénél, hogy az árfolyamok le- és fölfelé is mehetnek. Ilyen értelemben valóban egy állampapírba való befektetés, amelyik kisebb hozamot hoz, de kisebb kockázatot jelent, biztonságosabb lehet egy testület számára.

Végezetül csak annyit, hogy nem a portfólió-albizottság az, amelyik dönt a részvények értékesítéséről és eladásáról. Itt az a gyakorlat alakult ki - szerintem helyesen -, hogy kéthavonta határozza meg a Közgyűlés az árfolyamot, és ezeket az árfolyamokat a legfrissebb információk alapján határozza meg, mert két-háromnapos eltérés is le- vagy fölfelé információkkal szolgálhat. Köszönöm.



	ELNÖK: Hubert Béla!



	HUBERT BÉLA (SZDSZ): Tisztelt Közgyűlés! Én csak azt nem szeretném, ha rögzülnének itt bizonyos fogalmak és bizonyos számok. Az elhangzott veszteség természetesen nem veszteség, legfeljebb nem realizálódott nyereség, a mellé tett szám pedig teljesen fiktív. Nem szeretném, ha itt milliárdos veszteségek a köztudatba átmennének. 







Lehet, hogy valamennyi nyereség nem realizálódott az üzlet jellegéből következően, de semmiféleképpen nem érte a fővárost semmiféle veszteség, pláne nem ebben a nagyságrendben.



	ELNÖK: Tirts Tamás!(TIRTS TAMÁS: Tisztelt Közgyűlés!...)

PÉ 5



	TIRTS TAMÁS (Fidesz-MDF-MKDSZ): Tisztelt Közgyűlés! Én is az elmaradt haszon fogalmára gondoltam, amire most Hubert Béla képviselőtársam is célzott. Lehet, hogy egy kicsit sarkosabban fogalmaztam.

Amit pedig Kardos Péter mondott, azt gondolom, hogy nem lenne rossz megoldás – miután Kardos képviselőtársunk a Tulajdonosi Bizottságban állandóan ennek a kérdésnek szakavatott szóvivője –, hogyha elgondolkodnánk azon, hogyha a portfólió-albizottság - már létezik egy ilyen és annak Kardos Péter a vezetője - valamilyen formában ebbe az ármegállapító mechanizmusba be tudna kapcsolódni, amennyiben a portfólió-albizottság ezt fel tudja vállalni vagy amennyiben erre valamilyen formában lehetősége van.



	ELNÖK: Marsi Péter Pál!



	MARSI PÉTER PÁL (MIÉP): Köszönöm szépen. Meg kell mondanom, hogy én igazából nem tőzsdézem, soha nem is tőzsdéztem, de azért annyira figyelem az árfolyamokat, hogy például 





most a MOL-részvényt nem érdemes eladni - venni talán érdemes -, mert mindenki arra vár, hogy majd a gázárképlet megoldódik és akkor ugrásszerűen felmegy a MOL-részvények ára.

Ez persze nyilvánvalóan nincsen benne ebben a közgyűlési előterjesztésben és nem is tudom, hogy van-e MOL-részvénye a fővárosnak, de itt egészen másról van szó. Arról van szó, hogy egy igazi tőzsdés legjobb tudomásom szerint a mai technika szerint ott ül egész nap a számítógép előtt és nézi a tőzsdei információkat, és egészen biztos, hogy van egy olyan inflexiós pont, amikor elkezd felfelé menni mondjuk az árfolyam, és egyszer valamilyen esemény hatására elér egy maximumot, majd zuhanni kezd.

Az ügyes tőzsdés ezt állandóan figyeli, szinte a nap 24 órájában, riasztó rendszerrel van felszerelve és akkor mondjuk hamar eladja, hamar túlad rajta, még tulajdonképpen a maximum közelében. De ez esetben nem ez történt, mert én nagyon jól emlékszem a tavaly októberi előterjesztéshez mellékelt szakértői véleményre, abban is azt állította, hogy - most szó szerint nem tudom idézni, mert nincs nálam, októberben volt - várni kell a Matáv-részvények eladásával, mert ezért, azért és az okokat is leírta, hogy miért kell várni az eladással.

Most nem ez történt, hanem egy rendkívül lassú és nehézkes folyamaton keresztül - legjobb tudomásom szerint, ahogy itt elhangzott, nem is a Közgyűlés által ellenőrzött mechanizmuson keresztül, mert itt csak a minimálárak vannak ellenőrizve, illetve meghatározva - elég rossz eladás történt, ezért nem is igazán kár érte, hanem egész egyszerűen egy meg nem szerzett haszon. Köszönöm szépen. 



	ELNÖK: Zsinka László!



	ZSINKA LÁSZLÓ (MIÉP): Tisztelt Közgyűlés! Én először is csak az elmaradt haszon szót használtam és az ügylet jogszerűségét egy pillanatig sem vitattam. Ellenben azt, hogy a tanácsadó cég nem állt feladata magaslatán, most is állítom, mert aki ezzel komolyan foglalkozik, az érezhette volna, hogy még nem árt várni, mert hatalmas hossz kezdődött a Budapesti Értéktőzsdén, és a hossz elején kezdett eladni, ami nem egy szerencsés dolog és úgy gondolom, komoly pénzeket vesz fel a Fővárosi Önkormányzattól.

Tudom, hogy ez a két tanácsadó cég pályázat útján lett kiválasztva, de rossz tanácsokat adott, esetleg meg kell tőlük válni. Én nem azt szeretném, hogy olyan befektetésekbe helyezzük a pénzt, amelyek kis hasznot hoznak, de semmi kockázattal nem járnak, lehet ez a tőzsdén is, csak a tőzsdén jobban kell reagálni. Azért veszünk igénybe tanácsadó cégeket, hogy jó tanácsokat adjanak, ne rosszakat. Sajnos, itt csődöt mondott ez a mechanizmus, így nem működik, sajnos, ez bizonyosodott be, és ezt nem tudom visszavonni.

Mondom még egyszer, hogy a jogszerűséggel semmi probléma nem volt. Arra a kérdésre pedig nem kaptam választ, hiszen a főpolgármester-helyettes úr azt mondta az első kérdésemre, hogy a portfólió-albizottság dönt az eladásról, a portfólió-albizottság elnöke pedig azt mondta, hogy nem. Tehát effektíve akkor, amikor az árfolyam eléri az értékesítési minimálárat, amit a Közgyűlés határoz meg, onnantól ki dönt arról, hogy valóban legyen eladás, vagy pedig még várjunk, hátha még feljebb megy? 



Tehát ez volt az első kérdésem, erre még nem sikerült egyelőre választ kapnom. Köszönöm.



	ELNÖK: Köszönöm szépen. A vitát lezárom. Az előterjesztőé a zárszó joga.



	ELŐADÓ: Igaza van képviselő úrnak, az én szememben sajnálatos módon összemosódott a portfólió-albizottság és Kardos Péter személye. Kardos Péter benne van abban a szűkebb grémiumban, amelyik a Közgyűlés által meghatározott limitárak fölötti eladás lehetőségét szabja meg. Erről minden esetben jegyzőkönyv készül, hogy ezt a felhatalmazást a Közgyűlés által megadott felhatalmazáson belül, tehát azt tovább szigorítva megadja-e vagy nem.

Tehát hiába ad a Közgyűlés felhatalmazást amúgy az önkormányzati Hivatalnak, hogy járjon el, bonyolítson le eladásokat, ezt még egy további szűrő fékezi adott esetben, amely képes arra, hogy akár a délelőtti fejlemények alapján délután akár telefonon, akár személyes találkozó formájában megbeszélje a fejleményeket, hogy szabad-e vagy milyen volumenben szabad.

Annak ellenére, hogy ez a vita hangütését tekintve tárgyszerű, azért a legnagyobb tisztelettel azt kell mondanom, hogy az a benyomásom néhány felszólalás után, hogy valóban kimaradt a magyar polgári történelemből néhány évtized, amikor a gyerekek otthon megkapták a Kapitaly-nak vagy 

Monopoly-nak nevezett játékot és tudják azt, hogy a tőzsde hogyan működik és ennek mi az igazi mibenléte.



Tehát nagyon óvatosan kérnék beszélni arról, hogy veszteség érte-e az önkormányzatot vagy hogy nem szakértő cégek nem megfelelő tanácsokat adtak volna. Szó nincs erről. Aki megnézi akár csak ezt a táblázatot, az láthatja, hogy a volumenek hogyan ugranak meg akkor, amikor az önkormányzat - egyetértve a tanácsadó céggel vagy cégekkel - úgy látja, hogy itt most a csúcspont közelében járunk, és addig mennyire óvatos eladások történnek a volument tekintve.

Hozzátenném, hogy rendkívül nehéz az összes tényező együttes elemzése alapján is. Ezekről vissszamenőleg is megtekinthetők az írásos elemzések, tehát rendelkezésre állnak azok a trendelemzések, amelyek alapján meg kell ítélnie a tanácsadónak és az önkormányzatnak, hogy egy emelkedő trendben vagyunk-e vagy egy süllyedő trendben, és amennyiben emelkedőben vagy süllyedőben vagyunk, akkor ez a hossz vagy bessz körülbelül milyen ideig tart, és középtávon legalábbis milyen alapvető alakulások történhetnek a részvények értékében.

Azt, hogy ez eredményes volt, az mutatja, hogy minden esetben a tőzsdei napi átlag fölött teljesítette az önkormányzat az eladásokat. Ez az egyik bizonyíték. A másik pedig - ismétlem -, hogy nagy volumenben történő eladás valóban akkor történt, amikor a legközelebb volt az ár a csúcshoz.

A következő időszakra vonatkozóan az elemzőkkel egyetértésben az előterjesztőnek az a véleménye, hogy nem valószínűsíthető a most kialakult csúcs meghaladása, inkább némi mérséklődés következhet be, és amennyiben túl magasan határozzuk meg - nekem már túl magasnak tűnik 





a Tulajdonosi Bizottság által javasolt limit is -, akkor megakadályozzuk azt, hogy a most reális csúcson vagy csúcs közelében teljesítsünk eladásokat, és akkor valóban veszteségbe visszük bele az önkormányzatot.

Ezért én óvnám a Közgyűlést attól, hogy fölöslegesen megemelje a limitet. Nem fogunk tényleges eladásokat teljesíteni 2401 forinton vagy 2410 forinton, ha a napi elemzések azt mutatják, hogy ennél jobb eredményre lehet számítani a következő napokban. Erről ismételten nem én döntök vagy a Hivatal tisztviselője, hanem ugyanaz a háromtagú grémium, aki az eddigi jegyzőkönyveket a közgyűlési felhatalmazás keretein belül aláírta.

De azért szeretném jelezni még a továbbiakban, hogy aki azt gondolja, hogy ezekből a számokból jól el lehet igazodni, csak mellékesen jegyezném meg, hogy úgy tűnik, az ÁPV Rt.-nek messze nem sikerült ezzel a technikával dolgoznia, mint ahogy a Fővárosi Önkormányzatnak. De a Fővárosi Önkormányzat történetében is, ha összevetem a különböző befektetési lehetőségeket, akkor az az állításom, hogy a Matáv-részvényárfolyam '94-es viszonylagos csúcsát – ami névértéken lényegesen alacsonyabb, mint a mostani – elkapjuk ezzel a teljes volumennel, ami a Fővárosi Önkormányzat rendelkezésére áll, és akkor befektetjük állampapírokba, összességében az önkormányzat jobban járt volna.(Tehát ennyit a mondjuk látszólagos csúcsokról, amelyek kialakulnak...)

Nya 9 (Atkári)

Tehát ennyit a, mondjuk, látszólagos csúcsokról, amelyek kialakulnak.



	ELNÖK: Ugyan a vitát lezártuk, de Zsinka úr még jelentkezett, úgyhogy megadom a szót.







	ZSINKA LÁSZLÓ (MIÉP): Bocsánat, de muszáj, mert néhány hiba csúszott bele, és azt ki kell javítani.



	ELNÖK: Gondoltam, hogy muszáj, azért adtam meg a szót.



	ZSINKA LÁSZLÓ (MIÉP): 1997-ben került a Matáv a tőzsdére, tehát addig csak tőzsdén kívüli forgalomban volt Matáv-részvény, viszont 1994-et mondott a főpolgármester-helyettes úr. 

Az is igaz, hogy nem szerencsés túlságosan magasra emelni az értékesítési minimálárat, ebben is igaza van. Viszont arra még mindig nem kaptam választ, amit legelső kérdésként feltettem. Úgy kérdezem, hogy ez a háromtagú grémium kikből áll. Egyet tudok, Kardos urat, ezt elmondta főpolgármester-helyettes úr. Ki a másik kettő, és ki bízta meg őket? Ezeket szeretném megtudni. Lehet, hogy korábban, amikor mi még nem voltunk tagjai a Közgyűlésnek, de erre kíváncsi vagyok, mert itt igen komoly horderejű kérdésekről van szó. Szeretném tudni, ki az a három ember, aki ebben dönt és milyen megbízás alapján.



	ELŐADÓ: Mint az előterjesztés is mutatja, a Közgyűlés egy limitárat szab meg, és a tényleges érvényesítéssel a főpolgármestert bízza meg egyszemélyben. (Zsinka László: Az előbb hármas grémiumot említett.) Még egyszer megismételném, képviselő úr: a főpolgármestert bízza meg egyszemélyben. A főpolgármestert ebben az ügyben képviseli Kardos Péter, a portfólió albizottság vezetője, Atkári 



János főpolgármester-helyettes, aki a gazdasági ügyekért felelős, és Bolvári Zoltán a Hivatal részéről, aki a tényleges adminisztrációs munkát bonyolítja. (Zsinka László: Köszönöm.)



	ELNÖK: Köszönöm szépen. Szavazni fogunk. Először módosító javaslatról szavazunk, a 022. sorszámon kiosztott módosító javaslatról, amelyet a Tulajdonosi Bizottság nyújtott be. Az előterjesztő nem ért egyet a módosító javaslattal.



	H a t á r o z a t

	a Fővárosi Közgyűlés

259/2000.(II.24.)	nem fogadja el a Tulajdonosi Bizottság arra, 

Főv.Kgy.h.	vonatkozó módosító javaslatát, hogy "a DBR-metró finanszírozására szolgáló, tőzsdei portfólióhoz tartozó részvények értékesítési minimálárát az alábbi mértékben határozza meg:

	BÁV 	1882.-Ft

	Matáv	2470.-Ft

	Rába 	3268.-Ft

	TVK	5500.-Ft

	Felkéri a főpolgármestert, hogy az értékesítési minimálárak - kéthavonta esedékes - mértékére vonatkozó javaslatát terjessze elő."

	(18 igen, 11 ellenszavazat, 18 tartózkodás)

	

	ELNÖK: Most az eredetiről szavazunk, a 025. sorszámon kiosztott határozatijavaslat-sor 1., 2. pontjáról együtt.



	H a t á r o z a t

	a Fővárosi Közgyűlés



260/2000.(II.24.)	a DBR-metró finanszírozására szolgáló, 

Főv.Kgy.h.	tőzsdei portfólióhoz tartozó részvények értékesítési minimálárát az alábbi mértékben határozza meg:

	BÁV 	1882.-Ft

	Matáv	2400.-Ft

	Rába 	3268.-Ft

	TVK	5500.-Ft

	(33 igen, 5 ellenszavazat, 13 tartózkodás)



261/2000.(II.24.)	Felkéri a főpolgármestert, hogy az 

Főv.Kgy.h.	értékesítési minimálárak - kéthavonta esedékes - mértékére vonatkozó javaslatát terjessze elő.



	Határidő: 2000. április 30.

	Felelős: dr. Demszky Gábor

	(33 igen, 5 ellenszavazat, 13 tartózkodás)





	A napirend 21./ pontja: Javaslat a Fővárosi Közgyűlés 48/1998.(X.15.) sz. önkormányzati rendelete 7.§ (1) bekezdésében rögzített egyetértési jog gyakorlására.



	ELŐADÓ: dr. Demszky Gábor

	HOZZÁSZÓLÓ: Szegedi Ferenc, Győri Péter, Péterffy Ágoston, Szálka Miklós



	ELŐADÓ: Demszky úr az előterjesztő. Kíván-e kiegészítést tenni?



	ELŐADÓ: Nem.



	ELNÖK: Kíván-e valaki kérdezni? (Nincs jelentkező.) A vitát megnyitom. Szegedi Ferencé a szó.



	SZEGEDI FERENC (Fidesz-MDF-MKDSZ): Tisztelt Közgyűlés! Tisztelt Főpolgármester Úr! Mint ma már egyszer megtettem, kötelességemnek tartom, hogy a nagy jelentőségére való tekintettel néhány szót szóljak erről a három területről, mint a főváros szerkezetében jelentős területről, amit az FSZKT is kiemelten kezel. 

Ebből különösen a Madách sétány és a XI. kerületi Kelenföldi pályaudvar környékének rendezése az, ami jelentős változást eredményez a város szerkezetében. 





Nagy örömmel üdvözölni kell azt a rendezési tervet, ami a kerületi szabályozási tervben valósul meg a főváros hozzájárulásával, a Madách sétány létrehozása által. A régi Madách sugárút helyett ma már nem beszélhetünk arról, hogy egy új sugárút megnyitására kerül sor, de az a gyalogostengely, ami belép a város életébe, egy olyan változást eredményez, ami erősen európai jellegűvé teszi a városnak ezt a belső térségét. A tervet messzemenőkig elfogadásra javaslom, mert emberközeli és nagyon jó szerkezeti elemeket tartalmazó megoldásról van szó.

A másik jelentős térség, a Kelenföldi pályaudvar területének rendezésével foglalkozik, ahol egy óriási kiterjedésű vasúti hálózat, egy vágányhálózat részbeni megszüntetéséről, egy konténer-pályaudvar megszüntetéséről és egy rendező pályaudvar megszüntetéséről van szó, ami valamikor Budapest szélső kerületében, peremrészén valósult meg. Ez az óriási kiterjedésű MÁV-terület ma úgy néz ki, mint egy hajszálakkal benőtt sivatag. Ha valaki ránéz, különösen a Sas-hegy tetejéről látható jól, egy óriási seb a város területén, amely területnek más funkciót kell adni. Ez, mint Dél-Budának városközponti jelentőségű területe, meg fog jelenni a jövőben, lehetőség nyílik a pályaudvar átépítésére, a pályaudvar környékének rendezésére, és itt kap elhelyezést a metró járműtelepe is.

Az, amit a Környezetvédelmi Bizottság javasolt, hogy ezen a területen 20 százalék zöldfelület kialakítása valósuljon meg, a MÁV pályaudvar területére elképzelhetetlen, de a többi intézményterület és lakóterület számára, azt hiszem, elvárható igény.

Kérem a tisztelt képviselő-testületet, hogy amennyiben érdekli a város sorsa - és bízom benne, hogy az itt ülő képviselők érdeklődnek a város 



sorsával kapcsolatban -, szavazzák meg és támogassák ezt a két kerületi elképzelést.

A harmadik résszel nem kívánok foglalkozni, mert egy olyan kis kiterjedésű részről van szó a Duna-parton, ami ugyan a Világörökség része, de a jól előkészített terv magáért beszél. A Várostervezési és Városképvédelmi Bizottság támogatásáról biztosította a képviselő-testületet és a terveket. Kérem, hogy a képviselő-testület is támogassa, és az egyetértés jogával élve adja meg a lehetőséget a kerületeknek a rendezési tervek végrehajtásához.



	ELNÖK: Győri Péteré a szó.



	GYŐRI PÉTER (SZDSZ): Köszönöm a szót. Tisztelt Közgyűlés! Egy rövid módosító, pontosító javaslatom lenne az 1. számú határozati javaslat végéhez. Nem olvasnám fel, mert mindenféle számok vannak benne, közgyűlési számok, de úgy szól a vége, hogy a szabályozási tervvel egyetért a Fővárosi Közgyűlés. Ezt úgy javasolnám pontosítani, hogy a "szabályozási terv egyetértési joggal érintett részével egyetért"; tehát "az egyetértési joggal érintett részével egyetért". Tudniillik az előterjesztésből kiderül, hogy itt csak egy részére vonatkozik az egyetértési jogunk, és bonyodalmakat okozhat, ha ennél tágabbra fogalmazzuk az egyetértésünket. A javaslatomat a főépítész úrral és munkatársaival egyeztettem, és ők, bár nincsenek jelen, de jelezték, hogy egyetértenek ezzel a pontosítással. 

Írásban is odaadom majd, hogy a jegyzőkönyvhöz lehessen csatolni.



	ELNÖK: Péterffy Ágoston!(PÉTERFFY ÁGOSTON (SZDSZ): Tisztelt Közgyűlés! A 2. pontnál...)

CK 10



	PÉTERFFY ÁGOSTON (SZDSZ): Tisztelt Közgyűlés! A 2. pontnál az a határozati javaslat szerepel, hogy "az előterjesztésben megfogalmazott infrastruktúra kiépítésére vonatkozó kötelezettségekkel". Az előterjesztésben egy bekezdés van, a Közlekedési Ügyosztály két oldalt írt, az egyeztetés eredménye pedig egy másfél oldalas jegyzőkönyv. Ezt azért mondom el, hogy ezeket mind figyelembe kell venni, amikor a tervező majd kiegészíti a szabályozási tervet, mert a szabályozási terv tényleg kiegészítendő. 

Képzeljék el, hogy az Etele térre vonatkozó tömegközlekedés körülbelül négy centiméternyi terjedelemben van, és a villamosokról például azt írja, hogy "a BKV villamosvonalai és meghosszabbítási lehetősége", és ezzel az egész tömegközlekedés, az Etele tér BKV-villamos vonatkozása el van intézve. Nincs határozati javaslatom, csak az illetékes jóváhagyó testületek figyelmét hívnám fel arra, hogy ezeket az ügyeket folyamatosan és rendszeresen ellenőrizzék, hogy bekerüljenek a szabályozási tervbe. Köszönöm.





	ELNÖK: Szálka Miklós!



	SZÁLKA MIKLÓS (Fidesz-MDF-MKDSZ): Köszönöm. Azzal együtt, hogy nekem az a véleményem, hogy a metró járműtelepét nem itt kell megépíteni, hanem Budaörsön, el tudom fogadni 



ezt az előterjesztést, mert ezt gyakorlatilag a továbbiakban változtatni lehetne, és a P + R parkoló is közlekedési célú felhasználás.

Amiért hozzá szeretnék szólni, az az előterjesztés 4. oldala. A Környezetvédelmi Ügyosztály igénye arra vonatkozóan, hogy az egész területre 20 százalékos zöldterületet kellene biztosítani, nem teljesíthető. Ezt a megállapítást kérdőjelezném meg. A 20 százalékos zöldterület iszonyatosan alacsony, ezért ha olyan területen, mint mondjuk a Nyugati pályaudvar beépítésénél is biztosítani lehetett bizonyos zöldterületi igényt, meggondolásra javasolom, hogy ezt a pontot mégis csak kellene teljesíteni. A másik kettőt abszolút problémamentes dolognak látom, azonban alapvetően ezt is tudom támogatni. Köszönöm.



	ELNÖK: Köszönöm szépen. A vitát lezárom. Az előterjesztőé a zárszó joga. Szavazni fogunk, mivel Győri Péter módosító javaslatát befogadta az előterjesztő. A négy határozati javaslatról együtt fogunk határozni. Egyszerű szótöbbségű szavazás következik.



	H a t á r o z a t

	a Fővárosi Közgyűlés



262/2000.(II.24.)	a 48/1998.(X.15.) sz. Főv.Kgy. rendelet 7. §

Főv.Kgy.h.	(1) bekezdésével összhangban úgy határoz, hogy a Budapest VII.kerület, Madách sétány 





	területére készült szabályozási terv egyetértési joggal érintett részével egyetért.

	(43 igen, 0 ellenszavazat, 0 tartózkodás)



263/2000.(II.24.)	A 48/1998.(X.15.) sz. Főv.Kgy. rendelet 7.§

Főv.Kgy.h.	(1) bekezdésével összhangban úgy határoz, hogy a Budapest XI. kerület, Kelenföldi pályaudvar és térsége területére készült szabályozási tervvel egyetért azzal a feltétellel, hogy a szabályzat kerüljön kiegészítésre az előterjesztésben megfogalmazott infrastruktúra kiépítésére vonatkozó kötelezettségekkel.

	(43 igen, 0 ellenszavazat, 0 tartózkodás)



264/2000.(II.24.)	A 48/1998.(X.15.) sz. Főv.Kgy. rendelet 7. § 

Főv.Kgy.h.	(1) bekezdésével összhangban úgy határoz, hogy a Budapest II. kerület, Viziváros (Csalogány utca - Margit körút - Bem József 

	utca - Bem rakpart által határolt) területére készült szabályozási tervvel egyetért.

	(43 igen, 0 ellenszavazat, 0 tartózkodás)









265/2000.(II.24.)	Felkéri a főpolgármestert, hogy a 262-

Főv.Kgy.h.	264/2000.(II.24.) Főv.Kgy. sz. határozat szerinti döntésekről 	az érintett fővárosi kerületi önkormányzatokat tájékoztassa.



	Határidő: azonnal

	Felelős: dr. Demszky Gábor

	(43 igen, 0 ellenszavazat, 0 tartózkodás)

	



	A napirend 22./ pontja: Együttműködési megállapodás a IX. kerületi: 2., 3., 4., 5., 10., 11. sz. tömbök komplex városrehabilitáció feladatainak támogatására.



	ELŐADÓ: dr. Demszky Gábor

	HOZZÁSZÓLÓ: Zsinka László, Szegedi Ferenc, Hardi Róbert 



	ELNÖK: Demszky úr az előterjesztő. Kíván kiegészítést tenni?



	ELŐADÓ: Nem.





	ELNÖK: Kérdést kíván-e valaki feltenni? 

Zsinka úré a szó!



	ZSINKA LÁSZLÓ (MIÉP): Tisztelt Közgyűlés! Tisztelt Főpolgármester Úr! Azt szeretném csak megkérdezni, hogy körülbelül mekkora összeg lesz ez, mert nincs benne az előterjesztésben. 



	ELŐADÓ: A Főépítészi Iroda munkatársát kérném szépen, hogy válaszoljon Zsinka úr kérdésére.  (A Főépítészi Iroda képviselője nem tartózkodik az ülésteremben.) Pénzről még nincs szó. Amikor benyújtják a pályázatot, akkor lehet válaszolni erre a kérdésre. Ez egy keretjellegű megállapodás, nem lehet egzakt módon válaszolni arra, hogy ez mennyit jelent. 



	ELNÖK: Kérdése van-e még valakinek? (Senki nem jelentkezik.) 

Szegedi Ferenc úr a vitában jelentkezett.



	SZEGEDI FERENC (Fidesz-MDF-MKDSZ): Tisztelt Közgyűlés! A szívemhez közel álló kérdésről van szó, mert megítélésem szerint a városrehabilitáció az egyik olyan kérdés, amellyel a fővárosnak foglalkozni kell. Itt a több ezer milliárdos városrehabilitációs igény is felvetődik, és azt hiszem, üdvözölni kell, amikor egy kerület - amely kerület már eddig is jelét adta annak, hogy tudósa és tudora annak, hogyan kell egy városrehabilitációt végrehajtani - tömbről tömbre haladva elvégzi azokat a feladatokat, amelyeket elvárhatónak tartunk. Azt hiszem, hogy ez a példaértékű benyújtott anyag, 



amely előttünk fekszik, alkalmas arra, hogy egy keretmegállapodást kössön a Fővárosi Önkormányzat a IX. kerületi Önkormányzattal. Ez, mint hallottuk, nem jelent pillanatnyilag semmilyen anyagi ráfordítást, hiszen minden pénzeszköz csak a rehabilitációs pályázatok odaítélésekor realizálódik. Éppen ezért semmi akadályát nem látom annak, hogy akár látatlanban is belemenjünk egy ilyen megállapodásba, hiszen a jövőt illetően ez egy együttműködési szándékot, egy olyan segítségnyújtási elkötelezettséget jelent, amely a későbbiekben mint akcióterületeket veszi figyelembe ezeket a rehabilitációs térségeket. Azt hiszem, örömmel üdvözölnénk, ha a VI., VII. VIII. kerület is hasonló, komplex pályázatokat nyújtana be. Abban az esetben is javasolni tudnám, hogy az együttműködési megállapodást a főváros megkösse a kerületekkel, hiszen ezek az átmeneti zónák és belső területek feltétlenül igénylik, hogy részt vegyenek a városrehabilitációs programban. 

A Várostervezési és Városképvédelmi Bizottság az együttműködési megállapodást az elmúlt rendkívüli ülésén teljes mértékben támogatta, és elfogadásra javasolja a Közgyűlés számára. 



	ELNÖK: Hardi Róbert!



	HARDI RÓBERT (SZDSZ): Köszönöm a szót. Zsinka úr kérdéséhez hadd fűzzek egy kiegészítést. Ebben az évben, tehát a 2000. évben a Fővárosi Önkormányzat két közterület, az Angyal és a Tompa utca kiépítésére, illetve tömbbelső kialakítására fog pályázatot 





beadni. Ennek összértéke körülbelül 200 millió forint, de valóban egy keretmegállapodásról van szó. Egyébként ezekben a tömbökben több mint tíz éve folyik a rehabilitáció, tehát összességében, a magántőkét is beleértve, több milliárdos beruházási összértékről van szó.



	ELNÖK: Köszönöm szépen. A vitát lezárom. Az előterjesztőé a zárszó joga - nem kíván vele élni. A határozati javaslatokról szavazunk. Egyszerű szótöbbséggel határozunk.





	H a t á r o z a t

	a Fővárosi Közgyűlés



266/2000.(II.24.)	elfogadja a Budapest IX. kerület, Középső 

Főv.Kgy.h.	Ferencváros akcióterületi 2., 3., 4., 5., 10., 11. sz. tömbök komplex városrehabilitációs programja alapján összeállított együttműködési megállapodását.



	Felhatalmazza a főpolgármestert a Ferencvárosi Önkormányzattal kötendő együttműködési megállapodás aláírására.



	Határidő: azonnal

	Felelős: dr. Demszky Gábor

	(44 igen, 0 ellenszavazat, 0 tartózkodás)



	A napirend 23./ pontja: A lóversenyfogadás működtetésére vonatkozó nyilvános koncessziós pályázat kiírásával kapcsolatos egyetértési jog gyakorlása.



	ELŐADÓ: Atkári János



	ELNÖK: Atkári úr az előterjesztő - nem kíván kiegészítést tenni. Kérdés? (Senki nem jelentkezik.) A vitában jelentkezik valaki? (Senki nem jelentkezik.) Határozathozatal következik, egyszerű szótöbbséggel.



	H a t á r o z a t

	a Fővárosi Közgyűlés



267/2000.(II.24.)	egyetért azzal, hogy a pénzügyminiszter 

Főv.Kgy.h. 	Budapest főváros területén lóverseny-

	fogadás működtetésére koncessziós pályázatot írjon ki.



	Felkéri a főpolgármestert, hogy az egyetértéséről a pénzügyminisztert, illetve a Szerencsejáték Felügyeletet tájékoztassa.

	Határidő: azonnal

	Felelős: dr. Demszky Gábor

	(40 igen, 0 ellenszavazat, 3 tartózkodás)



		A napirend 24./ pontja: Eszközátadási Megállapodás megkötése a Fővárosi Önkormányzat és a Budapesti Önkormányzati Parkolási Kft. között.



	ELŐADÓ: Székely Gábor



	ELNÖK: Székely Gábor az előterjesztő - nem kíván szólni. Kérdése van valakinek? (Senki nem jelentkezik.) A vitában jelentkezik valaki? (Senki nem jelentkezik.) Minősített többségű szavazás következik. Kérem a gépet indítani! (Szavazás.) 

SF 2 (Elnök) 

Minősített többségű szavazás következik.



	H a t á r o z a t

	a Fővárosi Közgyűlés



268/2000.(II.24.)	nem fogadta el az előterjesztés döntési  

Főv.Kgy.h.	javaslatát.

	(30 igen, 12 ellenszavazat, 3 tartózkodás)



	A napirend 25./ pontja: Javaslat a Fővárosi Önkormányzat Idősek Otthona Budapest XI., Rupphegyi út 7. rekonstrukció módosított beruházási programjának és engedélyokiratának elfogadására.

	ELŐADÓ: dr. Tiba Zsolt

	HOZZÁSZÓLÓ:  Deák András, dr. Bánovics Tamás, Somlyódy Csaba



	ELNÖK: Tiba úr az előterjesztő. Kíván-e kiegészítést tenni? 



	ELŐADÓ: Nem, köszönöm. 



	ELNÖK: Kérdése van-e valakinek? (Nincs jelentkező.) A vitát megnyitom. Ki kér szót a vitában? Deák András! 



	DEÁK ANDRÁS (Fidesz-MDF-MKDSZ): Köszönöm a szót. Néhány problémára szeretném felhívni Tiba úr figyelmét, habár nyilvánvalóan szakmailag nem ő készítette elő ezt az előterjesztést, ezért valószínűleg válaszolni sem fog tudni rá, de a probléma súlya miatt a Közgyűlés elé tartozik az ügy. Négy pontban sorolom a kifogásaimat, és a végén kérni fogom, hogy vegyük le a napirendről, mert nem tartható ez az előterjesztés. 

Az első kifogásom: az előterjesztésben az van, hogy a tervdokumentáció részét képezi a tervező által összeállított és beárazott költségvetés. A közbeszerzési ügyekben az eljárás minden esetben árazatlan költségvetéssel történik azért, hogy árverseny jöhessen létre a pályázatot beadók között. Tudom, Kati nem tehet róla, ez nyilván egy régebbi ügy. Tehát az a helyzet, hogy a költségvetést minden esetben árazatlanul adja meg a tervező, ezután a jelentkező kivitelezők pedig árversenyt tartanak, hiszen ez a lényege a közbeszerzésnek. Ez az egyik probléma. Még egyszer mondom, árazott költségvetésről közbeszerzési eljárást tartani nevetséges dolog. 



Arról nem is beszélve, hogy szakmailag elképzelhetetlen, mert a tervező nem tudhatja, hogy a kivitelezőnek mennyi lesz, mondjuk, a rezsiórabére, és a dolgozó munkásoknak mennyit kell fizetnie. Ez az egyik probléma. 

A második probléma az, hogy 550 millió forintról - ami az előző engedélyokmányban szerepelt - 721,5 millióra emelte a tervező a saját maga által kalkulált költségeket. Ez azt jelenti, hogy egy év alatt 31 százalékos lett az áremelés. Semmi sem indokolja ezt, az építőiparban néhány százalékos volt tavaly az áremelés. Elképzelhetetlen számomra, hogyan tudott egy tervező egy szociális otthonban hirtelen 30 százalékos áremelést elérni. 

Mit jelent ez? Ez azt jelenti, hogy 1 négyzetméterre jutó javítási költség - ismétlem: javításról van szó és nem építésről - 170 ezer forint, és ebbe beleszámítottam a pincét, a gépkocsibeállót és minden olyan dolgot, aminek nyilvánvalóan lényegesen alacsonyabb a költségvetése. Összesen négyezer négyzetméter építésére tesz javaslatot az előterjesztés. 170 ezer forintért ma Budapesten ingatlant lehet vásárolni négyzetméterenként. Nem javítani vagy felújítani, hanem vadonatúj ingatlant lehet építeni! 170 ezer forintos négyzetméterár jön ki abból az előterjesztésből, ami itt van. 

126 fő elhelyezéséről van szó. Ez azt jelenti, hogy férőhelyenként 5,7 millió forintba kerül egy felújítás. Még egyszer mondom: 60-80 négyzetméteres lakást lehet venni ezért. Azt javaslom, ha nekünk ennyi pénzünk van, hogy vegyünk ezeknek az öregeknek lakást. Halál komolyan mondom, jobban járunk, mert egy szoba-konyhás lakást 3 millió forintért tudunk venni, s akkor Atkári úr néhány száz millió forintot rögtön megtakarít a költségvetésből. Még egyszer mondom, ez az előterjesztés 



szakmailag nem állja meg a helyét. Drága, pazarló, és ha irányítjuk a kivitelezőket, hogy ezért ennyit lehet kérni, nem fognak kevesebbet ajánlani. 

Ezért kérem, hogy a Közgyűlés ezt a javaslatot vegye le a napirendjéről. Köszönöm. 



	ELNÖK: Ügyrendi javaslat érkezett. A napirendről való levételről szavazunk.



	H a t á r o z a t

	a Fővárosi Közgyűlés

	

269/2000.(II.24.)	nem fogadja el Deák András ügyrendi 

Főv.Kgy.h.	javaslatát.

	(13 igen, 22 ellenszavazat, 9 tartózkodás)



	ELNÖK: A vita folytatódik. Kíván-e még valaki a vitában részt venni? (Nincs jelentkező.) Amennyiben nem, az előterjesztőé a zárszó joga. 



	ELŐADÓ: Tisztelt Közgyűlés! Nagyon röviden szeretnék reagálni néhány észrevételre. Az való igaz - de ez tényhelyzet -, hogy drága egy férőhely az ilyen típusú beruházásoknál. Ez nem ennek a beruházásnak a sajátossága, ez ilyen körülmény. 





Ugyanakkor szeretném megemlíteni, hogy amit legfőképpen kifogásolt Deák képviselő úr, hogy tételes beárazása történt a tervező részéről a beruházásnak, az nemhogy nem hiányosság, hanem éppenséggel ennek az ellenkezője okoz más beruházásoknál problémát. Tudniillik a kiviteli terv alapján készült árazás vagy költségbecslés a lehető legpontosabb, és ezt nekünk, mint a beruházást jóváhagyó és a beruházást indító önkormányzatnak tudnunk kell, hiszen ez a legpontosabb módszer arra, hogy a lehető legmegfelelőbb főösszeg szerepeljen például a beruházási engedélyokiratban. 

Ettől teljesen különbözik az a kérdés, hogy a közbeszerzésnél értelemszerűen nincs szerepeltetve ez az összeg. Az egyébként nem az ilyen típusú beruházások sajátossága, hogy egyfelől az önkormányzat nyilvános ülésein fogad el bizonyos számsorokat, például a költségvetését, ami önmagában nyilvános és közérdekű adat, bárki hozzájuthat, akinek ehhez kedve támad, és utána ezeken a nyilvános adatokon keresztül kíván közbeszerzés útján pályázókat szerezni. Nem egy esetben fordul elő, hogy mit ad isten, a pályázók valamennyien hasonló árszinten pályáznak adott munkára, vagy pedig szinte lehet érezni a sors és egymás kezét, ahogy néhány pályázó mintha direkt mellélőne a pályázatánál, hogy az esetlegesen nyerőnek javasolt cég valóban befutó lehessen. 

Összefoglalva a válaszom: a Közgyűlés rendelete kötelezővé teszi, hogy a beruházási programhoz készüljön a kiviteli terv alapján árazás. Ez jogszabályi kötelezettség is, nemhogy nem hiányosság. Köszönöm. 







	ELNÖK: Annak ellenére, hogy a vitát lezártam, Deák úrnak megadom a szót. 



	DEÁK ANDRÁS (Fidesz-MDF-MKDSZ): A végszóhoz hadd csatlakozzam. Elfogadom a jegyző úrtól mint jogban járatos embertől, hogy a jogszabály előírja, hogy a beruházási célokmány mellett rendelkezzünk egy beárazott költségvetéssel. Viszont felhívom a figyelmét arra, hogy súlyos törvénysértés történt a múlt héten a Közbeszerzési Bizottságban, ahol 18 milliárd forintos tenderre adtuk áldásunkat annak ellenére, hogy nem volt beárazott költségvetés. Sürgősen orvosolni fogjuk ezt a hiányosságot. Ezenkívül a Szent Imre Kórháznál 6,5 milliárdos beruházásra adtuk az áldásunkat, és ott szintén beárazatlan költségvetés volt. Biztosíthatom önt afelől, hogy a legközelebbi ülésünkön vissza fogom vonatni ezt a javaslatot és ajánlatot, és meg fogom semmisíttetni a bizottság döntését. Köszönöm szépen a támogatását. 



	ELNÖK: Köszönöm szépen. Szavazni fogunk. Egyszerű szótöbbséget igényel a javaslat elfogadása.

31 - 0 - 0, a Közgyűlés nem határozatképes. 



	ELNÖK: (Dr. Bánovics Tamás: Névsorolvasás van!) 

(Tisztelt Képviselők! Megint megpróbáljuk a szavazás.)

mes 4 (Elnök)

Tisztelt Képviselők! Megint megpróbáljuk a szavazást. (Dr. Bánovics Tamás: Ügyrend!) Bánovics úr!







	DR. BÁNOVICS TAMÁS (MIÉP): Tisztelt Főpolgármester-helyettes Asszony! Azt hiszem, nem lenne helyes és SZMSZ-szerű eljárás, ha újra szavaznánk. Az SZMSZ-ünk szerint - előkereshetem - határozatképtelenség esetén névsorolvasás következik, és utána lehet csak újra szavazni. Köszönöm. 



	ELNÖK: Jó, akkor kezdjük!

Dr. Ajkay Zoltán: jelen.

Atkári János: jelen.

Dr. Bánk Judit: jelen.

Dr. Bánovics Tamás: jelen.

Bánsági György: jelen.

Bihary Gábor: jelen.

Dr. Borsány György: jelen. 

Dr. Bőhm András: jelen.

Bubla Gyula: nincs jelen. 

Cselovszki Zoltán: nincs jelen.

Dancsecs György: jelen.

Danielisz Béla: jelen.

Deák András: jelen.

Dr. Demszky Gábor: jelen.

Egerfai József: nincs jelen.

Eltér István: jelen.

Dr. Endrédy István: jelen.

Földiák András: nincs jelen.



Dr. Fried Miklós: jelen.

Fröhlich Péter: nincs jelen.

Gábor József: jelen.

Geberle Erzsébet: jelen.

Grosser János: jelen.

Győri Péter: jelen.

Gyuriczáné Németh Erzsébet: jelen.

Hardi Róbert: jelen.

Horváth Gyula: jelen.

Hubert Béla: jelen.

Dr. Juharos Róbert: nincs jelen.

Kardos Péter: jelen. 

Dr. Kis Gyula József: nincs jelen. 

Kollár György: jelen.

Koltainé Laki Ildikó: nincs jelen. 

Koronka Lajos: jelen.

Kovács Attila: nincs jelen. 

Körmendy Ferenc: jelen.

Dr. Kupper András: nincs jelen.

Dr. Lukács József: nincs jelen.

Madarász Aladár: nincs jelen.

Marsi Péter Pál: jelen.

Dr. Matlák Gábor: jelen.

Dr. Mitnyan György: jelen.

Mitus Zsuzsanna: jelen.



Mohosné dr. Bortlik Eszter: jelen.

Moskovits Péter: jelen.

Németh Zoltán: nincs jelen.

Dr. Pálinszki Antal: jelen.

Perlaki Jenő: nincs jelen.

Péterffy Ágoston: jelen.

Ráday Mihály: jelen.

Rusznák Imre: jelen.

Dr. Schiffer János: jelen.

Schuster Lóránt: jelen.

Soltész Miklós: nincs jelen.

Somlyódy Csaba: jelen. 

Dr. Spira Veronika: nincs jelen.

Szálka Miklós: jelen. 

Szegedi Ferenc: jelen.

Székely Gábor: jelen.

Dr. Szolnoki Andrea: jelen.

Tirts Tamás: jelen.

Vajda Pál: jelen.

Varga Zoltán Kristóf: nincs jelen.

Dr. Vécsei Pál: jelen.

Weinwurm Árpád: jelen.

Zupkó Gábor: jelen.

Zsinka László: jelen.





	ELNÖK: Ötvenen vagyunk jelen, úgyhogy ismételten szavazni fogunk. (Közbeszólások: Ügyrend!) Somlyódy Csaba, ügyrend.



	SOMLYÓDY CSABA (MSZP): Tisztelt Közgyűlés! Ha már itt ellenőrizzük magunkat, hogy ötvenen vagyunk, akkor nem értem az 54-es számot fenn a táblán, hogy hányan vannak jelen. Úgyhogy azt javaslom, hogy kapcsoljuk ki a gépeket, és a valóban, a Szervezeti és Működési Szabályzat értelmében jelen lévőket megkérem, hogy még egyszer kapcsolják be, hogy hitelesen tudja a gép is rögzíteni ezt. Köszönöm szépen. (Dr. Bánovics Tamás: Helyes!) 



	ELNÖK: Akkor kérem, hogy mindenki kapcsolja ki a gépét. (A jelen lévő képviselők kikapcsolják a szavazógépüket.) Nyolc képviselő még nem kapcsolta ki... (További három képviselő kikapcsolja a szavazógépét.) Most rendben vagyunk, most mindenki kapcsolja be! (Közbeszólások: Nem, nincs rendben! Ki az az öt?) Mindenki nézze meg a padtársa gépét! (Dr. Bánovics Tamás: Azt nem szabad!) Ki az az öt képviselő, akinek be van kapcsolva a gépe és nincs benn a teremben? (Közbeszólások: Jelentkezzen! - Derültség.) Jelentkezzen! (Közbeszólások. - Derültség.) Kideríthető, hogy ki az az öt képviselő, akinek be van kapcsolva a gépe és nincs a teremben? (Marsi Péter Pál: Kezdhetjük elölről az egészet! - Minden képviselőnek kikapcsolják a szavazógépét.) Most jó! Most mindenki kapcsolja be a gépet! (Megtörténik. - Az eredményjelző táblán emelkedik, csökken, majd 



újra emelkedik a jelenlévők száma. - Derültség.) Ne tessék játszani, tisztelt képviselők, ez azért nem a játék színtere itt! (Az eredményjelző táblán a jelenlévők száma: 50.) Tehát ötvenen vagyunk jelen, és ötvenen voltak a név szerintinél is jelen. (Marsi Péter Pál: De ki volt az az öt?) Azt nem tudjuk kideríteni, hogy ki volt az az öt. (Marsi Péter Pál: Ez így megy reggel óta, kezdhetjük elölről. - Derültség.) Mindenesetre azt gondolom, hogy haladjunk tovább. 

Ismételten szavazunk a Rupphegyi rekonstrukciós programról. Most tessék szavazni egyszerű szótöbbséggel!



	H a t á r o z a t

	a Fővárosi Közgyűlés



270/2000.(II.24.)	a Fővárosi Önkormányzat Budapest XI., 

Főv.Kgy.h.	Rupphegyi út 7. szám alatti Idősek Otthon rekonstrukciója vonatkozó módosított beruházási programját jóváhagyja.

	Felkéri a főpolgármestert a beruházás 1.sz. módosított engedélyokiratának - mellékletben szereplő tartalommal történő - aláírására.

	Határidő: a jóváhagyást követő 15 napon belül

	Felelős: dr. Demszky Gábor

	(33 igen, 0 ellenszavazat, 1 tartózkodás)



(Az ülés vezetését dr. Demszky Gábor főpolgármester veszi át.)



	A napirend 26./ pontja: Javaslat civil szervezetek támogatására közszolgáltatási szerződés megkötésével.



	ELŐADÓ: dr. Szolnoki Andrea



	ELŐADÓ: Nincs kiegészítésem.



	ELNÖK: Kérdés? (Nincs jelentkező.) Hozzászólás? (Nincs jelentkező.) Egyszerű szótöbbség szükséges az elfogadáshoz.



	H a t á r o z a t 

	a Fővárosi Közgyűlés 



271/2000.(II.24.)	jóváhagyja a közszolgátatási szerződés 

Főv.Kgy.h.	módosítását a "RÉS" Szociális és Kulturális Alapítvánnyal a 3.sz. melléklet szerinti tartalommal és felkéri a főpolgármestert annak aláírására.



	Határidő: azonnal

	Felelős:   dr.Demszky Gábor

	(37 igen, 0 ellenszavazat, 7 tartózkodás)



272/2000.(II.24.)	Jóváhagyja a Pomázi Rehabilitációért 

Főv.Kgy.h.	Alapítvánnyal a 7.sz. melléklet szerinti határozott idejű közszolgáltatási szerződést és felkéri a főpolgármestert annak aláírására.



	Határidő: azonnal

	Felelős:   dr.Demszky Gábor

	(37 igen, 0 ellenszavazat, 7 tartózkodás)





	A napirend 27./ pontja: Beszámoló a parlagfű elleni védekezés 1999. évi feladatainak teljesítéséről és a 2000. évi program.



	ELŐADÓ: Vajda Pál

	HOZZÁSZÓLÓ: dr. Endrédy István, Zsinka László, Marsi Péter Pál, Szegedi Ferenc, dr. Kupper András, Somlyódy Csaba, Péterffy Ágoston



(Parlagfű-védekezés, Vajda úr.)

	ELNÖK: Fzs 7 (Elnök)

Parlagfű elleni védekezés. Vajda úr!



	ELŐADÓ: Nincs kiegészítésem.







	ELNÖK: 3. sorszámmal kiosztásra került egy kiegészítés, és 46. sorszámon egy csatlakozó határozati javaslat. Endrédy úr!



	DR. ENDRÉDY ISTVÁN  (Fidesz-MDF-MKDSZ): Köszönöm a szót. A parlagfű elleni védekezés feladatteljesítése és az ez évi program... Az anyag szövegesen és táblázattal, grafikonnal együtt tartalmazza a főváros erőfeszítéseit, amit a parlagfű elleni védekezésben tett. Érdemként betudható számos akció, az is, hogy az országban csökkenést mutattak a borítottsági értékek. Mindazonáltal a fővárosban is és az országban is az allergiában megbetegedők száma növekszik, különösen a fiatalkorú korosztályban.

Szeretném szóba hozni azt, hogy egyfajta regionális együttműködésre van szükség - aminek a 2000-es törekvésben a nyomát nem látjuk -, hiszen az anyag is elismeri, hogy a parlagfűszennyezés, a pollenáramlás nem ismer közigazgatási határokat; az agglomerációval, Pest megyével azonos törekvésre van szükség.

A második észrevétel az, hogy részletesen foglalkozik az anyag azzal, hogy hol milyen gyakorisággal történik a kaszálás. Ezt a 4. számú melléklet tartalmazza. Mint tudjuk, a parlagfűt virágzás előtt kell kaszálni, és a parlagfű nem tud a 4. számú mellékletben foglaltakról, hogy melyik ügyosztály hány hektáron kaszáltat, tehát a statisztikai gyakoriság akkor hatékony, ha az valóban a virágzás előtti kaszálást jelenti. Ennek pénzügyi vonatkozásai vannak. Az anyag semmiféle nyomot nem tartalmaz arra, 





hogy idén, tehát a 2000. évben milyen pénzeszköz áll rendelkezésre, hogy valóban hatékonyan védekezhessünk a parlagfű ellen.

Az utolsó észrevételem arra vonatkozik, hogy van egyfajta monitorhálózat, ami rendkívül fontos annak érdekében, hogy a munka hatékonyságát és egyáltalán a pollenszennyezettséget fel lehessen mérni. Ez a monitorhálózat szerintem éppen a regionális szemlélet miatt elavult; ismétlem, nagyon fontos, hogy létezik, ennek a felülvizsgálata indokolt. Szükségesnek tartom, hogy az ez évi feladatok között a monitorhálózat felülvizsgálata szerepeljen. Köszönöm a figyelmet.



	ELNÖK: Köszönöm. Zsinka úr!



	ZSINKA LÁSZLÓ (MIÉP): Tisztelt Közgyűlés! Tisztelt Főpolgármester-helyettes Úr! Nem a magam véleményét, és nem is a XVI. kerületi MIÉP-es, hanem más párti XVI. kerületi képviselők véleményét tolmácsolom. Ők azt szeretnék pontosan tudni - de ha megígéri a főpolgármester-helyettes úr, hogy eljuttatja hozzám ezt az anyagot, akkor nem fogok interpellációt benyújtani, akkor megment egy interpelláció készítésétől -, hogy a XVI. kerületben mely területeken milyen munkákat végeztek, mert nem teljesen értenek egyet azzal, ami itt szerepel, azt hiszik, hogy olyan fővárosi közterületek kaszálása is benne van, ahol soha nem volt parlagfű, olyanoké pedig nincs benne, ahol van parlagfű. 

Tehát csak azt kérem a főpolgármester-helyettes úrtól, hogy egy héten belül, vagy amikor jólesik, de belátható határidőn belül azt az anyagot 



juttassa el nekem, hogy a XVI. kerületben hol végeztek ilyen jellegű munkát. Köszönöm szépen.



	ELNÖK: Köszönöm. Marsi Péter Pál!



	MARSI PÉTER PÁL (MIÉP): Köszönöm szépen. Nem tudom, hogy ez most a kérdések ideje, de nem tudom, elmondjam-e a véleményemet is, hátha kapok választ a kérdésemre. Már elég régen feltettem azt a kérdést - azt hiszem, öt évvel ezelőtt, de ebből az "őrsi jelentésből" nem derül ki, hogy öt év alatt mi történt ez ügyben -, hogy a piperonil-butoxillal szinergizált szuperszelektív gyökérherbicidet használják-e parlagfűirtásra. Azt ígérte a főpolgármester-helyettes úr, hogy utánanéz - öt év alatt még nem sikerült utánanéznie.

Egyébiránt ebben az "őrsi jelentésben", hála istennek, most már szerepelnek számok is. Rögtön az első bekezdésben az van, hogy bizony-bizony országosan több milliárd forintot fordítanak, de nem a parlagfűirtásra - amire legalább ennyit kellene -, hanem az egészségüggyel kapcsolatos kiadásokra. Amúgy meg az erőfeszítések sikere egyáltalán nem látszik ebből az 1. számú táblázatból, ahol az allergén gyomnövények borítottsági értékeit látja, aki megnézi. Az ambrózia szinte alig változik, ugyanabban a sávban mozog; igaz, hogy 5 százalék alatti borítottságot ér el, de ez hullámzik, néha kicsit magasabb, néha kicsit alacsonyabb, attól függ, hogy esős-e az idő vagy nem, meg valószínűleg mástól is függ.

Itt jegyzem meg, és nem is folytatom tovább, hogy ami Zsinka képviselőtársam kérdéséhez vagy hozzászólásához kapcsolódik, bizony-



bizony úgy gondolom, a Városliget kezeléséért felelős cég, a Főkert Rt., illetve most már valamelyik kft.-je - mondjuk a Főkert Kft. - pénzt kap arra, hogy parlagfű ne legyen a Városligetben. Ott soha nem volt, és pár évvel ezelőtt ezzel kapcsolatban azt a választ kaptam, hogy nehogy legyen. Ezen az alapon akár a Rákóczi útra is lehetne költeni parlagfűirtásra, ahol szintén nincsen, de nehogy véletlenül legyen. Tehát én nem fogom elfogadni ezt a határozati javaslatsort. Köszönöm szépen.



	ELNÖK: Szegedi Ferenc úr!



	SZEGEDI FERENC (Fidesz-MDF-MKDSZ): Tisztelt Közgyűlés! Beszámolókkal és pénzköltéssel csak egy részét tudjuk a feladatnak megoldani. A feladat óriási, ezt tanúsíthatom, mert '94-98 között Bánsági György, aki akkor alpolgármester volt a XI. kerületben, olyan koordinációs munkát végzett, és olyan megfeszített munkával sikerült visszaszorítani a kerületben valamelyest, ahol lehetett a parlagfűvel borított területeket, ami példa értékű lehet a főváros számára is. Éppen ezért, és azért is, hogy a közterület-felügyelők ne csak a rossz helyen parkoló gépkocsik esetében rójanak ki büntetést, hanem arra is felhatalmazásuk legyen, hogy a gondozatlan térségeket és allergén növényekkel borított területeket felderíthessenek és a tulajdonosokat büntethessék. Javaslom és kezdeményezem egy fővárosi rendelet megalkotását, amely szabálysértőnek minősíti az elhanyagolt területek gazdáit. Ugyanakkor a kerületekkel egy koordinációt lehetne végrehajtani, és meg kellene vizsgálni azt, hogy a fővároson kívül a kerületi 



önkormányzatok milyen munkát végeznek e tekintetben. Azt hiszem, ez az út járható lenne, és a fővárosban lényegesen kevesebb parlagfű és más allergén növény lenne.

Különösen nehéz dolgunk volt azzal - és most felhívom a figyelmet erre -, hogy a vasút által birtokolt területeken egyszerűen elképzelhetetlen, hogy végrehajtassuk az allergén növények irtását. Emlékszem rá, hogy valamikor gyerekkoromban a sínek között kapáltuk a gyomnövényeket, pedig akkor még nem is volt parlagfű Magyarországon. Ha egy olyan rendeletet, egy fővárosi törvényt alkotna a tisztelt Közgyűlés, amely ezt a kérdést rögzítené és körüljárná, jó úton haladnánk, és kötelezhetnénk a kerületeket is ebben, hiszen erre felhatalmazást kapunk az önkormányzati törvény által.



(Ha másképp nem, akkor egy koordinációval megoldható lenne, hogy a kerületek is részt vegyenek ebben az...)

pa 1 (Szegedi Ferenc)

Ha másképp nem, akkor egy koordinációval megoldható lenne, hogy a kerületek is részt vegyenek ebben az óriási munkában, amiben a főváros egymaga képtelen lesz bármikor is hathatós eredményt elérni.

Erre kérem a főpolgármester urat és a főpolgármester-helyettes urat, hogy a szükséges lépéseket tegyék meg. Köszönöm szépen.



	ELNÖK: Köszönöm szépen. Kupper András úr!



	DR. KUPPER ANDRÁS (Fidesz-MDF-MKDSZ): Köszönöm a szót, elnök úr. Nagy kíváncsisággal vágtam bele ennek az előterjesztésnek a tanulmányozásába, ugyanis kíváncsi voltam, 



hogy egy ötéves program milyen eredménnyel tud szolgálni. Örömmel fedeztem föl, hogy "csökkenést mutattak a parlagfű terjedésében" - tehát a terjedés már csökkent. Ez egy komoly eredmény, nem kell alulbecsülni.

De amikor meg akartam nézni a táblázatot, hogy ez mit jelent, a 2. számú mellékletben található '99. évi második gyomfelvételezés eredményei között olyan kategóriákat találtam, amelyeket nem tudtam értelmezni, ezért az egész anyag számomra értelmetlenné, értelmezhetetlenné vált. Nem tudom, mit jelentenek a "borítás" százaléka mellett megjegyzett "elő", "gye" és "köz" rövidítések, így értelemszerűen ezeket a számokat sem tudtam értelmezni.

De ami a legszomorúbb, az az, hogy amíg arról kell határoznunk az idén, hogy végrehajtunk egy éves programot és ezzel kifut egy ötéves gyomirtási program, addig nem gondolkozunk előre és nem határozunk arról, hogy a jövő évekre is kellene egy hosszú távú programot csinálni. Ezért benyújtottunk Endrédy képviselőtársammal egy módosító, kiegészítő határozati javaslatsort, részben a most elmondottak kapcsán, hogy tehát készüljön egy olyan program, amely az agglomerációval közösen kerül elfogadásra vagy kerül megtervezésre, és ez hosszabb távon biztosíthatná a parlagfű elleni védekezés programját, amiről természetesen ugyanúgy, mint most, a Közgyűlésnek be kellene számolni, és a Közgyűlésnek évenként az intézkedési tervet el kellene fogadni; illetve tartalmazza azt a módosítást, amelyet Endrédy képviselőtársam hozzászólásában elmondott.

Kérem határozati javaslataink támogatását. Köszönöm.



	ELNÖK: Köszönöm. Somlyódy Csaba úr!



	SOMLYÓDY CSABA (MSZP): Tisztelt jelen levő Képviselő Hölgyek és Urak! Marsi úr hozzászólása indított arra, hogy egy visszajelzéssel éljek, mert én úgy értettem, hogy ő ebben a hozzászólásában egy bizonyos szinergizált szuperszelektív gyökérhebriciddel kapcsolatban említette meg, hogy öt év óta nem kapott erre választ. Ezt én nagyon sajnálom. Megmondom őszintén, ha annyi hektáron tűnne el a parlagfű, ahányszor Vajda főpolgármester-helyettes úr ehhez hozzászólt - ha csak a mi frakciónkat nézem is -, akkor nemcsak Budapesten, hanem Pest megyében sem lenne már ilyen probléma, mert öt éve hozzá szokott szólni ebben a kérdésben a frakció munkájához. Ezt nagyon őszintén és komolyan mondom. Úgyhogy sajnálom, ha öt év alatt pont oda nem jutott ez el, ahonnan a kérdés elindult.

A másik, ami szintén komoly dolog, Szegedi úr is felvetette: én úgy látom, ebben a kérdésben addig szélmalomharcot vívunk, amíg valamiféle megoldást nem tudunk abban kitalálni, hogy a MÁV-területeken, a vasúti sínek, töltések mentén az irtást ugyancsak meg tudjuk valósítani. Hiszen ha csak ott is marad ez a bizonyos parlagfű, akkor jóformán semmi munkát nem végeztünk, valóban csak pénzkidobásról van szó. Úgyhogy azt hiszem, ha kell, akkor ebben az ügyben talán még felterjesztési joggal is élni kellene, hogy valamiféleképpen kikényszerítő ereje legyen, hogy egységesen lehessen ezt a városban végezni, ne pedig az önkormányzati törvényből fakadó területeken és határok mentén lehessen mozogni, mert valóban, ez a fajta kór, az allergia ilyenfajta kezelése nem ismer sem törvényi, sem területi határokat.





	ELNÖK: Péterffy Ágoston úr!



	PÉTERFFY ÁGOSTON (SZDSZ): Tisztelt Közgyűlés! 46-os sorszámmal kiosztásra került egy csatlakozó határozati javaslat. Kérem szavazásra föltenni. Köszönöm.



	ELNÖK: Köszönöm. Marsi Péter Pál!



	MARSI PÉTER PÁL (MIÉP): Köszönöm szépen a szót és Somlyódy Csaba hozzászólását. Igen, egészen biztos vagyok benne, hogy ezzel a felterjesztési joggal élni kellene, mert azt hiszem, tavaly nyár végén, ősszel a Földművelésügyi Minisztérium a parlagfüvet egész egyszerűen nem volt hajlandó bevonni azon növények körébe, amelyek veszélyesnek minősülnek; nyilván abból a megfontolásból, hogy ez esetleg annak a minisztériumnak külön kiadást jelentene vagy egyáltalán az ország költségvetésében külön kiadást jelentene. 

S itt kapcsolódik be a vasúti töltések melletti MÁV-terület, és más egyéb területeket is tudnék mondani, ami nem fővárosi és nem is kerületi kezelésű vagy tulajdonú terület, hanem állami tulajdonú és kezelésű terület. Nyilvánvaló, hogy abszolút komplexen kell végezni ezt az egész parlagfűirtást.

Amúgy pedig körülbelül a század elején jelent meg Zala megye térségében, az Adriától fölfelé húzódott a parlagfű, és így terjedt el a 





Balaton déli, majd északi partján; gyakorlatilag most már az egész országot beborította. Köszönöm szépen.



	ELNÖK: Köszönöm. Több hozzászóló nem jelentkezik. Vajda úr!



	ELŐADÓ: A könnyebb kérdésre próbálok először választ adni. Nevezetesen, hogy a piperonil-butoxillal szinergizált szuperszelektív gyökérhebricidek alkalmazása tekintetében semmit nem változott a helyzet. Marsi Péter Pál képviselőtársamnak ugyanazt a választ tudom adni egy mondatban, amit öt éve adok minden évben, mert ez szóba kerül (Marsi Péter Pál: Tavaly meg sem szólaltam!), ez pedig az, hogy a hatóságok nem engedélyezték magyarországi alkalmazását ennek a gyomirtó szernek.  S amíg ez nem történik meg - remélem, itt fogok még húsz évig ülni -, évente beszélgethetünk róla, mindenki örömére, úgy látom.

Ezzel a parlagfűvel van egy nagy probléma, mert nem igaz, hogy nincs kerületi koordináció. Minden évben komoly szakmai tanácskozásokat rendezünk, igenis koordinált a kerületek ez irányú munkája; igenis a Talajvédő és Növény-egészségügyi Állomással a munka összehangolt; igenis akkor végezzük a kaszálásokat, amikor az szükséges - kivételt képez majd, ha Péterffy Ágoston módosító indítványát elfogadjuk, mert ha egy sorra tesszük a parlagfű elleni védekezés költségvetését, mivel "n" darab szervezet foglalkozik vele, talán a parlagfű el is fog virágozni, míg a jogi koordináción keresztülmenve a költségvetési rovatról átkerül a tényleges 



feladatra a pénzügyi forrás. Ezért én nem javaslom, hogy ezt elkülönült soron jelenítsük meg.

Ami a probléma: Endrédy képviselőtársam mondta, hogy közegészségügyi, környezetvédelmi kérdésekben nincsenek közigazgatási határok. A város a legnagyobb erőfeszítések ellenére sem tud egyről a kettőre jutni, ha a város környezetében a parlagfű irtása nem történik meg. Nézzük meg azokat a kárpótlási területeket például, amelyek Budapest határában helyezkednek el. Az ingatlan-nyilvántartással foglalkozó szakértők szerint, kérem, van 60 centi szélességű, több kilométer hosszúságú földterület, amit tulajdonképpen művelni kellene, de egy 60 centis földterületet nemigen lehet művelni. Számtalan helyen a tulajdonost nem lehet megtalálni, hogy a tulajdonosi kötelezettségnek érvényt szerezzen a hatóság. Ezért, ha kiirtjuk a városban a parlagfüvet, a délkeleti szél hatására Vecsés környékéről a pollen bejön a városba.



(Ez egy jelentős probléma...)

PÉ 5 (Vajda Pál)

Ez egy jelentős probléma. Igen jelentős probléma a MÁV-területek, töltések kezelésének kérdése, a parlagon heverő területek kérdése. Azt gondolnám, hogy ezt nem lehet csupán a fővárosi önkormányzatok együttesének megoldani, még akkor sem, ha időnként biológiai gyepirtókat is bevetünk a parlagfű irtásába.

Tehát azt gondolom, hogy ha a monitorhálózatot fejlesztenénk, ettől még Budapest helyzete alapvetően nem változna. Jelentős eredményeket érünk el a propagandamunkában, a lakossági összefogás szervezésének kérdésében. Minden évben beírjuk, hogy 132.827 szálat szaggattak ki a Budai Polgári Környezetvédő Egyesület szervezésében. Hál'istennek egyre 





több civil szervezet foglalkozik a kérdéssel, és próbálja a lakosságot szervezni, egyre több hatósági határozat születik ott, ahol a tulajdonost megtaláljuk, de azt gondolom, hogyha nemcsak Pest megye, hanem az ország területén ezzel a kérdéssel összehangoltan nem foglalkozunk, akkor Budapest önmagában maximum azt tudja elérni, mint amit idáig is elért, hogy általában a nagyvárosok között a pollenszennyezettség tekintetében Budapest nem áll az élen, sőt, ennek ellenkezőjénél mondható el az, hogy vezető szereppel bír.

Kérem a tisztelt Képviselő-testületet, hogy mindezen körülmények mérlegelése mellett fogadja el az előterjesztést, mert bizony isten, jobbat nem tudok csinálni.



	ELNÖK: Megkérdezem az előterjesztőt, hogy a csatlakozó határozati javaslatot, amelyet Péterffy Ágoston jegyez, befogadja-e?



	ELŐADÓ: Azt nem.



	ELNÖK: Nem.

Szavazni fogunk a 46. sorszámon kiosztott csatlakozó határozati javaslatról. Az előterjesztő nem támogatja.









	H a t á r o z a t

	a Fővárosi Közgyűlés



273/2000.(II.24.)	nem fogadja el a Városüzemeltetési 

Főv.Kgy.h.	Bizottság arra vonatkozó határozati javaslatát, hogy "kérje fel a főpolgármestert, hogy a Budapest Főváros Önkormányzata 2000. évi költségvetésébe külön soron, megfelelő nagyságú összeg kerüljön beállításra a parlagfű elleni védekezésre".

	(10 igen, 11 ellenszavazat, 26 tartózkodás)



	ELNÖK: Kézírással kaptam, Kupper András jegyzi Endrédy Istvánnal együtt azt a módosító javaslatot két pontban, amelyet ismertetni fogok.

1. "A parlagfű elleni védekezés ötéves programját a Közgyűlés elé terjeszti" – nem igazán olvasható ez a szöveg, valami olyasmi lehet itt, hogy valamilyen környezetvédekezés érdekében – Pest megye az agglomerációs település stratégiájával összhangban." Megértettük a határozati javaslatot a jelző nélkül is. Előterjesztő?



	ELŐADÓ: Befogadom.



	ELNÖK: Befogadja, tehát akkor erről nem kell külön szavazni.



A 2. "Felülvizsgálja és javaslatot tesz a parlagfű monitorhálózat bővítésére." Előterjesztő?



	ELŐADÓ: Sajnos, ez a hálózat nem hozzánk tartozik, ezért nehézségeink lennének. Kérem, szavazzunk róla.



	ELNÖK: A "hatékony" volt egyébként az előzőben a jelző, csak egy elválasztójel nem volt kitéve.

Tehát a másodikról szavazni fogunk. Az előterjesztő nem ért vele egyet.



	H a t á r o z a t

	a Fővárosi Közgyűlés



274/2000.(II.24.)	nem fogadja el dr. Kupper András és dr. 

Főv.Kgy.h.	Endrédy István arra vonakozó módosító javaslatát, hogy "vizsgálja felül és tegyen  javaslatot a parlagfű monitorhálózat bővítésére."

	(12 igen, 9 ellenszavazat, 25 tartózkodás)



	ELNÖK: Az eredeti két határozati javaslatot a kiegészítő módosító javaslattal együttesen teszem fel szavazásra. Indítsuk a gépet! Egyszerű többség szükséges hozzá.







	H a t á r o z a t 

	a Fővárosi Közgyűlés



275/2000.(II.24.)	elfogadja a Fővárosi Parlagfű Program 

Főv.Kgy.h.	végrehajtásáról szóló 1999. évi beszámolót 	és a 2000. évi intézkedési tervet.

	Felkéri a főpolgármestert az intézkedési terv 	végrehajtására.

	Határidő: folyamatos

	Felelős:   dr.Demszky Gábor

	(42 igen, 0 ellenszavazat, 6 tartózkodás)



276/2000.(II.24.)	Felkéri a főpolgármestert, hogy 

Főv.Kgy.h.	szorgalmazza az országos intézkedéssorozat 	elindítását a szaktárcáknál.

	(42 igen, 0 ellenszavazat, 6 tartózkodás)



	Határidő: 2000. május

	Felelős:   dr.Demszky Gábor



277/2000.(II.24.)	A parlafű elleni védekezés 5 éves programját 

Főv.Kgy.h.	a Közgyűlés elé terjeszti, a hatékony 	védekezés érdekében, Pest megye, az 	agglomerációs települések stratégiájával 	összhangban. 

	(42 igen, 0 ellenszavazat, 6 tartózkodás)



(Az ülés vezetését dr. Szolnoki Andrea főpolgármester-helyettes veszi át.)



		A napirend 28./ pontja: A főváros energiaellátásának helyzete.





	ELŐADÓ: Vajda Pál

	HOZZÁSZÓLÓ: Deák András, Zsinka László, dr. Endrédy István, Péterffy Ágoston, Tirts Tamás



	ELNÖK: Vajda Pál az előterjesztő. Kíván-e kiegészítést tenni?



	ELŐADÓ: Tisztelt Közgyűlés! Én négy pontot emelnék ki.



	DEÁK ANDRÁS (Fidesz-MDF-MKDSZ): Még előtte szólnék! Először a kérdéseknek kell elhangoznia.



	ELNÖK: Előterjesztő!



	ELŐDÓ: Bocsánat, szóbeli kiegészítésem van. Megtisztelne, hogyha meghallgatna képviselőtársam, hátha precízebb kérdésfeltevés lesz ezek után.

Négy pontra hegyezném ki a helyzetből fakadó tennivalók meghatározásánál az előrelépés lehetőségeit.



Azt hiszem, együtt kell értelmezni a budapesti energiaszektor minden lépcsőjének összefüggését. Első ponton úgy gondolom, hogy Budapestnek jelentős lemaradása van az energiatermelés területén, nevezetesen az a jellemzője a budapesti erőműszektornak, hogy gyakorlatilag a villamosenergia-teljesítmény és hőteljesítmény aránya a magasabb műszaki színvonalon álló energiatermelőknél lényegesen rosszabb. Nevezetesen Budapesten domináns a fűtőteljesítmény kibocsátása, miközben másutt a kapcsolt üzemű energiatermelésen keresztül hulladékhő hasznosításáról van szó a villamosenergia-termelés mellett.

Ezért a Fővárosi Önkormányzatnak, bár nem direkt ráhatáson keresztül, de feladata, hogy az erőművi szektor fejlesztése területén amiben csak tud, segítse elő az erőművi fejlesztéseket. Egy területen lehet itt előrelépni, nevezetesen a távfűtés területén az energia egyharmadát a Távfűtő Művek gyakorlatilag tisztán fűtőművekben termeli. Ennek szűkítése és az Észak-budai Kogenerációs Erőmű beruházásának újbóli megpróbálása jelenthetné az előrelépést, annak reményében, hogy az energia-liberalizáció nyomán az MVM monopóliuma a villamos energia átvételében valószínűleg csökkenni fog, és ez nagyobb lehetőséget ad az ilyen jellegű beruházásokhoz a működőtőke bevonására.

A másik jelentős probléma, amiben nem tud a város előrébb jutni, pedig néhány minisztert végiggyalogoltunk már - beleértve az Energiahivatalt is -, hogy Magyarországon a gázárarányok teljesen torzak, az európai arányoktól messze eltérőek. Addig, míg Európában a távhő-előállítást végző nagyfogyasztók és lakossági fogyasztók gázáraránya - ahol a 





lakosság van a nevezőben - 55 százalék körül van, addig Budapesten ez 80 százalék fölötti.

(Ez eleve relatív eltérést jelent a fűtés...)

Nya 9 (Vajda)

Ez eleve relatív eltérést jelent a fűtés végpontján a költségekben. Nem tudunk előrébb jutni, számtalan előterjesztést tettünk, még abban sem vagyunk biztosak, hogy a magyar energiapolitikában ez legalább trendként meg fog tudni jelenni. 

A harmadik kérdés az energiaracionalizálás kérdése, ami a főváros hatókörébe tartozik. Itt látok olyan módosító indítványt, amivel természetesen egyetértek – hiszen az oktatási intézményeknél már megcsináltuk –, hogy az energiaracionalizálás terjedjen ki az egészségügyi és egyéb intézmények területére is. De beleértem a lakossági oldalt, ami hatalmas pénz lenne, nevezetesen a lakótelepek épületszerkezeti, épületgépészeti, szigetelési felújításán és modernizálásán keresztül a végfogyasztókat segíteni a csökkentett energiafelhasználásban.

Negyedikként említem meg, amire erőfeszítéseket teszünk, bár óriási érdekellentmondások vannak a partnerek között, nevezetesen a közvilágítási hálózat energiaracionalizálásának kérdésköre, ahol az ELMŰ-vel most már hosszan tartó tárgyalások nyomán a végkifejlet felé megyünk, vagyis, hogy ezt a hálózatot így fenntartani energiahatékonysági és fénykibocsátási szempontból sem szabad. Erre a főváros a költségvetésébe forrásokat épített be, ezt meg kell tudni oldani.

Egyébként Budapest energiaellátásának helyzete meglehetősen stabil. Ma az energiaelosztók harcolnak a fogyasztók kegyeiért, és a többletenergia-





felhasználókért, hiszen Budapest energiafelhasználásában, trendjét tekintve is jelentős változások következtek be az elmúlt tíz esztendőben.



	ELNÖK: Kinek van kérdése? Deák úr kérdezni szeretett volna? (Deák András: Nem.) Zsinka úr kérdést kíván feltenni.



	ZSINKA LÁSZLÓ (MIÉP): Nem az anyaggal kapcsolatban, mert ez egy komoly összefoglaló, hanem amit most említett főpolgármester-helyettes úr, azzal kapcsolatban azt tapasztalni, hogy a közvilágítás sokkal rosszabb a város bizonyos helyein. A sajtóban olvastam valamit, hogy a főváros nem fizet, vagy adós, nem tudom. Ha ezzel kapcsolatban valami választ adna... Nem tudom pontosan, itt mi a helyzet, zavaros cikket olvastam, de azt látom, több olyan helyet meg tudok nevezni, ahol a közvilágítás sokkal rosszabb, mint évekkel ezelőtt volt.



	ELNÖK: Kérdése van-e még valakinek? (Nincs jelentkező.) Amennyiben nincsen, az előadó válaszol.



	ELŐADÓ: Természetesen azt kell mondanom, hogy a főváros közvilágítási hálózatának 60 százaléka egyszerűen nem felel meg a követelményeknek. Szakértői becslések azt mutatják, hogy ha 3 milliárdos költséggel egy rekonstrukciót végigvinnénk, az mintegy 30-40 százalékos energiamegtakarítást 



jelentene, hiszen elavult fényforrások és elavult műszaki berendezések működnek ma a közvilágításban. Tehát 30-40 százalékos energiamegtakarítást jelentene, és ez Budapest szürkülettől hajnali szürkületig tartó időszakában természetesen egy minőségileg új és jobb világítás-intenzitással jelenne meg. Csak van egy probléma: a közvilágítási hálózat nem a Fővárosi Önkormányzat tulajdona. 

Ma az energiaelosztóknak - hangsúlyozom: akik energiát vásárolnak és adnak el - az energiamegtakarítás a volumen csökkenése miatt jövedelemcsökkenést jelent, mert tulajdonképpen, mint egy kereskedelmi egység, árrésből élnek. Ezért van nagy ellentmondás, érdekellentmondás, hogy mi meg tudjuk-e csinálni úgy az ELMŰ-vel, hogy az előnyös legyen a városnak, egy megtérülő beruházásról legyen szó, és jelentős jövedelemcsökkenést ne jelentsen az ELMŰ-nek akkor, amikor a közvilágítási hálózat működtetése az ármegállapítás miatt ma is veszteséges a cégnél. Úgy tűnik, hogy talán kompromisszumra fogunk tudni jutni, és egy projekttársasággal, amit közösen alapítanánk, mind a rekonstrukció, mind pedig a hálózatüzemeltetés lényegesen jobb színvonalon történne meg. Ennyit a kérdésére.



	ELNÖK: A vitát megnyitom. Endrédy István úr jelentkezett a vitában.



	DR. ENDRÉDY ISTVÁN (Fidesz-MDF-MKDSZ): Köszönöm a szót. Nagyon fontos kérdésről van szó, és még ébren lévő képviselőtársaimnak szeretném elmondani azt, hogy ez az 



anyag, amit az Energiagazdálkodási Részvénytársaság készített, számos fontos helyzetfeltáró megállapítást tartalmaz, de olyan fajta javaslatsort, amelyben el lehet mélyedni, dönteni lehet, egyfajta időtávban ad alternatívákat vagy egészen pontos megoldásokat, nem lehet találni. 

Nem az anyagot akarom kritizálni, nagyon fontos keresztmetszet számomra, csak szeretnék egy érdekes részlettel szolgálni, illusztrálva azt, amit eddig elmondtam. Az uniós csatlakozás előírja, hogy 2010 környékén 12 százalékos részaránya legyen a megújuló energiaforrásoknak. Tegyük fel egy percig, hogy ez egy elérendő cél. Akkor hol van az a megoldássor és ütemezés, hogy évente a jelenleginek 40 százalékos emelése lesz? Ez most vagy igaz, vagy nem igaz, mindenesetre az uniós csatlakozás szempontjából ez egy előírás. Ha ezt nem tudjuk tartani, azt kell megfogalmazni, hogy hogyan és mennyit érünk el, ha pedig tartani tudjuk, akkor annak a megoldássorát. Nem akarom az időt húzni, rendkívül fontos keresztmetszetről van szó. 

Módosító javaslatokat fogalmaztam meg a frakció nevében, és szeretném ezeket röviden ismertetni.

Én magam az energiatakarékossági intézkedéseket két irányból tartom fontosnak. Az egyiket főpolgármester-helyettes úr szóbeli kiegészítésében súlyozta: a Közgyűléshez tartozó intézmények energiatakarékosságának megoldása. A Környezetvédelmi Bizottságban egy, a szocialista frakció által delegált külsős tag mondta el, hogy az ő cége a Péterfy Sándor utcában, a kórházban megelőlegezte ezt a megoldást. Felmérték, beszerelték, megcsinálták, és azt várják - kétéves megtérülés után most már rentábilis -, hogy a megtérülési összegből kapjon majd vissza a cég 



valamit. Egy kórházban megvalósult az energiatakarékosság a fűtést illetően. A hatékonyságához nyilván lehet kérdéseket fűzni, de a nullához képest elmozdulás. 

Számos más kórházban, ha meleg van, akkor kinyitják az ablakot, vagy a betegnek lázcsillapítót adnak, de nincs az energiatakarékosságra vonatkozóan számos lépés se megfogalmazva, se beépítve a kórházak működésébe, fűtési rendszerébe és így tovább.

Tehát az első módosító javaslat arra vonatkozik, hogy egy profi tanácsadó cég, amely nem függ sem az energiaszektortól, sem pedig a fővárostól, fogalmazzon meg a Fővárosi Közgyűléshez tartozó intézményekre vonatkozóan értelmes energiatakarékossági intézkedéseket, amelyeket vagy elfogadunk vagy nem, de nem egy meglévő anyagból állít elő egy összefoglalót, mint ami az előttünk lévő, ami természetszerűleg nem tartalmaz a továbblépésre vonatkozóan konkrét megoldásokat.

(A másik módosító pedig, hogy a közgyűlés...)

CK 10 (Endrédy István)

A másik módosító pedig, hogy a Közgyűlés foglalkozzék a Főtáv Rt. energiagazdálkodásával, annak a takarékosságra vonatkozó intézkedéseivel, és erre vonatkozóan konkrét javaslatokat tegyen a Közgyűlés asztalára. Az írott szövegben kérem az ELMŰ és a Főgáz törlését. Mindez az 54. számú módosító javaslatban található. Kérem a Közgyűlést és főpolgármester-helyettes urat a módosító indítványok elfogadására. 



	ELNÖK: Deák András következik.







	DEÁK ANDRÁS (Fidesz-MDF-MKDSZ): Köszönöm a szót. Röviden szólnék, mert már késő van, de néhány gondolatot elmondanék. Mivel főpolgármester-helyettes úr felszólított engem, hogy hallgassam meg, megvárom, amíg befejezi - a viszonosság reményében hallgattam önt. 

A következőt szeretném elmondani ezzel az előterjesztéssel kapcsolatban. Három gondom van. Az első gondom az, hogy az elektromos energia tekintetében a főváros fogyasztó, lényegében nem tudja befolyásolni az áram árát, nem tud más szolgáltatóhoz menni, mert az ELMŰ területén vagyunk. Némi látszatengedmény után az ELMŰ annyit fog kérni, amennyit akar, illetve amennyit az Energia Hivatal által megszabott rendeletben kérhet, de nyilván a maximumot el fogja kérni. Ez az egyik gond. Ezzel az előterjesztés elektromos áramot érintő részeit már ki is törölhetjük, mert – még egyszer mondom –, a főváros nem tudja befolyásolni az árakat.

Ugyanez a helyzet a Főgáz tekintetében. A fővárosnak kisebbségi tulajdona van ebben a cégben, az energiahelyzetet nem tudja érdemben befolyásolni. Remélem, nem egy stratégia, hogy a főváros abban gondolkodik, hogy miért nem emelik jobban fel a földgáz árát, mert ez megjelenik ebben az előterjesztésben. Nyilvánvaló, hogy a főváros nem tudja ilyen értelemben befolyásolni a gáz árát. Ez még akkor is így van, ha Atkári úrnak nem tetszik. Az előterjesztésben benne van, hogy a fővárosnak el kell érnie, hogy a gáz árát emeljék. Nem tudom, hogy ki az a képviselő-testületben, aki ebben partner, én biztosan nem leszek az.





A harmadik a Főtávval kapcsolatos előterjesztési rész. Itt valóban a főváros mint tulajdonos, komoly lehetőségekkel rendelkezik. Igen ám, de ez az előterjesztés, hasonlóan a két évvel ezelőttihez, nem foglalkozik a valódi fejlesztéssel, és hogy konkrétan mit kellene csinálni, hanem egy általános tanulmány alapján megismétli azokat a bárhol, bármilyen városban, bármilyen közösségben, lakóközösségben megfogalmazható követelményeket, hogy csökkenteni kell a veszteségeket, hatékonyabban kell működtetni a berendezéseinket, kogenerációs erőműveket. Ez azt jelenti, hogy ugyanabban a hőerőműben, amely idáig csak hőt termelt, ezen túl egy műszaki megoldás segítségével villamos energiát is termelnek - ezt csak a többiek kedvéért mondom. Ezek is bárhol elmondhatók. Ennek az előterjesztésnek az a hiánya, hogy nem mondja meg, hogy a főváros a saját területén mit akar csinálni. 

Endrédy István képviselőtársam javaslatokat adott be. Nem akarom ezt kiegészíteni, hanem megfontolásra ajánlom a következőt. Mivel ma Magyarországon a fűtőművek kogenerációs erőműre való átállása olyan jó üzlet, bármelyik bank megfinanszírozza, mindenféle külön feltétel nélkül. Ezeknek a megtérülése két, két és fél év, tehát bármelyik bankhoz fordul a főváros - nem tudom, hogy Atkári úr, hallja-e -, nem kerül a fővárosnak semennyi pénzbe, hanem a megtakarításból finanszírozhat az összes kórházban és a Főtáv összes fűtőművében. Még egyszer mondom: szándék kell hozzá, és ezután nem kell majd jövőre megint emelni a távfűtés díjait, hanem egyszerűen e beruházás folyományaként éveken keresztül, ha nem is csökkenthető, de megtartható a mai szinten a távfűtési díj. 





Egyetlen kérdésem azért lenne, mert ez megütötte a fülemet: mit ért főpolgármester-helyettes úr azon, hogy az energiatermelés tekintetében lemaradásunk van? Nem tudok róla, hogy a főváros energiát termelne. Az energiatermelés mindig azt jelenti, hogy valamit kibányászunk valahonnan. A főváros felhasznál energiát, nem termel. Köszönöm.



	ELNÖK: Péterffy Ágoston!



	PÉTERFFY ÁGOSTON, a Városüzemeltetési Bizottság elnöke: Tisztelt Közgyűlés! Deák képviselőtársamnak hadd mondjam, hogy villamos energiát termel a főváros a hulladékhasznosító műben, és a Gázművek turbóexpandorában. A másik az, hogy egy gazdasági miniszteri jogszabály határozza meg a villamosenergia- és gázárakat, a harmadik pedig, hogy a Gázművekben a fővárosnak többségi tulajdona van. 

Endrédy képviselőtársamnak annyit mondanék, hogy a Távfűtő Művek a Budapesti Műszaki Egyetemmel megvizsgáltatott számos intézményt, ahol távfűtés van, és ezekre vonatkozóan tett javaslatot. Az Oktatási Ügyosztály már érdeklődött, és ezeket átadtuk nekik.

A 44. sorszámon a Városüzemeltetési Bizottságnak van két csatlakozó határozati javaslata. Felolvasnám, mert nem mindenki találja meg: "Felkéri a főpolgármester urat, hogy szakértői csoporttal dolgoztasson ki a főváros számára elfogadható energiaárat és energiaár-szerkezetre vonatkozó felterjesztés-tervezetet, amelyet a márciusi közgyűlésre terjesszen elő." Ez azért lenne szükséges, mert július 1-jével várhatóan hatályba lép egy új 



energiaár, és egy új energiaár-struktúra, és ezt célszerű lenne javaslatainkkal megelőzni. Ez elsősorban a Főtáv, illetve a távfűtés gázárára vonatkozna, másodsorban pedig a vontatási és közvilágítási energiára. 

A második határozati javaslatunk, hogy a Fővárosi Közgyűlés felkérné a főpolgármester urat, hogy az új és a korábban megkezdett kogenerációs bővítéseket készíttesse el a finanszírozási lehetőségek feltárásával együtt, és ezt a javaslatot is egy későbbi időpontban, valamikor ősszel terjessze a Közgyűlés elé. Itt felhívnám a figyelmet, hogy a legnagyobb ilyen előkészített beruházásunk az Észak-budai Fűtőmű. Köszönöm. 



	ELNÖK: A vitát lezárom. Az előterjesztőé a zárszó joga.



	ELŐADÓ: Köszönöm Péterffy Ágostonnak, hogy felhívta a figyelmet néhány ténybeli tévedésre. Annyiban egészíteném ezt ki, hogy nem gázáremelésről beszéltem, hanem gázárszerkezetről, ami semmi mást nem jelent, mint a nagy fogyasztói és lakossági gázárarány trendként való változását. Tarthatatlan az az állapot, amely ebből a 84 százalékos arányból adódik, nevezetesen hogy 30-35 százalékkal magasabb a fűtési költség távfűtés esetén, mint egyedi fűtés esetén. Ebből a 35 százalékból körülbelül 20 százalékot jelent a gázárszerkezet egészen torz és tarthatatlan aránya. Egyébként erről beszéltem, és nem a gázáremelésről.





A másik, hogy az energiatermelő szektorról beszéltem, a budapesti energiatermelő szektorról, amely nem villamosenergia teljesítménykibocsátásra épült, hanem nagyon magas a fűtőteljesítmény kibocsátási aránya Budapesten. Higgye el, képviselőtársam, hogy a megvalósult kelenföldi erőműblokk kivételével ma még csak fejlesztési tervek vannak. Van terv a Tó utcára, van terv a Kispesti Erőmű fejlesztésére, és befejeződött a Csepeli Erőmű átalakítása, de elavult erőművi struktúra van Budapesten. Majd ha megvalósulnak ezek a fejlesztések, akkor valószínűsíthetem, hogy mind az árszerkezetben, mind pedig a hőteljesítmény árában jelentős változásoknak leszünk tanúi.

De nem így van. Nem térül meg két év alatt, képviselőtársam. 

SF 2 (Vajda Pál) 

De nem így van! Nem térül meg két év alatt, képviselőtársam, mert látott-e már olyan őrült befektetőt, aki tulajdonol egy erőművi szektort, és kétéves megtérülési idővel nem csinálja meg a beruházásait. Én még nem láttam ilyet. Ezért nem igaz az, amit mondani tetszett, hosszabb a megtérülési idő, és viszonylag nagy fejlesztési forrásigényük van ezeknek a beruházásoknak. 

Az összes többiben igazat adok, mert nagyon jó szakértői gárdával kidolgoztatni nagyon jó budapesti energiastratégiát, csak az energiaellátó szektorhoz a budapesti önkormányzatnak két elosztón kívül gyakorlatilag semmi köze, sem az ár meghatározásában, sem egyéb kérdésekben, maximum szabályozási tervekkel és minden egyébbel lehet ráhatást gyakorolni. Ennek ellenére azt mondom, hogy bárcsak a megújult Gazdasági Minisztérium dolgozna ki már végre egy energiapolitikát, 





legalább hasonló színvonalon, mint azt a főváros tette, bár nagy ráhatása az energia lépcsőire nincs. Köszönöm. 



	ELNÖK: Egy képviselőtársam jelzi hozzászólási szándékát. Nem tudom, mihez akar hozzászólni, mert a vitát lezártuk. Egy lehetősége van, ha ügyrendben kéri a vita újbóli megnyitását. 



	DEÁK ANDRÁS (Fidesz-MDF-MKDSZ): Méltányosságból kérek szót. 



	ELNÖK: Bocsánatot kérek, de egyszer már megadtam önnek méltányosságból a szót. Akkor is a vita lezárása után tetszett jelentkezni és akkor megadtam a szót. Ügyrendben Deák Andrásé a szó. 



	DEÁK ANDRÁS (Fidesz-MDF-MKDSZ): Először: lehet, hogy rosszul emlékszem, de azt hittem, hogy képviselői jogon szólok hozzá és nem méltányosságból. 

Másodszor: nem tudom, hogy a vita lezárása után mikor kértem szót. Három mondatot szeretnék elmondani, de ha úgy gondolja, akkor kérem a vita újbóli megnyitását.



	ELNÖK: Ügyrendi javaslat érkezett a vita újbóli megnyitására. A vita újbóli megnyitásáról szavazunk.





	H a t á r o z a t

	a Fővárosi Közgyűlés



278/2000.(II.24.)	úgy dönt, hogy a napirend vitáját újból 

Főv.Kgy.h.	megnyitja.

	(41 igen, 2 ellenszavazat, 5 tartózkodás)





	ELŐADÓ: Ki jelentkezik a vitában? Deák Andrásé a szó. 



	DEÁK ANDRÁS (Fidesz-MDF-MKDSZ): Köszönöm. Most elmondom azt a három mondatot, ami miatt ezt az egész cirkuszt csináltuk. (Tirts Tamás: Nem cirkusz ez, hanem ez a rend.) 

Vajda úr, a főváros rendelkezik fűtőművekkel, a Főtáv a főváros tulajdona, ezzel a főváros rendelkezik. Ezekben a fűtőművekben be lehet építeni olyan gázmotorokat, amelyek szerte az országban működnek. Javaslom, hogy menjen el Vácra, mert Vác város önkormányzata már beépített ilyet. Ezek megtérülési ideje két év. Én szóba se ejtettem azt, hogy erőműveket kell építeni. Ezek olyan gazdaságosak, hogy bármelyik bank finanszírozza abban az esetben, ha a főváros elhatározza, hogy ilyet akar magának építeni. 

Egyébként pedig tájékoztatom arról, hogy Újpesten is épül egy erőmű, amely kogenerációs, csak még nem jutott el a főváros vezetésének a tudatáig. Köszönöm. 



	ELNÖK: Tirts Tamás! 



	TIRTS TAMÁS (Fidesz-MDF-MKDSZ): Tisztelt Közgyűlés! Én úgy emlékeztem, hogy reggel, a napirendi pontok szavazásakor a Környezetvédelmi Bizottság általam nagyra tisztelt elnöke - akit most nem látok - jelezte, hogy a bizottság ezt a napirendi pontot levételre javasolja. Ezek szerint valószínűleg a többség nem vette le. Én úgy emlékeztem, hogy levettük. 

A lényeg az, hogy a bekötött tájékoztató megítélésünk szerint alkalmatlan arra, hogy ezt elfogadjuk. Az lenne a legjobb, ha Vajda főpolgármester-helyettes úr - ahogy ma már tette - visszavonná, és akkor nem kéne róla szavazni. 



	ELŐADÓ: Tisztelt Képviselő Úr! Felhívom a figyelmét, hogy amikor a Tó utcai erőműről beszélek... - ez Újpesten van. Nem is értem, hogy miért tetszik engem froclizni. Illetlen! 



	ELNÖK: A vitát lezárom. Szavazni fogunk. Két módosító javaslat van. Az egyik az 54. sorszámon kiosztott, Endrédy István által jegyzett módosító javaslat, amelyről szavaznunk kell, mert az előterjesztő nem fogadta be. Kívánja-e az 1. és 2. pontot külön szavaztatni? (Dr. Endrédy István: Nem.) Mehet egyben. Az előterjesztő nem fogadta be. Kérem indítani a gépet! A 054. sorszámon kiosztott módosító indítványról szavazunk.

	



	H a t á r o z a t

	a Fővárosi Közgyűlés



279/2000.(II.24.)	nem fogadja el dr. Endrédy István arra 

Főv.Kgy.h.	vonatkozó módosító indítványát, hogy 

	- "Tanácsadó céget bíz meg a Közgyűléshez tartozó intézmények (elsősorban kórházak, iskolák, szociális intézmények) energiagazdálkodásának felülvizsgálatával és a továbblépéshez szükséges intézkedési javaslatok kidolgozásával.

	- Tanácsadó céget bíz meg a Közgyűléshez tartozó ELMŰ Rt., a FŐGÁZ Rt. és a FŐTÁV Rt. energiagazdálkodót takarékosabbá tevő intézkedési javaslatok kidolgozásával."

	(18 igen, 11 ellenszavazat, 20 tartózkodás)



	ELNÖK: Most Péterffy Ágoston 044. sorszámon kiosztott módosító csatlakozó határozati javaslatairól szavazunk. Kéri-e külön a két határozati javaslat megszavaztatását? (Péterffy Ágoston: Nem.) Nem kéri. Együtt fogunk róluk szavazni. Előterjesztő? 



	ELŐADÓ: Azt befogadtam. 



	ELNÖK: Bocsánat, akkor nem is kell róla szavaznunk. 

Most a határozathozatal következik. Egyszerű szótöbbséggel határozunk.

	

	H a t á r o z a t 

	a Fővárosi Közgyűlés



280/2000.(II.24.)	a főváros energiaellátásának helyzetéről 

Főv.Kgy.h.	szóló tájékoztatót elfogadja.

	(32 igen, 0 ellenszavazat, 2 tartózkodás)



281/2000.(II.24.)	Felkéri a főpolgármestert, hogy szakértői 

Főv.Kgy.h.	csoporttal dolgoztasson ki a főváros számára elfogadható energiaárra és szerkezetre vonatkozó felterjesztés tervezetet, amit a márciusi közgyűlésre terjesszen be.



	Határidő: 2000. március

	Felelős:   dr.Demszky Gábor

	(32 igen, 0 ellenszavazat, 2 tartózkodás)



282/2000.(II.24.)	Felkéri a főpolgármestert, hogy az új és a 

Főv.Kgy.h.	korábban megkezdett kogenerációs bővítéseket készítesse elő a finanszírozási 





	lehetőségek feltárásával együtt és a javaslatot terjessze a közgyűlés elé.



	Határidő: 2000. október

	Felelős:   dr.Demszky Gábor

	(32 igen, 0 ellenszavazat, 2 tartózkodás)



	A napirend 29./ pontja: Pusztazámori regionális települési szilárd hulladéklerakó I. ütem beruházási engedélyokirat 2.sz. módosítás.



	ELŐADÓ: Vajda Pál

	HOZZÁSZÓLÓ: Péterffy Ágoston



	ELŐADÓ: Vajda úr, kíván-e kiegészítést tenni? 



	ELŐADÓ: Nem. 



	ELNÖK: Nem. Kérdése van-e valakinek? (Nincs jelentkező.) A vitában ki kíván részt venni? Péterffy Ágoston! 



	PÉTERFFY ÁGOSTON (SZDSZ): Elnézést, de én kérdést szeretnék feltenni. Igaz-e az, hogy az előterjesztés módosul és május 31-e a véghatáridő? Köszönöm. 



	ELNÖK: Előterjesztő! 



	ELŐADÓ: Képviselőtársaim, elnézést kérek, de ilyen késői órában már nem tudok koncentrálni. Elfelejtettem mondani, hogy 19 képviselőtársam megkeresésére a június 30-i határidőt május 31-ével javaslom figyelembe venni. Bár némi fenntartásom van a dologgal, de hát ki fog derülni, hogy a beruházó a szerződő partnerrel hogy tudja rendezni a kérdést. Ha nem tudja, majd visszahozom az előterjesztést. Május 31-et tessenek érteni a június 30-án. 



	ELNÖK: Köszönöm szépen. A vitában kíván-e valaki részt venni? (Nincs jelentkező.) Nem. A vitát lezárom. 

Péterffy Ágostonnak van egy csatlakozó határozata. Előterjesztő! 



	ELŐADÓ: Szavazzunk róla. 



	ELNÖK: Azt mondja az előterjesztő, hogy szavazzunk róla. A 045. sorszámú javaslatról szavazunk.



	H a t á r o z a t

	a Fővárosi Közgyűlés 



283/2000.(II.24.)	felkéri a főpolgármestert, hogy vizsgáltassa 

Főv.Kgy.h.	meg a részben vagy egészében fővárosi önkormányzati forrásból megvalósuló 



	társasági és intézményi felújításoknál és beruházásoknál a teljes előkészítési és megvalósítási folyamat rendezett-e és a szükséges intézkedésekre tegyen javaslatot az 50/1999(X.30.) Főv.Kgy. számú rendeletével összhangban.

	(27 igen, 1 ellenszavazat, 19 tartózkodás)



	ELNÖK: Most az eredeti határozati javaslatról szavazunk.

	H a t á r o z a t

	a Fővárosi Közgyűlés 



284/2000.(II.24.)	jóváhagyja a Pusztazámori regionális 

Főv.Kgy.h.	települési szilárd hulladéklerakó I. ütem beruházási programjának 2.sz. módosítását az előterjesztő által tett határidő módosítással  - a 2.sz. melléklet szerinti tartalommal - és felhatalmazza a főpolgármestert, hogy a beruházás engedélyokirata 2.sz. módosítását a 3.sz. melléklet szerinti tartalommal adja ki.

	Határidő: azonnal

	Felelős:   dr.Demszky Gábor

	(40 igen, 2 ellenszavazat, 5 tartózkodás)

	



	A napirend 30./ pontja: Zsigmond téri átemelő telep III. ker-i hozzájárulásának átütemezése.



	ELŐADÓ: Vajda Pál

(Következik Zsigmond téri átemelőtelep, III. kerület hozzájárulásának átütemezése.) 

mse 4 (Elnök)

	ELŐADÓ: Nincs kiegészítésem.



	ELNÖK: Nem kíván szólni. Ki szeretne kérdezni? (Nincs jelentkező.) Nincs kérdés. A vitában ki kíván részt venni? (Nincs jelentkező.) Senki. Határozathozatal következik. Egyszerű szótöbbség szükséges az elfogadásához, most tessék szavazni!



	H a t á r o z a t

	a Fővárosi Közgyűlés



285/2000.(II.24.)	hozzájárul ahhoz, hogy  a III. kerületi 

Főv.Kgy.h.	Önkormányzat a "II.ker. Zsigmond téri szivattyútelep I-II. ütem" beruházás megvalósításához vállalt, fennálló 201.425 ezer Ft tartozását 2000. július 1-től 2001. december 10-ig havi egyenlő részletben, kamatmentesen fizesse meg.

	(48 igen, 0 ellenszavazat, 0 tartózkodás)







286/2000.(II.24.)	Felhatalmazza a főpolgármestert, hogy a 

Főv.Kgy.h.	"II.ker.  Zsigmond téri szivattyútelep I-II ütem" beruházás megvalósítása érdekében megkötött pénzeszköz átadás-átvételi megállapodás módosítását a 3.sz. melléklet szerinti tartalommal kösse meg.



	Határidő: azonnal

	Felelős:   dr.Demszky Gábor

	(48 igen, 0 ellenszavazat, 0 tartózkodás)





	A napirend 31./ pontja: Beszámoló a Fővárosi Önkormányzat 1999. évi lakásgazdálkodási tevékenységéről és javaslat a 2000. évi lakásgazdálkodási tevékenységre.



	ELŐADÓ: Vajda Pál

	HOZZÁSZÓLÓ: dr. Bánovics Tamás, Zsinka László, Tirts Tamás, Illés Istvánné, Somlyódy Csaba, Marsi Péter Pál, Székely Gábor



	ELŐADÓ: Jelen előterjesztésből egyértelműen kitűnik, hogy mit jelent Budapesten, egy majd kétmilliós lélekszámú metropoliszban a lakásgazdálkodás, az eddigi lakáspolitika 





eredményeként és következményeként. Kérem a Közgyűlést, hogy fogadja el.





	ELNÖK: Bánovics úr kérdést kíván feltenni? (Dr. Bánovics Tamás: Igen.) Tessék!



	DR. BÁNOVICS TAMÁS (MIÉP): Tisztelt Főpolgármester-helyettes Asszony! Tisztelt Főpolgármester-helyettes Úr! Én csak azt szeretném megkérdezni - és felhívom a figyelmet arra, hogy nem véletlenül kérdeztem meg a 4. napirendi pontnál sem -, hogy a határozati javaslat 1. pontjában az szerepel: "a tulajdonában lévő üres és várhatóan megüresedő lakások közül". Mennyi üres és várhatóan megüresedő lakás van jelenleg a fővárosban? 



	ELNÖK: Kérdése van még Zsinka úrnak is. 



	ZSINKA LÁSZLÓ (MIÉP): Az előterjesztés 8. oldalán szerepel a Bajza utca 53. szám alatti ingatlan, ahol lehet, hogy ma már alapkövet tettek le, mert tegnapelőtt még olyan meghívó volt mindannyiunk birtokában, Székely elnök úr mondott volna ott beszédet az alapítvány tervei szerint... (Közbeszólás Székely Gábornak: Ott voltál? - Székely Gábor: Tudod! - Közbeszólások. - Derültség.), de Torgyán elnök úr, miniszter úr is. Nem tudom, hogy meghiúsult-e vagy nem, de úgy látom, hogy itt teljesen más tervek vannak vele, itt lakásokat tervez a 



főpolgármester-helyettes úr ezen az ingatlanon. Nem tudom, megváltozott-e a koncepció vagy mi történt közben. Lehet, mondom, hogy az alapkő már le van téve, ma 5 órára volt meghirdetve annak az alapítványnak az alapkőletétele. Nem tudom, mi történt.



	ELNÖK: Tirts úr kérdezni kíván? (Tirts Tamás: Igen!) Tessék!



	TIRTS TAMÁS (Fidesz-MDF-MKDSZ): Csak azt kérdezném ezzel kapcsolatban, hogy Vajda főpolgármester-helyettes úr egyeztetett-e Székely úrral ebben a kérdésben: a Bajza utca 53. lényegesen szerepel ebben a beszámolóban, miközben a Tulajdonosi Bizottság éppen el akarja adni. 



	ELNÖK: Köszönöm szépen. A kérdésekre az előterjesztő válaszol. 



	ELŐADÓ: Kérem képviselőtársaimat, szokásomtól eltérően, hogy egy új hangszín legyen az üres lakások számának definiálásában, hátha akkor jobban hihető, mert ma már legalább háromszor szóba került ez a kérdés. Engedjék meg, hogy a kolléganőm válaszoljon a kérdéseikre!



	ELNÖK: Tessék parancsolni kifáradni! (Illés Istvánné az emelvényre lép.)



	ILLÉS ISTVÁNNÉ DR., a Lakás Ügyosztály vezetője: Az üres lakásokkal kapcsolatban azt szeretném mondani: nyilván, ahogy tetszenek tudni, ez legfeljebb egy adott időpontban igaz. Jelen pillanatban a fővárosnak egy darab üres lakása van, amit holnap fogunk - versenytárgyalás útján - eladni, ami nyugdíjasházi bekerülés kapcsán került a tulajdonunkba. Más üres lakás jelenleg nincs, csak azok, amelyek pályázat alatt vannak.

Amit a képviselő úr kérdezett, benne van az előterjesztésben. 2000-ben 40 lakás megüresedésével számolunk. 

A Bajza utcával kapcsolatban: azt hiszem, Bánovics képviselő úr előterjesztésével kapcsolatban hozott a Közgyűlés egy határozatot, amely arról szólt, hogy mérjük fel egyrészt az üres lakásokat, illetve azon üres ingatlanok számát a fővárosban, ami esetleg rendőrlakássá való átalakításra alkalmas. Az előterjesztésben leírtuk, hogy ez a Bajza utcai épület jelen - akkori - információ szerint értékesítés alatt áll, és amennyiben az értékesítés meghiúsul, akkor alkalmasint, ha úgy gondolja a tisztelt Közgyűlés, esetleg szóba jöhet. 

Itt szeretném még megjegyezni - és ezért elnézést kérek, ugyanennek a közgyűlési határozatnak a teljesítése kapcsán írtuk le -, hogy az előbb ugyan azt mondtam, hogy egy üres lakás van, de van még két, tulajdonképpen családi házas ingatlan, ami üres. Ez is benne van az előterjesztésben. Elnézést kérek, de az előbb elfelejtettem mondani. 



	ELNÖK: A vitát megnyitom. A vitában Somlyódy Csaba jelentkezik.



	SOMLYÓDY CSABA (MSZP): Tisztelt Közgyűlés! Mivel ez a Bajza utcai ingatlan elég nagy port vert fel az általános lakásgazdálkodásban, csak tájékoztatásul mondanám el - hátha nem olvasták képviselőtársaim -: sajtókörökből szerzett információim szerint a földművelésügyi és vidékfejlesztési miniszter úr sajtóirodája közölte, hogy egyéb elfoglaltságai miatt egész biztosan nem vett - vesz, akkor még jövő időben - részt ezen az alapkőletételen, amelyen a Székely úrnak kellett volna ünnepi beszédet mondania, arra gondolok.



	ELNÖK: Kérem szépen, a tárgytól ne térjünk el! Bánovics Tamás úré a szó.



	DR. BÁNOVICS TAMÁS (MIÉP): Először is szeretném megköszönni az ügyosztályvezető asszonynak a választ. Végre sikerült választ kapnom! Lehet, hogy célszerűbb lesz innentől kezdve az, ha közvetlenül az ügyosztályokhoz fogok fordulni és nem a főpolgármester-helyettes úrhoz.

Másrészt pedig, akkor viszont itt egy óriási gondot látok. Annál az ominózus 2281/1999. és 2280/1999. számú határozatnál, amellyel kapcsolatban nagy örömmel vettük, hogy akkor elfogadta a Fővárosi Közgyűlés, valamelyik - nem akarok senkit sem meggyanúsítani, de biztos vagyok abban, hogy MSZP-s képviselő, nem emlékszem már rá, hogy konkrétan ki volt - MSZP-s képviselő azt mondta, hogy hadd menjen, ha akár egyet találunk, mármint hogy üres lakást, az már jó, de úgysem fogunk találni egyet sem. 



Akkor ezek szerint, ahogy számoltam, jelenleg 2 lakás van és 40 lakás lesz üres a 2000. évben. Ehhez képest hadd idézzem a határozati javaslatsor 1. pontját, azt mondja: "Átmeneti lakások közül 20 százalékára 10 százalékát, 70 százalékát..." Akkor gyakorlatilag 42 lakásnak a 70 százalékáról, 20 százalékáról, 10 százalékáról van szó? Akkor miért kellett ezt így, ezen a soron végigvezetni, miért nem lehetett számban, számokban leírni? De ez, hogy úgy mondjam, csak egy vélemény.

Ugyanakkor viszont, hála istennek, eljutottunk addig (A gép jelzi az időkeret leteltét.), hogy 42 lakás van, illetve lesz a 2000. évben, amely lakásokkal gazdálkodhat a főváros. Én egy kicsit magasabb számot számoltam össze az előterjesztés alapján, amikor elkészítettem a módosító indítványunkat, amely 36. sorszám alatt lett kiosztva. Ehhez képest természetesen változatlanul fenntartjuk ezt a módosító indítványt, ha még összesen 40, illetve összesen várhatóan 42 lakásról van is szó, ha még százalékosan is osztottuk meg a különféle lehetőségeket a lakások továbbhasznosítása céljából. 

De, tisztelt képviselő hölgyek és urak, azt hiszem, találtunk üres lakást. Emlékezetes, hogy a cél az volt a hivatkozott határozat elfogadásakor, hogy a Budapesti Rendőr-főkapitányság lakással nem rendelkező rendőri állománya számára találjunk olyan lakást, amelyet átadhatunk a rendőröknek.



(Úgy hiszem, hogy erre a rendőreink)

Fzs 7 (Bánovics Tamás)

Úgy hiszem, hogy erre a rendőreink, Budapest főváros rendőr-főkapitánysága, rendőrei igenis rászolgáltak. Ennek megfelelően a módosító indítvány fekete pöttyel jelzett utolsó pontja megbontja az 



eredeti határozati javaslatsor 1. pontjában szereplő utolsó pontot, a 70 százalékot két részre bontja: 35 százalékát a Fővárosi Közgyűlés pályázat útján történő bérbeadással hasznosítja, 35 százalékát a Budapesti Rendőr-főkapitányság részére a lakással nem rendelkező budapesti rendőri állomány lakáshoz juttatása céljából bérlőkijelölési jogot biztosítja.

Ennek megfelelően tehát, ismételten hangsúlyozom, nem véletlenül hivatkozom megint vissza az eredeti határozat megszületésének körülményeire és az eredeti indítvány indokolására; ehhez képest végre legalább valami elkezdődhetne a rendőrlakásprogram végrehajtásából. Itt megint az a helyzet van, ahol pártállástól függetlenül az egész Közgyűlésnek át kellene tekintenie ennek a kérdésnek a jelentőségét és súlyát, mert annak semmi értelme nincs, hogy csak hitegetjük a budapesti rendőrfőkapitányt, a budapesti rendőröket, és a Közgyűlés valójában nem tesz semmit. Ezért kérem, ezt gondolják át, és szavazzák meg módosító javaslatunkat, amennyiben főpolgármester-helyettes úr ezt nem fogadná be. Köszönöm szépen.



	ELNÖK: Marsi Péter Pál ügyrendben.



	MARSI PÉTER PÁL (MIÉP): Köszönöm szépen. Tisztelt levezető elnök Asszony! Ugye, ön orvos?



	ELNÖK: Igen.







	MARSI PÉTER PÁL (MIÉP): Akkor legyen kedves megnézni Vajda főpolgármester-helyettes pulzusát, mert olyan furcsán viselkedik az utóbbi időben. Köszönöm szépen.



	ELNÖK: Köszönöm szépen. Székely Gábor következik.



	SZÉKELY GÁBOR (SZDSZ): Ritkán szoktam ilyet csinálni, nem akartam beszédet tartani... Mindenki tudja, különösen Lacinak kell tudni, mert ott ülte végig, hogy úgy került rá a nevem, hogy nem is tudtam róla, de ez tényleg hatodrendű kérdés és lényegtelen.

A Bajza utca 53-ról azért tudni kell, hogy olyan nagyon ne tervezzen vele senki; a dolog jog szerint el van adva, de nincs kifizetve, csak az előleg, és úgy gondolom, az összes körülményekre tekintettel nem is lesz kifizetve a többi. (Derültség a Fidesz-MDF-MKDSZ és a MIÉP soraiban. - Közbeszólás: A szokásos!) Igen, a szokványos dolog, de ez megint csak hatodrendű kérdés. Aki volt abban az épületben életében, az pontosan tudja, hogy abból a Fővárosi Önkormányzatnak valamilyen beruházást csinálni nemhogy nem szabad, hanem vétek, merthogy ott sokkal többe kerül egy négyzetméter építése, mint akár egy zöldmezős vagy bármilyen beruházásnál, úgyhogy úgy gondolom, sem rendőrlakásnál, sem más beruházásnál ezt nem szabadna figyelembe venni. Köszönöm szépen.







	ELNÖK: A vitában kíván-e még valaki részt venni? (Senki sem jelentkezik.) Senki. A vitát lezárom. Az előterjesztőé a zárszó.



	ELŐADÓ: A Bajza utcával kapcsolatos vélemény hallatán ismételten el kell mondanom, hogy nincs üres lakás, és nincs olyan ingatlan, amellyel Bánovics képviselőtársam iteratív módon történő felvetéseit kezelni lehetne.

Ami pedig az állapotomra vonatkozó megjegyzést illeti, tíz óra után meghallgatni egy olyan ötperces hozzászólást, amit... (Közbeszólás a Fidesz-MDF-MKDSZ soraiból: 7 óra van! - Derültség.), komolyan mondom, utoljára az óvodában hallottam, meglehetősen fölőrli az embert, főleg azután, hogy Deák úr a Tó utcánál fölhívja a figyelmemet, hogy nem tudom, hol van Újpest, és hogy Bánovics úrnak pedig kétszer válaszolok a kérdésére, hogy nincs üres lakás, és a kolleganőm bevallja, hogy van egy, és nagyon megköszöni a korrekt választ, amikor egy budapesti lakásgazdálkodásról beszélünk, a hajtincseim meg az állapotom ilyenkor nem javul. Ennek ellenére javaslom az eredeti határozati javaslat elfogadását, Bánovics úr felvetéséről pedig szavazást kérek, mert nem fogadom be.



	ELNÖK: Bánovics Tamás ügyrendben.



	DR. BÁNOVICS TAMÁS (MIÉP): Akkor, ha jól értem, ennek az egy lakásnak a 70 százalékát fogja majd pályáztatni 



a bérlők vonatkozásában a főváros? Egyébként pedig ennek megfelelően minek a határozati javaslat 1. pontja, ha ennek az egy lakásnak a 70 százalékát pályáztatjuk? Vissza kellene vonni, főpolgármester-helyettes úr, mert hogy valaki itt valamit nem ért, az egyértelmű; vagy ön vagy én, de ez így nem lesz jó. (Közbeszólás az MSZP soraiból: Mi az ügyrend?) Megvolt az ügyrend. Meg kellett volna szavazni annak idején, amikor beterjesztettem az ügyrendi kérdés fogalmát.



	ELNÖK: Köszönöm szépen. Előterjesztő!



	ELŐADÓ: Muszáj válaszolnom, mint együgyű gyereknek az iskolában: ma nincs üres lakás. Ez az előterjesztés arról szól, hogy egész évben várhatóan mennyi lakás fog felszabadulni, amivel lakásgazdálkodást lehet valahogy folytatni, ezért vannak arányok meghatározva, de úgy látom, képviselőtársam sem tudott jobb módszert, mert ugyanolyan arányokat fogalmaz meg, amit egyébként az előterjesztésben kritikai észrevétellel kísért. (Derültség a MIÉP soraiban.) Kérem a vita lezárását.



	ELNÖK: A vitát lezártam, a módosító indítványról szavazunk. A 036. sorszámon kiosztott módosító indítványt Bánovics Tamás úr jegyzi, az előterjesztő nem fogadta be.









	H a t á r o z a t

	a Fővárosi Közgyűlés



287/2000.(II.24.)	nem fogadja el dr. Bánovics Tamás arra 

Főv.Kgy.h.	vonatkozó módosító indítványát, hogy "a tulajdonában lévő üres és várhatóan megüresedő lakások közül

	- a nyugdíjasházi lakásokat nyugdíjasházi jelleggel adja bérbe,

	- a nyugdíjasházi elhelyezéssel tulajdonába kerülő lakóingatlanokat üres állapotban elidegenítse,

	- az un. "átmeneti lakások " közül a megüresedő lakások

	   = 20 %-ára bérlő-kiválasztási jogot biztosít a kerületi önkormányzatok részére a rehabilitációs területről átmenetileg kiköltöztetendő bérlők elhelyezésére,

	  = 10 %-át a Főpolgármesteri Hivatal dolgozói részére szolgálati jellegű bérbeadással hasznosítja,

	 = 35 %-át pályázat útján történő bérbeadással hasznosítja,







	    = 35 %-át a BRFK részére a lakással nem rendelkező budapesti rendőri állomány lakáshoz juttatása céljából bérlőkijelölési jogot biztosít."

	(13 igen, 21 ellenszavazat, 9 tartózkodás)



	ELNÖK: A határozati javaslatokról szavazunk, az 1-est, a 2-est és a 3-ast együtt teszem föl.

 

	H a t á r o z a t 

	a Fővárosi Közgyűlés



288/2000.(II.24.)	úgy dönt, hogy a 2000. március 1. és 2001. 

Főv.Kgy.h.	február 28-a közötti időszakban a tulajdonában lévő üres és várhatóan megüresedő lakások közül



	- a nyugdíjasházi lakásokat nyugdíjasházi 	jelleggel adja bérbe,

	- a nyugdíjasházi elhelyezéssel tulajdonába 	kerülő lakóingatlanokat üres állapotban 	elidegeníti,

	- az ún. "átmeneti lakások" közül a megüresedő lakások 





	=  20 %-ára bérlő-kiválasztási jogot biztosít a kerületi önkormányzatok részére a 

	rehabilitációs 	területről átmenetileg kiköltöztetendő bérlők elhelyezésére,

	= 10 %-át a Főpolgármesteri Hivatal dolgozói részére szolgálati jellegű bérbeadással hasznosítja, 

	=  70 %-át pályzat útján történő bérbeadással hasznosítja;

	- a szobabérlők házában lévő lakrészeket 	pályázat útján történő bérbeadással 	hasznosítja.

	(34 igen, 8 ellenszavazat, 6 tartózkodás)



289/2000.(II.24.)	A Fővárosi Önkormányzatot megillető 

Főv.Kgy.h.	mintegy 27 bérlő-kiválasztási jog 	tekintetében a felhasználási arányok:

	- volt állami és intézeti neveltek lakás 	pályázatára legfeljebb 50 %,

	- lakás felújítást vállaló karitatív, illetve 	hajléktalan ellátást végző egyéb szervezetek 	lakás pályázatára legfeljebb 50 %,









	- jogszabályi kötelezettségek teljesítése	jogszabályi előírás alapján a felmerülő 	igények szerint.



	Határidő: folyamatos, illetve 2001. február 			   28.

	Felelős:  dr.Demszky Gábor

	(34 igen, 8 ellenszavazat, 6 tartózkodás)



290/2000.(II.24.)	Az előterjesztés szerinti tartalommal 

Főv.Kgy.h.	elfogadja a 2280/1999.(XII.9.) Főv.Kgy. 	határozatról szóló beszámolót.

	(34 igen, 8 ellenszavazat, 6 tartózkodás)

	



	A napirend 32./ pontja: Alapítványok, egyesületek támogatása az 1999. évi Fővárosi Kulturális Alapból és Színházi Alapból.



	ELŐADÓ: Körmendy Ferenc





	ELNÖK: Előadó Körmendy úr. (Körmendy Ferenc jelzi, hogy nincs kiegészítése.) Nem kíván szólni. Ki kérdez? 







(Senki sem jelentkezik.) A vitában részt vesz-e valaki? (Senki sem jelentkezik.) Nem. A határozati javaslat szavazása következik.



	H a t á r o z a t 

	a Fővárosi Közgyűlés



291/2000.(II.24.)	a Kulturális Bizottság 22/2000(II.9.) sz. 

Főv.Kgy.h.	határozata alapján a Színházi és a Kulturális Alap terhére (összesen 2.224 eFt összegben) engedélyezi a megítélt támogatások átutalását az alábbi alapítványok, egyesületek számára a megjelölt célra és összegben:



	Képzőművészeti Alapból:

	Fiatal Iparművészek Stúdiója Egyesület, 	Galériájukban 12 kiállításhoz 200 eFt.



	A Közművelődési és Tudományos 	Alapból:

	Térszínház Egyesület, Magyarföldi Szentek, 	közműv. munkához 100 eFt. 









	A Zenei Alapból:

	Reneszánsz Alapítvány, az A:N:S Chor új 	lemezre felkészüléshez 224 eFt,

	RIMPA Egyesület, Ravi Shankar 80. 	születésnapi koncerthez 100 eFt,

	Remete Kulturális Egyesület, történelmi 	előadások az ezredfordulóra 100 eFt.

	Összesen a Kulturális Alapokból: 724 eFt



	A Színházi Alapból:

	Merlin Angolnyelvű Színház Alapítvány, 	Tardy B: Legszebb napjaim c. bem. 200 eFt,

	Holdvilág Kamaraszínház Kulturális 	Egyesület, továbbjátszáshoz 200 eFt,

	MU Színház Egyesület, Kokárda és 	Varázsnap produkcióhoz 400 eFt,

	Picaro M.P.M. Alapítvány, Káin és Ábel 	bemutatóhoz 200 eFt,

	Astoria Színházi Egyesület, Hazai Attila 	Budapesti skizo c. ősbemutató 100 eFt,

	Stúdió "K" Alapítvány, A Szűz, a hulla, a 	püspök és a kések c. bemutató 300 eFt,

	Zugszínház Egyesület, új bemutatóhoz     	100 eFt.

	Összesen a Színházi Alapból: 1.500 eFt



	Mindösszesen: 		       2.224 eFt



	Határidő: azonnal

	Felelős: Körmendy Ferenc

	(39 igen, 3 ellenszavazat, 5 tartózkodás)





(A közgyűlés vezetését átveszi dr. Schiffer János főpolgármester-helyettes)



(A Fővárosi Közgyűlés zárt ülésen folytatja munkáját. A zárt ülésen elhangzottakat külön jegyzőkönyv rögzíti.) 

(A Fővárosi Közgyűlés nyílt ülésen folytatja munkáját.)







	A napirend 33./ pontja: Bátonyi Józsefné fellebbezése a Fővárosi Közgyűlés Szociálpolitikai és Lakásügyi Bizottság 123/1999(IX.28.) Szoc.Lak.Biz. sz. határozata ellen.





	ELŐADÓ: dr. Szolnoki Andrea



	ELNÖK: Szavazás következik.









	H a t á r o z a t 

	a Fővárosi Közgyűlés 



292/2000.(II.24.)	helybenhagyja a Fővárosi Közgyűlés 

Főv.Kgy.h.	Szociálpolitikai és Lakásügyi Bizottság  123/1999(IX.28.) Szoc.Lak.Biz. sz. határozatát és felhatalmazza a főpolgármestert a másodfokú határozat 1.sz. melléklet szerinti tartalommal történő aláírására.



	Határidő: azonnal

	Felelős:   dr.Demszky Gábor

	(37 igen, 7 ellenszavazat, 3 tartózkodás)



(A Fővárosi Közgyűlés zárt ülésen folytatja munkáját. A zárt ülésen elhangzottakat külön jegyzőkönyv rögzíti.) 

(A Fővárosi Közgyűlés nyílt ülésen folytatja munkáját.)



	A napirend 34./ pontja: Feith István fellebbezése a Fővárosi Közgyűlés Szociálpolitikai és Lakásügyi Bizottság 122/1999(IX.28.) Szoc.Lak.Biz. sz. határozata ellen.



	ELŐADÓ: dr. Szolnoki Andrea





	ELNÖK: Szavazás következik.



	H a t á r o z a t 

	a Fővárosi Közgyűlés 



293/2000.(II.24.)	helybenhagyja a Fővárosi Közgyűlés 

Főv.Kgy.h.	Szociálpolitikai és Lakásügyi Bizottság  122/1999(IX.28.) Szoc.Lak.Biz. sz. határozatát és felhatalmazza a főpolgármestert a másodfokú határozat 1.sz. melléklet szerinti tartalommal történő aláírására.



	Határidő: azonnal

	Felelős:   dr.Demszky Gábor

	(33 igen, 10 ellenszavazat, 4 tartózkodás)





(A Fővárosi Közgyűlés zárt ülésen folytatja munkáját. A zárt ülésen elhangzottakat külön jegyzőkönyv rögzíti.) 

(A Fővárosi Közgyűlés nyílt ülésen folytatja munkáját.)











	A napirend 35./ pontja: Jenei László fellebbezése a Fővárosi Közgyűlés Szociálpolitikai és Lakásügyi Bizottság 140/1999(IX.28.) Szoc.Lak.Biz. sz. határozata ellen.



	ELŐADÓ: dr. Szolnoki Andrea



	ELNÖK: Szavazás következik.

	

	H a t á r o z a t 

	a Fővárosi Közgyűlés 



294/2000.(II.24.)	a Fővárosi Közgyűlés Szociálpolitikai és 

Főv.Kgy.h. 	Lakásügyi Bizottság 140/1999(IX.28.)  sz. határozatát megváltoztatja, Jenei László intézményi jogviszonyát a Bp. VIII., Alföldi u. 6-8.sz. alatti hajléktalanok átmeneti szállásán meghosszabbítja, 2000. június 30-ig.

	Felhatalmazza a főpolgármestert a másodfokú határozat 1.sz. melléklet szerinti tartalommal történő aláírására.



	Határidő: azonnal

	Felelős:   dr.Demszky Gábor

	(38 igen, 4 ellenszavazat, 4 tartózkodás)

	

(31., Kiss Sándorné fellebbezése. Előadó: Szolnoki Andrea.)

(A Fővárosi Közgyűlés zárt ülésen folytatja munkáját. A zárt ülésen elhangzottakat külön jegyzőkönyv rögzíti.) 

(A Fővárosi Közgyűlés nyílt ülésen folytatja munkáját.)



		A napirend 36./ pontja: Kiss Sándorné  fellebbezése a Fővárosi Közgyűlés Szociálpolitikai és Lakásügyi Bizottság 139/1999(IX.28.) Szoc.Lak.Biz. sz. határozata ellen.



	ELŐADÓ: dr. Szolnoki Andrea



	ELNÖK: Szavazás következik.



	H a t á r o z a t 

	a Fővárosi Közgyűlés 



295/2000.(II.24.)	helybenhagyja a Fővárosi Közgyűlés 

Főv.Kgy.h.	Szociálpolitikai és Lakásügyi Bizottság  139/1999(IX.28.) Szoc.Lak.Biz. sz. határozatát és felhatalmazza a főpolgármestert a másodfokú határozat 1.sz. melléklet szerinti tartalommal történő aláírására.

	Határidő: azonnal

	Felelős:   dr.Demszky Gábor



	(32 igen, 9 ellenszavazat, 6 tartózkodás)



	A napirend 37./ pontja: Jelentés a lejárt határidejű közgyűlési határozatok végrehajtásáról.



	ELŐADÓ: dr. Demszky Gábor





	ELNÖK: Előadó: Demszky Gábor - kiegészítése nincs.

Kérdés, hozzászólás? (Nincs ilyen jelzés.) Nincs, akkor szavazás következik.



	H a t á r o z a t 

	a Fővárosi Közgyűlés 



296/2000.(II.24.)	- elfogadja a lejárt határidejű közgyűlési 

Főv.Kgy.h.			határozatok végrehajtásáról szóló jelen-tést;

	- az 1326/1996.(IX.26.) sz. határozatot ha-tályon kívül helyezi;

	- az 1781/1997(XII.18.) sz. határozat végre- hajtási határidejét 2000. március 31-re  módosítja;

	- a 116/1998.(I.29.) sz. határozat végrehaj- tási határidejét 2000. április 30-ra 	  módosítja;



	- a 373/1999(II.28.) sz. határozat végrehaj-tási határidejét 2000. április 30-ra 	  módosítja;

	- a 853/1999(IV.29.) sz. határozat végrehaj-tási határidejét 2000. december  31-ra   módosítja;

	-  az 1590/1999(VIII.26.) sz. határozat vég-   rehajtási határidejét 2000. június 30-ra   módosítja;

	- az 1663/1999(IX.30.) sz. határozat végre-  hajtási határidejét 2000. április 30-ra 	    módosítja;

	- az 1765/1999(IX.30.) sz. határozat vég-  rehajtási határidejét 2000. szeptember 30-ra módosítja;

	- az 1991/1999(X.28.) sz. határozat végre-  hajtási határidejét 2000. június 30-ra 	   módosítja;

	- a 2256/1999(XII.9.) sz. határozat végre-  hajtási határidejét 2000.  április 30-ra    módosítja;

	- a 2265/1999(XII.9.) sz. határozat végre-  hajtási határidejét 2000. május  31-re 	  módosítja;





	- a 2413-2414/1999(XII.16.) sz. határozat végrehajtási határidejét 2000. március 31-re módosítja;

	- a 2418/1999(XII.16.) sz. határozat vég-  rehajtási határidejét 2000. május  31-re   módosítja;

	- a 2420/1999(XII.16.) sz. határozat vég-  hajtási határidejét 2000. március 31-re    módosítja;	

	- a 2453/1999(XII.16.) sz. határozat végre-  		hajtási határidejét 2000. március 31-re    		módosítja.

	(34 igen, 8 ellenszavazat, 6 tartózkodás)



	



	ELNÖK: Ezzel a közgyűlés végére értünk. Jövő héten csütörtökön 8 órakor rendkívüli közgyűléssel folytatjuk a munkát.



Kelt a Fővárosi Közgyűlés 2000. február 24-i  ülésén





	(: dr.Tiba Zsolt :)			   (: dr.Demszky Gábor :)

                 főjegyző		                     főpolgármester

�Tartalomjegyzék

a Fővárosi Közgyűlés 2000. február 24-i ülésének jegyzőkönyvéhez





1/a. Felügyelőbizottsági tagcsere.	 21 -  23. old.

1/b. Bizottsági tagcserék.	 23 -  24. old.

1/c. Elnökcsere a Várostervezési és  Városkép-	 24 -  27. old.

       védelmi Bizottságban.

2./  Előterjesztés a Fővárosi Önkormányzat fenn-	 28 -  54. old.

      tartásában lévő személyes gondoskodást nyújtó,	

      szakosított szociális intézmények térítési díjai-

      ról és a térítési díjakkal kapcsolatos eljárási rend-

      ről szóló 12/1997.(III.20.) Főv.Kgy. rendelet mó-

      dosítására.

3./  Javaslat a Fővárosi Szabályozási Kerettervről 	 54 -  59. old.

      szóló 46/1998.(X.15.) számú Főv.Kgy. rendelet 

      módosítására.

4./ A Vagyongazdálkodás 2000. évi Irányelvei, a 	 59 -  92. old.

     Vagyongazdálkodás 1999. évi Irányelveinek tel-

      jesítéséről szóló beszámolóval egységes szerke-

     zetben.

5./ Javaslat a  Fővárosi  Önkormányzat SZMSZ-éről 	 92 -  93. old.

     szóló 7/1992.(III.26.) Főv.Kgy. rendelet módosí-

     tására.

6./ Javaslat egyes fővárosi önkormányzati és fővá-	 93 -  96. old.

     rosi tanácsrendeletek módosítására.

7/a. Javaslat a 2000. évi felhalmozási és "vis maior"	 96 - 107. old.

      célokat  szolgáló   céljellegű decentralizált támo-

      gatási keret feltétel- és pályázati rendszerére.

7/b. Javaslat a kerületi önkormányzatok által a szenny-	

       vízcsatorna-hálózat építés ösztönzésére igénybe 

       vehető fővárosi céltámogatást szabályozó 10/1999.

       (IV.23.) Főv.Kgy. sz. rendelet módosítására.

8./  Javaslat Budapest Főváros Közgyűlésének ..../2000.	 107 - 154. old.

      (...)Főv.Kgy. rendele-tére, a prostitúció kezelésének

      egyes szabályairól. 



Kérdések, interpellációk	 155 - 169. old.

	

9./  Fővárosi  Szociális  Központ és Intézményei Ala-	 169 - 170. old.

      pító Okiratának módosítása.

10./ Javaslat  a  Fővárosi  Önkormányzat Máriapócs, 	 170 - 175. old.

       Kossuth tér 25. sz. alatti Pszichiátriai Betegek Ott-

       hona székhelyváltoztatására.

11./ 1999. évi kerületi közbiztonsági pályázatok, ha-	 175 - 177. old.

       táridő módosítás.

12./ Javaslat a Studio Metropolitana Urbanisztikai Ku-	 177 - 179. old.

       tató Központ Közhasznú Társaság alapító okiratá-

       nak módosítása.

13./ A 4-es metró beruházás felszíni kapcsolatainak 	 179 - 182. old.

       építéséhez előzetes tulajdonosi hozzájárulás meg-

       adása.

14./ Budapest II. és XI.ker., Budai krt. III-IV. ütem    	 182 - 195. old.

       vágányrekonstrukcióhoz kapcsolódó útfelújítás

       felújítási programja és engedélyokirata.

15./ Budapest VI.ker., Podmaniczky utca útfelújítás	 195 - 197. old.

       felújítási programja és engedélyokirata.

16./ Javaslat gimnáziumi feladatok átvételére és a 	 197 - 224. old.

       közlekedési szakmacsoportos képzés koncent-

       rálására. 

17./ Javaslat a fővárosi színházak működésének 	 224 - 225. old.

       felülvizsgálatára.

18./ A Fővárosi Szociális Közalapítvány 1999. évi	 225 - 228. old.

        beszámolója és a Kuratóriumba tagok jelölése.

19./  Előterjesztés   a   szakosított   szociális intézmé-	 228 - 229. old.

        nyekben működő Érdekképviseleti Fórum tag-

        jainak megválasztására.

20./ A DBR-metró finanszírozására szolgáló, tőzsdei	 229 - 246. old.

       portfólióhoz tartozó részvények értékesítési mi-

       nimálárának meghatározása.

21./ Javaslat a Fővárosi Közgyűlés 48/1998. (X.15.) 	 246 - 252. old.

       sz. önkormányzati rendelete 7.§ (1) bekezdésé-

       ben rögzített egyetértési jog gyakorlására.

22./ Együttműködési  megállapodás  a IX. kerületi:	 252 - 256. old.

       2., 3., 4., 5., 10., 11. sz. tömbök komplex város-

       rehabilitáció feladatainak támogatására.

23./ A lóversenyfogadás működtetésére vonatkozó 	 256 - 256. old.

       nyilvános koncessziós pályázat kiírásával kap-

       csolatos egyetértési jog gyakorlása.

24./ Eszközátadási Megállapodás megkötése a Fővá-	 257 - 257. old.

       rosi Önkormányzat és a Budapesti Önkormány-

       zati Parkolási Kft. között.

25./ Javaslat a Fővárosi Önkormányzat Idősek Ott-	257 - 268. old.

       hona Budapest XI., Rupphegyi út 7. rekonstruk-

       ció módosított beruházási programjának és enge-

       délyokiratának elfogadására.

26./ Javaslat civil szervezetek támogatására közszol-	 268 - 269. old.

       gáltatási szerződés megkötésével.

27./ Beszámoló a parlagfű elleni védekezés 1999. évi 	269 - 284. old.

       feladatainak teljesítéséről és a 2000. évi program.

28./ A főváros energiaellátásának helyzete.	 284 - 301. old.

29./ Pusztazámori regionális települési szilárd hulla-	 301 - 304. old.

      déklerakó I. ütem beruházási engedélyokirat 2.sz.

      módosítás.

30./ Zsigmond téri átemelő telep III. ker-i hozzájáru-	 304 - 305. old.

       lásának átütemezése.

31./ Beszámoló a Fővárosi Önkormányzat 1999. évi	 305 - 318. old.

       lakásgazdálkodási tevékenységéről és javaslat a

       2000. évi lakásgazdálkodási tevékenységre.

32./ Alapítványok, egyesületek támogatása az 1999. 	 318 - 321. old.

       évi Fővárosi Kulturális Alapból és Színházi 

      Alapból.

33./ Bátonyi Józsefné fellebbezése a Fővárosi Köz-	 321 - 322. old.

       gyűlés Szociálpolitikai és Lakásügyi Bizottság 

       123/1999(IX.28.) Szoc.Lak.Biz. sz. határozata

       ellen.

34./ Feith István fellebbezése a Fővárosi Közgyűlés	 322 - 324. old.

       Szociálpolitikai és Lakásügyi Bizottság 122/1999.

       (IX.28.) Szoc.Lak.Biz. sz. határozata ellen.

35./ Jenei László fellebbezése a Fővárosi Közgyűlés 	 324 - 325. old.

       Szociálpolitikai és Lakásügyi Bizottság 140/1999.

       (IX.28.) Szoc.Lak.Biz. sz. határozata ellen.

36./ Kiss Sándorné  fellebbezése a Fővárosi Közgyűlés	 325 - 326. old.

       Szociálpolitikai és Lakásügyi Bizottság 139/1999.

       (IX.28.) Szoc.Lak.Biz. sz. határozata ellen.

37./ Jelentés a lejárt határidejű közgyűlési határozatok	 326 - 328. old.

       végrehajtásáról.

